
Namjena knjige 
(Napisao sv. Alfons) 


Neki su željeli da napišem knjigu o razmatranju 
vječnih istina za duše koje se žele učvrstiti i usavršiti u 
duhovnom životu. Drugi su opet tražili da im napišem 
knjigu propovjedi za poslanstva i duhovne vježbe. Ja sam, 
pak, napisao samo ovu knjigu ovakvu kakva jest da može 
služiti za jednu i drugu svrhu. Razdijelio sam promišljanja 
u tri točke, da i svjetovne osobe mogu lakše promišljati. 
Svaka točka služi za jedno promišljanje, a iza svakog 
promišljanja dolaze molitve. 

Molim vas dragi čitatelji da vam ne bude dosadno, što 
ćete često sebe pronalaziti kako od Boga tražite milosti, 
ustrajnosti i molitve; jer su nam najpotrebnije ove dvije 
milosti za spas naših duša. Milost Božanske ljubavi jest ona 
milost, veli sv. Franjo Saleski, u kojoj su sve druge milost, 
jer krijepost Božje ljubavi nosi sa sobom sve druge 
krijeposti. Tko ljubi Boga, taj je ponizan, čist, poslušan, 
mrtvi svoje tijelo, jednom riječju, taj je u svemu krjepostan. 
Ljubi Boga i radi što hoćeš, rekao je sv. Augustin. A tako i 
jest, jer tko gleda da ne učini što nažao Bogu, taj će 
nastojati da mu u svem i ugodi. Ljubi Boga i radi što hoćeš, 
rekao je sv. Augustin. Tako i jest; jer onaj tko gleda da ne 
učini što nažao Bogu, taj će nastojati da mu u svemu ugodi, 

Druga pak je milost ona kojom zadobivamo vječnu 
krunu. Sveti Bernard kaže da je obećan raj onima koji 
započnu dobro živjeti, a dobivaju ga samo oni koji u 
započetom dobru ustraju do smrti. Ali ustrajnost se daje 
jedino onima koji je traže. Odatle piše sv. Toma, da treba 
neprestano moliti, ako se želi u raj doći. To je isto rekao 


naš Spasitelj: kaza im prispodobu kako valja uvijek moliti i 
nikada posustati (Lk. 18, 1.). i stoga mnogi grešnici, sve 
ako se i pokaju, do kraja ne ostaju u milosti Božjoj, dobiju, 
ali ne mole za ustrajnosti, osobito u napastima i tako 
ponovno posrću u grijehe. Premda ovu milost ustrajnosti ne 
možemo zaslužiti svim našim dobrim djelima, ipak nam se 
daje ako je prosimo i tražimo, kako navodi o. Suarez, po 
onom što je prije rekao sv. Augustin, da se ustrajnost može 
zaslužiti molitvom. 

Da ova knjiga uzmogne služiti i za svećenike i 
propovjednike, koji nemaju dovoljno knjiga ili nemaju 
kada čitati, prožeo sam je rečenicama iz Svetog Pisma i 
riječima svetih otaca, napominjući da svako promišljanje s 
tri točke sačinjava jednu propovijed. Zato sam od raznih 
spisatelja pokupio čuvstvene izraze, koji su mi se činili da 
će, čovjeka koji ovo čita, lakše ganuti, 

Sve na veću slavu Božju. Molim te dragi čitatelju, da me 
preporučiš Isusu Kristu, bio ja živ ili mrtav kad budeš čitao 
ovu knjigu, a ja obećavam da ću se moliti za tebe. Slava 
Isusu i Mariji, našem ufanju. 


Molitva prije razmatranja 

Došavši na mjesto, gdje ćeš promišljati, prekrsti se 
govoreći: Po znamenju sv. Križa od neprijatelja naših 
oslobodi nas, Gospodine naš. U ime Oca i Sina i Duha 
Sverog. Amen. 

Bože moj vjerujem da si ovdje sa mnom. Klanjam ti se: 
žao mi je da sam te toliko vrijeđao. Rasvijetli me da dobro 
obavim razmatranje, da popravim svoj život i da 
napredujem u tvojoj svetoj ljubavi. Presveta Djevice, 


anđele čuvaru, sveti odvjetnici pomozite mi. Zdravo Marijo 
i Slava Ocu... 


Molitva poslije razmatranja 

Gospodine zahvaljujem ti na odlukama koje si 
potaknuo u meni kroz ovo promišljanje. Molim te oprosti 
mi pogreške koje sam učinio, prikazujem ti odluke koje su 
tvojom milošću pobuđene u meni i molim te udjeli mi 
milost, da ih točno ispunjam sve do smrti. Nadam se da ćeš 
mi udijeliti ovu milost po zaslugama Isusovim i zagovoru 
Djevice Marije. Oče naš, Zdravo Marijo i Slava Ocu... 


RAZMATRANJA 
1. Slika netom umrlog čovjeka 
Prah si i u prah ćeš se pretvoriti (Gen. 13, 19.). 


1. Promisli dragi brate da si zemlja i da ćeš se opet u 
zemlju vratiti. Doći će dan kada ćeš umrijeti, te u jednu 
jamu bačen biti, u njoj ćeš strunuti_i crvima biti pokriven. 
Ova sudbina zapasti će svakoga; bogataša i siromaha, 
plemića i slugu. Čim se duša posljednjim izdisajem odjeli 
od svoga tijela, otići će u svoju vječnost, a tijelo će se 
pretvoriti u zemlju. 

Zamisli da gledaš mrtvo tijelo čovjeka, koji je malo 
prije ispustio svoju dušu, promotri kako leži na krevetu, 
glave oborene na prsa, raščupane kose još mokre od 
smrtnog znoja, udubljene oči i istrošene jagodice; 
drvenasto lice, jezik i usne željezne boje, tijelo hladno i 
teško. Tko god izbliza promotri to ukočeno tijelo problijedi 


od straha. Koliko ih je tako gledajući koga od svoje rodbine 
promijenilo svoj život. 

A još veći strah i grozotu zadaje tijelo kad počne 
trunuti. Neće proći ni dvadeset i četiri sata od smrti onog 
mladića, a već se smrad iz njega osjeti. Treba prozore 
otvoriti, mnogo tamjana spaliti i mirisavih voda proliti i 
nastojati da se čim prije to tijelo prenese u crkvu i u zemlju 
zatrpa, da svojim smradom ne okuži cijelu kuću. K tomu 
još ako je tijelo kojeg plemića ili bogataša, onda još više 
zadiše tim groznim smradom. 

Evo na što je spao onaj besramnik, onaj oholica! Prije 
je bio rado očekivan i priman u društva i zabave, a sada je 
postao strašilom i grdobom gledaoca. Zbog toga mu se 
rodbina žuri, da ga se ukloni čim prije iz kuće, te siromahe 
plaćaju da ga zatvorena u sanduku nose i bace gdje u 
grobnicu. 

Od prije se širio glas o njegovoj srdačnosti i hrabrosti, o 
njegovoj sposobnosti i ponašanju, te o njegovoj šaljivosti, 
ali čim umre o njemu se sve zaboravi. Njihova uspomena se 
izgubila sa zvukom zvona. Kad se pročuo glas o njegovoj 
smrti, odmah jedni počnu govoriti:»Jadan, bio je štovan i 
čašćen;» drugi su pak govorili kako je ostavio kuću u 
potpunom redu, treći pak su žalili, jer ih je pokojnik u čemu 
potpomogao, četvrti se počeše radovati, jer će im njegova 
smrt donijeti kakvu korist. Napokon kroz brzo vrijeme, o 
pokojniku ni riječi se više ne čuje, tobože da im žalosti ne 
ponavljaju. U posjetima sažaljenja se razgovaralo o posve 
drugim stvarima i da tko spomene pokojnika, rodbina 
odmah ustaje i govori: ,,Za ljubav, ne spominjite njegovo 
ime više!" 


Promisli još, kako god si ti radio na smrti tvojih 
prijatelja, da će isto tako i drugi s tobom postupati. Živi se 
ističu na prvim mjestima, da zauzmu dobra pokojnih, a o 
njima se ništa ne govori, niti imaju kakvih sjećanja na 
pokojnog. Roditelji u početku će neko vrijeme ostati 
ožalošćeni, ali će se brzo utješiti onim dijelom stvari koji 
im pripada, tako će se tvojom smrću još malo i razveseliti; 
u onoj sobi, gdje ćeš ti ispustiti dušu i gdje ćeš od Isusa 
suđen biti, plesat će se, jesti će se, igrati će se i smijati kao i 
prije, a tvoja duša, gdje će ona biti? 


Molitva: Ah Isuse, moj slatki Otkupitelju, zahvaljujem 
ti što me nisi uzeo s ovog svijeta dok sam bio u grijehu i 
tvojoj nemilosti. Po mojim zaslugama već sam davno 
morao pasti u pakao! Da sam umro onaj dan, one noći, što 
bi od mene bilo kroz svu vječnost? Svoju smrt primam na 
onaj način na koji hoćeš da mi je pošalješ, a sve to u ime 
zadovoljštine mojih grijeha; ali kad si me do sada već 
čekao, pričekaj me još malo. Daj da oplačem uvrede koje 
sam ti nanio, prije nego me budeš sudio. Ne, neću se više 
opirati tvome glasu. Tko zna da li su ove riječi koje sam 
sada pročitao, moj posljednji glas? Priznajem da ne 
zaslužujem nikakva milosrđa, jer si mi toliko put oprostio, 
a ja nezahvalnik opet sam te vrijeđao. 

Gospodine, kad već ne znaš mrziti srce koje se 
ponižava i kaje, evo skrušeni izdajica se tebi utječe. Po 
svom neizmjernom milosrđu oprosti mi i ne odbij me od 
sebe. Rekao si: »Tko se meni utječe neću ga odbiti od 
sebe.» (Job. 6, 37.). Istina da sam te vrijeđao više nego itko 
drugi, jer sam više od drugih bio obdaren tvojim milostima; 
ali krv, koju si prolio, hrabri me i pruža mi praštanje, ako se 


skrušeno pokajem. O moje najveće dobro, kajem se iz ona 
duše, što sam te vrijeđao. 

Život koji mi preostaje, moj Isuse, neću više trošiti na 
grešne naslade, tebe vrijeđajući, nego ću ga cijelog uložiti 
oplakujući uvrede, koje sam ti nezahvalno nanio i ljubeći te 
svim srcem, o Bože vrijedan neizmjerne ljubavi, O Marijo, 
ufanje moje, moli Isusa za mene. 


2. Kršćanine dragi, da bolje upoznaš ono što kaže sv. 
Ivan Zlatousti:»Pođi na grob, promotri onaj prah, pepeo, 
crve, te udahni.» Pogledaj kako mrtvo tijelo, najprije 
požuti, pa pocrni; zatim se ukaže po njemu gadljivi bijeli 
skorup. Nakon svega tog iz njega se stane točiti rastezljiva i 
sluzinasta gadna gnjušotina i smrad, u kojem se pojavi 
nebrojeno mnoštvo crvi, koji se hrane smrdljivim mesom i 
u njem se množe. Pridolaze miševi i ugrizaju; jedni 
obilazeći izvana, a drugi ulazeći u usta i crijeva. 

Na komade se raspadaju jagodice, usne i vlasi; najprije 
se ogule bedra, zatim ruke i noge. Crvi rastoči meso, počnu 
se uništavati međusobno i napokon od onog tijela ne ostane 
ništa osim smrdljivog kostura, koji se s vremenom saspe 
odijelivši se kost od kosti i glava otpadne od svog trupa, da 
čovjek nije ništa drugo doli:»Malo praha, koji je vjetar 
nanio na guvno» (Dan. 2, 35.). 

Onaj plemić, onaj bogataš, koji je cijelog svog života 
samo šetao i bio društveni vođa, gdje je? U ništavilu mu je 
soba, u njoj ga ima više. Potražiš li mu krevet, dat je nekom 
drugom; njegovo sjajno odijelo, njegovo silno oružje, sve 
su to drugi razgrabili. Ako ga želiš vidjeti nadvij se nad onu 
jamu, gdje se pretvorio u šaku smrada, naći ćeš gole kosti i 
ništa drugo. Ah! Bože! Ono tijelo odgajano u tolikom 

raskošju, odijevano tolikim grimizom, toliko služeno od 
tolikih sluga, na što je došlo? 

Sveti na nebu, vi jedini dobro shvaćate, koji ste za 
ljubav svog Boga, kog jedino ljubite na ovoj zemlji, znali 
umrtviti svoja tijela, a sad vam se kosti u zlato i srebro 
okovane štuju i na oltarima drže kao sveti ostatci, 
plemenite vam duše uživaju Boga, očekujući najposebniji 
dan, kad će doći i vaša tijela, da budu dionici slave na nebu, 
kao što su bila patnje na zemlji. Ovo je prava ljubav tijela, 
mučiti ga i umrtviti na ovom svijetu, da zauvijek bude 
sretno i blaženo na nebu, a uskraćivati mu sve one tjelesne 
naslade, koje bi ga za zauvijek učinile nesretnim. 


Molitva: Evo, dakle Bože moj, na što će spasti ovo 
moje tijelo, kojim sam te toliko vrijeđao, sagnjit će i 
pretvoriti se u crve. Ali ne žalim, o Gospodine, dapače se 
radujem, što će ovo moje tijelo sagnjiti i rastočiti se, tijelo 
zbog kojeg sam izgubio tebe, najveće dobro, nego se 
žalostim što sam onim bijednim nasladama toliko puta 
ožalostio tebe. Ali ne zdvajam u tvoje milosrđe: »Čekao si 
me da mi oprostiš» (Iz. 30, 18.). I oprosti ćeš mi, ako se 
pokajem. Da, iz svega se srca kajem, o neizmjerna dobroto, 
što sam te vrijeđao. 

Reći ču ti sa sv. Katarinom Đenovskom:» Isuse moj, 
neću više griješiti.» Neću više za zlo iskorištavati tvoje 
sveto strpljenje. Neću čekati, razapeta moja ljubavi, da te 
zagrlim kada mi te ispovijed pruži na času moje smrti: sad 
te grlim, sad ti preporučujem dušu moju. Moja duša toliko 
je godina živjela na ovom svijetu i nije te ljubila, prosvijetli 
me i ojačaj, kroz život što mi je preostao. Ne neću čekati, 
da te počnem ljubiti tek na kraju mog života, sad te grlim 1 

ljubim i obećavam da te nikada više neću ostaviti. O 
Djevice presveta sveži me za Isusa i isprosi mi tu milost, da 
ga nikada više ne izgubim. 


3. Brate moj, u ovoj tužnoj slici smrti pogledaj samog 
sebe, te ono što ćeš jednom biti: «Spomeni se da si prah i 
da ćeš se u prah vratiti». Promisli kako ćeš se za malo 
godina, pretvoriti u gnjilež i crve. Job promatrajući ovo, 
posveti se, gnoj nazivaše ocem, a crve majkom i sestrama. 

Sve će proći i na smrti ako izgubiš dušu, izgubio si sve. 
«Pomisli da si već umro -kaže sv. Lovro- kad istinu znaš, 
da ćeš svakako jednom umrijeti». Da si već umro, a što sad 
ne bi želio, da si za života činio? Sad kad si živ, promisli da 
ćeš jednog dana osvanuti mrtav. Kaže sv. Bono da brodar 
koji hoće dobro upravljati svojom lađom na moru treba 
stajati na stražnjem kraju lađe; isto i čovjek, koji hoće da 
sveto živi, treba uvijek razmišljati o posljednjem trenutku 
svog života i da se nalazi na smrtnoj postelji. 

Odatle nastavlja sv. Bernard:» Svrni pogled na grijehe 
svoje mladosti i posrami se; pogledaj grijehe svoje zrelosti 
i zaplači; promisli svoje nekadašnje i sadašnje neurednosti 
svog života, te se prestraši i brzo popravi.» Sveti Kamilo 
Lelski, kad bi se nadvio nad grobnicu mrtvih, sam bi sebi 
rekao:» Da se ovi opet povrate na život, a što ne bi činili za 
svoje vječno spasenje? A ja nevoljan, koji imam vremena i 
na pretek, pak što radim za spas svoje duše? Ovako je 
svetac govorio iz poniznosti. 

Ali ti, brate moj, za sigurno imaš razlog bojati se, da si 
ona neplodna smokva o kojoj Gospodin reče: « Evo već tri 
godine dolazim i tražim ploda na ovoj smokvi i ne 
nalazim.» (Luk.13,7). Ti koji više od tri godine stojiš na 

svijetu, kakav si plod donio? Pazi, veli sv. Bernard, da 
Gospodin ne gleda na sami cvijet, nego hoće i plod, to jest 
ne samo dobre želje i odluke, nego hoće i dobra djela. 
Okoristi se ovim vremenom, koje ti Bog daje po svom 
milosrđu; ne čekaj onog časa kad ćeš ga željeti, a neće biti 
koristi i kad ti se rekne: «Više vremena nema, polazi brzo, 
što je učinjeno, učinjeno.» 


Molitva: Evo me, Bože moj, ja sam ono neplodno 
stablo koje je toliko godina zasluživalo da mu se kaže: 
»Posijeci ga; zašto da uzalud zaprema zemlju?“ Tako je 
jer kroz toliko godina od kako sam na svijetu drugim 
plodom nisam donio drugog ploda do li tmje i nevolje 
grijeha. No, Gospodine, ne želiš da se brinem. Rekao si da 
će te svako naći, tko te zatraži: «Tražite i naći ćete.» 
Tražim te, Bože moj i želim tvoju milost. Za sve uvrede 
kojim sam te vrijeđao iz sveg se srca kajem i od žalosti bih 
umro. Do sada sam te izbjegavao, ali sad više cijenim tvoje 
prijateljstvo, nego da bih zadobio sva kraljevstva na zemlji. 

Neću se više opirati tvom očinskom glasu. Hoćeš da ti 
se cio predam, bez iznimke sav ti se predajem. Rekao si: 
»Ako me što zaištete u moje ime, učinit ću.»(Iv. 14). Slatki 
moj Isuse, ufajući se u ovo veliko obećanje, u ime tvoje i 
po tvojim zaslugama molim tvoju milost i tvoju svetu 
ljubav. Daj, da obiluje tvoja milost i ljubav u mojoj duši, 
gdje je do sada obilovao grijeh i zloća. 

Hvala ti što me potičeš da se ovako molim; čim mi 
nadahnjuješ ovu molitvu, znak je, da ćeš me uslišati. Smiluj 
mi se, Isuse moj, daj da te jako uzljubim, udijeli mi veliku 
želju da ti udovoljavam, i uz to snagu da to sve uzmognem 

ispuniti. O, moja velika odvjetnice, Marijo, uslišaj me još i 
ti, moli Isusa za me. 


2. Sa smrću sve svršava 
Svršeno je, dovršeno jest. (Ez 7,6) 


1. Ljubitelji ovog svijeta sretne i blažene drže samo 
one koji posjeduju mnoga dobra ovog svijeta, kao tjelesne 
naslade, bogatstva i raskoš, a smrt ruši i uništava sva dobra 
zemaljska: »Što je vaš život? Ništa drugo nego dah, koja za 
malo traje.» (Jak.4,5). Para, koja ishlapljuje iz zemlje, više 
puta dižući se u zrak obasja ju sunce, te ima jako lijepi 
izgled; ali taj krasni izgled za koliko traje? Puhne malo 
vjetra i sve iščezne. Evo onog velikaša, danas tako štovana 
i služena, da mu se od straha skoro i klanjaju, sutra neka 
umre, prezirat će ga, proklinjati i pod noge bacati. Iza smrti 
sve ostavljamo. 

Brat velikog Božjeg sluge Tome Kempenca hvalio se, 
kako je bio sagradio divnu kuću, na što mu jedan njegov 
prijatelj reče, da mu je doista kuća lijepa i krasna, ali da 
ima jednu veliku manu. — Kakvu? — upita ga . - Mana joj je 
ta, odgovori mu prijatelj, što si na njoj vrata napravio. — 
Kako to? Zar su vrata mana jedne kuće? — Da, odgovori mu 
prijatelj, jer će te jednog dana na ona vrata iznijeti mrtva 1 
tako ćeš zauvijek ostaviti i kuću i sve što je u njoj. 

Jednom riječju, čovjeku smrt oduzme sva dobra ovog 
svijeta. Zar nije čudno gledati kako onog plemića iznose u 
nepovrat iz njegove kuće i drugi zauzimaju njegovo 
imanje? Sluge ga ostave u grobnici jedva s jednom 
haljinom, samo da mu tijelo pokrije; više nikog nema, koji 

bi ga štovao i ulagivao mu se; niti se itko obazire na 
njegove ostavljene naredbe. Saladin kralj, koji je osvojio 
mnoge krajeve u Aziji, umirući naredi, kad mu tijelo 
ponesu u grob da jedan ide naprijed s njegovom košuljom 
izvješenom o štapu i viče:» Ovo je sve što Saladin nosi sa 
sobom u grob!» 

Položi se mrtvo tijelo onog plemića, meso se raspadne 
i više se ne raspoznaju njegove kosti od drugih. Pogledaj 
grobnice! Kaže sv. Baziljie, i pogledaj tko je bio sluga, tko 
li gospodar. Aleksandar Veliki jednog dana gledao gdje 
Diogenes pomnjivo nešto tražaše među kostima mrtvih. — 
Što tražiš? Iz znatiželje upita Aleksandar. — Evo tražim 
lubanju Filipa kralja, tvoga oca, odgovori mu, i ne mogu 
nikako da ju razaberem; ako ju ti možeš naći i raspoznati, 
dođi i pokaži mi ju. Ljudi se nejednaki rađaju na ovome 
svijetu, ali se izjednačuju poslije smrti. Veli Oracije: »Smrt 
izjednačuje žezla s motikama.» Jednom riječju, kad smrt 
dođe sve prestane, sve se ostavi i nikakva stvar ovog svijeta 
ne nosi se u grob sa sobom. 


Molitva: Gospodine moj, kad me već rasvjetljuješ, da 
upoznam ono što svijet cijeni, to jest da je sve dim i ludost, 
pomozi mi da ih se oslobodim prije nego me smrt s njima 
rastavi. Žalosna li i tužna mene, koliko sam puta radi 
nevoljnih i ništavnih naslada, te svjetskih dobara uvrijedio 1 
izgubio tebe, o neizmjerna dobroto! O moj Isuse, liječniče 
nebeski, svrni milostivi pogled na moju nevoljnu dušu, 
pogledaj tolike rane, koje sam sebi zadao, i smiluj mi se. 
Znam da možeš a i hoćeš ozdraviti me, ali prije svega želiš 
da se pokajem za uvrede koje sam ti nanio, da se iz sveg 

srca kajem; izliječi me dakle sad kad možeš: «Izliječi dušu 
moju, jer sam sagriješio.» (Ps. 40, 5.). 

Bio sam te zaboravio ali ti nisi mene, sad mi opet 
poručuješ, da ćeš zaboraviti i uvrede kojim sam te toliko 
puta povrijedio, samo ako ih zamrzim. Ako grešnik učini 
pokoru... zaboravit ću njegove zloće (Ez. 18,21.). Evo ja ih 
mrzim i prezirem više nego ikakvo drugo 2lo; zaboravi 
dakle, Otkupitelju moj, sve uvrede kojim sam te ogorčavao. 
Ubuduće ću radije izgubiti i svoj život i sve drugo prije 
nego li tvoju milost. Što će mi sva dobra ovog svijeta bez 
tebe i tvoje milosti? Ah, pomozi mi, znaš koliko sam slab. 
Pakao me neće pustiti bez napasti: ta već mi pripravlja 
tisuće uzica, da me opet ulovi i zarobi. Ne, Isuse moj, ne 
zapusti me. Od sad u naprijed bit ću sužanj tvoje ljubavi. Ti 
si jedini moj Gospodin, ti si me stvorio, ti otkupio; ti si 
onaj, koji si me ljubio više nego itko; ti si jedini, koji 
zaslužuješ da budeš ljubljen i tebe samog ću ljubiti. 


2. Filip drugi, kralj španjolski, pred smrt zovnu k sebi 
sina i bacivši sa sebe kraljevski plašt kojim se bio prigrnuo, 
pokaže mu prsa rastočena od crvi, te reče:»Vojvodo, gledaj 
kako se umire, te kako završavaju veličanstva ovog 
svijeta.» Dobro je rekao Teodoret:» Smrt se ne boji 
bogatstva, ni vojske, ni grimiza,» nego kao iz sluge tako i iz 
plemića gnjoj i smrad teče. Tako svako, tko god umre, bio 
on sto puta plemić, u grob sa sobom ništa ne nosi, svu 
svoju slavu i čast ostavlja na krevetu, gdje: Kad umre, neće 
ništa sa sobom ponijeti, niti će s njim poći njegova slava 
(Ps 48, 18). 

Pripovijeda sv. Antonin, da je na smrti Aleksandra 
velikog, jedan mudrac uskliknuo i rekao:»Evo onog, koji je 

sve do jučer zemlju gazio, sad njega zemlja pokriva i tišti. 
Jučer ne bi mu sva zemlja dostatna bila, a sada je sa sedam 
pedlji iste zadovoljan. Jučer po zemlji vođaše vojsku, a 
sada ga evo nekoliko prostih slugu nosi u zemlju. Ali, bolje 
poslušajmo što veli Bog: «Zašto se uzvisuješ zemljo i 
pepelu?» (Prop.10, 9). Čovječe, zar ne vidiš da si prah i 
pepeo, zašto se uzvisuješ? Zašto trošiš svoje misli i godine 
tražeći da postaneš velik na ovom svijetu? 

Doći će smrt i s njom će svršiti sve tvoje veličine i sve 
tvoje svjetske nakane. Oh, koliko je sretnija smrt sv. 
Antuna pustinjaka, koji je šezdeset godina proživio sam u 
pustinji, od smrti Neronove, koji je carevao u Rimu! 
Koliko sretnija smrt sv.Feliksa, kapucinskog laika, od smrti 
Henrika VIII., koji je živio u kraljevskom raskošju, a kao 
neprijatelj Božji! No, najprije treba znati da su sveti, da 
tako sretno umru, ostavili domovinu, naslade i sve nade 
koje im je svijet pružao, te zagrlili siromašni i prezimi 
život. 

Ovdje se živi zakopaše, da nakon smrti ne budu 
zakopani u paklu. No, svjetski ljudi, živeći u neprekidnim 
grijesima, zemaljskim nasladama i u stalnim pogibeljnim 
prigodama, kako se ikada mogu nadati, da će sretno 
umrijeti? Bog grešnicima prijeti, da će ga na smrt tražiti, 
ali da ga neće naći (Jer.13). Veli, da onda neće biti vrijeme 
pokore i milosrđa, nego vrijeme osvete. A to nam i sami 
zdrav razum svjedoči, jer onda na smrti svjetski čovjek naći 
će se u slaboj pameti, zaslijepljena i otvrdnuta srca iz 
pokvarenog življenja i žločestih običaja; napasti će se 
pojačati; koji je u životu uvijek popuštao i davao se 
svladavati, kako će se na smrti moć održati? 


17 


U onaj čas trebala bi milost Božja jača, da mu 
iskvareno srce promijeni; ali ovu milost jeli nam Bog dužan 
dati? Možda ju je onaj zaslužio svojim vanrednim i 
pokvarenim življenjem? Ipak, u onaj čas radi se ili o 
njegovoj vječnoj sreći ili o vječnoj propasti. Kako je 
moguće, misleći na to, da onaj, koji vjeruje u istine naše 
svete vjere, sve ne ostavi i sav se Bogu ne posveti, koji će 
nas po našim djelima suditi? 


Molitva: Ah, ljubazni moj Gospodine, koliko sam noći 
prespavao u tvojoj nemilosti? Ah, Bože! U kakvom 
nevoljnom stanju nalazila se tad duša moja. Ti si ju 
prezirao, a i sama je tražila tvoj prezir. Već sam bio osuđen 
u pakao: jedino još se osuda nije bila izvršila. Ali ti, moj 
Bože, nisi propustio doći mi u susret i pozvati me na 
pokoru. Ali, tko mi jamči jesi li mi i oprostio? Hoću li, 
Isuse moj, u ovom strahu živjeti sve dotle dok me zbilja ne 
osudiš? No, žalost koju osjećam što sam te vrijeđao, želja, 
koja se u meni pobudila, da te ljubim, a još više tvoja 
pregorka muka, ljubazni moj Otkupitelju, tješe me, da sam 
u tvojoj milosti. 

Kajem se što sam te vrijeđao, najveće dobro, i ljubim te 
više svake stvari. Spreman sam izgubiti sve, prije nego 
izgubim tvoju milost i tvoju svetu ljubav. Hoćeš da se 
veseli srce koje te traži: «Veselit će se srce tražeći 
Gospodina» (Par.15, 60). Gospodine, mrzim sve uvrede 
koje sam ti nanio, udijeli mi hrabrost i pouzdanje, ne kori 
me više mojom nezahvalnošću, dok je sam priznajem i 
prezirem. Rekao si:» Neću smrti grešnika, nego hoću da se 
obrati i žive» (Ez.3, 21). Da, moj Bože, ostavljam sve i tebi 
se obraćam, tražim te, želim i ljubim iznad svake stvar: 

Samo mi daruj svoju ljubav, a drugo i ne pitam. O, Marijo, 
ti si moje uzdanje, isprosi mi svetu ustrajnost. 


3. David kralj reče: Sreća sadašnjeg ljudskog života 
jest kao čovječji san, kad se probudi. Dobra ovog svijeta 
pokazuju se velika, ali su u biti jedno ništa, i za malo traju, 
kao što za malo traje san, iza kojeg sve iščezne. Misao, da 
će sa smrću sve svršiti, prisili sv. Franju Borgia, da se 
potpuno Bogu posveti. Ovaj svetac u Granadi pratio je 
mrtvo tijelo kraljice Izabele. Kad otvoriše sanduk, od 
smrada svi pobjegoše, ali sv. Franjo, praćen božanskom 
svjetlošću, stade razmatrati ono mrtvo tijelo, promotri ga i 
reče: «Ti si dakle ona moja kraljica? Ti si ona kojoj su se 
toliki velikaši iz počasti klanjali? O, ženo Izabela, kuda je 
otišlo ono tvoje veličanstvo, tvoja ljepota?» 

Tako dakle, sam u sebi zaključi, prestaju veličine i 
krune ovog svijeta? Od sada unaprijed služit ću onom 
gospodaru koji mi nikada neće dati umrijeti. I tako od onog 
časa sav se posveti ljubavi Razapetog, i zavjetova, da će 
stupiti u redovnički stalež, ako bi mu žena prije njega 
umrla, što se i dogodi, te stupi u družbu Isusovu. 

Dobro dakle, neki razočarani čovjek o truplu mrtvog 
čovjeka napisa ove riječi: «Tko ozbiljno promatra smrti, 
dobra svjetska ne može ljubiti.» A onda, zašto je toliko 
mnoštvo ljubitelja ovoga svijeta? Zato, jer ne misle na smrt. 
Nevoljni Adamovi sinovi, opominje nas Duh Sveti, zašto iz 
vaših srdaca ne izbacite tolike požude za zemaljskim 
dobrim, koje vas sile, da ljubite ispraznosti i laži? Što se je 
god dogodilo vašim prethodnicima, to će se na kraju 
dogoditi i vama; oni su u ovoj istoj kući nekoć stanovali, na 

ovom istom krevetu spavali, a sad ih više nema; na isti 
način i s tobom će se dogoditi. 

Dakle, brate moj, brzo se predaj Bogu, dok smrt nije 
došla po te. Što danas možeš urediti, ne ostavljaj za sutra, 
jer ovo danas brzo prolazi i više se ne vraća; a sutra bi 
mogla doći smrt koja te neće pustiti, da bilo što više uradiš. 
Brzo se otresi svega onog što te dijeli ili bi te moglo dijeliti 
od tvog dragoga Boga. Živom željom ostavimo dobra ovog 
svijeta, prije nego nas smrt od njih otrgne. Blaženi umirući, 
koji su davno umrli svjetskim požudama. Ti se smrti ne 
bije, nego ju s veseljem iščekuju i prihvaćaju, jer onda 
umjesto da ih rastavi s dobrom, koje ljube, sastavit će ih s 
najvećim dobrom, koje su jedino ovdje ljubili, te koje će ih 
uvijek usrećiti vječnim blaženstvom. 


Molitva: Dragi moj Otkupitelju, zahvaljujem ti da si 
me toliko čekao. Što bi od mene bilo da si me u smrt poslao 
dok sam živio odijeljen od tebe? Uvijek budi 
blagoslovljeno tvoje sveto milosrđe i strpljenje, koje si 
imao sa mnom. Zahvaljujem ti na svjetlosti i milosti kojom 
me sad potpomažeš. Do sada te nisam ljubio, niti se brinuo 
da stečem tvoju ljubav. Sad svim srcem najviše žalim, da 
sam toliko puta ražalostio mog tako dobrog Boga. Ova me 
žalost muči, ali je slatka, jer me tješi da si mi već oprostio. 
Slatki moj Spasitelju, kamo sreća, da sam tisuću puta prije 
umro, nego da sam te ikada uvrijedio! Bojim se da se opet 
ne padnem u prijašnje moje zloće. Ali, daj da prije umrem 
najtežom smrću, što može biti, nego da nanovo izgubim 
tvoju svetu milost. Jedno vrijeme bio sam rob pakla, ali 
sam sad tvoj sluga, o Bože duše moje. Rekao si da ljubiš 
onog tko tebe ljubi. 

Ljubim te; dakle to si moj, a ja sam tvoj. Mogao bih te 
po kojoj nesreći opet izgubiti, i stoga tu milost molim, da 
me prije sa ovoga svijeta digneš, nego da te nanovo 
izgubim. 

Toliko si mi milosti udijelio, kojih od tebe nisam ni 
tražio, ne sumnjam, da ćeš mi uskratiti ovu milost koju sad 
od tebe tražim. Ne daj, da te igda više izgubim, pokloni mi 
svoju svetu ljubav, a drugo i ne želim. Marijo, ufanje moje, 
moli Isusa za me. 


3. O kratkoći našeg života. 
«Što je naš život, dim koja za malo traje». (Jak. 4, 14) 


1. Što je tvoj život? Ništa drugo nego dim, koji s malim 
vjetrom isčezne, i tako se raspline. Svi znaju da će jednom 
umrijeti, ali se mnogi varaju u tom što misle da im je smrt 
tako daleko, kao da nikad neće doći. Na to nas opominje 
Job, govoreći da je ljudski život kratak, koji kao cvijet 
dolazi i prolazi. Ovo isto Gospodin preporuči Izaiji proroku 
da pripovijeda: «Viči, reče mu, da je ljudski život kao život 
jedne slamke, smrt dođe, slamka se osuši, i tako isto život 
svrši, svih veličina _i svjetskih dobara cvijet otpadne.» Job 
da nam poručuje: « Smrt trči u susret brže od ikakva 
glasnika, a mi joj neprestano letimo u susret». 

Svakim = korakom, svakom = izdisajem njoj se 
približavamo. Govoraše sv. Jeronim: »Kroz ovo vrijeme, u 
kojem pišem sve to brže smrti se približavam. Pogledaj 
kako onaj potočić teče u moru, i vode, koje odlaze i više se 
ne vraćaju.» Isto tako, brate moj, i tvoji dani prolaze, i ti se 
smrti približavaš; prolaze naslade, šetnje gizdavosti, hvale i 

povlađivanja, a napokon što ostaje? Ništa drugo nego:» 
Jedini grob mi preostaje» (Job 17,1). Strpat će nas u kakvu 
jamu, i ondje ćemo goli sagnjiti. 

Kod umiranja spomen na sve naslade koje smo uživali 
za života, sve zadobivene časti i odlična mjesta neće 
koristiti, nego će nam više povećati muku i zdvajanje u 
postignuće vječnog spasa. Dakle, reći će onda ljubitelj i 
uživalac ovog svijeta, moja kuća, moji vrtovi, moji 
perivoji, ona krasna pokućstva, one slikarije, odijela, još 
malo pak ću ih morati ostaviti. I zar nikad više neće biti 
moja? 

Tko je ovdje na zemlji strastveno ljubio dobra ovog 
svijeta, na čas svoje smrti teškom mukom će ih gledati i 
ova muka staviti će u još veću pogibelj spas njegove duše: 
a to nam i samo iskustvo potvrđuje, da osobe vezane za 
dobra ovoga svijeta, na smrti o drugom neće govoriti, osim 
o njihovoj bolesti, liječnicima koji bi se imali pozvati, te o 
lijekovima koji bi im bolje koristili: a kad im se progovori 
o duši, odmah im dosadi te stanu govoriti da ih se pusti 
otpočinuti, jer da ih glava boli, pa ne mogu slušati govora. 
A, i ako kad odgovore, smetu se, ne znaju što bi odgovorili 
i tako često im ispovjednik dade samo odrješenje; ali ne 
stog što ih smatra pripravnim, nego stoga što nema više 
vremena. Tako umiru svi oni koji malo ili nimalo ne misle 
na smrt. 


Molitva: Ah, moj Bože, o, Gospodine neizmjernog 
veličanstva, sramim se stati preda te? Koliko sam te puta 
uvrijedio zapostavljajući tvoju milost jednoj gadnoj nasladi, 
jednom prkosu, jednom dimu? Klanjam se i ljubim, o moj 
Otkupitelju tvoje svete rane koje sam ti mojim grijesima 

nanio, ali po njima se nadam zadobiti oproštenje i vječni 
spas. Pokaži mi, Isuse moj, veliku krivnju kojom sam te 
uvrijedio ostavljajući tebe, izvor svakog dobra, i to samo 
da se napijem otrovne i smrdljive vode. 

Što nalazim u tolikim uvredama koje sam ti nanio, ako 
ne žalost, grizodušja i zasluge za pakao? Oče, nisam 
vrijedan nazvati se tvojim sinom (Lk 15, 18). Oče moj, ne 
odbaci me od sebe. Istina, da ne zaslužujem više tvoje 
milosti kojom bih opet postao tvojim sinom; ali si umro da 
mi oprostiš. Ti si rekao: «Obratite se vi k meni, i ja ću onda 
k vama.» (Zah.1.1-3). Ostavljam sva svoja zadovoljstva, 
odričem se svih naslada koje mi ovaj svijet može dati i tebi 
se obraćam dušom i tijelom. Radi krvi koju si za me prolio, 
oprosti mi dočim se kajem iz sveg srca za sve uvreda koje 
sam ti nanio. Kajem se i ljubim te više nego ikakvu drugu 
stvar. Ja nisam vrijedan da te ljubim, ali ti si zaslužio da 
budeš ljubljen, dopusti da te ljubim; ne ljuti se na ono srce 
koje te je nekada toliko pogrđivalo. Ti nisi htio da umrem 
dok sam još bio u grijehu, nego si me ostavio da te počnem 
ljubiti; da, ljubit ću te kroz ovo života što mi preostaje, i 
drugo neću ljubiti osim tebe samog. Pomozi me, daruj mi 
svetu ustrajnost, i tvoju svetu ljubav. Marijo, ufanje moje, 
preporuči me slatkom Isusu. 


2. Plakaše kralj Ezekija gledajući svoj život kao 
platno koje tkalja prereže prije nego ga dovrši. Ah kolikom 
broju ljudi u najljepše vrijeme, tkajući platno, to jest 
smijući se i izvršavajući svoje svjetske naume, tolikom 
brigom odmjerene, smrt dođe i prekine sve! Svjetlošću one 
posljednje svijeće iščezne svaka stvar ovoga svijeta, 
povlađivanja, zabave, gizdavosti i veličine. Smrt je velika 

tajna; ona nam predoči ono što ljubitelji ovog svijeta ne 
vide. Najzavidnije sreće, najslavnije pobjede izgube sav 
svoj sjaj i ljepotu kad se sa smrtne postelje motre. Misli oni 
lažljivih sreća koje smo imali, onda se mijenjaju u prezir 
protiv vlastite ludorije. Prava i strahovita sjena smrti zastre 
i potamni sva i najveća dostojanstva. 

Sad nam strasti ukazuju na dobra ovog svijeta u posve 
drugom obliku nego su uistinu, smrt ih otkriva i prikazuje 
nam ih onakva kakva su jesu, dim blato, taštine i nevolje. 
Ah, Bože! Čemu nam služe bogatstva, plemstva i 
kraljevstva na smrti kad nas onda neće drugo zapasti, osim 
jedna drvena kućica i jedna prosta i toliko duga haljina 
samo da nam tijelo može pokriti? Čemu služe časti, kad nas 
tada drugo ne sljeduje, osim žalobnog sprovoda i sjajne 
zadušnice, koje duši neće ništa pomoći ako se je izgubila? 
Čemu služi ljepota tijela, kad onda drugo ne ostaje osim 
crvi smrada i grozota još prije smrti, a nakon smrti nešto 
malo smrdljivog praha? 

Umre onaj bogataš, ministar, kapetan, o njegovoj smrti 
svugdje će se govoriti; te ako je zlo živio, onda će biti 
svjetska bajka i kao primjer svjetske ništavnosti i božanske 
pravde služit će drugim na poboljšanje. U grobnici, pak, 
pomiješat će se sa tjelesima siromaha. 

Što mu je vrijedio onaj njegov dobro uređeni stas, kad 
danas od njega nema drugo osim gomilu crva? Čemu 
njegova vlast i moć koju je imao, ako su tijelo sad zakopali, 
a duša mu otišla u pakao? Velika je to nevolja i nesreća 
drugom služiti za razmatranje ovih stvari, a za svoju korist 
od tog ništa nije činio. Uvjerimo se dakle, da uređivanje 
društvenih nereda nije vrijeme čas smrti, nego dok smo 
živi. Požurimo se dakle i radimo ono sad, što onda na smrti 

nećemo moći. Vrijeme brzo prolazi i prestaje: zato 
nastojmo da nam sve posluži za postignuće vječnog spasa. 


Molitva: O, Bože duše moje, o neizmjerna dobroto: 
smiluj se meni koji sam te toliko vrijeđao. Već sam 
griješeći znao da ću izgubiti tvoju milost i htio sam ju 
izgubiti. Reci mi, što imam raditi da ju opet zadobijem! 
Ako želiš da se za grijehe pokajem, kajem se iz svega srca i 
rado bih od žalosti umrijeti. Ako hoćeš, da se nadam, da 
ćeš mi grijehe oprostiti, ufam se da ćeš mi ih oprostiti i to 
po zaslugama krvi Kristove. 

Ako želiš, da te_ ljubim više od svake stvari, puštam 
sve, odričem se svih dobara i naslada, što mi svijet može 
dati i ljubim te više nego ikakvo drugo dobro, o ljubazni 
moj Spasitelju. Ako želiš da od tebe molim milosti, samo 
dvije stvari tražim: ne dopusti da te više vrijeđam i daj da te 
uvijek ljubim, i tada postupaj sa mnom kako znaš i hoćeš. 
Marijo, ufanje moje, ti mi isprosi ove dvije milosti, od tebe 
ih očekujem. 


3. Nije li velika ludost radi kukavnih 1 časovitih 
naslada ovog tako kratkog života dovesti se u taku pogibelj, 
u kojoj bi mogli lako zlom smrću umrijeti i s njom otpočeti 
nesretnu vječnost? Ah, koliko toga sobom nosi onaj 
posljednji čas, onaj posljednji otvor usta? Nosi vječnost 
svih zadovoljstava i sreće ili vječnost svih muka i nevolja. 

Pomislimo da je Isukrst odabrao gorku i prezirnu smrt, 
da nama zadobije dobru smrt. U tu svrhu nas i zove, 
rasvjetljuje i opominje tolikim prijetnjama da nas potakne 
na pokoru i tako onaj posljednji čas da završimo u Božjoj 
milosti. 

I poganin Antisten na pitanje kakva je najbolja sreća 
na ovom svijetu, odgovori:»Dobra smrt». A što će reći 
kršćanin, kojeg vjera uči, da onog časa započima vječnost, 
tako da će u onaj čas uhvatiti jedna od dvaju kola, koje 
sobom vuku vječno uživanje ili vječne muke. Da su u 
jednoj vrećici dvije karte, i da je na jednoj upisan pakao, a 
na drugoj raj, i od tih jedna da te mora zapasti; zar ne bi svu 
pomnju stavio, ne bi li se namjerio i izvadio onu od raja? 
Oni nevoljnici koji su osuđeni da na kocke izigraju svoj 
život, ah Bože, kako dršću, pružajući ruke, da bace kocke o 
kojima ovisi njihov život ili smrt! 

Kakav će te strah obuzeti kad se nađeš blizu onog 
posljednjeg časa, kada ćeš morati reći: »O ovom času, 
kojem sam blizu, ovisi moj život ili moja vječna smrt. Sad 
će se vidjeti, ili ću za uvijek biti blažen u raju ili na vijeke 
očajan u paklu. Pripovijeda sv. Bemardin Sijenski o nekom 
vojvodi koji umirući sav prestrašen govoraše: ,Evo, ja 
imam toliko zemalja, toliko kuća na ovome svijetu, ali ako 
noćas umrem, ne znam koji će me stan zapasti“. 

Brate, ako vjeruješ da ćeš umrijeti, te da ima vječnost 
i da se samo jedanput umire, te ako se onda izgubiš, da ćeš 
se izgubiti zauvijek, bez više ikakve nade popravka i 
spasenja, kako se ne odlučiš i odmah ne počneš od ovoga 
časa, u kom ovo čitaš, raditi koliko možeš da se osiguraš i 
umreš sretnom smrću? 

Drhtaše sv. Andrija Avelinski, govoreći: »Tko zna 
kakva će me sreća zapasti na drugom svijetu? Ili ću se 
spasiti ili izgubiti.« Drhtaše još i sv. Vjekoslav Beltrando 
tako, da po noći nije mogao zaspati kad bi pomislio:»Tko 
zna hoću li se spasiti?» A ti, koji se nalaziš u tolikim 
grijesima, ne dršćeš! Brzo, popravi se dok je još vrijeme, 


26 


odluči da ćeš se uistinu posvetiti Bogu; i barem od ovog 
časa počni takav život, koji te neće smutiti, nego razveseliti 
na smrti. Daj se na molitvu, često primaj sveta otajstva, 
pusti grešne prigode, i ako je potreba ostavi i svijet, 
osiguraj vječni spas i upamti, da za osiguranje vječnog 
spasa nema dostatne jamčevine. 


Molitva: O, dragi moj Spasitelju, koliko sam 
zadužen! I kako si uopće toliku milost mogao dati jednom 
nezahvalniku, jednoj izdajici, kao što sam je bio prema 
tebi? Stvorio si me, i stvarajući me već si unaprijed gledao 
uvrede koje sam ti imao učiniti: Otkupio si me umirući za 
me, i već si od onda gledao sve one grdne nezahvalnosti, 
koje sam ti imao nanijeti. Poslije tog čina stupio sam na 
ovaj svijet, odmah sam ti okrenuo leđa i s tim sam bio 
umro, postao smrdljiva lešina, a ti si mi svojom milošću 
opet povratio život. 

Bio sam zaslijepljen, a ti si mi svojom milošću opet 
život povratio. Bio sam zaslijepljen, a ti si me rasvijetlio. 
Bio sam te izgubio, a ti si radio da te nađem. O, Bože 
milosrđa, daj da upoznam dužnosti, koje ti dugujem i 
dopusti, da oplačem sve uvrede kojima sam te uvrijedio! 
Ah, osveti mi se, udijelivši mi veliku žalost mojih grijeha! 
Ne kazni me uskraćivanjem tvoje milosti i ljubavi. 

O, vječni Oče, prezirem sve tebi nanesene uvrede više 
nego ikakvo drugo zlo. Radi Isusove ljubavi smiluj mi se. 
Pogledaj svog Sina koji je umro na križu: »Krv njegova na 
nas». Neka siđe ova božanska krv i neka opere dušu moju. 
O, kralju mog srca, dođi kraljevstvo tvoje. Spreman sam 
odbaciti svaku želju koja nije za te. Ljubim te više od svake 
stvari, dođi i samo ti vladaj mojom dušom; daj da samo 

tebe ljubim i ništa drugo. Želim ti udovoljavati i tvojoj 
svetoj volji ugađati kroz ovo života, što mi preostaje živjeti. 

Blagoslovi, o Oče, ovu moju želju i daruj mi milost, da 
se nikada više od tebe ne odijelim. Sve moje želje tebi 
moje blago, moj miru, moje ufanje, moja ljubavi, moje sve 
i nadam se da ću ovo sve od tebe dobiti po zaslugama tvog 
Sina. Kraljice i majko moja, Marijo, pomozi mi svojim 
zagovorom. Majko Božja moli za me. 


4. Istinitost smrti 


Određeno je ljudima, da će jedanput umrijeti. (Heb 9, 27) 

1. Napisana je smrtna osuda svim ljudima; čovjek si i 
umrijet ćeš. Govoraše sv. Augustin: «Sva druga naša dobra 
i zla jesu neistinita, jedina je smrt istinita.» Ne zna se da li 
će ono dijete tek rođeno biti bogato ili siromašno, dali će 
imati dobro ili loše zdravlje, ili će umrijeti staro ili mlado, 
to je sve relativno, ali da će umrijeti, to je jedino istinito. 
Svakog plemića, vladara, siromaha smrt će pokositi. A kad 
smrt dođe, nema te sile koja bi ju mogla zaustaviti; može se 
spriječiti voda, vatra, željezo; odupire se sili vojvoda, ali 
smrti se nemoguće oduprijeti. Pripovijeda Belluacense, 
kako je neki francuski kralj, došavši kraju svog života, 
rekao:» Evo ja svom svojom silom i moću ne mogu suzbiti 
smrt i da me pričeka još makar jedan sat da više živim.» 
Kad smrt dođe, ne odgađa ni za jedan trenutak. 

Da poživiš, čitatelju moj, sve one godine kojima se 
nadaš, opet će doći jedan dan i onog dana jedan sat, koji će 
za tebe biti zadnji. Za mene, koji ovo sada pišem, za tebe 
koji ovo sada čitaš, već stoji određen dan i čas u kojem niti 

ću ja više pisati, niti ćeš ti više čitati. Tko je taj čovjek, koji 
živi i ne vidi svoje smrti (Ps 89,49). 

Osuda je već izrečena, do sada nikakva čovjeka nije 
bilo da je sam sebe obmanjivao i zavaravao, da neće nikad 
umrijeti. Što se dogodilo tvojim predcima, dogoditi će se i 
tebi. Koliko ih je na početku prošlog vijeka živjelo u tvojoj 
domovini, a evo damas nema ni jednog od njih. Još i 
vojvode i vladaoci promijeniše svoju postojbinu; od njih 
ovdje nije ništa ostalo osim grobne mramorne ploče s 
krasnim natpisom, koja nam pokazuje, da od svjetskih 
velikaša ovdje drugo ne ostaje, osim nešto pepela zatvorena 
među četiri zidića. 

Sv. Bernard pita:» Reci mi, gdje su ljubitelji ovog 
svijeta?» I odgovara:» Od njih nije ostalo ništa drugo, 
osim pepela i crvi» Za to nam se valja truditi da 
zadobijemo sreću i to ne onu koja prolazi, nego onu koja 
nikad neće prestat, jer su nam i duše vječne. A što bi ti 
služilo da si sretan, ako se može dati prava sreća u duši bez 
milosti Božje, kada bi kasnije zauvijek ostao nesretan. 

Sazidao si onu kuću, koja ti je posve mila i draga; ali 
pomisli, da ćeš je brzo ostaviti i otići istrunuti u jednoj 
jami. Postigao si takvo dostojanstvo, da si ugledniji od 
drugih, ali će doći smrt, koja će te izjednačiti sa 
najprostijim seljakom na zemlji. 


Molitva: Tužna i nevoljna mene kroz toliko godina 
nisam na drugo mislio nego kako ću te vrijeđati, o Bože 
duše moje! Ove su godine već prošle, moguće da mi je smrt 
već blizu, a što drugo imam osim žalosti i nemira u duši? 
Ah, kamo sreće da sam te uvijek ljubio, o moj Gospodine! 
Budalast ti sam bio, toliko sam godina živio na ovom 

svijetu i umjesto da sam radio što sam trebao, da zaslužim 
drugi bolji svijet, opteretio sam se tolikim dugovima prema 
božanskoj pravdi. Dragi moj Otkupitelju rasvijetli me i 
ojačaj me da sada sredim svoje račune. Moguće, da mi smrt 
nije daleko. 

Pripravit ću se za onaj veliki i odlučujući čas moje 
sreće ili vječne nesreće. Hvala ti što si me do sada čekao. 
Kad mi već daješ vremena, da popravim svoje zloće, evo 
me, Bože moj, što mi je za tebe raditi. Hoćeš li, da se kajem 
za uvrede, koje sam ti nanio? Kajem se i iz sveg srca se 
žalostim. Hoćeš li, da ovo godina i dana potrošim ljubeći 
tebe? Da to ću činiti. Ah, Bože moj, to sam i do sada više 
puta obećavao, ali sva ta moja obećanja pretvorila su se u 
izdajstva! Ne, Isuse moj, neću više biti nezahvalan na 
tolikim milostima, koje si mi udijelio. Ako barem sada ne 
promijenim svoje življenje, onda kako ću se na smrti moći 
nadati, da ćeš mi oprostiti i raj udijeliti? 

Evo sad tvrdo i ozbiljno odlučujem, da ću u naprijed u 
istinu samo tebi služiti, ali ojačaj me i ne zapusti me. Kad 
me nisi zapustio dok sam te vrijeđao, ne zapusti me ni sada; 
tim više što se sada uzdam u tvoju pomoć, kad obećavam, 
da ću sve ostaviti, samo da tebi ugodim. Primi me dakle da 
te ljubim, o Bože vrijedan neizmjerne ljubavi. Primi onog 
izdajicu, koji se sad skrušen baca pod tvoje noge, ljubi te 1 
traži milost. Ljubim te, Isuse moj, svim srcem, više nego 
samog sebe. Evo tvoj sam. Raspolaži sa mnom i svim 
mojim stvarima kako hoćeš, daj mi ustrajnost, da ti 
ostanem vjeran u posluhu; udjeli mi tvoju ljubav i tada radi 
od mene što hoćeš. Marijo, majko, ufanje, utočište moje, 
tebi se preporučujem, tebi izručujem dušu moju, čuvaj ju i 
moli za mene. 

2. Istina je dakle da smo svi osuđeni na smrt. Svi se 
rađamo, kaže sv. Ciprian, sa omčom oko vrata, te koliko 
puta zakoračimo, toliko se smrti približimo. Brate moj, 
kako si jednog dana bio upisan u knjigu rođenih, isto tako 
jednog ćeš dana biti upisan u knjigu umrlih. Kao što ti 
brojiš sate svojih prethodnika, govoriš moj pokojni otac, 
moj pokojni stric, moj brat, tako će isto i nasljednici o tebi 
govoriti. Kako si mnogo puta čuo mrtvačka zvona za 
drugog, tako će i drugi slušati ta ista zvona kad se tebi bude 
zvonilo. 

Što bi rekao, da gledaš osuđenika na smrt, gdje ide na 
vješala, šaleći se, smijući se, prevrćući očima amo tamo, 
misleći na igre, svečanosti i šetnje? A ti zar sad ne ideš 
prema smrti? I na što misliš sad? Pogledaj onamo u onoj 
jami, one tvoje prijatelje, rodbinu kojima je osuda već 
izrečena i izvršena. Koliki strah obuzima osuđenike, 
motreći svoje drugove obješene i mrtve? Pogledaj ona 
mrtva tijela i svako će reći:» Jučer meni, sutra tebi (Ez 38, 
23.). Isto ti govore i slike tvojih pokojnih roditelja, njihove 
spomen knjige, kuće, postelje i haljine od njih ostale. 

Kakva bi se više ludorija mogla učiniti znajući, da se 
mora mrijeti, da nas poslije smrti čeka ili vječnost uživanja 
ili vječnost muka i patnja; znati, da o onom času ovisi ili 
naša vječna sreća ili naša vječna nesreća, a ne misliti kako 
ćemo naše račune urediti, te što nam je činiti da sveto 
umremo? Mi sažalijevamo sve one, koji iznenadno umru, 
jer se nisu mogli pripraviti za smrt, a zašto onda mi ne 
nastojimo da budemo pripravni, budući da se to isto i nama 
može posve lako dogoditi? Prije ili kasnije, bilo svjesno, 
bilo iznenada, mislili ili ne mislili, zauvijek ćemo umrijeti, 

svakog sata, svakog časa se približavamo našim vješalama, 
ta vješala za nas biti će upravo ona posljednja bolest, koja 
će nas protjerati s ovog svijeta. 

Svakog vijeka, kuće, trgovi i gradovi nastanjuju se 
novim naraštajem i narodom, a prvi je naraštaj već strpan i 
zatvoren u grobnice. Kao što su dani njihovog života 
svršili, tako će doći vrijeme, kad ni mene ni tebe niti ikog 
živa neće biti na ovoj zemlji. Tad ćemo se naći svi u 
vječnosti, koja će za nas biti ili vječni dan veselja ili vječna 
noć patnja. Nije bilo kako: istina je, a vjera nas uči, da će 
nas od tih dviju stvari, jedna ili druga zapasti. 


Molitva: Ljubazni moj Otkupitelju, ne bi se smio 
usudit i stupiti pred tebe, da te nisam gledao kako visiš na 
križu, te razderana i pogrđena kako umireš za mene. Velika 
je bila moja nezahvalnost, ali je više tvoje milosrđe. Mnogi 
su bili moji grijesi, ali su veće tvoje zasluge. Tvoje rane, 
tvoja krv, tvoja smrt su moje uzdanje. Prvim mojim 
grijehom zaslužio sam pakao; poslije sam se toliko puta 
vraćao na isti put, a ti ne samo da si me uzdržao u životu, 
nego si mi još milosrdno i tolikom ljubaznošću ponudio 
pomirenje. 

Kako bih se mogao bojati, da ćeš me sad od sebe 
otjerati, kad te ljubim, a drugo ne želim osim tvoje milosti? 
Da ljubim te svim srcem, dragi moj Gospodine, a drugo i 
ne želim, osim da te ljubim. Ljubim te i žalim što sam 
vrijeđao tebe, ne toliko zbog tog što sam zaslužio pakao, 
koliko zbog tog, što sam tebe uvrijedio, o Bože moj, koji si 
me toliko ljubo. No Isuse moj, otvori mi izvor svoje ljubavi 
i dobrote, te nadodaj milosrđe na milosrđe. Daj da ti više ne 
budem nezahvalan u svem i promjeni mi srce. 

Daj da ovo moje srce, koje do sada nije cijenilo tvoje 
ljubavi i zamjenjivalo je nevoljnim nasladama ovog svijeta, 
sad bude posve tvoje, te da uvijek plamti za tebe, uzdam se 
da ću doći u raj, da te zauvijek ljubim; znam ondje me neće 
moć zapasti mjesto među nevinim, nego će mi trebat stati 
među pokornicima ljubiti ću te više nego nevini. Na slavu 
tvog milosrđa, neka vidi raj, gdje jedan grešnik plamti 
velikom ljubavlju, grešnik koji te je toliko puta uvrijedio. 
Od sada naprijed čvrsto obećavam, da ću zauvijek biti tvoj; 
na drugo neću misliti, nego na samog tebe. Pomozi me 
svojom svjetlošću i milošću, neka me okrijepi da 
uzmognem ispuniti ovu moju želju, koju mi sam svojom 
dobrotom pružaš. O Marijo, ti koji si majka ustrajnosti, 
isprosi mi, da ostanem vjeran ovom mom obećanju. 


3. Smrt je istinita. Ali, o Bože! Kad to kršćani znaju, 
vjeruju i vide, kako tako mnogi žive, da ni malo ne misle 
na smrt, kao da nikad neće umrijeti? Da poslije ovog života 
nema ni raja ni pakla, bili mogli manje misliti na svoju smrt 
nego što misle danas? Zato žive zlo. Brate moj, ako želiš 
dobro živjeti, nastoj početi živjeti još danas, kao da je sama 
smrt pred tobom! Misleći na smrt izgubi se sva želja za 
zemaljskim stvarima. 

Sva dobra ovog svijeta odnose se na tjelesne naslade, 
stvari i časti, ali to sve prezire onaj, koji promišlja da će ga 
zakopati u zemlju i dati za hranu crvima. Doista, držeći 
svaki dan pred sobom smrt sveti su zamrzili sva dobra ovog 
svijeta. 

Zato je sv. Karlo Boromero na svom stolu uvijek držao 
jednu ljudsku glavu, da ju može svaki dan gledati. Kardinal 
Boronio na prstenuje je imao upisano: »Spomeni se da ćeš 


Ra 


umrijeti.» Štovani Đovenal Ancina, biskup, na spomeniku 
jednog mrtvaca napisao je ovako:» Što si sad ti bio sam i 
ja, a što sam sad ja bit ćeš i ti.» 

Jedan drugi sveti pustinjak, upitan na samrti, zašto je 
onako veseo, odgovorio je:» Često sam držao smrt pred 
očima, zato sad kad je došla nije za mene nikakva nova 
stvar.» 

Kolika bi ludost bila putnika, koji bi putujući po 
svijetu, mislio kako bi postao velikim i bogatim u onom 
mjestu, u kome se nalazio u prolazu za nekoliko dana, a ne 
bi se brinuo, da ne bi kasnije pao u veliko siromaštvo kad 
dođe u ono mjesto, gdje misli ostati preko cijelog svog 
života? 

Zar nije lud onaj koji traži da se usreći na ovom 
svijetu, na kojem će ostati još nekoliko dana i dovede se u 
opasnost da na drugom svijetu se posve unesreći, gdje će 
morati ostati zauvijek? 

Tko uzme u najam kakvu tuđu stvar, slabo je cijeni, jer 
zna da nije njegova i da će je morati brzo povratiti; dobra 
ovog svijeta sva su nam pozajmljena, zato je velika ludorija 
zaljubljivati se u njih, kad ćemo ih morati brzo vratiti. Smrt 
će nas posve ogoliti i oduzeti nam sve što imamo. Sva dobit 
i sreća ovog svijeta završit će jednim otvorom usta, jednim 
sprovodom i jednim pokopom u crnu zemlju. 

Kuću, koju si nedavno sagradio do malo morat ćeš 
drugome ustupiti, grob će biti vlasnik tvom tijelu do 
sudnjeg dana i odanle će se preseliti ili u raj ili u pakao, 
gdje je već prije duša otišla. 


Molitva: Dakle smrću za mene sve će završiti! Tada 
drugo neću naći, o moj Bože, osim ono malo dobra, koje 

sam za ljubav tvoju činio, a što očekujem? Čekam dok smrt 
dođe i nađe me ovako nevoljna i grijesima uprljana, kao što 
sam sad. Da sad umrem, umro bih posve nemiran i 
nezadovoljan s mojim prošlim življenjem. Ne Isuse u toj ne 
zadovoljštini neću umrijeti. Zahvaljujem ti što mi daješ 
vremena da oplačem svoje grijehe i da te počnem ljubiti; od 
ovog časa ću početi. 

Kajem se nadasve što sam vrijeđao tebe, moje najveće 
dobro i ljubim te više nego ikakvu drugu stvar, više nego 
sama sebe, sav ti se predajem. Isuse moj, od sada te grlim, 
privijam te svom srcu i od _ ovog časa darivam ti svoju 
dušu. 

Ne neću čekati da ti je predam onda, kad mi se navijesti 
onim zazivom:»Pođi dušo kršćanska» polazak s ovog 
svijeta. Ne, neću čekati da te onda zamolim za oproštenje 
da me spasiš. 

Spasitelju moj, spasi me sad oprostom i darom tvoje 
svete ljubavi. Tko zna da ovo promišljanje, koje sam danas 
čitao, nije zadnji glas, kojim me zoveš na pokoru i 
obraćenje, te zadnje milosrđe, koje mi pružaš? 

Pruži ruku, moja ljubavi i izvedi me iz blata moje 
lijenosti. Daruj mi veliku gorljivost, daj da te poslušam 
velikom ljubavlju u svemu, što je tebi milo i što od mene 
iziskuješ. 

Vječni Oče, radi Isusove ljubavi pokloni mi svetu 
ustrajnost i milost, da te ljubim i to da te puno ljubim kroz 
ovo malo života, što mi preostaje. 

O Marijo, majko moja, Majko milosrđa, iz ljubavi, 
koju imaš prema tvom Isusu, isprosi mi ove dvije milosti: 
ustrajnost i ljubav. 

5. Ne znamo u koji čas ćemo umrijeti 


Budite pripravni, jer će Sin čovječji iznenada doći 
(Lk 12, 40). 


1. Istina je da ćemo svi umrijeti, a kada, to ne znamo. 
Brate moj, već je određena godina, mjesec, dan, sat i čas u 
kojem ćemo ja i ti ostaviti ovu zemlju i stupiti u neprekidnu 
vječnost; ali taj trenutak nama nije poznat. Isus nam kaže, 
da svakog časa budemo pripravni, da će smrt doći kao 
lupež noću i kriomice. Opet nas opominje, da živimo budni 
oprezni, jer kad se ni najmanje ne budemo nadali, da će on 
doći, suditi nam. Kaže sv. Grgur, Bog za naše dobro krije 
čas naše smrti, a to da se u svako doba nađemo pripravni za 
umrijeti. 

Kad nam dakle smrt može u svako doba i na svakom 
mjestu uzeti ovaj život, onda ako želimo dobro umrijeti i 
spasiti se, treba - kaže sveti Bernard - da je u svako doba i 
na svakom mjestu čekamo. Svi znaju da će umrijeti, ali je 
veliko zlo, što mnogi misle, da im je smrt još daleko. Pa i 
starci teško bolesni i oni se time zanose da će živjeti još tri 
ili četiri godine. 

Naprotiv, kažem vam ja, koliko ih danas mi poznamo 
što u umrli nenadano, netko sjedeći, netko hodajući, a 
netko i spavajući mirno na svom krevetu? Istina je da ni 
jedan od tih nije držao, da će nenadano umrijeti i to baš u 
onaj čas, kad ga je smrt pokosila. Dalje vam kažem, koliko 
ih je god ove godine otišlo na drugi svijet, umirući na svom 
krevetu, ni jedan od njih nije mislio, ove godine svoje dane 
izbrojiti. Rijetke su smrti, koje nenadano ne dolaze. 

Dakle, kršćanine moj, kad te đavao stane _napastovati, 
odgovori mu: a što ja znam, da ovaj dan nije posljednji za 
mene? Ako ovaj sat, ovaj čas, u kojem sam sagriješio i 
Boga uvrijedio, bude posljednji za mene, tako da za mene 
ne bude više vremena, da se popravim, što bi onda za 
uvijek od mene bilo? Koliko je nevoljnih grešnika u onaj 
isti čas, kad su se hranili kakvim otrovnim nasladama, 
dignuto sa ovog svijeta i bačeno u pakao? Kao što se ribe 
hvataju za udicu, tako se i ljudi love u zlu času (Prop. 9, 
12). Zli čas je upravo onaj u kojem grešnik vrijeđa Boga. 
Vrag će ti reći, ta nesreća neće ti se dogoditi, a ti mu 
odgovori: ako mi se dogodi, što će onda od mene biti kroz 
sve vijeke? 


Molitva: Gospodine, mjesto gdje bi u ovaj čas mogao 
biti, nije ovo, gdje se sad nalazim, nego pakao, koji sam 
svojim grijesima, toliko puta zaslužio. No podsjeća me sv. 
Petar:»Bog je strpljiv s vama, neće da se tko izgubi, nego 
hoće da se svaki povrati na pokoru (2Ptr 3, 9.). Zato si me 
dakle tolikom strpljivošću čekao, da se vratim na pokoru. 
Da, moj Bože, vraćam ti se, padam pred tvoje noge i tražim 
oproštenje: Smiluj mi se Bože, po milosrđu svome. 
Gospodine, za oprostiti meni se traži veliko i izvanredno 
milosrđe, jer sam te prosvijetljen uvrijedio. I drugi su te 
grešnici vrijeđali, ali nisu bili prosvijetljeni kao što sam bio 
ja. 

Sa svima njima zoveš mene da se pokajem za grijehe i 
da se nadam oproštenju. Da, moj Otkupitelju, od sveg se 
srca kajem, što sam te vrijeđao i ufam se, da ću po 
zaslugama tvoje preteške muke dobiti oproštenje. Ti, Isuse 

moj, iako si bio nevin, htio si umrijeti kao krivac na križu i 
svoju krv proliti, da me od grijeha očistiš. 

O vječni Oče, radi Isusove ljubavi oprosti mi; uslišaj 
njegove molitve, sad ti se on za mene moli kao moj 
odvjetnik. Ali za mene nije dosta, da mi oprostiš, o Bože 
dostojan neizmjerne ljubavi, nego želim, da mi još dadneš 
tu milost, da te ljubim kroz cijeli moj život. Ljubim te, o 
najveće dobro i od sad u naprijed čuvati ću se ne samo od 
teških nego i od malih grijeha. 

Uklanjat ću ti se od svake zle prigode. Najprije me 
oslobodi od grijeha i onda me kazni kako hoćeš. Primam 
sve bolesti, patnje, gubitke, koje mi budeš poslao; za mene 
je dosta da ne izgubim tvoju milost i tvoju ljubav. Obećao 
si, da ćeš davati što se bude od tebe tražilo. Ove dvije 
milosti molim, naime svetu ustrajnost i milost, da te ljubim. 
O Majko milosrđa, moli Isusa za mene, u tebe se uzdam. 

2. Gospodin neće da se izgubimo, zato prijeteći 
kaznama opominje nas, da promijenimo život: Ako se ne 
obratite, mač ću svoj naoštriti (Ps. 7). Gledajte, kaže vam 
na drugom mjestu, koliko ih je nenadano smrt pokosila, 
koji se ni najmanje nisu nadali, da će tako brzo umrijeti, 
zbog toga nisu htjeli prekinuti svoje zloće i obratiti se. Na 
drugom mjestu opet govori: Ako ne budete činili pokoru, 
svi ćete se tako propasti.. Zašto tolike prijetnje i opomene, 
prije nego nas kazni? Zato jer hoće, da se popravimo i tako 
izbjegnemo zlu smrt. 

Tko viče: Pazi se! Taj nema namjere da te ubije, kaže 
sv. Augustin. Potrebno je dakle da sredimo račune prije 
nego li dođe dan od polaganja računa. Kršćanine moj, još 
bi danas prije mraka mogao umrijeti i onog istog časa bi se 
izrekao sud o tvom vječnom životu, što ti se čini, bi li se s 

pripravnim računima našao? Ili koliko bi platio da ti Bog 
produlji još jednu godinu, mjesec ili najmanje jedna dan 
vremena? A zašto sad kad ti Bog daje ovo vrijeme? Zar se: 
ne bi moglo dogoditi, da ovaj dan za tebe bude posljednji? 
Da se spasiš treba, brate moj, da ostaviš grijehe; kad ćeš ga 
već jednom morati ostaviti, onda, zašto ga odmah ne 
ostaviš? Valjda čekaš dok smrt dođe? Ali znaj da vrijeme 
smrti za okorjele nije vrijeme oprosta i milosti, nego 
osvete. 

Da kome pozajmiš veliku svotu novaca, tražio bi što 
prije, da pismeno novac osiguraš, govoreći: Tko zna, što se 
može dogoditi? A zašto tako oprezno ne postupaš i sa 
svojom dušom, koja je mnogo vrednija od te svote novaca? 
Zašto isto ne kažeš: tko zna što se može dogoditi? 

Ako izgubiš onu svotu, opet sve nećeš izgubiti: i sve kad 
bi sa onom svotom izgubio sav svoj imetak, ipak bi ti ostala 
nada, da ćeš ga svojim trudom i marom opet moći zadobiti; 
ali ako smrću izgubiš svoju dušu, onda ćeš u istinu sve 
izgubiti, niti ćeš imati ikakve nade, da ćeš je moći izbaviti 
ikad više. Kako brižno čuvaš svoja zemaljska dobra, bojeći 
se da ti ne propadnu, ako bi slučajno nenadano umro, ali da 
te slučajno iznenada smrt pokosi u nemilosti Božjoj, što bi 
onda bilo od tvoje duše kroz sve vjekove? 


Molitva: Ah, moj Otkupitelju, svu si krv prolio, svoj 
si život dao za spas moje duše, a ja sam je toliko puta 
izgubio uzdajući se u tvoje milosrđe! Dakle ja sam se u 
toliko puta poslužio tvojom dobrotom, da te vrijeđam? 
Zbog ovoga sam zaslužio da me odmah usmrtiš i baciš u 
pakao. Jednom riječju, s tobom sam se natjecao: ti dijeleći 
mi milosti, a ja vrijeđajući te. Ti dolazeći mi u susret, a ja 

bježeći od Tebe. Ti darivajući mi vrijeme da se popravim, a 
sam se ja njime služio i umnažao grijeh na grijeh. 
Gospodine, daj da upoznam veliku krivicu, koju sam ti 
nanio i dužnost koju imam ljubiti te. 

Ah, Isuse moj, kako sam ti mogao biti tako drag, da si 
mi pošao toliko puta u susret, a koliko sam ja puta od tebe 
pobjegao? Kako si mogao dijeliti tolike milosti onom, koji 
te je toliko ožalošćivao? Iz svega toga uviđam, koliko 
nastojiš i želiš da se ne izgubim, nego da se spasim. Svim 
se srcem kajem, što sam te toliko vrijeđao, neizmjerna 
dobroto. Ah! Primi ovu nezahvalnu ovčicu, koja se 
skrušeno tebi vraća; primi je i stavi na svoja ramena tako, 
da više od tebe ne pobjegne. 

Ne, neću više od tebe bježati, Isuse moj, ljubit ću te 
svim srcem i potpuno biti tvoj; i samo neka vidim, da sam 
tvoj, tad ću prihvatiti svaku patnju. A kakvu bi višu muku 
mogao imati, nego da živim bez tvoje milosti, odijeljen od 
tebe, koji si moj Bog, koji si me stvorio, te si za mene 
umro?! Prokleti grijesi, što ste uradili! Učinili ste da 
ožalostim svog Spasitelja, koji me je toliko ljubio. 

Ah! Isuse moj, kao što si ti za mene umro, želio bih da 
i ja za tebe umrem; ti iz ljubavi, ja iz žalosti, što sam te 
vrijeđao. Smrt ću primiti onakvu kakvu mi pošalješ; ali do 
sada sam te posve malo ili nimalo ljubio; ovako neću 
umrijeti. 

Ah! Produlji mi ovaj život, da te ljubim prije nego 
umrem; zato izmjeni moje nezahvalno srce, rani ga i raspali 
svojom svetom ljubavi, koja te je natjerala da za mene 
umreš. Ljubim te svom svojom dušom; moja se duša u tebe 
zaljubila. Ne dopusti, da te ikad više izgubi. Udijeli mi 

svetu ustrajnost, daj mi svoju ljubav. Marijo presveta, 
utočište i Majko moja, budi mi odvjetnicom. 


3. Budite pripravni. Ne kaže Gospodin, da se 
pripravimo onda kad smrt dođe, nego da budemo pripravni. 
Kada smrt dođe, onda će biti gotovo nemoguće u onoj 
burnoj smutnji urediti pomućeno duševno stanje, što i sami 
zdrav razum potvrđuje. Tako nam Bog prijeti, govoreći, da 
on onda neće doći praštati, nego da osveti svoje pogažene 
milosti i dobročinstva. «Biti će to zaslužena kazna, veli sv. 
Augustin, za onog, koji se je mogao spasiti, a nije htio, što 
neće moć onda, kad htio bude.» Reći će mi tko: «Tko zna? 
Moglo bi biti da ću se ja onda ipak obratiti i tako se 
spasiti.» no bi li itko bio tako drzak, te skočio u bunar 
govoreći: Tko zna, moglo bi se dogoditi, kad živ skočim, 
da ću živ ostati i spasiti se? Oh, Bože, kako nesretni grijeh 
zasljepljuje grešnika, da se i zdrav razum izgubi! Ljudi, kad 
se tiče tijela, govore kako najpametniji, a kad se govori o 
duši, onda govore kao luđaci. 

Brate moj, tko zna da ova točka, koju sada čitaš, nije 
zadnja opomena, koju ti Bog šalje? Brzo se pripravimo na 
smrt, da nas iznenada ne spopadne. Kaže sv. Augustin, da 
Bog zato krije zadnji čas našeg života, da svaki dan 
budemo pripravni za umrijeti. Opominje nas sv. Pavao, da 
treba nastojati spasiti se ne samo sa strahom, nego i 
drhtanjem. Pripovijedao je sv. Antonin, kako je neki 
sicilijanski kralj, da pokaže jednom svom prijatelju strah, s 
kojim je sijedio na svom prijestolju, sjeo pod mačem koji je 
visio nad njegovom glavom o tankom končiću i tako on od 
straha nije mogao ništa okusiti. Svi mi živimo u istoj 

pogibelji, dok svakog časa smrtni mač može na nas pasti, o 
kojem visi naš vječni spas ili vječne muke u paklu. 

Radi se o vječnosti. Ako se nađemo u milosti Božjoj, 
kad smrt dođe, ah koliko će se naša duša onda veseliti! Jer 
će moći reći: sve sam osigurala, mog Boga više neću moć 
izgubiti, bit ću sretna za uvijek! Ali ako smrt nađe dušu u 
grijehu, s kolikim će očajem zavikati: Dakle promašila 
sam? Ovaj moj promašaj zar neću moć ispraviti, preko 
vječnosti? 

Ovakav strah je obuzeo opata Avilu, španjolskog 
apostola, kad je doznao za svoju smrt: Ah! Da mi je još 
malo vremena i da se bolje pripravim na smrt! Ovo je isto 
govorio opat Agaton, sa svim tim, što je umirao nakon 
toliko godina pokorničkoga života: «Što će biti od mene?! 
Tko znade Božje sudove?! « Sveti Arsenije također je 
drhtao na smrti, i upitan od svojih učenika, za što drhti, 
odgovori:»Sinovi, ovaj strah za me nije nešto nova, 
strahovao sam preko cijelog svog života. Nadasve drhtaše 
Job, govoreći:» Što ću tad učiniti kad Bog stane suditi; i na 
pitanja što ću mu odgovoriti?» 


Molitva: Ah, moj Bože, gdje sam ja ikada ikog imao, 
da me je ljubio više od tebe? O, krvi neprocjenjiva, o rane 
Isusove, vi ste moje pouzdanje. Vječni Oče, ne gledaj na 
moje grijehe, nego pogledaj na rane Isukrstove, pogledaj 
svog ljubaznog Sina, koji od muke za me umire i moli te da 
mi oprostiš. Kajem se, o moj Stvoritelju, što sam te 
vrijeđao, žalim više zbog toga nego zbog ikakvog drugog 
zla. Ti si me stvorio, da te ljubim, a ja sam živio tako, kao 
da si me stvorio da te vrijeđam. 

Radi Isusove ljubavi oprosti mi i udijeli mi milost, da 
te mogu ljubiti. Prije sam se opirao tvojoj volji, ali od sad 
se više neću opirati, nego ću raditi sve što mi zapovijedaš. 
Naređuješ, da zamrzim uvrede koje sam ti počinio; evo ja 
ih iz sveg srca mrzim. Tražiš da tvrdo odlučim ne vraćati se 
više na njih; evo čvrsto odlučujem da ću tisuću puta prije 
svoj život izgubiti, negoli tvoju milost. Zapovijedaš da te 
svim srcem ljubim, da, ljubim tebe iz dna moje duše i 
drugo ljubit neću, osim tebe: od sad ti ćeš mi biti jedina 
moja ljubav. 

Tebe samog pitam, i uzdam se, da ćeš mi darovati 
svetu ustrajnost. Radi Isusove ljubavi daj da ti ostanem 
vjeran i da uvijek mogu govoriti sa sv. Bonom: »Jedan je 
moj ljubljeni, jedna je moja ljubav.» Ne, neću te više 
mojim pokvarenim življenjem vrijeđati ni žalostiti, od sada 
pa nadalje mi život služi za oplakivanje uvreda koje sam ti 
nanio, da za tebe samog živim i tebe ljubim. Marijo, Majko 
moja, ti se moliš za sve koji se tebi utječu, moli Isusa i za 
me. 


6. Smrt grešnika 


Dolazi tjeskoba! Tražit će mir ali ga neće naći! Dolaziti 
će nevolja za nevoljom. (Ez 7,25) 


1. Sada grešnici od sebe odbacuju misao smrti, i tako 
traže mir iako ga nikada ne nalaze u grešnom življenju; ali 
kad se nađu u smrtnoj stisci, kad se nađu blizu svoje 
vječnosti, tad neće moći izbjeći muke grižnje savjesti; 
tražiti će mir, ali kakav mir može naći ona duša, koja se 
nalazi u grijesima, koji ju kao zmije ljutice grizu? Kakav 

mir, kad pomisli da će za koji čas stupiti pred Isusa svog 
sudca, čiji je zakon i prijateljstvo sve do onog časa 
prezirao? 

Vijest od smrti već primljena, misao da će se brzo 
morati rastaviti sa svim stvorenjima na ovom svijetu, 
nemiri u duši, izgubljeno vrijeme, nedostatak vremena, 
strogost božanskog Sudca, vječna nesreća koja čeka 
grešnike, sve ovo će prouzročiti strahoviti nemir, to će sve 
pomutiti grešnikovu pamet i povećati zdvajanje; i tako pun 
pometnje i nepouzdanja umirući će prijeći u drugi život. 

Abraham velikom zaslugom pouzda se u Boga protiv 
ljudskog uzdanja, vjerujući u božansko obećanje. «On 
vjerova u nadu, protiv svake nade.» (Rim.4,18). A grešnici 
na svoju veliku štetu i krivo na vlastitu propast ufaju se ne 
samo protiv ufanja, nego i protiv vjere, dok preziru i 
prijetnje kojima Bog opominje grešnike. Boje se zle smrti, 
ali se ne boje zato što zlo žive. No tko im jamči da neće 
naglom smrću umrijeti, od groma, kapi ili od zagušenja 
krvi? I sve kad bi na smrti i imali vremena, da se obrate, 
tko im jamči da će se uistinu obratiti? 

Sv. Augustin se kroz dvanaest godina borio da svlada 
zle navike; onda kako će to moći učiniti umirući, koji je 
uvijek živio u zapletenosti svoje duše, u bolima, u 
nesvjestici i glavobolji, te u smrtnoj pometnji kako se 
potpuno obratiti? 

Kažem potpuno, jer onda neće biti dovoljno jezikom 
reći 1 obećati. Ah, Bože, kakav će strah i pometnja tada 
obuzeti onog tužnog i nevoljnog bolesnika koji je uvijek 
živio u ne brizi za svoju dušu, kad opazi da je opterećen 
grijesima, strahom suda, pakla i vječnosti! U kakvu će ga 
pometnju strovaliti ove misli, kad mu glava iznemogne, 

pamet se pomuti, te kad ga već smrtne boli spopadnu! 
Ispovjedit će se, obećati će, plakati će, tražiti će milosrđe 
Boga, ali neće potpuno znati što radi; i u ovoj burnoj 
trzavici, grižnji savjesti, žalosti i strahu otići će na drugi 
svijet. Dobro reče jedan autor, da su molitve, plač i 
obećanja umirućeg grešnika upravo kao plač i obećanja 
onog kojeg je neprijatelj uhvatio i nož mu pod grkljan 
stavio, da mu život uzme. Nesretan li je onaj koji u večer u 
krevet legne spavati u nemilosti Božjoj i odande prijeđe u 
vječnost! 


Molitva: O rane Isusove, vi ste moje uzdanje. Ja bih 
već do sada izgubio svako ufanje u oproštenje mojih 
grijeha i moje vječno spasenje, da ne gledam sva djela 
milosrđa i milosti, rane kroz koje je Bog svu svoju krv 
prolio, da opere moju dušu od tolikih učinjenih grijeha. 
Klanjam vam se 0 svete rane, i u vas se uzdam. 

Po tisuću puta mrzim i proklinjem one ništavne naslade 
kojima sam ožalostio mog Otkupitelja i tužno izgubio 
njegovu milost. Gledajući dakle u vas, podižem moje 
pouzdanje, prema vama uzdižem moje želje. Dragi moj 
Isuse, ti si zaslužio da te svi ljudi ljube i da te svim svojim 
srcem ljube; a ja sam te toliko vrijeđao, mrzio sam tvoju 
ljubav, a ti si me nakon svega toga podnosio i tolikom 
ljubaznošću mi oprostio. 

Ah, moj Spasitelju, ne dopusti da te više vrijeđam i ne 
daj da se izgubim! Koliko bi morao trpjeti u paklu 
gledajući tvoju krv, i tolika milosrđa od tebe primljena! 
Ljubim te i zauvijek ću te ljubiti. Daruj mi svetu ustrajnost. 
Otrgni moje srce od svake ljubavi koja se tebi protivi i ulij 
u mene pravu želju i tvrdu odluku da od sad unaprijed samo 

tebe ljubim, moje najveće dobro. Marijo, Majko moja, 
privuci me k Bogu i daj da budem sav njegov, prije nego 
umrem. 


2. Ne jedna, nego više i mnoge će biti nevolje tužnog 
umirućeg grešnika. S jedne strane mučit će ga đavli. Na 
smrti ovi strahoviti neprijatelji ulažu sve svoje sile da 
upropaste dušu, koja je na polasku s ovog svijeta; znaju da 
nemaju puno vremena, da ju svladaju i sebi privuku, i ako 
ju u onaj čas izgube, da će ju izgubiti zauvijek. I onda neće 
biti samo jedan vrag, koji će napastovati, nego će mnoštvo 
njih umirućeg opkoliti, da ga upropasti. Jedan će mu reći: « 
Ne boj se, ozdraviti ćeš». Drugi će nastaviti: » Kako? Ti si 
kroz toliko godina ostao gluh Božjemu glasu, pa zar da ti se 
sad smiluje?» Drugi:»Kako ćeš sad moć popraviti tolike 
pogreške koje si počinio?» Ona zlodjela?» Treći: «Kad su ti 
dosadašnje ispovijedi bile nevaljale i bez prave odluke 
pravog pokajanja, kako ćeš ih sad moć ponoviti?» 

S druge strane grešnika će opkoliti njegovi vlastiti 
grijesi. Ovi grijesi kao toliki oružanici, veli sv. Bernard, 
držati će ga u okovima, govoreći mu: «Djela smo tvoja, 
nećemo te ostaviti; pratiti ćemo te na drugi svijet, te ćemo 
se zajedno pokazati vječnom sudcu. U onaj čas umirući bi 
želio otresti se tih neprijatelja, ali da ih se oslobodi trebalo 
bi da ih zamrzi, te svim srcem i svom dušom Bogu se 
obrati; ali je pamet zamračena, a srce otvrdnulo. 

Veli sv. Bernard, da će srce, koje je tvrdokorno živjelo 
u zloćama na ovome svijetu nastojati da se spasi i izbjegne 
svoju predstojeću vječnu propast, ali neće biti na vrijeme, 
te će pod teretom svojih zloća nevoljno svoj život svršiti. 
Dok je on sve do onog časa ljubio grijeh, u isto vrijeme 


46 


ljubio je i pogibelj svog gubljenja; pravedno će, dakle, Bog 
dopustiti, da tad pogine u onoj pogibelji, u kojoj je htio 
živjeti sve do svoje smrti. Sv. Augustin kaže da onaj koga 
je zloća ostavila prije nego je on zloću; teško da istu na 
samrti zamrzi kako treba, jer što onda bolesnik htjedne 
raditi, to će sve pod prisilom biti. 

Nesretan je, dakle, onaj grešnik koji je tvrdoglav i 
opire se Božjemu glasu! Nezahvalnik mjesto da se preda i 
ponizi pred Božjim glasom, on više postaje okorjeli 
grešnik, kao što se nakovanj stvrdne pod udaranjem čekića. 
Za kaznu takvi će biti i na samrti, iako će onda biti na 
prijelazu u vječnost. 

Grešnici, veli Gospodin, okrenuše mi leđa iz ljubavi 
prema stvorovima i kad ih stigne tuga i nevolja, reći će mi: 
»Ustani i oslobodi nas». «A gdje su oni tvoji dani koje si za 
se provodio?» « Neka sada ustanu i izbave te iz te 
nevolje?» Nevoljnici kad se nađu u nevolji vapiti će i Boga 
moliti za pomoć, ali će im odgovoriti: 

«Zar sad k meni dolazite? Zovite stvorove neka vas oni 
pomognu, kad ste se njima klanjali i njih obožavali». 
Ovako će im Gospodin odgovoriti, jer će se njemu uteći, ali 
bez pravog pokajanja i čiste odluke, da će se obratiti 1 život 
popraviti. Sveti Jeronim nas uvjerava po vlastitom 
iskustvu, da nitko dobrom smrti neće umrijeti, koji je sve 
do smrti opako živio. 


Molitva: Dragi moj Spasitelju, pomozi mi, ne zapusti 
me; vidim da mi je sva duša od grijeha nemilo izranjena, 
strasti me vuku, zle navike me muče; padam pred tvoje 
noge i smiluj mi se, izbavi me iz tolikih zloća. Ne dopusti 
da se izgubi duša koja se u te uzda. 

U tebe sam se, Gospodine, uzdao i zauvijek neću biti 
posramljen. Kajem se što sam te vrijeđao, neizmjerna 
dobroto: veliko sam zlo počinio, to priznajem; ali ću se na 
svaki način popraviti: no ako mi ti svojom milošću ne 
pomogneš, ja sam izgubljen. Primi, Isuse moj, ovog 
nesretnog odmetnika, koji te je toliko vrijeđao. 

Pomisli da sam te koštao krvi i života. Po zaslugama 
tvoje muke i smrti primi me u svoje ruke udijeli mi svetu 
ustrajnost. Bio sam već izgubljen, pak si me ti podigao i 
pozvao; evo neću se više opirati tvom ljubljenom glasu, 
tebi se posvećujem; sveži me tvojom ljubavlju i ne daj da 
se više izgubim, ponovno gubeći tvoju milost. Isuse moj, 
ne dopusti, Marijo Kraljice moja Majko, ne daj; prije mi 
isprosi smrt i tisuću smrti, nego da se opet vratim na svoje 
zloće i izgubim milost tvog Sina. 


3. Velika i čudna stvar! Bog grešnicima uvijek prijeti, 
da će zlom smrću svršiti: «Onda će me zvati, ali ih neću 
uslišati. (Pr.1,19). Zar_će Bog uslišati njegov vapaj, kad 
ga spopadnu muke i nevolje? (Job 27). Na vašoj propasti 
smijati ću se i rugati ću vam se. (Prov.1,26). 

Sv. Grgur kaže: Kad se Bogu podrugivamo onda ne 
dijeli milosti ni milosrđa. Moja je osveta i učiniti ću na 
vrijeme, da mu noga posklizne.» (Deuh.32,35). I na drugim 
mnogim mjestima u sv. Pismu sličnim načinom Bog 
grešnicima prijeti, a oni žive mirno i bez brige, kao da im je 
Bog obećao dati oproštenje i raj na smrti. Istina, Bog je 
obećao u svaki čas, kad se grešnik njemu obrati, oprostiti 
mu; ali nije kazao da će se grešnik na smrti obratiti; dapače, 
više je puta jasno rečeno, tko živi u grijehu, da će u grijehu 
i umrijeti. «Umrijeti ćete u vašim grijesima.» (Iv.8,21). Na 

drugom mjestu opet je izrično kazao:» Tražiti ćete me, ali 
me nećete naći. (Iv.7,34.) Boga treba tražiti onda, kad se 
može naći.»(Iz. 54,6). 

Da, jer će doći vrijeme u kojem se neće moć naći. 
Nevoljni grešnici, tužni slijepci, koji svoje obraćenje 
odgađaju do smrti! Kad neće više biti vremena za 
obraćenje! Kaže sv. Oleastro: «Zli nikada ne čine dobro, pa 
ni kad za to ne bude vremena.» Bog želi da se svako spasi, 
ali tvrdokorne kazni. 

Pretpostavimo da slučajno kakva jadnika koji se nalazi 
u grijehu udari kap i ostavi ga u takvom stanju da ne zna za 
se, zar ga ne bi svako žalio gledajući gdje umire bez svetih 
sakramenata i bez ikakvog stvarnog znaka pokajanja; i 
kako bi se naprotiv svako obradovao, kad bi isti kasnije 
došao k sebi i zatražio odrješenje, te stao moliti djela 
pokajanja? Zar nije lud onaj, koji ima vremena dobro činiti, 
a neće, nego i dalje žive u grijesima? Ili, koji se čovjek 
vraća na grijehe i dovodi pogibelj, da ga smrt pokosi baš 
vrijeme, kad ne zna hoće li se moć obratiti ili ne. Svatko se 
boji nenadane smrti, a toliki se izlažu pogibelji da zaglave u 
smrtnom grijehu bez ikakvog pokajanja i obraćenja! 

Bog mjeri težinu naših zloća. Mi se ne obraćamo na 
milosti, koje nam Bog dijeli, ali ih Bog vrlo dobro čuva i 
broji: i kad vidi kroz neko vrijeme, gdje se odbacuju, onda 
ostavi grešnika u njegovoj zloći i tako umre. Tužan je i 
nevoljan svaki koji svoju pokoru odgađa do smrti! Veli sv. 
Augustin:» Pokora, koju bolesnik čini, slaba je». Nastavlja 
sv. Jeronim:» Od sto tisuća grešnika, koji do smrti žive u 
grijehu, jedva da će se jedan na smrti spasiti.» Isto tvrdi i 
sv. Vinko Ferreri, da bi veće čudo bilo, da se jedan od tih 
spasi, nego li mrtvog uskrisiti. Kakvu žalost, kakvo li 

pokajanje misliš da u sebi probudi onaj, koji je sve do onog 
časa grešno živio? Pripovijeda Bellarmino, kako je on 
jedanput bio otišao, da opremi jednog bolesnika, i 
opomenuvši ga, da se pokaje, ovaj mu odgovori, da on ne 
zna što je to pokajanje. Bellarmin mu stao tumačiti, a on 
mu odgovori: »Oče, ja te ne razumijem, ja toga ne mogu 
shvatiti». I tako taj nevoljnik umre, koji za sobom ostavi 
dosta jasan znak svoje propasti, kako to piše Bellarmino. 

Pravedno i zasluženo pokajanje, kaže sv. Augustin, 
dogoditi će grešniku, da na smrti bude zaboravljen, jer je za 
života Boga zaboravljao. «Ve varajte se -opominje nas 
apostol Pavao - Bog .se ne može ismijati, te što čovjek 
posije, da će to i požeti». Živjeti prezirući zakone Božje, te 
tražiti plaću i vječnu slavu na smrti, to znači podrugivati se 
Bogu, ali:»Bog se ne može ismijati.» Što se posije ovdje za 
života, to se nakon smrti žanje i uživa na drugom svijetu. 
Tko sije zabranjene tjelesne naslade, taj drugo ne može ni 
dobiti, osim pokvarenosti i nevolje, te napokon vječnu 
smrt. 

Kršćanine moj, što se drugima govori, to se isto i tebi 
kaziva. Zamisli da se već nalaziš na smrtnom času, od 
liječnika odbačen, izgubio sjetila i došao do okončanja, 
koliko bi molio Boga da ti produlji život još za jedan 
mjesec, jednu sedmicu, i to da urediš račune svoje duše? 

I uprav sad ti Bog daje to vrijeme. Zahvali mu i brzo se 
popravi, i poduzmi sva moguća sredstva, da se nađeš u 
milosti onaj čas, kad smrt pokuca na vrata, jer onda neće 
biti vremena za popravljanje. 


Molitva: Ah, moj Bože, a tko bi imao toliko strpljenja 
sa mnom, kao što si ga ti imao? Da tvoja dobrota nije 

neizmjema, već bi bio izgubio svaku nadu u praštanje. Ali 
govorim s Bogom, koji je umro da mi oprosti i spasi me. 
Naređuješ mi da se ufam, i ja ću se nadati. Ako me moji 
grijesi straše i osuđuju, hrabre me tvoje zasluge i obećanja. 
Obećao si da ćeš dati život tvoje milosti onomu, koji ti se 
vrati: »Vratite se i živjetii ćete».(Ez.18,32). Obećao si 
zagrliti, tko se tebi obrati: »Obratite se k meni, a ja ću k 
vama.»(Zak.1,3). Kazao si, da ne znaš mrzit onoga, koji se 
ponizi i pokaje:»Srce skrušeno i raskajano, Bože, nećeš 
odbaciti.»(Ps.50). Evo me, Gospodine, tebi se vraćam, tebi 
se obraćam; priznajem, da sam zaslužio sto pakala, i kajem 
se, što sam te vrijeđao. Tvrdo obećavam da te neću više 
vrijeđati, nego da ću te uvijek ljubiti. Ah, ne daj da se ikada 
više pokažem nezahvalan prema tvojoj dobroti! 

Vječni Oče, po zaslugama Isusove poslušnosti, radi 
koje je umro, daj da do smrti ostanem poslušan tvojoj 
svetoj volji. Ljubim te, moje najveće dobro, i radi te ljubavi 
slušati ću te vjerno u svemu. Daruj mi svetu ustrajnost, 
pokloni mi svoju ljubav, a drugo i ne tražim. Marijo, majko 
moja, moli za me. 


7. Osjećaji zapuštena umirućeg koji je 
za života malo mislio na smrt 


Uredi kuću svoju jer ćeš umrijeti, nećeš ozdraviti. (Iz 38,1) 


1. Zamisli da se u ovaj čas nalaziš pokraj nekog 
bolesnika koji će kroz koji sat morati umrijeti. Bijedan 
bolesnik, gledaj koliko ga muči bolest, nesvjestica, gušenje 
u prsima, teško disanje, ledeni znoj, slabost u glavi, malo 
čuje, slabo vidi i razumije, te jedva da štogod može 

govoriti. Između svih njegovih nevolja najgora je ta, što je 
blizu smrti, mjesto da misli na dušu i pripravlja račune za 
vječnost, on jedino misli na liječnike i lijekove, te kako bi 
brže i lakše ozdravio, i oslobodio se onih muka, koje ga 
uništavaju. «Drugo ništa ne mogu nego jedino o sebi 
misliti, veli Lovro Justinijan, govoreći o onim, koji tako 
umiru. 

Barem da ga njegovi roditelji i prijatelji, ako ne drugi, 
upozore na pogibeljno stanje, u kom se nalazi; ali ne, nema 
među svom njegovom rodbinom i prijateljima, nekog tko bi 
imao snage upozoriti ga na njegovu blizu smrt, te ljubazno 
kršćanski opomenuti, da primi svete sakramente; svatko se 
od tog ustručava, tobože da ga ne uznemiri. 

Oh, Bože, odmah sad ti zahvaljujem, što ćeš dopustiti, 
da će me braća moje udruge na smrti dvoriti, koji se tada o 
drugome neće brinuti osim za moje spasenje, i svi me 
potpomagati, da sretno umrem! 

No, međutim, ako se o smrti ništa ne govori, ipak 
bolesnik, gledajući zbunjenu obitelj dogovore i šaptanje 
liječnika, česte lijekove, te se nevoljni bolesnik nalazi u 
strahu i pometnji, grižnji savjesti, slabom ufanju, govoreći 
sam sobom: 

»Ajme, tko zna jesu li se izbrojili moji dani?» Sad kako 
će se bolesnika dojmiti, kakvi li će osjećaji njim zavladati 
kad sazna da mu je smrt blizu: »Uredi kuću svoju jer ćeš 
umrijeti, i nećeš živjeti?» kakav će ga strah obuzeti kad 
čuje: «Čuješ, tvoja je bolest neizlječiva, valja da primiš 
svete sakramente, da se s Bogom sjediniš i sa svijetom 
oprostiš. — Sa svijetom oprostim? 

Kako? Zar moram sve ostaviti? Onu kuću, ovaj dvorac, 
rodbinu, prijatelje, zabave i šetnje? Da, sve, već je bilježnik 

došao i piše ostavštinu i oproštaj: «Ostavljam ovo onom, 
ostavljam to drugom, ostavljam sve.» A sobom što se nosi? 
Ništa drugo osim komad platna, koje će do malo s njim 
zajedno strunuti u grobu. Ah! Kako će se uznemiriti i 
smesti umirući kad opazi gdje ukućani plaču, prijatelji uza 
nj šute, ne usuđuju se govoriti? 

Ali će mu višu muku zadati onaj pakleni nemir u duši, 
radi neurednog i raspuštenog življenja, koje je sve do onog 
časa provodio usprkos tolikim opomenama i božanskim 
prosvjetljenjima; nakon savjetovanja duhovnih otaca, te 
nakon tolikih obećanja, koja ih nije nikada ispunjao, ili ih 
je kasnije zanemario. Tad će reći: Tužna i nevoljna mene, 
toliko me je Bog rasvjetljivao; dao mi toliko vremena da 
uredim svoju dušu, a nisam ništa činio; a evo me sad na 
kraju života! 

Što bi me stajalo da sam izbjegao onu grešnu prigodu, 
da sam prekinuo ono prijateljstvo, da sam se svakog tjedna 
ispovijedao! Sve da me je to moralo i moglo zapasti, trebao 
sam sve činiti da spasim dušu što je najpotrebitije. Ah! Da 
sam izvršio onu odluku, koju sam bio učinio da sam 
proslijedio, kao što sam bio počeo, kako bih sad bio 
zadovoljan i sretan. Ali na moju nesreći to nisam izvršio, a 
sad više nema vremena da to učinim. 

Takva su čuvstva i osjećaji umirućih, koji su za života 
zanemarili dušu, slični su osuđenima koji se već u paklu 
žaloste i jadikuju što su zbog svojih grijeha zapali u muke 
paklene, ali bez koristi i bez ikakve nade da će se ikada više 
moć popraviti, i iz muka izbaviti. 


Molitva: Gospodine, da mi u ovaj čas javiš da ću brzo 
umrijeti, odmah bi osjetio golemu žalost, koja bi me 

spopala. Zahvaljujem ti što me rasvjetljuješ i daješ mi 
vremena da se osvijestim i obratim. Ne, Isuse moj, neću 
više od tebe bježati. Dosta je što si mi do sada izišao u 
susret i nisi me odbacio. Posve pravedno i s razlogom se 
moram bojati, ako ti se sad ne predam i ne obratim, da ćeš 
me zauvijek odbaciti od sebe. Dao si mi srce, da te ljubim, 
a ja sam ga zlouporabio; ljubio sam stvorove, tebe sam 
zanemario, moj stvoritelju, moj Otkupitelju, koji si za mene 
svoj život dao. 
Umjesto da sam te ljubio, ja sam te toliko put vrijeđao 

i pogrdio! Znao sam da ću te onim grijehom uvrijediti, ipak 
sam ga učinio, Isuse moj, kajem se i iz sveg srca žalim, što 
sam te toliko put ožalostio; promijenit ću svoj život. 
Odričem se svih slasti ovog svijeta, da tebe ljubim, tebi 
udovoljim, Bože moje duše. 

Pokazao si tolikim znakovima da me ljubiš, htio bih još 
i ja, prije nego umrem da ti pokažem kakav znak moje 
ljubavi. Od sad primam sve bolesti, sve patnje koje će mi 
doći, jedino me jačaj da ih strpljivo podnesem tebi za 
ljubav. Ljubim te neizmjerna dobroto, ljubim te više nego 
ikakvo dobro ovog svijeta, udijeli mi ljubav i daruj mi 
svetu ustrajnost. Marijo ufanje moje, moli Isusa za mene. 


2. Ah kako se na smrtnom času poznaju vjerske istine! 
Ali za veću muku umirućeg, koji je zlo živio, osobito ako je 
osoba bila Bogu posvećena, budući da joj je Bogu bilo 
lakše služiti, imajući više vremena, više izgleda, više 
božanskih nadahnuća. Oh, Bože kakve će ga muke obuzeti 
kad promisli i rekne: Druge sam savjetovao i na dobro 
opominjao, a ja sam mnogo gori od njih bio! Bio sam 
ostavio svijet, pa sam opet ljubio naslade, ispraznosti 1 

svjetske ugodnosti. Koliko će ga gristi kad pomisli o onim 
božanskim nadahnućima koje je primio od Boga da bi se 
posvetio i jedan poganin, a kamo li ne bi jedan službenik 
Božji. Koliko će ga mučiti savjest kad se sjeti da je tuđe 
krijeposti prezirao kao kakve slabosti duha; te što je hvalio 
nekakva svjetska načela, vlastite koristi i samoljublja, da 
drugom nije dao pred sebe, da nije patio, da se je svakom 
prilikom po volji zabavljao! 

Želja grešnika poginut će (Ps. 11, 10.). Koliko će na 
samrti željeti ono vrijeme koje je za života izgubio! 
Pripovijeda sv. Grgur u svojim razgovorima kako je neki 
Krizancij, čovjek bogat, ali zlog života, na samrt vikao na 
vragove, koji mu se očevidno bijahu ukazali i došli da ga 
nose: Dajte mi vremena, pustite me do jutra. 

Ludo jedna tražiš sada vremena? Pa imao si ga dosta, 
ipak si ga izgubio i potrošio u zloćama. Nesretnik je cijelo 
vrijeme vikao tržeći pomoći. Pokraj njega stajao je njegov 
sin redovnik imenom Maksim i umirući sinu govoraše: 
Sinko moj, pomozi mi, Maksime moj, pomozi mi! Međutim 
on je vičući i mučeći se ispustio svoju dušu. 

Kako ovi luđaci za svog života ljube ludorije, a poslije 
na samrti otvore oči i priznaju da su bili mahniti, ali im to 
ništa ne pomaže, gube svako ufanje da će se ikad više moći 
popraviti i tako umirući za sobom ostavljaju veliku sumnju 
o njihovom vječnom spasenju. Brate moj, sad kad čitaš ovu 
točku, mislim da i ti govoriš da je tako. 

Ali ako je to tako, onda bi bila još veća tvoja ludost i 
nesreća, poznajući za života ove istine, da se na vrijeme ne 
popraviš. Ovo što si sad čitao, na samrti bilo bi jedan mač 
žalosti. No kad još imaš vremena izbjegnuti tako žalosnu 
smrt popravi se brzo; ne čekaj onog časa, kad ne će više biti 

moguće obratiti se. Ne čekaj drugog mjeseca, druge 
nedjelje. 

Tko zna, da ovo svjetlo, kojim te sad Bog rasvjetljuje po 
svom milosrđu, ne bude posljednja opomena i poziv. 
Velika ludost je ne misliti na smrt, koja je istina i o kojoj 
ovisi vječnost, još veća je misliti o smrti, a ne pripraviti se 
za nju. Sad promišljaj, sad čini one odluke koje bi onda 
učinio; sad na korist, a onda će biti bez koristi, sad s 
pouzdanjem, da ćeš se spasiti, a onda s velikim 
nepouzdanjem u vječni spas. 

Neki plemić odlazeći iz kraljevskog dvora Karla V., da 
samom Bogu služi, bio je upitan od kralja zašto stavlja 
kraljevski dvor. Odgovori: potrebno je za spasenje, da 
između neurednog življenja i smrti, pokora zauzme mjesto. 


Molitva: Ne, Bože moj, ne ću se više na zlo služiti 
tvojim milosrđem. Zahvaljujem ti na svjetlosti, kojom me 
rasvjetljuješ i obećavam da ću promijeniti svoj život. Vidio 
sam da me već ne možeš trpjeti. Zar ću čekati da me baš u 
pakao pošalješ ili da me zapustiš, da provodim izgubljeni 
Život, što bi za mene teža kazna bila nego li sama smrt? 
Evo padam pred tvoje noge, primi me u svoju milost. 
Istina, da tog ne zaslužujem, ali ti si rekao: zloća grešnika 
neće mu škoditi, u koji god dan se obrati (Ez 33, 12.). Ako 
sam te u prošlosti vrijeđao, Isuse moj, sad se kajem iz sveg 
srca i ufam se da ćeš mi oprostiti. Reći ću ti sa sv. 
Anselmom: ne daj da se moja duša izgubi zbog svojih 
grijeha, kad si je svojom krvlju otkupio. 

Ne gledaj na moju nezahvalnost, nego pogledaj na onu 
ljubav koja te nagnala, da za mene umreš. Ako sam ja 
izgubio tvoju milost, nisi ti izgubio svoje moći, da mi je ne 

možeš povratiti. Smiluj mi se, moj Otkupitelju. Oprosti mi i 
udjeli mi milost, da te ljubim; obećam ubuduće da drugo 
osim tebe ne ću ljubiti. Između tolikih mogućih stvorenja 
odabrao si mene da me ljubiš, odabirem i ja tebe, najveće 
dobro, da te ljubim više nego ikakvo drugo dobro. Ti ideš 
preda mnom sa križem, a ja ću te vjerno slijediti s onakvim 
križem, kakvog mi pošalješ da ga nosim. Dragovoljno od 
tebe primam svaku patnju i muku. Dosta je da me ne 
ostaviš bez tvoje milosti i zadovoljan sam. Marijo, ufanje 
moje, isprosi mi od Boga ustrajnost i milost da ga ljubim, 
drugo i ne pitam. 


3. Umirućem, koji se za svog života nije brinuo za 
dobro svoje duše, sve što mu se prikaže za nj će biti trnje; 
trnje uspomena njegovih šetnja; tmmje uspomena onih 
riješenih doskočica i gizdavosti; trnje njegovi prijatelji, te 
svaka stvar koja mu se bude spominjati; trnje svećenici, 
koji će ga naizmjence dvoriti; trnje sakramenti; trnje će za 
nj biti i samo raspelo, koje će postaviti pokraj njega, 
podsjećajući ga da se loše odazivao ljubavi Boga, koji je 
svojevoljno umro na križu da ga spasi. 

Lud ti sam bio, reći će tad onaj bolesnik! Mogao sam se 
lijepo posvetiti darovima i prigodama, koje mi je Bog 
davao; mogao sam sretno živjeti u milosti Božjoj; a sad što 
imam od tolikih godina što sam proživio osim muke, 
nepouzdanja, straha, grižnje savijesti i strogih računa, koje 
imam Bogu dati? A sada strahujem i bojim se da se neću 
spasiti. A kad će to umirući izreći? 

Onda kad počne nestajati ulja u svjetiljci i pri kraju 
njegova života; onda kad se nađe na pogled dviju vječnosti, 
sretne i nesretne, te kad se približi onom posljednjem 

otvaranju usta o kom ovisi ili vječno blaženstvo ili vječno 
prokletstvo. Koliko bi on tad platio, da mu dadu još jednu 
godinu, mjesec ili tjedan vremena sa zdravom pameti; jer 
tada s pomutinjom u glavi, gušenju u prsima, slabom 
disanju ne može promišljati, ne može sabrati svoju pamet 
ne bi li što dobra učinio; nalazi se kao u jednoj mračnoj 
jami od svakovrsnih smetnja, gdje drugo ne raspoznaje, 
osim svoju propast, koja mu nad glavom visi, koju već više 
ne može izbjeći. 

Željeti će onda i vapiti da mu se dadne vremena, ali će 
mu se odgovoriti: «Pođi, brzo, kroz ono malo časa uredi 
svoje račune što možeš bolje i putuj, zar ne znaš da smrt ne 
čeka, niti koga poštuje? « Ah, kakav će ga strah obuzeti kad 
pomisli i rekne: «Jutros sam živ, a večeras je moguće da ću 
biti mrtav! Danas ležim u svojoj sobi, na svom krevetu, a 
sutra ću biti u jednoj jami! « 

A duša gdje će onda biti? Koliki strah kad opazi gdje 
se svijeća pripravlja! Kad osjeti da ga smrtni znoj već 
spopada! Kad čuje gdje se rodbini naređuje da iz sobe 
izađu i da više u nju ne ulaze! Kad mu počnu oči tamniti i 
vid malaksati! Koliki napokon strah kad se svijeća užeže, 
jer je smrt već blizu! O svijećo, svijećo, koliko ćeš tad 
istina otkriti! O kako ćeš onda u posve drugom obliku 
stvari ukazati, nego što se sad ukazuju! Onda ćeš lijepo 
pokazati da su dobra ovog svijeta ludorije, ispraznosti i 
pravde! Ali što će vrijediti, što će se u onaj čas ove istine 
upoznati, kad već više neće biti vremena za obraćenje. 


Molitva: Ah, moj Bože, ti nećeš da umrem, nego želiš 


da se obratim i živim! Hvala ti što si me do ovog časa 
čekao i zahvaljujem ti što me sad rasvjetljuješ! Priznajem 

moju krivicu da sam zapostavljao tvoje prijateljstvo 
ispraznim i zbog ništavnih dobara te vrijeđao. Kajem se iz 
sveg srca žalim što sam ti toliko uvrijedio. Ah, kroz ovo 
života što mi preostaje, ne zaboravi me potpomoći svojom 
milošću i prosvjetljenjem, da upoznam i radim ono što mi 
treba, da život popravim! Kakva će mi korist biti što ću ovu 
istinu upoznati onda, kad ne budem imao više vremena da 
se popravim. Ne daj neprijatelju duše koje vjeruju u te. 

Kad me vwag stane napastovati da te ponovno 
uvrijedim, ah, molim te, Isuse moj, po zaslugama tvoje 
pregorke muke, pruži mi ruku, i ne daj, da padnem u grijeh, 
te da me vrag opet ne zarobi. Daj da u svakoj napasti tebe 
zazivam u pomoć sve dok napast traje. 

Tvoja krv jest moje ufanje i tvoja dobrota je moja 
ljubav. Ljubim te, Bože moj, vrijedan neizmjerne ljubavi; 
daj da te uvijek ljubim. Pokaži mi pogubne stvari kojih se 
moram osloboditi, da budem sav tvoj, a to ću učiniti; a ti 
me okrijepi, da to sve mognem ispuniti. O, kraljice 
nebeska, o majko Božja, moli za me grešnika. Daj, da se u 
svakoj napasti utječem Isusu i tebi koja svojim moćnim 
zagovorom izbavljaš iz propasti, one koji se utiču pod tvoju 
zaštitu i tvoje materinsko okrilje. 


8. O smrti pravednika 


Dragocjena je smrt svetih pred licem Gospodnjim. 
(Ps 115, 15) 


1. Ako smrt promotrimo našim tjelesnim osjetilima, 


ona nas straši i nje se bojimo; s vjerskog, pak, gledišta ona 
nas tješi i želimo ju. Grešnicima se prikazuje strahovita, a 

svetim ljubazna i dragocjena. Dragocjena, kaže sv. 
Bemard, jer je ona kraj svih naših muka i patnja, pobjeda 
borbe, vrata sretnog života. Job veli da je ljudski život 
kratak i pun svakakvih nevolja, bolesti, straha i strasti. 
Ljubitelji ovog svijeta koji žele dug život, što drugo traže, 
reče Seneka, nego produljenje muka? Što je više živjeti, veli 
sv. Augustin, ako ne više se mučiti. 

Tako je, jer kaže sv. Ambrozije, sadašnji život nije 
nam dat da počivamo, nego da se trudimo i trudom 
zaslužimo vječni život. Dobro kaže Tertulijan: Kada komu 
Bog skrati život, skraćuje mu muku. Ako je smrt čovjeku 
dana za kaznu grijeha, ipak su tolike nevolje ovog života, 
piše sv. Ambrozije, da nam smrt dolazi na olakšanje muka, 
a ne za kaznu. Bog zove blaženim one koji umiru u 
njegovoj milosti, jer smrću prestaju njihove muke i polaze 
na počinak, 

Muke, koje grešnika ožalošćuju na smrti, svete ne 
žaloste. Svete ne straši ono:»Pođi», kao što plaši svjetske 
ljude. Sveti se ne žaloste što ostavljaju dobra ovog svijeta, 
jer ih nikada nisu ljubili. Uvijek su išli govoreći:»Blago 
mog srca jest Bog i vječni moj udio jest sam Bog.» Blaženi 
ste, pisaše Apostol svojim učenicima, koji ste radi Isusa bili 
orobljeni u vašim dobrim. 

Ne žaloste se ostavljajući časti, jer su ih prije prezirali i 
za ništa držali, jedino su cijenili i za čast držali ljubiti Boga 
i od njega biti ljubljeni. Ne žaloste se što ostavljaju 
rodbinu, jer su ih ovdje samo u Bogu ljubili; umirući 
preporuče ih nebeskom Ocu koji ih ljubi više nego oni i 
nadajući se vječnom spasenju, misle da će ih odozgor iz 
raja moć bolje potpomagati nego li ovdje na zemlji. 


To 


Jednom riječju, ono što su uvijek ovdje govorili: Bog moj i 
sve moje, to će s više veselja i radosti ponavljati na smrti. 

Tko umre ljubeći Boga, tog ne uznemiruju boli smrti, 
nego se njima naslađuje, misleći da mu život svršava i da 
više neće imati vremena, da još nešto trpi za ljubav Božju, 
ni drugim znacima iskazivati mu ljubav; za to velikom 
ljubaznošću i blagoćom posvećuje mu one posljednje 
ostanke svog života i tješi se, što će žrtvu svoje smrti 
sjediniti sa žrtvom, koju Isus svom nebeskom Ocu za nj 
prikaza na križu. 

I tako sretan i blažen umire govoreći: «U miru ću 
umrijeti i u Bogu otpočinuti.» O, koliki je to mir i 
blaženstvo umrijeti počivajući na rukama Isusovim koji nas 
je do smrti ljubio, te odabrao gorku smrt, da nama zadobije 
blaženu, slatku i utješnu smrt! 


Molitva: O ljubazni moj Isuse, si htio gorkom smrću 
umrijeti na Kalvariji, da meni možeš dati blaženu smrt, 
kada ću te vidjeti? Prvi put kad te ugledam, ugledat ću te 
kao mog sudca na onom istom mjestu, gdje ću izdahnuti. 

Što ću ti onda reći? Što li ćeš ti meni reći? Neću čekati, 
da se onda mislim, nego ću sad dobro promisliti. Reći ću ti: 
Dragi moj Otkupitelju, ti si dakle onaj, koji je za mene 
umro? Kroz neko vrijeme dosta sam te vrijeđao, bio sam 
nezahvalan i nisam zasluživao da mi oprostiš; ali kasnije 
okrijepljen tvojom milošću osvijestio sam se i kroz ono 
života što mi je bilo preostalo, oplakivao sam svoje grijehe 
i ti si mi oprostio. Oprosti mi sad kad stojim pred tvojim 
nogama i ti mi daj opće odrješenje od svih mojih grijeha. 

Više nisam zasluživao da te ljubim, jer sam uvrijedio 
tvoju ljubav, ali po svom milosrđu privukao si moje srce, 

koje iako te nije ljubilo, kao što si zasluživao, barem te je 
ljubilo više nego ikakvu drugu stvar, ostavivši sve jedino 
da tebi ugodi. Sad što mi kažeš? Vidio sam raj i tebe kako 
uživaš u tom kraljevstvu to bi bilo za mene odveć veliko 
dobro; ali svakako se ne usuđujem daleko od tebe stati, 
osobito sad, kad si mi pokazao svoje krasno i ljubazno lice. 
Tražim raj, ne da više uživam, nego da te bolje ljubim. 
Pošalji me u čistilište za onoliko dugo, koliko ti je drago. 

Ne želim ni doći u onu domovinu čistoće i pokazati se 
čistim dušama ovakav pun ljage i nečist, kao što sam sad. 
Opremi me, da se najprije očistim u čistilištu, ali me za 
uvijek ne odbaci od svog lica; samo jednog dana zovni me 
gore u raj, da na vijeke pjevam tvome milosrđu. 

Za sad, dragi moj sudče, digni ruku i blagoslovi me i 
reci mi da sam tvoj, te da si ti i da ćeš zauvijek biti moj. 
Kroz sve vijeke ljubiti ću te, a ti ćeš ljubiti mene. Evo sad 
odlazim daleko od tebe, idem u vatru čistilišta; zadovoljan 
polazim, jer idem da te ljubim, moj Otkupitelju, moj Bože, 
sve moje! 

Dragovoljno polazim, ali znaj, da će mi kroz ovo 
vrijeme jedna od najtežih muka biti, što ću morati biti 
daleko od tebe. Idem Gospodine, brojat ću sate, dok me 
opet ne zovneš. Smiluj se mojoj duši, koja svom svojom 
snagom želi da te vidi i više ljubi. 

Ufam se, Isuse moj, da ću ti ovako reći u onaj čas. 
Međutim, daruj mi milost da živim na onaj način kako ću ti 
onda moć reći ovo što sam sad mislio. Daj mi svetu 
ustrajnost, pokloni mi svoju ljubav. Pomozi me i ti, o 
Majko Božja, Marijo, moli Isusa za me. 


Cosa] 


2. «Bog će otrti njihove suze i smrti neće bili više.» 
(Ap 21,4). Dakle, na smrti otrti će Gospodin suze s očiju 
svojih sluga, koje su prolili na ovom svijetu živeći u 
patnjama, strahu, pogibeljima i u borbama sa paklom. To 
će najviše utješiti dušu koja je ljubila Boga, kad čuje glas 
svoje smrti, misleći da će se brzo osloboditi pogibelji 
ovoga svijeta u kojima se Bog vrijeđa, od tolikih duševnih 
tuga, te od tolikih vražjih napasti. Sadašnji život jest stalna 
borba s paklom u kojoj se uvijek nalazimo u pogibelji da 
dušu izgubimo i ljubljenog Boga. 

Sveti Ambrozije veli, da na ovom svijetu uvijek 
hodimo između neprijateljskih redova, kojim traže, da nam 
ugrabe život milosti. Ova pogibelj također poticala sv. 
Tereziju, svaki put kad bi čula gdje sat tuče, radovala bi se 
što je još jedan sat prošao, govoreći: «U svakom času mogu 
sagriješiti i mog Boga izgubiti». Zbog toga sveti se vesele 
kada spoznaju čas njihove smrti, promišljajući, da će brzo 
svršiti borbe i pogibelji, te što su blizu onog časa, u kom će 
osigurati sreću, da nikad više neće moći izgubiti svog 
Boga. 

Pripovijeda se u životopisima otaca, kako se jedan stari 
otac umirući u Scoziji, smijao dok su drugi plakali oko 
njega. Upitan, zašto se smije, odgovori: A zašto vi plačete, 
kad znate, da idem na počinak? Tako i sv. Katarina 
Sijenska umirući reče: Veselite se sa mnom, što ostavljam 
ovu zemlju punu patnja, a polazim u mjesto mira i pokoja. 
Da tkogod stanuje u kakvoj kući čiji će se zidovi gotovo 
srušiti, tavan i pokrov, tako da se svakog časa očekuje, kad 
će se sve srušiti; koliko bi taj želio, da može iz nje čim prije 
izaći? Na ovom svijetu sve prijeti duši za njenu propast, 

svijet, pakao, strasti i naša odmetnička osjetila; to nas sve 
mami na grijehe i u vječnu propast nas strovaljuje. 

Kakvo će veselje obuzeti dušu kad bude čula gdje joj 
se govori: Dođi zaručnice, izađi iz mjesta plača i lavljeg 
legla, koji traže da te proždru i da izgubiš božansku milost. 
Zato sv. Pavao, želeći smrt, govorio je kako je Isus jedini 
njegov život i radi toga je cijenio svoju smrt, kao najveću 
dobit, jer smrću dobiva onaj život koji nikad više neće 
umrijeti. 

Veliki je to dar, koji Bog daje jednoj duši, kad ju diže s 
ovog svijeta, dok je u milosti, gdje bi se mogla pokvariti i 
njegovo prijateljstvo izgubiti. Presretan je onaj, koji za 
života ostane sjedinjen s Bogom; kao što brodar nije 
siguran, dokle god ne iziđe iz oluje i do kopna ne dođe, isto 
tako ne može reći, da je i jedna duša potpuno sretna, dok ne 
umre u milosti Božjoj. Sad kad se toliko brodar veseli, kad 
se nakon tolikih pogibelji približio kraju, koliko će se više 
jedna duša veseliti, koja je blizu da osigura svoj vječni 
spas? 

Dalje, na ovom svijetu ne može se živjeti bez grijeh 
makar malih. Tko umre taj Boga više ne vrijeđa: što je 
smrt, kaže sv. Ambrozije, a tko ne sagriješi barem malo? I 
to je ono radi čega ljubitelji Boga smrt željno čekaju. Time 
se tješio Vinko Karafa, kad je govorio: Svršujući svoj život, 
prestajem vrijeđati Boga. I spomenuti sv. Ambrozije je 
govorio: A zašto ovaj život želimo, kada tko više živi taj se 
više bremenom grijeha opterećuje? Tko umre u milosti 
Božjoj, taj dođe u takav položaj, da nije više kadar Boga 
vrijeđati: »Mrtav ne zna griješiti» govorio je svetac. Zato: 
Bog više hvali mrtve, nego li žive, makar i sveto živjeli 
(Prop 4, 2.). Neki dobri čovjek naredi, tko mu prvi donese 

vijest o smrti, neka mu rekne; veseli se jer je došlo vrijeme, 
kada više nećeš moći Boga vrijeđati. 


Molitva: U tvoje ruke izručujem dušu svoju, otkupio si 
me Gospodine Bože istine. Moj slatki Otkupitelju, što bi od 
mene bilo, da si mi smrt poslao, dok sam još bio u grijehu i 
daleko od tebe? Već bi sad bio u paklu, gdje te ne bih 
mogao ljubiti. Zahvaljujem ti što me nisi zapustio, te što si 
mi toliku milost dao, da te moje srce opet zadobije. 

Kajem se što sam te vrijeđao. Ljubim te više od svake 
stvari. Molim te daj da bolje upoznam moje zloće, kojim 
sam te vrijeđao i ljubav koju tvoja neizmjerna dobrota 
zaslužuje. Ljubim te i želim da što prije umrem, ako je tebi 
po volji, a to da se oslobodim pogibelji, kojom bi ponovno 
mogao izgubiti tvoju svetu milost, te da budem siguran da 
ću te zauvijek ljubiti. 

Kroz ovo godina, što mi preostaje živjeti, ljubazni moj 
Isuse, ojačaj me da nešto činim za tebe prije nego umrem! 
Okrijepi me da svladam napasti strasti, osobito one strasti 
koje su me do sada najviše vukle u zloće. 

Daj da budem strpljiv u bolestima i uvrjedama, koje ću 
od ljudi primiti. Ja pak sa moje strane od ljubavi prema tebi 
opraštam svakom koji me je u bilo čemu uvrijedio i molim 
te podaj mu one milosti koje želi. Pomozi mi da od sada 
budem pažljiviji kod izbjegavanje malih grijeha u čemu 
sam do sada bio nepažljiv. Moj Stvoritelju, pomozi me, 
nadam se da ću to sve dobiti po tvojim zaslugama, uzdam 
se u tvoj zagovor, o Majko i ufanje moje, Marijo. 


3. Smrt nije samo kraj patnja, nego još i vrata vječnog 
života, kako govori sv. Bernard. Tko želi Boga vidjeti valja 

da kroz ova vrata prođe. Sv. Jeronim moljaše smrt: «Otvori 
mi sestro moja». Smrti, sestro moja, dok mi ti vrata ne 
otvoriš, ne mogu poći da uživam mog Gospodina. Sv. 
Karlo Boromeo, ugledavši jednu sliku u svojoj kući na 
kojoj bijaše naslikana smrt s kosom u ruci, zovnu nekog 
slikara i naredi mu da izbriše onu kosu, a mjesto nje da 
naslika zlatni ključ; tim je htio da mu se sve više budi želja 
za smrt, jer nam smrt otvara vrata rajska, gdje ćemo Boga 
gledati licem u lice. 

Sv. Ivan Zlatousti kaže kada bi koji kralj nekom 
čovjeku stao pripravljati stan u njegovoj kraljevskoj kući, a 
kroz to vrijeme da tog čovjeka smjesti u koji ovčji tor, 
koliko bi taj čovjek želio, da što prije iz tora pređe u 
kraljevski dvor? Na ovom svijetu duša se nalazi u tijelu kao 
u zatvoru i kad odatle izađe, onda ide u nebeske dvore, zato 
David moljaše: »Izbavi mi dušu iz okova». I sveti starac 
Šimun primivši u ruke Isusa, drugo nije znao zapitati, nego 
smrt, da se oslobodi tamnice ovog života:»Sad otpusti svog 
slugu, Gospodine.» 

Istu je milost želio i sveti Pavao apostol, kad je rekao: 
»Želim umrijeti i s Isusom biti (Fil.1,33). Kakvo veselje 
obuze slugu Faraonova, kad mu reče Josip, da će brzo izaći 
iz zatvora, te da će opet zauzeti svoje prvašnje mjesto! A 
duša, koja je Boga ljubila i ljubi, zar se neće poveseliti, kad 
shvati da će se brzo osloboditi zatvora ovog svijeta i da će 
poći u život vječni gdje će uživati Boga? 

Dokle nam je god duša sjedinjena s tijelom, dotle smo 
daleko od Boga i stojimo kao u tuđoj zemlji, te izvan svoje 
domovine, i za to Bruno reče, da se naša smrt ne bi imala 
zvat smrt, nego život. Zbog toga se_ smrt svetih zove njihov 
rođendan; zaista, jer svojom smrću rađaju se na drugi život, 

koji nikada ne umire niti prestaje. Sv. Atanasije kaže da 
pravedni ne umiru, nego prelaze.» O ljubezna smrti! 
Govoraše sv. Augustin, a tko je taj, koji te ne želi, kad si ti 
kraj patnja, truda i početak vječnog otpočinka?» 

Ima pravo, veli sveti Ciprijan, što se grešnik straši 
smrti, jer iz vremenitog života prelazi u vječnu smrt. Ali je 
se ne straši onaj, koji je u milosti Božjoj, jer se po smrti 
nada da će prijeći u život. 

U životu sv. Ivana Milostinjaka pripovijeda se kako je 
neki bogati čovjek bio preporučio svog sina jedinca ovom 
svecu uz to i dao mu obilatu milostinju, da njegovom 
jedincu isprosi od Boga dug život, ali do malo vremena 
onaj sin umre. Tužeći se otac, da mu je sin jedinac umro, 
Bog mu posla Anđela, koji mu reče:»Ti si tražio dug život 
za svog sina, znaj, da ga on sada na vijeke uživa na nebu. 
Ovo je ona milost koju nam Isus pribavi, kao što nam bi 
obećano po Hošei: »Biti ću tvoja smrt, o smrti.» (Hoš 
13,14). Isus umirući za nas učini, da nam se smrt preobrazi 
u život. Pionio mučenik, dok su ga vodili na vješala bi 
upitan kako može onako veselo ići u smrt, odgovori: 
»Varate se, ja ne idem u smrt, nego u život.» Isto tako 
majka hrabrila svog sina Sinforiana, dječaka, kad su ga 
vodili u smrt:»Sinko, tebi se život ne oduzima, nego u bolji 
mijenja.» 


Molitva: O, Bože duše moje, ja sam te u prošlosti 
puno vrijeđao, okrećući ti leđa; ali te je štovao tvoj Sin 
žrtvujući ti svoj život na križu; radi one časti koju ti je 
iskazao tvoj ljubazni Sin, oprosti mi uvrede, koje sam ti 
nanio. Kajem se, o najveće dobro, što sam te vrijeđao 1 
čvrsto obećavam da ću od sad unaprijed samo tebe ljubiti i 

ništa drugo. Od tebe se nadam mom spasu. Ona dobra, što 
sad imam plod su tvoje milosti, priznajem, da sam sve od 
tebe primio. Ako sam te do sad vrijeđao, uzdam se, da ću te 
na vijeka štovati, blagoslivljajući tvoje milosrđe. Puno te 
želim ljubiti; to mi ti daješ i zahvaljujem ti, ljubavi moja. 

Pomaži me i ubuduće, kao što si počeo, a nadam se da 
ću od sad ubuduće biti sav tvoj. Odričem se svih svjetskih 
naslada. A kakvu bi mogao imati višu naslađu, nego 
ugađati tebi, moj ljubazni Bože, koji si me toliko ljubio? 
Jedinu ljubav tražim, o moj Bože, ljubav, ljubav i ništa 
drugo i ufam se da ću ovu ljubav tražiti sve dotle dok ne 
umrem u tvojoj ljubavi i ne stignem u kraljevstvo ljubavi, 
te kroz sve vjekove neprestano te svom jakošću ljubiti. 
Marijo, majko moja, ti koja toliko ljubiš svoga Boga i 
toliko želiš da bude ljubljen, daj da ga i ja ovdje na zemlji 
puno ljubim i da ga uzmognem ljubiti na drugom svijetu za 
sve vijeke. 


9, Mir pravedno umirućih 


Duše pravednih su u rukama Božjim, ne će ih taknuti muke 
zloće; luđaci drže da umiru a oni su pak u miru. (Mudr 3,1) 


1. Ako Bog čvrsto drži u svojim rukama duše 
pravednih, onda tko će mu ih moći oteti? Istina je da vrag 
ne prestaje napastovati, te nasrtati i na svete, kad počnu 
umirati; ali ih Bog čuva i svojim vjernicima povećava 
pomoć, gdje je viša pogibelj, kaže sv. Ambrozije. Kada 
Elizeov sluga opazi grad opkoljen od neprijatelja, silno se 
prestraši. No, svetac ga ohrabri, govoreći mu:»NVe boj se, s 

nama ih je više nego s njima.» I tad mu pokaza veliku četu 
anđela koje Bog posla na njihovu obranu. 

Istina, doći će đavao da napastuje, ali će doći i anđeo 
čuvar, da tješi bolesnika; doći će sveti odvjetnici; doći će 
sv. Mihovil kog je Bog odredio da brani vjerne sluge u 
posljednjoj borbi s paklom; doći će božanska Majka da 
potjera neprijatelje, stavljajući svog štovatelja pod svoj 
plašt, a nakon svih doći će sam Isus, da od napasti obrani 
svoju ovčicu nevinu ili pokorničku, za koju je dao svoj 
život da je spasi. On će joj dati pouzdanje i snagu koja će 
joj trebati u toj borbi i onda će ona svom odvažnošću 
reći:»Bog mi je priskočio u pomoć (Ps.25,1) Origen veli, da 
se «Bog više brine za naše spasenje, nego li đavao za 
našu propast jer nas Bog više ljubi, nego li nas vrag 
mrzi). 

Bog je vjeran, kaže apostol, te ne dopušta da budemo 
napastovani preko naših sila. Možda ćeš mi reći da su 
mnogi sveti umrli s velikim strahom za svoje vječno 
spasenje. Odgovaram: malo je primjera da se čitaju o 
onima koji su ovdje sveto živjeli, a da su sa ovakvim 
strahom umrli. Veli Belluacense, da to Gospodin dopušta 
kod nekih, da ih na smrti očisti od kakvog njihovog 
pomanjkanja. Skoro sve sluge Božje umiru sa podsmjehom 
na usnama. 

Na smrti božanski sud svakog straši, no gdje grješnici 
sa straha prelaze u zdvajanje, ondje sveti iz straha prelaze 
na pouzdanje. Strahovaše sv. Bernard bolujući, kako 
propovijeda sv. Antonin, jer je bio napastovan, da je za 
njega već izgubljeno svako ufanje, da će se spasiti; no 
promišljajući na Isusove zasluge, odagna od sebe te napasti 
govoreći:»Tvoje rane, Isuse moj, moje zasluge.» 

Strahovaše sv. Ilarije, ali veseo reče:»Izađi, dušo moja, 
čega se bojiš?» Ima blizu sedamdeset godina da služiš 
svom Isusu,pak se smrti bojiš? O. Josip Skamaka, Isusovac, 
upitan umire li s potpunim pouzdanjem, odgovori:» Što? 
Ta nisam Muhamedu služio, pak da posumnjam o dobroti 
mog Boga i da me neče sad spasiti?» 

Ako bi nas počela na smrti mučiti kakva misao što 
smo negda Boga vrijeđali, znamo, kako je Bog izjavio, da 
će zaboraviti grijehe pokornika. No, može tko reći: »kako 
ćemo biti sigurni da nam je Bog oprostio? To isto pita i sv. 
Bazilije: «Kako netko može sigurno znati da mu je Bog 
grijehe oprostio? 1 sam odgovara:» Sigurno mu ih je 
oprostio ako mogne reći da je grijehe mrzio». 

Tko mrzi grijehe može siguran biti da mu ih je Bog 
oprostio. Čovječje srce ne može biti bez ljubavi, ili ljubi 
Boga ili stvorove; ako ne ljubi stvorove, onda ljubi Boga. A 
tko Boga ljubi? Onaj tko izvršava njegove zapovijedi. Tko 
dakle, umire u izvršavanju zapovijedi, umire ljubeći Boga; 
a tko Boga ljubi, taj se ničega ne boji. 


Molitva: O, Isuse moj, kad ću ti moć reći u lice: moj 
Bože, sad te više neću moć izgubiti. Kad će to biti, da ću te 
moć gledati licem u lice i biti siguran da ću te svom 
snagom ljubiti kroz sve vjekove? Ah, moje najveće dobro, 
jedina moja ljubavi, zar ću uvijek, dok sam živ, biti u 
pogibelji, da te ne uvrijedim i ne izgubim tvoju svetu 
milost? Nekad je bilo nesretno vrijeme, u kojem te nisam 
ljubio i tvoju ljubav prezirao; a sad se od sveg srca kajem, i 
ufam se da si mi već oprostio; sad te svim srcem ljubim i 
nastojat ću, da te i unaprijed budem ljubio i tvojoj svetoj 
volji udovoljavao. 

Ali, Isuse moj, moj živote, moje blago, ne dopusti da 
se to ikada više dogodi. Ako bih ikad više u ovu nesreću 
upao, uzmi me u ovaj čas s ovog svijeta najtežom smrću, 
kako ti hoćeš, ja ću biti zadovoljan. 

Vječni Oče, radi Isusove ljubavi ne dopusti da padnem 
u toliku nesreću. Kazni me, kako hoćeš, jer sam zaslužio i 
dragovoljno ću ju primiti, ali ne daj da se ikda nađem bez 
tvoje milosti i ljubavi. Isuse moj, preporuči me svom Ocu. 
Marijo, majko moja, preporuči me svom milom Sinu; 
isprosi mi tu milost da ustrajan ostanem u njegovom 
prijateljstvu i ljubavi, a nakon toga neka radi od mene što 
hoće. 


2. «Duše pravednih su u rukama Božjim, njih zloća 
neće mučiti; luđaci misle da_umiru...oni pak suu miru» 
(Mudr 3,1). Luđacima se pričinja da sluge Božje umiru 
ožalošćeni i zlovoljni, kao što umiru ljudi ovog svijeta; ali 
ne, Bog zna svoje sinove utješiti na njihovoj smrti; i još 
među smrtnim bolovima pruža im neke slasti, da kušaju 
kao prdokus raja koji će im ubrzo dati. Kao što oni, koji u 
grijehu umiru još u svom krevetu kušaju pakao, grižnju 
savjesti, očaj, strašila, tako naprotiv sveti svojim djelima 
ljubavi, koju onda češće upravljaju k Bogu, živom željom i 
čvrstim ufanjem da će ga brzo početi uživati, već prije nego 
umru stanu osjećati onaj mir koji će potpuno uživati na 
nebu. 

Smrt svetih nije nikakva kazna, nego plaća. Smrt 
onog, koji Boga ljubi, ne zove se smrt, nego san; i tako će 
on u onaj čas moći reći: »U miru i u njem samom zaspati 
ću i otpočinuti.» O. Suarez tako mirno umrije, da je umirući 
rekao: »Nikada nisam mislio da je tako slatko umrijeti.» 

Kardinal Boronio, opomenut od liječnika, da ne misli toliko 
na smrt, odgovori: «A zašto? Zar je se bojim? Ja se nje ne 
strašim, nego je dapače ljubim.» Kardinal Ruffense, kako 
pripovijeda Santer, kad je pošao da pogine za vjeru, bio se 
obukao što je ljepše mogao, govoreći da ide na pir. Kad je, 
pak, opazio stratište gdje je imao poginuti, bacio je štap i 
progovorio:»Idite, noge, nismo daleko od raja!» 

I, prije nego je izdahnuo, zapjevao je: Tebe Boga 
hvalimo, u znak zahvalnosti prema Bogu što mu je dao da 
za njegovu svetu vjeru mučenički umre; i tako pun veselja 
slegne glavu pod sjekiru. 

Sv. Franjo Asiški umirući pjevaše i druge pozivaše da 
se s njim vesele i pjevaju. «Oče, reče mu fra Ilija, na smrti 
treba plakati, a ne pjevati. Ali je ne mogu ne pjevati, 
odgovori mu svetac, videći, da polazim u raj gdje ću svog 
Boga uživati.» Jedna redovnica terezijanka umirući reče 
svojim sestrama; »Ah, Bože, zašto plačete? Ja polazim da 
nađem svog Isusa; stog mi se radujte, ako me ljubite.» 

Pripovijeda 0. Granata, kako je nekakav lovac bio 
našao jednog gubavog pustinjaka gdje umire i pjeva. ,, Kako 
možeš pjevati, reče mu lovac, kad si tako tužan i jadan? 
Odgovori mu pustinjak:»Brate dragi, između mene i Boga 
što nas dijeli, nema ništa drugo, osim zid ovog tijela; sad 
vidim da od njega komadi otpadaju i tamnica se ruši, te 
polazim da vidim Boga, što me puno tješi, te stog pjevam 
od veselja i radosti. “ Ova želja za vidjeti Boga nagnala je i 
sv. Vatroslava mučenika, da zvijeri koje nisu bile došle da 
ga usmrte, da ih sam potraži, da ga razdru. 

Sveta Katarina Đenovska nikako nije mogla trpjeti što 
su mnogi smrt držali za kakvu nesreću, te je stog govorila: 
»0O, ljubazna smrti, koliko te zlo gledaju! A zašto ne dođeš 

po mene, koja te dan i noć zovem?» I sv. Terezija toliko je 
željela svoju smrt da je govorila da smrt ne mori; i takovim 
osjećajem  opijena spjeva onu glasovitu pjesmicu: 
»Umirem, jer ne umirem.» Braćo draga, tako sveti umiru. 


Molitva: Ah, moje najveće dobro, moj Bože, ako te 
do sad nisam ljubio, sad se sav tebi obraćam. Sve 
zemaljske stvorove ostavljam i tebe ću samog ljubiti, moj 
ljubazni Gospodine. Reci mi što želiš od mene, ja ću 
učiniti. Dosta je što sam te do sada vrijeđao. Ovo života, 
što mi preostaje, sve ću uložiti ugađajući tebi. 

Toliko već godina zaslužujem gorjeti u paklu, a ti si 
mi došao u susret i već si me k sebi privukao; daj da sad 
plamtim tvojom svetom ljubavlju. Ljubim te, neizmjerna 
dobroto, i pravo je, jer si me ti ljubio više nego itko drugi; 
ti jedini zaslužuješ da budeš ljubljen i tebe ću samog ljubiti. 
Raditi ću koliko mognem, da ti udovoljim. Čini od mene 
što hoćeš. Meni je dosta, da te ljubim, a ti Marijo, Majko 
moja, pomozi mi i moli Isusa za me. 

3. A kako bi se mogao strašiti smrti onaj koji se ufa da 
će poslije smrti doći u raj? Kako se može strašiti smrti, koji 
znade, ako umre u milosti Božjoj, da će postati besmrtan? 
Tko ljubi Boga i želi k njemu doći, muke i patnje na ovom 
svijetu drži za život, a smrt za veselje, kaže sv. Augustin. I 
sv. Toma iz Villanove govori: »smrt, ako nađe čovjeka gdje 
spava dolazi kao lupež, uzme ga, ubije i baci u paklenu 
jamu; ali ako ga nađe budna, onda ga kao Božja poslanica 
pozdravi, govoreći mu: Gospodin te zove na pir, pođi i ja 
ću te dovesti u kraljevstvo nebesko koje želiš. 

S kakvim veseljem očekuje smrt onaj koji se nalazi u 
milosti Božjoj, ufajući se da će brzo ugledati svog Isusa, 

koji će mu reći: »Veseli se slugo dobri i vjerni, jer si u 
malim bio vjeran, nad mnogo ću te postaviti». (Mt 25,21) 
Ah, kako će nas onda razveseliti pokore, molitve, 
odvojenosti od zemaljskih stvari i sve ono što smo činili za 
ljubav Božju. Tko je ljubio Boga tad će okušati plod svih 
svojih dobrih djela. Zbog toga o. Ipolit Durako, isusovac, 
na samrti njegovog prijatelja, koji umiraše sa znakovima 
vječnog spasa, nije plakao, nego se od srca veselio. »Velika 
je ludorija, veli Ivan Zlatousti, vjerovati u raj, a oplakivati 
one, koji u nj polaze». 

Koliko će nas u onaj čas obradovati, kad se sjetimo 
učinjenih počasti Majci Božjoj, onih krunica, postova u 
subotu, posjeta, te što smo češće posjećivali njene udruge. 
Marija se zove: Djevica vjerna. Ah, kolikom pažnjom i 
vjernošću ona tješi na smrti svoje vjerne sluge. Neki njezin 
štovatelj umirući reče o. Binettiu: »Oče, ne možeš vjerovati 
koliko veselje i radost obuzima čovjeka na smrti, kad 
promisli, da je blaženu Gospu štovao i služio. Oh, oče moj, 
da znaš koliko sam veseo što sam štovao ovu svoju Majku! 
To ne mogu iskazati). 

A koliko će se, pak, veseliti onaj koji je uvijek ljubio 
svog Isusa, te koji ga je posjećivao u svetom Sakramentu i 
češće primao u svetoj pričesti, kad ugleda gdje mu 
Gospodin ulazi u sobu u svetoj popudbini, dolazeći da ga 
otprati s ovog svijeta na drugi! Sretan je onaj koji onda 
uzmogne reći sa sv. Filipom Neriem: »Evo moja ljubav, 
evo moje ljubavi.» 

Ali tko zna, može tko reći, kakva će me sreća zapasti! 
Tko zna hoću li na kraju loše umrijeti! No tebe, koji ovako 
govoriš, ja pitam: Što uzrokuje zlu smrt? Jedino grijeh; 

dakle bojimo se samog grijeha, a ne smrti. Ako želiš da se 
smrti ne plašiš, živi sveto. 

Govoraše 0. Kolombiere, da je nemoguće zlom smrću 
umrijeti ako se za života vjerno Bogu služi. A to je i prije 
sv. Augustin kazao: Ne može zlom smrću umrijeti, tko sveto 
živi. Tko je uvijek pripravan na smrt, taj se nikakve smrti 
ne straši, makar ona i nenadano došla. 

Kad već na drugi način ne možemo doći u raj i ondje 
uživati svog Boga, nego po smrti, Ivan Zlatousti nas 
opominje da: »Bogu posvetimo sve što mu dugujemo. 
Razumijemo da onaj koji posvećuje Bogu svoju smrt čini 
najsavršenije djelo ljubavi koje može učiniti prema Bogu; 
jer dragovoljno primajući smrt, kakvu nam Bog pošalje u 
svako vrijeme i način kad i kako Bog hoće, uspoređuje se s 
mučenicima. 

Tko Boga ljubi, taj treba smrt željeti; jer nas smrt 
zauvijek s Bogom sjedinjuje i oslobađa nas pogibelji da 
ćemo ga ikada više moć izgubiti. Znak je male ljubavi 
prema Bogu, tko ne želi da što prije Boga vidi i osigura se 
da ga nikada više ne mogne izgubiti. Međutim, dok smo 
živi ljubimo ga koliko je moguće više. I samo za ovo treba 
nam život služiti, da napredujemo u ljubavi; s onom istom 
mjerom naše ljubavi u kojoj nas smrt zateče, ljubiti ćemo 
Boga i u vječnom blaženstvu na nebu. 


Molitva: Sveži me, Isuse moj, uza se, da se više od 
tebe ne odijelim. Daj da budem sav tvoj prije nego umrem i 
da te prvi put ugledam mirna i blaga, o moj Otkupitelju, u 
onaj čas kad stupim preda te i opazim tvoje lice. Tražio si 
me kad sam od tebe bježao; ah ne odbij me sad kad te 
tražim. Oprosti mi sve uvrede kojim sam te ražalostio. 

Ubuduće neću na drugo misliti, nego kako tebi samom 
služiti i samo tebe ljubiti. Mnogo si me zadužio, nisi 
poštedio ni svoju krv, nego si je za me prolio. Želio bih se 
sav poništiti za tebe, Isuse moj, kao što si ti za mene. 

O, Bože duše moje, mnogo ću te ljubiti ovdje na 
zemlji, da te uzmognem mnogo ljubiti za uvijek na drugom 
svijetu. Ah, vječni Oče, sasvim privuci moje srce sebi, 
otrgni ga od zemaljskih stvari, rani ga; raspali svega 
svojom ljubavi. Po Isusovim zaslugama usliši me. Udijeli 
mi svetu ustrajnost i daruj milost da te uvijek budem tražio. 
Marijo, Majko moja, pomozi mi i isprosi mi milost, da 
uvijek od tvog Sina budem molio svetu ustrajnost. 


10. Kako se trebamo pripraviti na smrt 


Spomeni se posljednjih tvojih časova i nikada nećeš 
sagriješiti. (Prop. 7,40). 


1. Svako priznaje de se mora umrijeti, i to samo 
jedanput i da nema gore stvari nego što je smrt, jer o 
smrtnom času zavisi ili vječno blaženstvo ili vječna 
propast. Svi znaju, da tko dobro živi da će dobro i umrijeti, 
a tko zlo živi da će zlom smrti i svršiti. 

Onda kako to da većinom kršćani tako bezbrižno žive, 
kao da nikad neće umrijeti, ili ih nije briga umrli zlom ili 
dobrom smrću? Zlo žive jer ne misle na smrt. Valja nam se 
uvjeriti, da, kad smri dođe, nije onda vrijeme uređivati 
račune duše svoje i osiguravati najveći i najvažniji posao: 
vječni spas. 

Svjetski umnici u njihovim poslovima i radnjama 
ovog svijeta na vrijeme se priprave i mudro razmišljaju 

kako bi došli do dobiti, onog važnog i odličnog mjesta, one 
ženidbe, za tjelesno zdravlje ne ustručavaju se uzimati 
potrebne lijekove. 

Što bi rekao o čovjeku koji bi morao ići na dvoboj i sa 
sabljom se boriti i upravo u ono vrijeme, kad bi morao poći 
počne se podučavati u mačevanju, ili onaj koji bi želio 
učiteljevati i pred sami ispit da se stane pripravljati. Zar ne 
bi bio lud onaj vojskovođa, koji bi se u vrijeme opsade stao 
naoružavati i hranom opskrbljivati? 

Zar nije lud onaj brodar koji u vrijeme oluje priprema 
sidra? Isti je takav i onaj kršćanin koji od dana do dana 
odgađa uređenje svoje duše, ili čeka dok smrt ne stigne. 
Smrtni čas je vrijeme oluje i pometnje, onda grješnici 
zazivaju Boga u pomoć, ali jedino stog što se pakla boje, 
kojem su se približavali bez pravog obraćenja, i zato ih Bog 
ne uslišava. 

Posve je i pravedno što takovi onda neće drugo 
okusiti, osim ploda njihovog zlog življenja. Ah! Onda neće 
biti dosta samo primiti sveta otajstva umirućih: treba 
umrijeti mrzeći grijehe i zloće, i ljubeći Boga više od svake 
stvari. Ali, kako će moći zamrziti one zabranjene naslade, 
onaj koji ih je sve do tog časa ljubio? Kako će onda ljubiti 
Boga više od svake stvari, tko je sve do onog vremena 
ljubio stvorove više nego li Boga? 

Bog nazva ludim one djevice, koje počeše priređivati 
svoje svijeće pri dolasku zaručnikovu. Svako se nenadane 
smrti boji, jer onda nema vremena da se računi urede. 
Svako priznaje da su sveti bili pametni što su svoje račune 
držali u redu, prije nego im je smrt došla. A što mi radimo? 
Zar ćemo se staviti u tu pogibelj, da ćemo se pripraviti na 

smrt, kad nam se ona približi? Treba dakle, da sad radimo 
sve ono što bi na smrti poželjeli da smo već bili učinili. 

Ah! Kakav će nas strah spopasti kad se sjetimo 
izgubljenog vremena, osobito koje smo u zlo potrošili 
mjesto da zaslužimo raj, za što nam ga je Bog i dao! Ali 
vrijeme prošlo više se ne vraća. Kakva će nas tada tuga 
obuzeti kad nam se rekne: Nema više vremena da se pokora 
čini, da se sveta otajstva primaju, propovijedi slušaju, Isus 
Krist u crkvama posjećuje, ni da se moli. Što je učinjeno, 
učinjeno je. U onaj čas trebao bi sabraniji razum, mirnije 
vrijeme da se čisto zapovijedi i teže stvari što bolje riješe, i 
tim da se umirućeg duša umiri; ali za to neće biti više 
vremena. 


Molitva: Ah, moj Bože, da sam one noći umro, gdje 
bih ja sad bio? Zahvaljujem ti što si me do sada čekao i 
zahvaljujem ti na svim trenutcima od kojih si me spasio po 
kojima sam mogao biti u paklu od onog prvog časa, kada 
sam te prvi put uvrijedio. 

Ah, prosvijetli me, da upoznam velike uvrede koje 
sam ti svojevoljno nanio, gubeći tvoju svetu milost koju si 
mi zaslužio žrtvujući se za me na križu! Ah, Isuse moj, 
oprosti mi sad kad se iz sveg srca kajem više nego radi 
ikakvog drugog zla, što sam vrijeđao tebe, neizmjernu 
dobrotu! Ufam se da si mi već oprostio, pomozi mi o moj 
Spasitelju i daj da te nikad više ne izgubim. O moj 
Spasitelju i daj da te nikad više ne izgubim. O moj Bože, da 
se nakon tolikih tvojih milosti opet vratim na prijašnje 
grijehe, zar ne bi pakao zaslužio? Ne daj radi krvi, koju si 
prolio iz ljubavi prema meni. Udjeli mi svetu ustrajnost i 
daruj mi svoju ljubav. Ljubim te, o najveće dobro, ljubiti ću 

te sve do svoje smrti. Bože moj, radi Isusove ljubavi smiluj 
mi se. Smiluj mi se još i ti, o ufanje moje, Marijo, 
preporuči me Bogu, koji te toliko ljubi. 


2. Brzo dakle, ljubazni brate, kad je već istina, da ćeš 
jednom umrijet, prostri se pred Isusom razapetim i zahvali 
mu se na vremenu, koje ti po svom milosrđu pruža, da 
urediš svoju duhovnost, te iza tog pretresi sve neurednosti 
svog života, posebno svoje mladosti. Pogledaj božje 
zapovijedi, promotri dužnosti, koje si obavljao, zabave, 
koje si posjećivao, te pismeno zabilježi sve svoje pogreške 
i učini opću ispovijed svih grijeha cijelog života, ako je do 
sada nisi učinio. 

Koliko samo vrijedi opća ispovijed za staviti u red 
življenje jednog kršćanina! Promisli, da su računi vječnosti 
i za to ih uredi tako, kao da ćeš ih u ovaj čas polagati Isusu, 
svom sudcu. Izbaci iz svog srca svaku zlu želju i svaku 
mržnju; sad nadoknadi i najmanju drugom učinjenu štetu, 
ogovaranja, loše primjere, koje si svojim zlim životom 
drugima dao i tvrdo odluči da ćeš izbjegavati svaku grešnu 
prigodu, u kojoj bi mogao izgubiti Boga. Promisli još i to 
da će ti se ono, što ti se sad čini da je teško na samrti činiti 
nemogućim. 

A što je najvažnije, odluči da ćeš svim silama nastojati 
ostati u milosti Božjoj, svaki dan po mogućnosti, slušati 
svetu misu, razmišljati o vječnim istinama, često se 
ispovijedati i pričešćivati, najmanje svakih osam dana, 
svaki dan posjećivati presveti oltarski Sakrament i blaženu 
Djevicu Mariju, čitati duhovne knjige, svaku večer 
ispitivati svoju savjest, te gajiti pobožnost prema Djevici 
Mariji i na njezinu čast subotom postiti, a povrh svega 

često se preporučivati Bogu i blaženoj Djevici Mariji, te 
često u napastima zazivati u pomoć presveta imena Isusa i 
Marije. 

Ovo su sredstva po kojima se može postići dobra smrt i 
vječno blaženstvo. Što se pak tiče prošlog života, ufaj se u 
krv onoga koji te sad rasvjetljuje, jer hoće da se spasiš i 
uzdaj se u moćni zagovor blažene Djevice Marije, koja ti 
ove milosti pribavlja. Takvim životom i pouzdanjem u 
Isusa i Mariju, o kako Bog pomaže i kakvu snagu duša 
dobiva! 

Brzo dakle, čitatelju moj, sav se predaj Bogu, koji te 
zove i počni uživati onaj sklad i mir bez kojeg si svojom 
krivnjom do sada živio. A kakav bi drugi veći mir mogla 
imati duša od onog, kad u večer pođe spavati može 
slobodno reći: ,Ako noćas smrt dođe, nadam se da ću 
umrijeti u milosti Božjoj“! Kolika je to utjeha slušati buku i 
jeku grmljavine, zemljotrese i mirno očekivati smrt, ako 
Bog tako odredi. 


Molitva: Moj Bože, koliko sam ti zahvalan, što me 
tako očinski rasvjetljuješ. Toliko sam te puta ostavio i 
okrenuo ti leđa, a ti me nisi zapustio; da si me zapustio, bio 
bih zaslijepljen, kao što sam bio do sada; otvrdnuo bih u 
grijesima, a tada ih pak ne bi imao volje ostaviti, niti tebe 
ljubiti. 

Mnogo mi je žao što sam te vrijeđao i želim biti u 
tvojoj milosti; mrzim proklete naslade, kojim sam izgubio 
tvoje povjerenje i prijateljstvo; sve su milosti po kojima se 
nadam da ćeš mi oprostiti i da ću se spasiti. Kad me već 
nisi radi tolikih grijeha odbacio, te hoćeš da me spasiš; evo 
me Gospodine, sav ti se predajem i žalim više nego ikakvo 

drugo zlo, da sam te vrijeđao i obećavam da ću tisuću puta 
prije umrijeti, nego li tvoju milost izgubiti. Ljubim te moje 
najveće dobro, ljubim te, Isuse moj, koji si za mene umro i 
ufam se u tvoju krv, da nećeš pustiti da se ikad više od tebe 
odijelim. 

Ne Isuse, neću te više izgubiti. Ljubit ću te cijelog mog 
života, ljubit ću te na samrti, ljubit ću te kroz sve vjekove. 
Uzdrži me dakle za uvijek i povećaj moju ljubav prema tebi 
a to molim da mi udijeliš po tvojim zaslugama. Marijo, 
ufanje moje, moli Isusa za mene. 


3. Dalje valja nastojati, da svakog časa budemo onakvi 
kakvi bismo željeli da se nađemo na času naše smrti: 
Blaženi koji u Gospodinu umiru. Kaže sv. Ambrozije, da 
oni blaženo umiru, koji se na samrti nađu već umrli ovom 
svijetu, to jest odvojeni od onih dobara, s kojima će nas 
smrt rastaviti. Treba nam se dakle sad odreći svih dobara, 
ostaviti rodbinu i sve stvari ovog svijeta; ako to svojevoljno 
ne učinimo za života, na samrti učinit ćemo to silom; ali 
onda s velikom žalosti i pogibelji za vječni spas. 

I zato nas opominje sv. Augustin, da za mirnu smrt 
mnogo vrijedi kad se za života urede stvari svijeta i dobra, 
koja će se ostaviti, da se odmah rasporede, a to zato da se 
čovjek na samrti uzmogne baviti samo svojom dušom i 
kako će se s Bogom sjediniti. U onaj strahoviti čas dobro je 
govoriti o Bogu i raju. 

Zadnji časovi našeg života su neprocjenjivi i zato ih je 
šteta trošiti oko dobara ovog svijeta, Na samrti se dovršuje 
kruna odabranih i u onaj čas valjda se i najaviše zasluži, 
ako se strpljivo bolesti i smrt poslani od Boga mirno i 
dragovoljno očekuju i prime. 

No ovako dobrih i svetih čuvstava neće moći imati 
onaj koji ih za života nije gajio. U tu svrhu mnoge pobožne 
osobe na veliku koristi svakog bi mjeseca postili, 
ispovjedili se i pričestili, kršćanskim djelima zazivali bi 
smrt i stavljali bi se tako u stanje, kao da će u onaj čas 
umrijeti. Ono što se za života ne radi na samrti je teško 
učiniti. 

Velika službenica Božja Katarina, sestra sv. Alberta, 
umirući uzdisaše govoreći: «Sestre ne uzdišem, kao da se 
smrti bojim, jer već je 25 godina očekujem, nego uzdišem 
gledajući mnoge, gdje zavarani sljepilom, grešno žive i 
takvo odgađaju izmirenje s Bogom do smrti, kad evo ja 
jedva da mogu zazvati Isusa na pomoć. 

Promotri dakle, brate moj, je li ti srce sad zaljubljeno u 
kakvu stvar, u kakvu osobu, čast, kuću, novac, zabave i 
šetnje, te pomisli da nisi zauvijek ovdje na Zemlji. Jednog 
dana morat ćeš ostaviti sve i to vjerojatno vrlo brzo; onda 
zašto bi ih ljubio, stavljajući u pogibelj svoj vječni spas? 
Sad sve prikaži Bogu i u svaka doba budi spreman ostaviti 
sva ova dobra, kad Bog bude htio. 

Ako hoćeš mimo umrijeti, valja svaku protivštinu i 
nepogodnosti, koje bi te mogle snaći, dragovoljno primiti i 
svaku ljubav za zemaljskim stvarima u svom srcu ugasiti. 
Stavi pred oči onaj trenutak svoje smrti i sve zamrzi. Sv. 
Jeronim kaže: " Glasno sve zamrzi onaj, koji uvijek misli na 
svoju smrt." 

Ako još nisi odabrao stalež svog života, odaberi onaj, 
koji bi na smrti želio da si ga bio odabrao i u kojem ćeš 
zadovoljnije umrijeti. Ako si ga, pak, odabrao, onda sad 
radi sve ono što bi na smrti želio da si bio učinio. Svaki dan 
radi tako kao da ti je posljednji u tvom životu i svako djelo 


82 


koje radiš, misli da ti je posljednje; posljednja molitva, 
posljednja ispovijed, posljednja pričest. Svakog časa misli 
da se nalaziš na smrti, pružen u krevetu, te da čuješ gdje ti 
se govori ona molitva:"Pođi dušo kršćanska s ovoga 
svijeta." Ove misli će ti puno koristiti za dobro ponašanje i 
odvojenost od svijeta! Tko svakog sata očekuje smrt, makar 
i nenadano umro, dobro ćeš umrijeti. 


Molitva: Svaki kršćanin treba biti pripravan, da u onaj 
čas kad mu se bliža smrt navijesti uzmogne reći: ,,Dakle, 
Bože moj, još mi samo nekoliko sata ostaje za živjeti; i 
kroz ovo života što mi preostaje ljubit ću te ovdje da te na 
drugom svijetu uzmognem više ljubiti. Mala je žrtva života 
prema žrtvi koju je za me Isus prikazao na križu. 
Gospodine, patnje, koje trpim, malene su i lake prema onim 
koje sam zaslužio; kakve su da su, primam ih dragovoljno u 
znak ljubavi kojom te ljubim. 

Podlažem se svim kaznama kojim ćeš me kazniti na 
ovom ili na drugom svijetu; samo daj, da te ljubim 
zauvijek, pak me kazni kako hoćeš, samo mi ne uskrati 
svoju ljubav. 

Priznajem da više ne zaslužujem ljubiti te, pošto sam 
toliko puta povrijedio tvoju ljubav; ali ti ne znaš od sebe 
odbaciti pokorničku dušu. Kajem se, o najveće dobro, što 
sam te vrijeđao. 

Svim te srcem ljubim i u tebe se samog uzdam. Tvoja 
smrt, moj mili Otkupitelju, jest moje ufanje. U tvoje 
izranjene ruke stavljam dušu moju. O, Isuse moj, svoju si 
krv dao da me spasiš, ne dopusti da se ikada više od tebe 
odijelim. Ljubim te, o vječni Oče i uzdam se da ću te za 
uvijek ljubiti. Marijo, majko moja, pomozi mi u onaj veliki 

čas. Sad ti izručujem moju dušu; reci svom Sinu neka mi se 
smiluje. Tebi se preporučujem da me oslobodiš pakla“. 


11. O vrijednosti vremena 
Sinko, čuvaj vrijeme. (Prop. 4,25) 


1. Sinko, veli Duh Sveti, pazi i čuvaj vrijeme koje je 
najdragocjenija stvar i najveći dar koji Bog može dati 
Živućem čovjeku. I pogani su poznavali vrijednost 
vremena. Seneka govoraše, da ne ima cijene, koja bi se 
usporedila sa vrijednošću vremena. No, sveti su još više 
cijenili vrijeme. Reče sv. Bemardin Sienski: "Toliko vrijedi 
samo jedan čas vremena, koliko vrijedi sami Bog; jer 
svakog časa s jednim skrušenim pokajanjem i djelom 
ljubavi čovjek može Boga steći i vječnu slavu zadobiti". 

Vrijeme je tako blago, koje se samo ovdje na zemlji 
može steći, a na drugom svijetu nema ga, ni na nebu, ni u 
paklu. U paklu je vrijeme plakanja i jaukanja za osuđene. 
Sve bi dali za samo jedan sat vremena, da se poprave i iz 
propasti izbave, ali taj sat nikad neće moć imati. 

Na nebu se ne plače, no kad bi blaženi na nebu mogli 
plakati, jedino bi oplakivali izgubljeno vrijeme na ovom 
svijetu, u kom su mogli zaslužiti višu slavu, te što ovog 
vremena više ne mogu imati. Jedna benediktinska 
redovnica, nakon smrti ukaza se slavna jednoj osobi, 
rekavši: "U raju sam potpuno zadovoljna; ali da se može 
bilo što tamo poželjeti, zaželjela bih se opet vratiti na ovaj 
svijet, da patnjama i pokorama višu slavu zaslužim";, i 
nadoda, da bi se zadovoljila trpjeti onu bolest, koju je do 


smrti imala, sve do općeg suda, samo da zadobije slavu 
koja odgovara zasluzi samo jedne Zdravo Marije. 

A ti, brate moj, u što trošiš vrijeme? Za što odgađaš 
od danas do sutra ono, što možeš danas učiniti? Znaš, da 
vrijeme, koje je već prošlo, nije više tvoje, budući da nije u 
tvojoj vlasti, jedino sadašnje vrijeme stoji ti na raspolaganje 
i možeš dobro činiti. Opominje nas sveti Bernard: 
"Nevoljniče, što se u budućnost uzdaš, kao da je Bog 
vrijeme pod tvoju vlast stavio?" Veli sv. Augustin: "Kako 
možeš sam sebi obećati sutrašnji dan, kad ne znaš hoćeš li 
još sat živjeti?" Dakle, zaključuje sveta Terezija, ako danas 
nisi pripravan za umrijeti, boj se, da zlo ne umreš. 


Molitva: O, moj Bože, zahvaljujem ti na ovom 
vremenu koje mi daješ, da ispravim nerede mog življenja. 
Da u ovaj čas trebam umrijeti najviše bi me mučilo 
izgubljeno vrijeme. Ah, moj Bože, dao si mi vrijeme, da te 
ljubim i vjerno ti služim, a ja sam ga trošio vrijeđajući tebe! 
Bio sam zaslužio da si me mogao u onaj isti čas poslati u 
pakao, kad sam te prvim grijehom ožalostio, ali koliko sam 
se puta povratio na grijehe, a ti si mi nanovo oprostio! 

Na e neka bude blagoslovljeno tvoje milosrđe. Zaista, 
da tvoje milosrđe nije bilo neizmjerno, kako bi me 
drugačije mogao trpjeti? Tko bi igda mogao imati toliko 
strpljenja sa mnom, koliko si ga ti imao? Ah, koliko mi je 
žao da sam vrijeđao tako dobrog Boga! 

Dragi moj Spasitelju, samo strpljenje koje si sa mnom 
imao, trebalo bi me potaći da se u tebe zaljubim i uza te 
čvrsto privežem. Ah, ne daj, da ostanem nezahvalan tvojoj 
ljubavi kojom si me toliko ljubio! Otrgni me od svega, i 
svega me privuci svojoj ljubavi. Ne, moj Bože, ne ću više 

trošiti uzalud vrijeme, koje mi daješ, da se popravim, nego 
ću ga uložiti služeći tebi i tebe samog ljubiti. Ojačaj me i 
udijeli mi svetu ustrajnost. Ljubim te, neizmjerna dobroto i 
ufam se da ću te zauvijek ljubiti. Zahvaljujem ti, o Marijo, 
ti si bila moja odvjetnica, koja si mi isprosila ovo vrijeme 
mog života; pomozi me i sad, i daj da ga svega potrošim 
ljubeći tvoga Sina mog Otkupitelja, i tebe kraljice i Majko 
moja. 


2. Nema dragocjenije stvari od vremena, a da se 
manje cijeni i više prezire od svjetovnih ljudi. Ovo je ono 
što sveti Bernard oplakuje:" Nema ništa dragocjenijeg od 
vremena, a opet nema stvari da se slabije cijeni". I opet 
nastavlja:" Prolaze dani spasa, a nitko ne razmišlja da 
dane gubi, koji se više ne vraćaju." 

Vidjeti ćeš onog igrača, gdje dan i noć vrijeme troši u 
igre, ako ga upitaš što radi, odgovara: Provodim vrijeme. 
Vidjeti ćeš onog drugog lutalicu gdje po čitave sate stoji na 
ulici i gleda tko prolazi i razgovara o besposlicama i 
nepristojnim stvarima; ako ga upitaš što radi, odgovara: 
Provodim vrijeme. Nevoljni zaslijepljeni, koji gube tolike 
dane, koji se više ne vraćaju! 

Izgubljeno vrijeme najviše će se na smrti željeti. Oni 
će tada željeti da im se dade vremena jednu godinu, jedan 
mjesec, ili makar jedan dan, ali tog neće dobiti, reći će im 
se: Nema više vremena. Koliko bi tad svaki platio da može 
imati samo još jedan tjedan ili samo jedan dan vremena da 
bolje uredi svoju duševnost! 

Za samo jedan sat, veli sv. Lovro Justinjanin, dao bi 
sva svoja dobra; ali ovog sata neće dobiti; brzo, reći će mu 

dvoreći ga svećenik, brzo pođi s ovog svijeta, jer za te 
nema više vremena. 

Međutim, ljubazno nas opominje da se Boga 
spomenemo i njegovu milost pribavimo, dok imamo 
svjetla. Što gore može snaći jednog putnika nego kad u 
noćnoj pomrčini spazi da je zašao s pravog puta, a nema 
mjesečine da izađe na pravi put. Ovo će isto mučiti i onog 
na času njegove smrti, koji je mnogo godina živio na 
svijetu, a nije ih potrošio služeći Bogu. Onda će smrt za 
njega biti prava noć u kojoj više neće moći ništa raditi. 
Savjest će ga sjetiti na vrijeme koje je imao i potrošio ga na 
propast svoje duše; koliko je milosti primio od Boga da se 
obrati i posveti, ipak se nije htio okoristiti, nakon čega će sa 
svih strana ugledati zatvoren put i uvidjet će da nije 
moguće više ikakvo dobro učiniti. 

Zatim će plačući reći: "Oh, koliko sam budalast bio! 
Oh, izgubljeno vrijeme! Oh, izgubljeni moj živote! Oh, 
izgubljene moje godine, u kojim sam se mogao posvetiti; 
ali, na vječnu moju propast, to nisam učinio, a sad više za 
tog nema vremena! Ali, što će onda koristiti uzdasi i plač, 
kad već sve svršava, svjetiljka se tme, a umirući je već 
blizu onog strašnog časa o kojem vječnost zavisi. 


Molitva: Ah, Isuse moj, ti si sav svoj život dao da mi 
dušu spasiš; nije bilo časa u tvom životu u kom se nisi za 
me svom vječnom Ocu žrtvovao, da mi zadobiješ 
oproštenje grijeha i vječni spas; a ja sam toliko godina 
živio na svijetu i koliko sam ih do sad potrošio? Ah, kad se 
spomenem svega što sam radio, sve me u duši muči. Zla je 
mnogo bilo, a dobra posve malo i to puno nepotpunosti, 
mlitavosti, samoljublja i rastresenosti. Ah, moj Otkupitelju, 

sve je to tako bilo jer sam ja bio zaboravio sve što si ti za 
me učinio. Bio sam te zaboravio, a ti mene nisi; došao si mi 
u susret kad sam bio od tebe pobjegao i toliko si me puta 
zvao da te ljubim. Evo me, Isuse moj, neću se više opirati 
tvom glasu, zar ću čekati dok me baš sasvim od sebe ne 
odbaciš? Kajem se, o moje najveće dobro da sam se od tebe 
s grijehom odijelio. Ljubim te, neizmjerna dobroto, 
vrijedan neizmjerne ljubavi. 

Ah, ne daj da više gubim vrijeme koje mi daješ po 
svom milosrđu! Ah, uvijek me sjećaj, ljubazni moj 
Spasitelju na onu tvoju ljubav kojom si me toliko ljubio i 
na one muke koje si za me pretrpio! Daj, da sve ostavim i 
sve zaboravim i da kroz ovo života, što mi preostaje, da na 
drugo ne mislim, osim kako ću te ljubiti i tvojoj svetoj volji 
udovoljavati. Ljubim te, Isuse moj, moja ljubavi, moje sve. 
djelo ljubavi. Udijeli mi svetu ustrajnost. Sav se uzdam u 
zasluge tvoje krvi i ufam se u tvoj zagovor, o draga moja 
Majko Marijo. 


3. "Hodite dok imate svijetlo". (Iv 12,35). Valja sad za 
života hoditi putem Gospodnjim, sad dok imamo svjetla, 
jer će se ova svjetlost na smrti izgubiti. Onda nije vrijeme 
da se pripravljamo na smrt, nego da se u onaj čas pripravni 
nađemo. Na samrti se ne može ništa raditi, do onog časa što 
se učini da učini. Oh, Bože, da tko primi žalosnu vijest, da 
se sudbeno istraga vodi o njegovom životu ili o njegovom 
cijelom imetku, kako bi se taj pobrinuo da za se nađe 
najboljeg odvjetnika da ga zastupa i brani, te način i 
sredstva potraži, kako bi opet milost dobio? A mi, što 
radimo? Sigurno znamo da će se brzo, i to svakog časa 

može biti, povesti istraga o najvažnijoj našoj stvari koju 
možemo imati, a to je naše vječno spasenje, pa ipak 
vrijeme gubimo? 

Može netko reći: ,Ja sam mlad, kasnije ću se Bogu 
vratiti“. Ali, čuj, odgovaram ja: Bog je prokleo ono 
smokvino stablo koje je našao bez ploda, iako nije bilo 
vrijeme da plod dadne, kao što primjećuje evanđelje. Kao 
što je naš Otkupitelj rekao onom stablu, isto tako proklinje 
i onoga koga zove a neće se odazvati njegovom očinskom 
glasu. Čudnovata stvar! Đavao zna da je cijelo vrijeme 
našeg života kratko, i zato ne počiva nego nas stalno 
napastuje. 

Dakle, kad vrag ne dangubi radeći da nas upropasti; 
zar ćemo mi tako ludo gubiti vrijeme i ništa ne raditi o 
našem spasenju? Reći će onaj drugi: Ali kakvo zlo ja činim. 
O, Bože, a zar nije zlo gubiti vrijeme u igrama, u 
besposlenim sastancima i zabavama koje za dušu ništa ne 
koriste? Ne, veli Duh Sveti, neka ti ne prođe dan da u njem 
što dobra ne učiniš. Oni radnici, o kojim sv. Matej piše, 
nikakva zla nisu činili nego su jedino gubili vrijeme stojeći 
besposleni i stog ih gospodar vinograda ukori: Zašto stojite 
ovdje besposleni? (Mt 20,6). 

Kad se nađemo na općem sudu, onda će Isus od nas 
tražiti račun za sve besposlene riječi koje su izašle iz naših 
usta. Svako vrijeme, koje nije potrošeno na slavu Božju, 
jest izgubljeno vrijeme. Stoga nas Gospodin opominje: "Što 
god tvoje ruke sad mogu učiniti, radi odmah, jer onamo, 
kuda ideš, nećeš imati vremena, da ćeš moć išta raditi, niti 
ćeš se moć opravdati" (Prop 9,10). Djevica i mučenica sv. 
Iva od presvetog Trojstva, terezijanka, govorila je da u 
životopisima svetih nema nigdje riječ sutra; ono sutra 

nalazi se samo u životu grešnika koji uvijek govore, 
kasnije, i tako ostanu do svoje smrti. Zove li te danas Bog 
da dobro radiš, čini ga odmah danas, jer moguće da sutra 
nećeš imati vremena, ili te Bog neće više zvati. 

Ako si po svojoj nesreći do sada trošio vrijeme 
vrijeđajući Boga, nastoj da kroz život što ti preostaje to 
oplačeš, kao što je obećao učiniti kralj Ezekija: "U žalosti 
moje duše promotrit ću sve moje dane" (Iz 39,15). Bog ti 
život produljuje da sad nadoknadiš izgubljeno vrijeme. O 
svetom Pavlu govori sv. Jeronim: "Ako je od Apostola 
zadnji u redu, u zaslugama je prvi, jer se od svih više 
trudio", 

A sve da drugo i nije, promislimo da svakog časa 
možemo zaslužiti vječnih dobara. Da ti tko obeća toliko 
zemlje dati, koliko možeš za jedan dan obići, ili toliko 
novca, koliko ga možeš danas izbrojati, koliko bi se žurio 
da što više zemlje obiđeš ili novca prebrojiš? Ti pak svakog 
časa možeš zaslužiti vječna blaga, pak gubiš vrijeme? 

Ono što možeš danas učiniti, nemoj za sutra ostavljati, 
jer je ovo danas za te već izgubljeno i više se ne vraća. Sv. 
Franjo Borgija, kad bi se drugi razgovarali o svjetskim 
stvarima, tad bi sva svoja čuvstva okrenuo prema Bogu i 
kasnije upitan zašto to radi, nije znao što bi odgovorio i 
zato bi ukoren, ali on reče:"Volim da me neznalicom i 
prostakom zovu, nego da uzalud vrijeme gubim." 


Molitva: Ne, moj Bože, neću više gubiti ovo vrijeme 
koje mi po svom milosrđu daješ. Sad bi ja morao biti u 
paklu, gdje bih oplakivao izgubljeno vrijeme, ali bez 
koristi. Zahvaljujem ti što si me još uzdržao u životu; kroz 
ovo dana što mi još ostaje za živjeti, živjeti ću samo za te. 

Da sam u paklu plakao bih, ali očajno i bez koristi. Plakati 
ću uvrede koje sam ti nanio i plačući uvjeren sam da ćeš mi 
oprostiti. Da sam u paklu ne bih te mogao više ljubiti; a sad 
te ljubim i ufam se da ću te na vijeke ljubiti. 

Da sam u paklu ne bi mogao više od tebe tražiti 
milosti; ali sad čujem gdje govoriš:"Tražite i dat će vam 
se." Kad već još mogu tražiti, onda dvije milosti tražim, o 
Bože duše moje; naime daj da ustrajem u tvojoj milosti i 
pokloni mi svoju svetu ljubav, pa onda radi od mene što 
hoćeš. Daj da se svaki čas mog života tebi utječem, Isuse 
moj, govoreći:" Gospodine, pomozi mi, Gospodine, smiluj 
mi se, ne daj da te više vrijeđam; pokloni mi svoju ljubav." 
Marijo, majko moja, isprosi mi milost da se uvijek 
preporučam Bogu i od njega molim svetu ustrajnost i 
njegovu svetu ljubav. 


12. Važnost našeg spasenja 
Molim vas pak, braćo, da poslujete. (Tes 4,10) 


1. Raditi za vječni spas je najpotrebitija stvar, a kršćani 
je najviše zanemaruju. Trude se dan i noć, dok ne postignu 
ono mjesto, da se dobije ona pravda, da se sklopi ona 
ženidba, koliko savjeta, koliko li se toga poduzima; dok se 
traženo ne zadobije, niti se jede, ni spava. A za osigurati 
sebi vječni spas, što se radi? Kako se živi? 

Ne radi se upravo ništa, sve se radi na propast; i mnogi 
nevoljni kršćani tako žive, kao da smrt, sud, pakao, raj, 
vječnost nisu istine naše vjere, nego bajke od pjesnika 
izmišljene. Ako se ovdje na zemlji izgubi jedna pamica, 
jedna žetva, kakve muke nas spopadaju 1 što se sve ne radi 

da se pretrpljena šteta na koji god način nadoknadi? Izgubi 
se konj, pas, i s koliko se brige traže dok se ne nađu? Izgubi 
se milost Božja, pak se mimo spava, šali i smije. 
Čudnovato! Svatko se srami kad ga se nazove 
lijenčinom u svjetskim poslovima, a mnogi se pak ne srame 
zanemarujući svoje vječno spasenje, koje je svakom 
najpotrebitija stvar. Svete zovu pametnim, jer su se samo 
brinuli kako će se spasiti; a oni se bave posve drugim 
svjetskim stvarima, a dušom ni malo? No, braćo moja, 
bavite se vašim spasenjem, to vam je najpotrebitije. 
Uvjerimo se, dakle, da je vječno spasenje za nas 
najvažniji posao, posao jedini i posao nenadoknadivi, ako 
se jedanput izgubi. Posao najvažniji, jer je uvijek bolja i 
važnija stvar dušu spasiti nego li s njom zajedno sve 
izgubiti. Našu dušu moramo cijeniti kao najdragocjeniju 
stvar i više nego sva dobra ovog svijeta. Da to shvatimo, 
dosta nam je znati, da je sam Bog svog Sina predao na 
smrt, da spasi naše duše. A sin je pristao da ih svojom 
krvlju otkupi. Stoga govoraše jedan od svetih otaca: "Čini 
se da čovjek vrijedi koliko i sami Bog". Zatim reče Isus : 
"Što će čovjeku dati u zamjenu svoje duše?" (Mt 16,26) 
Imao je potpuno pravo sv. Filip Neri nazivajući 
bezumnicima sve one koji ne paze na spas svoje duše. 
Pretpostavimo da na ovom svijetu ima ljudi umrlih i 
neumrlih; i da umrli gledaju gdje se neumrli bave 
prolaznim = stvarima ovog svijeta, tražeći počasti, 
sakupljajući blago i zabavljajući se šetnjama, sigurno bi im 
rekli:"Oh, koliko ste bezumni!" Vi koji možete dobiti 
vječna dobra, a mislite na ove siromašne i prolazne stvari? 
Zbog ovako ništavnih i propadljivih stvari, sami sebe 
osuđujete na vječne muke drugog svijeta! Kako to može 


97 


biti, veli Salvijan, te kršćani, vjerujući da ima sud, pakao i 
vječnost, pa opet žive bez ikakva straha? 


Molitva: Ah, moj Bože u što sam, potrošio tolike 
godine koje si mi dao, da zaslužim sebi vječno blaženstvo? 
Ti si, moj Otkupitelju, svojom krvlju moju dušu otkupio i 
potom si je meni dao da ju čuvam i spasim, a ja nevoljan 
nisam se o njoj brinuo, nego gledao kako ću je izgubiti, 
vrijeđajući tebe koji si me toliko ljubio. 

Hvala ti što mi daješ još vremena da se mogu 
popraviti i izgubljenu milost povratiti. Izgubio sam dušu i 
tvoju svetu milost. Gospodine, kajem se i iz sveg srca 
žalim. Ah, oprosti mi i od danas obećavam da ću prije sve 
izgubiti i sami svoj život, nego li tvoje prijateljstvo. 

Ljubim te više nego ikakvo drugo dobro i obećavam da 
ću te uvijek ljubiti, o najveće dobro, dostojno neizmjerne 
ljubavi. Pomozi mi, Isuse moj, da ova moja odluka ne bude 
slična prošlima, koje su bile tolike izdaje i ništa drugo. Daj 
da prije umrem nego se na grijehe povratim. Marijo ufanje 
moje, spasi me i isprosi mi svetu ustrajnost. 


2. Posao vječnog spasa nije samo najvažniji, nego i 
jedini posao koji možemo imati u našem životu. Sveti 
Bemard oplakuje ljudske ludosti, koje nazivaju ludorijama 
dječje ludorije, a poslovima svoje zemaljske radnje. 
Ludorije velikih, velike su ludorije. 

A što nam koristi, kaže Gospodin, da zadobijemo sav 
ovaj svijet, a dušu izgubimo? Ako se spasiš, brate moj, ne 
smeta što si se na ovom svijetu toliko žalostio i preziran 
bivao; spasio se, više nećeš ništa trpjeti, nego ćeš biti sretan 
kroz sve vjekove. Ali, ako lutaš i izgubiš se, što će ti u 

paklu služiti, da si se na svijetu uvijek šetao i po volji 
zabavljao, te da si bio najbogatiji i najčašćeniji? 

Izgubi li se duša, izgube se zabave, časti, bogatstva i 
sve se izgubi. Što ćeš odgovoriti svom Isusu, kad mu budeš 
polagao račune? Da kakav kralj pošalje kojeg svog 
poslanika, da izvidi neke važne poslove u kojem gradu, a 
on umjesto da izviđa naređene mu poslove, upusti se u 
gozbe, kazališta i druge zabave; i tom njegovom 
nemarnošću poslovi propadnu, kakav bi račun mogao 
predati svom kralju na povratku? 

Ali, oh, Bože, kakav će bolji račun moći položiti 
Gospodinu na sudnjem danu onaj koji stavljen na ovaj 
svijet, ne da se zabavlja, ne da se obogaćuje, ne da stiče 
časti, nego samo da dušu spasi; a on na sve drugo pazio, a 
na dušu gotovo ništa. 

Svjetski ljudi samo misle na danas, a na budućnost 
nimalo. Sveti Filip Neri jedanput u Rimu razgovarajući se s 
nekim darovitim mladićem, imenom Frano Zazzera, koji se 
bavio samo ovim svijetom, reče mu: 

"Sinko moj, ti ćeš se silno obogatiti, biti ćeš vrijedan 
odvjetnik, zatim ćeš se popeti do velikog dostojanstva, a 
možda i do kardinala, a tko zna da na kraku i Papom ne 
postaneš? A onda? A onda?" "Idi, napokon mu reče, i 
razmišljaj ove posljednje riječi". Frano otišao kući i češće 
promatrajući one posljednje dvije riječi: "A onda? A onda?" 
ostavi svjetske poslove, ostavi ovaj svijet i stupi u družbu 
sv. Filipa, i od onog vremena poče samom Bogu služiti. 

Jedini posao, jer nemamo nego jednu dušu. Benedikt XI 
bi zamoljen od nekog vojvode za jednu milost, koja mu se 
nije mogla dati bez grijeha. Papa odgovori poslaniku: "Kaži 
svom vojvodi, kad bi imao dvije duše, tad bi mogao jednu 

za nj izgubiti, a drugu za se sačuvati; ali kako nemam nego 
samo jednu, ne mogu, niti hoću izgubiti je. Sv. Franjo 
Ksaverski je govorio da na svijetu nema, nego samo jedno 
dobro i jedno samo zlo; jedino dobro jest spasiti se, a 
jedino zlo izgubiti se. 

To isto ponavljaše i sveta Terezija govoreći: "Sestre 
moje, jedna duša, jedna vječnost", želeći reći: Jedna duša, 
izgubi li se ova, izgubljeno je sve; jedna vječnost, izgubi li 
se jednom duša, izgubila se je zauvijek. Stoga je David 
molio. "Gospodine, jedinu stvar sam tražio da stanujem u 
kući Gospodinovoj" (Ps.22,8). Gospodine od tebe ništa 
drugo ne tražim, nego samo da se spasim. 

Sa strahom i trepetom radite oko svoga spasenja 
(Fil.2,12). Tko se ne boji niti se straši da će propasti taj se 
neće spasiti, zato da se spasimo valja da se trudimo i 
nastojimo. Da postignemo vječno blaženstvo treba na 
samrti naše življenje biti slično onom Isusovu. I stoga treba 
nastojati izbjeći svaku grešnu prigodu, i s druge strane, 
upotrijebiti sva moguća sredstva, da zadobijemo spas: 
"Kraljevstvo nebesko nije za lijenčinu veli sv. Bemard, 
nego za one _ koji se trude služeći Bogu". Svi bi se htjeli 
spasiti bez truda. Čudnovata stvar! Kaže sv. Augustin, vrag 
se toliko trudi, i ne spava, nego uvijek traži da nas 
upropasti; a ti radeći se o tvom vječnom dobru ili vječnom 
zlu, pak si tako nemaran? Neprijatelj bdije, a ti spavaš? 


Molitva: Ah, moj Bože, zahvaljujem ti, što u ovaj čas 
stojim pred tvojim nogama, a ne u paklu, koji sam toliko 
puta bio zaslužio! Ali zašto će mi ovaj nevoljni život u kom 
me držiš, ako i u naprijed ostanem bez tvoje milosti? Ah, 
ne dopusti da se to ikad više dogodi! Bio sam ti okrenuo 

leđa i tebe izgubio, o moje najveće dobro! Od sveg srca 
žalim; kamo sreće da sam tisuću puta prije umro! Izgubio 
sam te, ali me tješe riječi tvog proroka, koji mi kazuje da si 
posve dobar i da te duša koja te istinski lako nađe: "Dobar 
je Gospodin duši, koja ga traži." 

Ako sam do sada od tebe bježao, o kralju srca moga, 
sad te tražim i drugo ništa nego samog tebe. Svom te 
ljubavlju ljubim. Primi me i nemoj se srditi što ćete ljubiti 
ono srce koje te je do sad preziralo. Poduči me što trebam 
raditi, da ti ugodim, a ja ću sve ispuniti. Ah, Isuse moj, 
spasi mi ovu dušu, za koju si svoju krv prilio i svoj život 
dao; i spasi me, daj da te ljubim na ovom i na drugom 
svijetu. To se nadam, da ću dobiti po tvojim zaslugama; 
isto tako ufam se i po tvom zagovoru, o Marijo. 


3. Posao najvažniji, posao jedini, posao nenadoknadivi. 
Kaže sv. Euzebije da nema većeg promašaja od 
zanemarenja vječnog spasenja. Svaki drugi nedostatak 
može se popraviti; izgubi se kakva stvar, može se opet 
drugim putem pribaviti; izgubi se mjesto, služba, to sve se 
opet može dobiti; a da tko i svoj život izgubi, a spasi se, sve 
je zadobio. Ali, tko se izgubi za nj više lijeka nema. 
Jednom se umire, i u onaj čas izgubi li se duša, izgubljena 
je zauvijek. Drugog lijeka nema, osim zauvijek plakati s 
ostalim nevoljnicima u paklu, gdje ih najviše muči to što je 
za njih sve svršilo i bez ikakve nade da će se ikad moći 
osloboditi onih muka. 

Upitaj sad one svjetske pametnjakoviće, koji sad jauču 
u onoj paklenoj vatri, kakve su im sada misli i jesu li 
zadovoljni što su na ovom svijetu samo blago skupljali, sad 
kad su zauvijek osuđeni na onu tamnicu? Poslušaj kako 

plaču i govore: "Kako smo pogriješili". Ali što im sad 
koristi priznanje svojih pogrešaka, kad više za njih nema 
lijeka kojim bi se izbavili iz vječne osude? Koliko bi se 
kajao kakav vlasnik na ovom svijetu, koji je malim troškom 
mogao spriječiti da mu se kuća ne sruši, a jednog dana nađe 
je u ruševinama, i kad bi počeo promatrati svoju nemarnost 
onda, kad više ničem ne koristi? 

Osuđenike najviše to muči, što su se svojom krivnjom 
izgubili. Kaže sv. Terezija, da tko god svojom krivnjom 
izgubi prsten, haljinu ili kakvu drugu malenkost, on nema 
mira, niti jede, niti spava od tuge. Oh, Bože, kakve će muke 
obuzeti osuđenika kad uđe u pakao i nađe se zatvoren u 
onoj jami svakojakih muka, te stane razmišljati o svojoj 
nesreći, i vidi, da za nj nema spasa! Dakle, reći će: "Izgubio 
sam dušu, raj i Boga; sve sam izgubio zauvijek, a tko mi je 
kriv? Nitko drugi, nego ja sam sebi." 

Valjda će tko reći:"Ako sad griješim, zašto bih se baš 
izgubio?" Zar se ne bi mogao još spasiti? Priznajem da bi 
se mogao spasiti još, ali bi se mogao vrlo lako i izgubiti. 
Dapače znaj, da ćeš se prije izgubiti, nego li spasiti, jer 
okorjelim = grešnicima sveto pismo prijeti vječnom 
propašću i to onakvim grešnicima, kao što si ti sad u ovom 
času. "Jao odbjeglim sinovima, veli Gospodin. (Iz 30, 1) 
Jao njima, jer su izašli." (Hoš 7.13). Ovim grijehom, koji 
sad činiš, zar ne stavljaš u veliku pogibelj ili barem u 
sumnju svoj vječni spas? 

I je li vrijedno, da svoj spas dovedeš u toliku pogibelj 
radi tog grijeha? Ovdje se ne radi o kakvoj kući, o kakvu 
dvorcu ili o kakvom mjestu, nego se radi, kaže sv. Ivan 
Zlatousti, kako će se propasti u vječne muke i vječni raj 

izgubiti. I ovu stvar, koja je za te najpotrebitija, hoćeš 
izvrgnuti pogibelji sa onim neizvjesnim može biti? 

Kažeš tko zna, možda se neću izgubiti; uzdam se, da 
će mi Bog i unaprijed oprostiti. A međutim? Međutim ti 
sam sebe osuđuješ na pakao. Reci mi, bi li se ti bacio u 
kakav bunar govoreći, tko zna, može biti da se neću 
utopiti? Sigurno to ne bi učinio pri zdravoj pameti. Onda 
kako možeš osloniti svoje vječno spasenje na tako slabo 
ufanje: na ono iko zna? Oh, koliko ih se je ovom nesretnom 
nadom izgubilo! Ili ne znaš, da ufanje okorjelih grešnika 
nije ufanje, nego slijepo varanje i preuzetnost, što potiče 
Boga ne na milosrđe, nego na srdžbu i osvetu! 

Ako sad govoriš da nisi kadar od sebe odbiti onu 
napast i svladati onu strast koja tobom najviše vlada, kako 
ćeš moći poslije, kad ti oslabi snaga griješeći? Jer će tad 
duša s jedne strane biti više zaslijepljena i otvrdnuta od 
svoje zloće, a opet s druge strane neće imati božanske 
pomoći. Valjda očekuješ da će ti Bog umnožavati milosti, 
kao što ćeš ti umnožavati svoje zloće? 


Molitva: Ah, Isuse moj, uvijek se spominji one smrti 
koju si za me pretrpio i udijeli mi pouzdanje. Bojim se da 
me na samrti vrag ne baci u zdvajanje, kad se spomenem 
tolikih izdaja, koje sam učinio. Koliko sam puta obećao da 
se više neću vraćati na grijehe, ipak sam se opet vraćao i 
okrenuo ti leđa, ufajući se da _ ćeš mi ti oprostiti? Jer me 
nisi kaznio zato sam te toliko vrijeđao? Jer si mi bio 
milosrdan ja sam te vrijeđao? Otkupitelju moj, daj da gorko 
oplačem svoje grijehe, prije nego umrem. Kajem se, o 
najveće dobro, što sam te vrijeđao. Obećavam ti, da ću, od 

sad unaprijed, tisuću puta radije umrijeti, nego te više 
ostaviti. 

Daj da čujem one riječi, koje si jednom Mandaleni 
rekao: Orpuštaju ti se grijesi; udijeli mi veliko kajanje za 
moje grijehe prije nego me smrt dokrajči; inače se bojim, 
da ne umrem nemirno i nesretno. U onaj zadnji čas, o Isuse 
moj propeti, ne budi mi na strah. 

Ako onda umrem prije nego oplačem svoje zloće i 
prije nego te uzljubim, tad će mi tvoje rane i tvoja krv prije 
zadavati strah, nego li pouzdanje; ne tražim dakle utjehu ni 
zemaljskih stvari kroz ovo života što mi preostaje, nego 
molim za pokajanje i ljubav. Uslišaj me, mili moj 
Spasitelju, radi one ljubavi, koja te nagna, da svoj život za 
me žrtvuješ na brdu Kalvariji. Marijo, majko moja, isprosi 
mi ove milosti sa svetom ustrajnošću do moje smrti. 


13. Ispraznost svijeta 


Što vrijedi čovjeku, da vas svijet zadobije, a svoju dušu 
izgubi? (Mt.16,21) 


1. Jedan od starih mudraca imenom Aristipo, jednom 
putujući po moru, potone u vodu s lađom, i tom prilikom 
izgubi sve što je sobom nosio; no isplivavši na kraj, budući 
da je bio čovjek na glasu zbog svojih vrlina i učenosti, 
prijatelji mu nabaviše sve stvari koje bijaše izgubio. Iza tog 
on je pisao svojim prijateljima, da se na njegov primjer 
opskrbe onim dobrima, koja ni potop ne može uništiti ni 
odnijeti. 

Sad upravo ovo isto i nama poručuju rodbina i prijatelji, 
koji su već u vječnosti, da se za života opskrbimo i 

providimo onim dobrom, koja se ni smrću ne gubi. Smrtni 
dan zove se dan gubljenja. Zaista dan gubljenja jer ćemo 
onaj dan izgubiti sva dobra ovog svijeta, časti, bogatstva, 
naslade i sve što se ovdje može imati. Zato sv. Ambrozije 
kaže. "Nije ono naše, što nećemo moći sa sobom ponijeti na 
drugi svijet, jedino će nas krijepost tamo pratiti." Što 
koristi dakle, kaže Isus, da se sav svijet zadobije, kad na 
smrti, izgubivši dušu, izgubit ćemo sve? Ah, ova velika 
istina, koliko je mladića poslala da se zatvore među 
samostanske zidine; koliko mučenika, da svoj život daju za 
Isukrsta! 

Ovom istinom sv. Ignacije Lojola mnoge duše obrati k 
Bogu; a osobitim načinom lijepu dušu sv. Franje Ksavera, 
koji je boravio u Parizu u bavio se samo svjetskim 
stvarima. ,,Franjo! - reče mu jednog dana svetac - promisli 
da je ovaj svijet izdajica koji obećava, a ne ispunjava. 

Ali, sve kad i ispuni svijet sva svoja obećanja, to opet 
nikad tvoje srce neće moći zadovoljiti. Pretpostavimo da će 
te zadovoljiti, ali koliko će trajati to tvoje zadovoljstvo i 
sreća? Može li trajati dulje od tvog života? A napokon, što 
ćeš ponijeti u vječnost? Zar je tamo netko tko bogat, da je 
sa sobom ponio novaca, ili slugu doveo za svoje služenje? 
Ima li tamo i jedan kralj, da je sa sobom donio samo jedan 
končić grimiza za svoju čast?“ 

Na ove riječi sv. Franjo ostavi svijet, pođe za sv. 
Ignacijem i posveti se. Ispraznost ispraznosti, tako mudri 
Salamon nazva sva dobra ovog svijeta, nakon što je kušao 
sve što mu je srce zaželjeti moglo od zemaljskih dobara i 
naslada. Govoraše sestra Margarita, karmelićanka, kćer 
cara Rudolfa II: "Čemu služe sva kraljevstva u onaj čas kad 
smrt dođe?" Velika je to stvar, sveti dršću kad pomisle na 

čas njihovog vječnog spas; drhtaše o. Segneri, koji je sav 
prestrašen pitao svog ispovjednika: "Što mislite, oče, hoću li 
se spasiti? " Strepio sv. Andrija Avelinski i gorko plakao, 
govoreći:"Tko zna hoću li se spasiti?!" Ova misao isto 
mučila i sv. Vjekoslava Beltranda, koji od straha po noći 
skakaše s postelje, govoreći:"A tko zna hoću li propasti?" 
A nevoljni grešnici žive već osuđeni, pa ipak mirno 
spavaju, šale se i smiju? 


Molitva: Ah, Isuse, moj Otkupitelju, hvala ti što mi 
daješ tu vanrednu milost da upoznam svoju bezumnost i zlo 
koje sam učinio ostavljajući tebe, koji si za me krv prolio i 
svoj život dao. Ne, nisi zaslužio, da onako s tobom 
postupam, kao što sam postupao. Evo sad, da me smrt 
snađe, što bi drugo uza se našao, osim grijeha i grižnje 
savjesti koje bi mi pripravilo nemirnu smrt? 

Moj Spasitelju, priznajem da sam ljuto pogriješio što 
sam ostavio tebe, najveće dobro, radi prolaznih naslada 
ovog svijeta, te se iz sveg srca kajem, Ah, radi boli, koja te 
ne križu usmrti, daj mi veliku žalost da kroz ovo života što 
mi preostaje oplačem uvrede koje sam ti nanio. 

Isuse moj, oprosti mi; obećavam da te nikada više neću 
vrijeđati i da ću te uvijek ljubiti. Više nisam dostojan tvoje 
ljubavi, jer sam ju toliko do sada mrzio; ali si rekao, da 
ljubiš one, koji tebe ljube. Ljubim te, ljubi i ti mene. Nikad 
više neću biti bez tvoje milosti. 

Odričem se svih veličina i svih naslada ovog svijeta, 
samo da me ti ljubiš. Bože moj radi Isusove ljubavi uslišaj 
me. On te moli da me od svog srca ne odbiješ. Sav ti se 
posvećujem, posvećujem ti život, tijelo, volju i moju 
slobodu. Primi me i ne odbij me od sebe, kao što sam ja 

toliko puta odbio tvoje prijateljstvo. Presveta Djevice, 
majko moja, Marijo, moli Isusa za me; uzdam se u tvoj 
zagovor, 


2. Bog će dobra mjeriti svojom pravom mjerom, a 
neće krivom ovog svijeta. Dobra ovog svijeta jesu posve 
slaba, te dušu ne zadovoljavaju, a i brzo prestaju. Prolaze i 
bježe dani našeg života, a od naslada i uživanja ovog 
svijeta, što ostaje? Prolaze kao lađa po vodi, koja za sobom 
ne ostavlja nikakva traga. Upitajmo tolike bogataše, tolike 
književnike, vojvode, careve, koji se sad nalaze u vječnosti, 
što imaju sa sobom od svojih raskoši, slasti, veličina, koje 
su uživali na ovoj zemlji? Svi odgovaraju:"Ništa, ništa." 
Pogledaj, kaže sv. Augustin, čovjek što je ovdje imao, a 
opet pazi što sa sobom nosi na drugi svijet.“ 

Tako pogledaj onog bogataša, koji je posjedovao silna 
dobra sad kad umire što sa sobom nosi osim propadljivo 
tijelo i komad platna, da s njime zajedno sagnjile u grobu? 
Velikaši čim umru, odmah se zaboravljaju, i kroz kratko 
vrijeme o njima se neće ni govoriti, kao da nikad nisu ni 
bili ovdje na zemlji. Još ako odu u pakao, što tamo rade, što 
li govore? Plačući govore: "Što mi je koristila ona moja 
oholost, ona bogatstva, kad je to sve sad prošlo kao dim?" 
Ona raskoš i gizdavost neće mu ništa koristiti, nego će mu 
podvostručiti plač, muku, te vječni očaj. 

Čudnovato, koliko su ljudi mudri u svojim svjetskim 
stvarima! Koliko se trude da zadobiju ono mjesto, onu 
stvar! Kolikom brigom čuvaju zdravlje svog tijela! 
Najsigurnija sredstva, najvrsnije liječnike, najbolje lijekove 
i najbolji zrak izabiru. A za svoju dušu toliko su nemarni. 
Uz to živa je istina, da će zdravlje, odlično mjesto i sve 

stvari jednog dana prestati ali duša nikad ne prestaje. 
Promotrimo, veli sv. Augustin, koliko ljudi trpe za stvari, 
koje grešno ljube. Što sve ne trpi onaj osvetnik, lupež, 
bludnik, dok ne izvrši svoju zločestu namjeru? A za dušu 
neće ništa pretrpjeti. Oh, Bože, kako onda, kad se na samrti 
užeže ona svijeća, onda u onaj čas istine svjetovniji ljudi 
upoznaju svoje ludosti. 

Onda svatko viče: "Kamo sreće, da sam sve ostavio, a 
da sam sveto živio!" Papa Lav XI umirući govoraše: "Bolje 
bi bilo da sam bio vratarom u mom samostanu, nego 
Papom. Onorije III. papa, i on umirući govoraše isto: "Bolje 
bi bilo da sam u mom samostanu u kuhinji suđe prao". 
Filip II. Kralj španjolski, umirući, pozva sebi svog sina, i 
bacivši sa sebe kraljevski plašt, pokaza mu prsa rastočena 
od crvi i reče:"Vojvodo, gledaj kako se umire, te kako 
završavaju velikani ovoga svijeta". I iza tog uzdahnu, 
rekavši:"O kamo sreće da sam bio najniži brat koje 
redovničke zadruge, nego li vladar!" 

U isto vrijeme naredi, da mu oko vrata svežu jedan 
konopčić s drvenim križem, i tako se pripravi na smrt, a 
napokon reče svom sinu:" Htio sam, sinko moj, da 
prisustvuješ ovom činu, da vidiš kako na završetku i 
vladare svijet štuje". Tako je, dakle, njihova smrt slična 
smrti najvećih siromaha ovog svijeta. Jednom riječju, tko 
svetački živi, taj je kod Boga prihvaćen. Ovaj isti sin, koji 
kasnije bi Filip III. Umirući mlad u 43. godini svog života 
reče: 

"Podanici moji, prigodom mojih zadušnica o drugom 
nemojte pripovijedati, osim o ovom prizoru, koji se sad 
pred vašim očima zbiva. Recite, da na smrti ništa ne vrijedi 
biti kraljem, osim za veću muku i smutnju, što je ikad bio. 

O, da nikad nisam bio kralj, nego da sam u kakvoj pustinji 
živio služeći Bogu, jer bi sad s većim pouzdanjem i 
slobodnije išao pred njegov sud i ne bi sad bio u tolikoj 
pogibelji moje vječne propasti!" Izrekavši to uzdahnu. 

No sve ove dobre želje što vrijede, kad dođe smrt 
osim za višu muku i očaj onome koji za svog života nije 
ljubio Boga? Govoraše sv. Terezija:"One stvari koje sa 
životom svršavaju, ne trebaju se cijeniti; onaj pravo i 
mirno živi, koji tako živi, da se smrti ne boji." Zato, ako 
želimo znati koliko vrijede dobra ovog svijeta, promotrimo 
ih sa smrtne postelje, te onda recimo: One časti, one šetnje, 
svi oni prihodi jednog dana će prestati; dakle valja paziti da 
se posvetimo i obogatimo dobrom koje će s nama poći i 
koje će nas zadovoljavati kroz sve vjekove. 


Molitva: Ah, moj Otkupitelju, ti si iz ljubavi prema 
meni tolike muke i uvrede podnio, a ja sam toliko ljubio 
naslade ništavnosti ovog svijeta, da sam rađi njih više puta 
pogazio tvoju milost. Ali, kad sam te vrijeđao, opet si mi 
došao u susret, stoga se sad ne mogu bojati, Isuse moj, da 
ćeš me sad odbiti kad te tražim, i svim te srcem ljubim, i 
više se žalostim što sam te vrijeđao, nego da sam sve druge 
nevolje pretrpio. 

O, Bože duše moje, od sad ubuduće neću te više 
žalostiti; daj da upoznam što ti nije drago i tog više neću 
činiti za sav ovaj svijet, te pokaži mi što imam raditi da ti 
udovoljim, a ja sam pripravan to sve izvršiti. Uistinu ljubit 
ću te. Prihvaćam Gospodine, sve boli i nevolje koje ćeš mi 
poslati, pokloni mi potrebno strpljenje. Kazni me sad za 
života, da te na drugom svijetu mogu zauvijek ljubiti. 

Marijo, majko moja, tebi se preporučujem; uvijek moli 
Isusa za mene. 


3. "Vrijeme je kratko, koji se služe ovim svijetom, nea 
se služe, kao da se njime i ne služe, slika ovog svijeta 
prolazi. (Kor 7, 32)" 

Što je drugo na svijetu naš život, nego jedna igra koja 
prolazi i brzo svršava? Svijet je, veli Kornelije Lapide, kao 
jedan igrokaz; jedan rod umire, a drugi se rađa. Kraljevi sa 
sobom ne nose grimiza. Reci mi, o dvoru, o kućo, koliko si 
gospodara do sada promijenila? Svrši se igra, svrši se i onaj 
prestane biti kraljem, koji je kralja predstavljao i nije više 
gospodar. Sad posjeduješ ovaj krasni dvorac, ovu lijepu 
kuću, doći će smrt, pa ćeš ih drugom ustupiti. 

Strahoviti smrtni sat zaboravlja i uništava sve veličine, 
plemstva i ponositosti ovog svijeta, Kazimir, kralj poljski, 
jednog dana sjedeći za stolom s velikašima svog 
kraljevstva, prinoseći čašu ustima da se napije, umre i tako 
njegova igra svrši. Celso, car, sedmi dan iza kako je bio 
izabran, bi ubijen, i tim za Celsa svrši igra ovog svijeta. 
Ladislav, kralj češki, mladić od osamnaest godina, 
očekujući svoju zaručnicu, kćer francuskog kralja, upravo 
kad su se radile pripreme za veliku svečanost, jednog jutra 
spopade ga teška bol i umre, nakon čega odmah poslaše 
glasnike da obavijeste zaručnicu da se vrati u Francusku, 
jer da je Ladislav svoju ulogu završio. 

Ova misao ispraznosti svijeta posveti sv. Franju 
Borgija, koji, kako smo gore rekli, ugledavši kraljicu 
Izabelu umrlu u raskošima i u cvijetu svoje mladosti, odluči 
posvetiti se sav Bogu, veleći: "Tako dakle svršavaju 

veličine i krune ovog svijeta? Ubuduće služit ću onom 
gospodaru koji neće moći nikad umrijeti." 

Nastojmo živjeti onako kako nam se neće na smrti reći, 
kao _ što je bilo rečeno onom = evanđeoskom 
luđaku. "Bezumniče, noćas će ti dušu zatražiti, a što si 
pripravio, čije će biti?"(Lk 12,20) Potom zaključuje sv. 
Luka: "Tako se događa svakom, koji skuplja blago, a u 
Bogu je siromašan." 

Te nakon toga nastavlja: "Obogatite se, ne stvarima 
ovog svijeta, nego u Bogu, krijepostima i zaslugama, što su 
dobra koja će zauvijek s vama na nebu ostati." Zato na 
svaki način nastojmo zadobiti neprocijenjeno blago 
božanske ljubavi. Sv. Augustin kaže: "Bogataš što ima ako 
nema ljubavi? Siromah ako ima ljubav, onda što nema?" 
Doista, ako tko posjeduje veliko bogatstvo, a nema Boga, 
taj je najsiromašniji čovjek na svijetu? Ali, siromašak, koji 
ima Boga, on ima sve. A tko ima Boga? Onaj koji ga ljubi. 


Molitva: Ah, moj Bože, neću da vrag više vlada 
mojom dušom; tebe samog hoću za gospodara, da njom 
vladaš. Sve ću ostaviti, samo da zadobijem tvoju milost. 
Više nju cijenim nego tisuću kruna, tisuću kraljevstva ovog 
svijeta. A koga ću ljubiti, ako ne tebe, ljubazna 
beskonačnosti, dobro neizmjerno, ljepoto, dobroto i 
neizmjerna ljubavi? 

Do sada sam te ostavljao radi stvorova i ovo je i biti će 
zauvijek velika moja žalost, koja će mi srce parati, što sam 
te vrijeđao kad si me ti toliko ljubio. 

Ali, kad si me već poslije tolikim milostima obdario i 
zadužio, Bože moj, ne usuđujem se više ostati bez tvoje 
ljubavi. Uzmi moju ljubavi, svu moju volju i sve što imam, 

pak onda radi od mene što želiš. Ako sam do sada 
nestrpljiv bio u nepogodnostima, molim oproštenje. Neću 
se više tužiti, o Gospodine, na tvoje odredbe jer znam da su 
svete i za moje dobro određene. 

Radi, Bože moj, što hoćeš, i obećavam da ću uvijek 
biti zadovoljan i prema tebi zahvalan, daj da te ljubim i 
drugo ne tražim. Kakva dobra, kakve časti, kakav svijet! 
Boga, Boga i samog Boga hoću. Blažena si ti, Marijo, koja 
na svijetu ništa drugo nisi ljubila osim samog Boga! Isprosi 
mi da te barem slijedim kroz ovo života što mi preostaje. U 
tebe se uzdam. 

LJUBAV I ŽRTVA BR. 38 


RAZMATRANJA O VJEČNIM ISTINAMA 
II dio 


O LJEPOTI BOŽJE MILOSTI I RUGOBI 
GRIJEHA 


Zagreb, 2008. 


Namjena knjige 
(Napisao sv. Alfons) 


Neki su željeli da napišem knjigu o razmatranju vječnih istina 
za duše koje se žele učvrstiti i usavršiti u duhovnom životu. 
Drugi su opet tražili da im napišem knjigu propovjedi za 
poslanstva i duhovne vježbe. Ja sam, pak, napisao samo ovu 
knjigu ovakvu kakva jest da može služiti za jednu i drugu svrhu. 
Razdijelio sam promišljanja u tri točke, da i svjetovne osobe 
mogu lakše promišljati. Svaka točka služi za jedno promišljan- 
je, a iza svakog promišljanja dolaze molitve. 

Molim vas dragi čitatelji da vam ne bude dosadno, što ćete 
često sebe pronalaziti kako od Boga tražite milosti, ustrajnosti i 
molitve; jer su nam najpotrebnije ove dvije milosti za spas naših 
duša. Milost Božanske ljubavi jest ona milost, veli sv. Franjo 
Saleski, u kojoj su sve druge milost, jer krijepost Božje ljubavi 
nosi sa sobom sve druge krijeposti. Tko ljubi Boga, taj je 
ponizan, čist, poslušan, mrtvi svoje tijelo, jednom riječju, taj je 
u svemu krepostan. Ljubi Boga i radi što hoćeš, rekao je sv. 
Augustin. A tako i jest, jer tko gleda da ne učini što nažao Bogu, 
taj će nastojati da mu u svem i ugodi. 

Druga milost je ona kojom zadobivamo vječnu krunu. Sveti 
Bernard kaže da je obećan Raj onima koji započnu dobro živjeti, 
a dobivaju ga samo oni koji u započetom dobru ustraju do smrti. 
Ali ustrajnost se daje jedino onima koji je traže. Odatle piše sv. 
Toma, da treba neprestano moliti, ako se želi u Raj doći. To je 
isto rekao naš Spasitelj: kaza im prispodobu kako valja uvijek 
moliti i nikada posustati (Lk. 18, 1.). i stoga mnogi grešnici, sve 
ako se i pokaju, do kraja ne ostaju u milosti Božjoj, dobiju, ali 
ne mole za ustrajnosti, osobito u napastima i tako ponovno pos- 
rću u grijehe. Premda ovu milost ustrajnosti ne možemo 
zaslužiti svim našim dobrim djelima, ipak nam se daje ako je 

prosimo i tražimo, kako navodi 0. Suarez, po onom što je prije 
rekao sv. Augustin, da se ustrajnost može zaslužiti molitvom. 

Da ova knjiga uzmogne služiti i za svećenike i propovjednike, 
koji nemaju dovoljno knjiga ili nemaju kada čitati, prožeo sam 
je rečenicama iz Svetog Pisma i riječima svetih otaca, napomin- 
jući da svako promišljanje s tri točke sačinjava jednu propovi- 
jed. Zato sam od raznih spisatelja pokupio čuvstvene izraze, koji 
su mi se činili da će, čovjeka koji ovo čita, lakše ganuti. 

Sve na veću slavu Božju. Molim te dragi čitatelju, da me pre- 
poručiš Isusu Kristu, bio ja živ ili mrtav kad budeš čitao ovu 
knjigu, a ja obećavam da ću se moliti za tebe. Slava Isusu i 
Mariji, našem ufanju. 


Molitva prije razmatranja 

Došavši na mjesto, gdje ćeš promišljati, prekrsti se govoreći: 
Po znamenju sv. Križa od neprijatelja naših oslobodi nas, 
Gospodine naš. U ime Oca i Sina i Duha Svetog. Amen. 

Bože moj vjerujem da si ovdje sa mnom. Klanjam ti se: žao mi 
je da sam te toliko vrijeđao. Rasvijetli me da dobro obavim raz- 
matranje, da popravim svoj život i da napredujem u tvojoj sve- 
toj ljubavi. Presveta Djevice, anđele čuvaru, sveti odvjetnici 
pomozite mi. Zdravo Marijo i Slava Ocu... 


Molitva poslije razmatranja 

Gospodine zahvaljujem ti na odlukama koje si potaknuo u 
meni kroz ovo promišljanje. Molim te oprosti mi pogreške koje 
sam učinio, prikazujem ti odluke koje su tvojom milošću 
pobuđene u meni i molim te udjeli mi milost, da ih točno ispun- 
jam sve do smrti. Nadam se da ćeš mi udijeliti ovu milost po 
zaslugama Isusovim i zagovoru Presvete Djevice Marije. Oče 
naš, Zdravo Marijo i Slava Ocu... 


RAZMATRANJA 


1. Sadašnji život jest putovanje u vječnost 
Čovjek će poći u kuću vječnosti( Prop. 12,5). 


1. Gledajući kako na ovom svijetu toliki zločesti ljudi žive u 
sreći i zadovoljstvu, a naprotiv toliki pravedni žive u patnjama i 
žalostima i sami pogani naravnom svjetlošću i razumom spoz- 
naše ovu istinu; budući da postoji Bog i to Bog pravedan, mora 
postojati i drugi život u kojem će zločesti biti kažnjeni, a dobri 
nagrađeni. Ono što su pogani svjetlom svog razuma spoznali, to 
mi kršćani i vjerom ispovijedamo: “Vemamo ovdje stalnog pre- 
bivališta, nego buduće istražujemo. "(Žid. 13,14) Ovaj svijet nije 
naša domovina, nego mjesto prijelaza preko kojeg ćemo morati 
prijeći u vječnost. Dakle, kuća u kojoj stanuješ nije tvoja, nego 
privremena postaja, iz koje ćeš kroz kratko vrijeme, kad se ne 
budeš ni nadao, morati iseliti. Znaj, kada ti dođe smrtni čas da 
će te onda tvoji najmiliji iz kuće izbaciti. A kakva će tada biti 
tvoja prava kuća? Kuća za tvoje tijelo bit će jedna jama do sud- 
njeg dana, a duša će ti otići u vječnu kuću, u Raj ili Pakao. Zato 
te opominje sv. Augustin: “Putnik si, pođi i vidi".Bio bi lud onaj 
putnik koji bi na svom prolasku kroz kakvo seoce sav svoj 
imetak uložio u kupnju kakvog krasnog dvorca ili lijepe kuće, 
koju bi za malo dana iza toga morao ostaviti, nastavljajući dalje 
svoje putovanje. Promisli, veli svetac, da si na ovom svijetu 
samo u prolazu, ne zaljubljuj se u stvari koje gledaš; samo 
pogledaj i prođi, te svim silama nastoj da zadobiješ onu dobru 
kuću u kojoj ćeš moći ostati zauvijek. 

Ako se spasiš, blažen si! Ah, kako je krasna kuća Raj! Sve 
zgrade i najbogatiji kraljevski dvori jesu staje prema rajskom 
Gradu koji se jedini može nazvati: "Grad savršenog 
uresa" (Ez.23) Tamo nećeš trebati ništa željeti, boraveći u 

društvu svetih, Majke Božje i Isusa, bez ikakvog straha, da će te 
ikakvo zlo snaći; jednom riječju, živjet ćeš u moru zadovoljstva 
i u stalnom veselju, koje će zauvijek trajati: "Vječno veselje vrhu 
glava njihovih" (Iz. 35,10). I ovo veselje biti će tako veliko da 
će preko svih vjekova svakog časa činiti nam se kao novo. 
Naprotiv, ako se izgubiš, onda nevoljna tebe! Biti ćeš okružen 
vatrom, mukama, očajan i od svakog odbačen i ostati ćeš bez 
Boga. A za koliko vremena? Kad prođe stotinu ili tisuću godina 
valjda ćeš se osloboditi onih muka? Što osloboditi? Proći će sto 
i tisuću miliona godina i vjekova, a pakao će uvijek za te počin- 
jati. Što je tisuću godina prema vječnosti? Manje od jednog dana 
koji prolazi. Bi li rado znao kakva će ti kuća biti, koja će te 
zapasti u vječnosti? Biti će onakva, kakvu budeš zaslužio i koju 
sebi odabereš svojim djelima. 


Molitva: Gospodine, ovo je kuća koju sam svojim življenjem 
zaslužio: Pakao, ajme! Gdje sam još od prvog mog grijeha tre- 
bao ostati od tebe odbačen, bez ikakvog ufanja, da bi te igda više 
mogao ljubiti. Vazda budi blagoslovljeno tvoje milosrđe koje 
me je do sad čekalo i daje mi vremena da popravim učinjene 
pogreške. Budi blagoslovljena Isusova Krv koja mi je isposlo- 
vala ovo milosrđe. Ne, moj Bože, neću se više na zlo posluživati 
tvojim strpljenjem. Kajem se što sam te vrijeđao, više nego radi 
ikakva drugog zla, ne toliko radi Pakla, koji sam zaslužio, 
koliko stoga što sam pogrdio neizmjernu dobrotu. Nikad više, 
moj Bože, nikad više, prije ću umrijeti, nego ću te ikakvim gri- 
jehom više uvrijediti. Da sam sad u Paklu, o, moje najveće 
dobro, ne bih te više mogao ljubiti, niti bi ti mene. Ljubit ću te i 
želim da i ja od tebe budem ljubljen. Ne zaslužujem da i ja od 
tebe budem ljubljen. Ne zaslužujem ja toga, nego je zaslužio 
Isus Krist, koji se je na križu tebi žrtvovao da mi uzmogneš 
oprostiti i ljubiti me. Vječni Oče, radi ljubavi tvoga Sina udijeli 

mi milost, da te uvijek ljubim, i to mnogo. Ljubim te, o Oče moj, 
koji si mi dao svoga Sina. Ljubim te, o Isusova Majko, koja si 
mi svojim zagovorom isprosila vrijeme pokore. Isprosi mi sada, 
Gospo moja, žalost mojih grijeha, ljubav Božju i svetu ustra- 
jnost. 

2. "Ako drvo padne, prema jugu ili prema sjeveru, gdje padne, 
tu će i ostati" (Crk.11,5). Gdje na smrti zapadne tvoja duša, 
ondje će zauvijek ostati. Nema drugog izlaza: ili zauvijek u Raju 
kraljevati, ili u Paklu robovati, ili uvijek blažen u moru slasti, ili 
zauvijek očajan i izgubljen u jami patnja. Sveti Ivan Zlatousti 
promatrajući bogataša koji bijaše štovan na ovom svijetu radi 
svog bogatstva, ali kasnije bi osuđen na Pakao; i naprotiv 
Lazara, kojega radi velikog siromaštva nevoljnim držahu i koji 
kasnije zadobi rajsku sreću, uzdahnu:"O, nesretna srećo koja 
onog bogataša strovali u vječnu nesreću! O sretna nevoljo, koja 
siromaha dovede u vječnu sreću." 

Što vrijedi tužiti se, kao što mnogi rade, govoreći : tko zna ili 
sam određen za propast ili za spasenje! Kad se kakvo stablo 
siječe, na koju stranu pada? Na onu, na koju je nagnuto. Na koju 
stranu si ti nagnut, brate moj? Kakav život provodiš? Nastoj da 
uvijek budeš nagnut prema podnevu, uzdrži se u milosti Božjoj, 
bježi od grijeha i tako ćeš se spasiti i biti ćeš predodređen za 
spasenje. A da izbjegneš grijehe uvijek imaj pred očima veliku 
misao o vječnosti, kao što ju sv. Augustin zove: Velika misao. 
Ova velika misao mnoge je mladiće natjerala da svijet ostave i 
u pustinjama žive, da se mogu jedino dušom brinuti; i tim su ju 
osigurali. Sad, kada su se spasili, uistinu su zadovoljni i biti će 
zadovoljni kroz sve vjekove. 

Neka žena koja življaše daleko od Boga bi obraćena od p. Mr. 
iz Avile, samo što joj je rekao: "Gospođo, često promišljaj samo 
ove dvije riječi: Uvijek i nikad". O. Pavao Segneri radi same 
jedne misli o vječnosti, koja mu jednog dana dođe na pamet, za 

više noći ne mogaše zaspati i od onog vremena poče strože 
Živjeti. Pripovijeda Dreselio, kako je neki biskup s ovom mišlju 
na pameti sveto živio, uvijek opetujući: "Svakog časa stojim 
pred vratima moje vječnosti." Neki redovnik bio se zatvorio u 
jednu jarugu i odanle neprestano vikao: "O vječnosti, o vječnos- 
ti." Tko vjeruje u vječnost, a neće se posvetiti, govoraše isti 0. 
Avila, trebalo bi ga zatvoriti u ludnicu. 


Molitva: Ah, moj Bože, smiluj mi se! Već sam znao da sam 
griješeći sam sebe osuđivao u vječnost patnja i sa svom tom 
mukom zadovoljio sam protiveći se tvojoj svetoj volji: a za što? 
Radi samo jedne nevoljne zadovoljštine. Ah, moj Gospodine, 
oprosti mi, jer se iz sveg srca kajem. Neću se više opirati tvojoj 
svetoj volji. Nevoljna mene, da si mi smrt poslao u onaj čas, dok 
sam zločesto živio! Sad bih morao biti u Paklu uvijek mrzeći 
tvoju svetu volju. Ali ju sada ljubim i uvijek ću ju ljubiti. Poduči 
me i osnaži me da od sad unaprijed činim što je tebi za volju. 
Neću ti se više protiviti, o neizmjerna dobroto i ovu te jedinu 
milost molim:"Budi volja tvoja, kako na Nebu, tako i na zemlji." 
Daj da potpuno izvršim tvoju svetu volju, a drugo ništa i ne 
tražim. A što drugo i želiš, Bože moj, osim moje dobro i moje 
spasenje. Ah, Oče vječni, uslišaj me radi Isusove ljubavi, koji 
me je naučio da te uvijek molim i u njegovo Ime od tebe 
prosim:"Budi volja tvoja, budi volja tvoja, budi volja tvoja." 

Blažena mene, ako uzaživim kroz ovo života što mi preostaje i 
svoj život završim vršeći tvoju svetu volju! O, Marijo, blažena 
si kad si uvijek potpuno izvršavala Božju volju, po svojim 
zaslugama isprosi mi da i ja isto tako činim, barem kroz ovo 
malo dana što ću još živjeti. 

3. "Čovjek će poći u kuću svoje vječnosti; veli prorok, poći će", 
da nam tim pokaže, da će svaki od nas poći u onu kuću u koju 
hoće; neće ga nitko nositi, nego će sam ići. Istina, Bog hoće da 

se svi spasimo, ali opet neće nas silovati. Pred nas je stavio život 
i smrt, od toga dvoje što odaberemo, to će nam dati. "Što mu 
bude po volji, to će mu se i dati." (Crk. 15,19) Slično govori i 
Jeremija, da nam je Gospodin dao dva puta za hoditi, od kojih 
jedan vodi u Raj, a drugi u Pakao:"Dagjem vam put života i 
smrti"(Jer. 21,8). Sad nas spada da odaberemo. Ali, tko okrene 
putem za u Pakao, kako će on igda moći doći u Raj? Čudnova- 
ta stvar! Svi se grešnici žele spasiti, a međutim sami sebe osuđu- 
ju veleći: ufam se, da ću se spasiti. No, bi li se ikakav luđak 
našao koji bi otrov popio, s nadom, da će ozdraviti? Stoga toli- 
ki nevoljni kršćani, toliki luđaci griješeći, sami sebe usmrćuju 
govoreći: "Poslije ću se ispovjediti i obratiti." Oh, zabludo, koja 
tolike u Pakao strovali! Ne budimo i mi toliko ludi, kao što su 
ovi. Promislimo da se radi o vječnosti, koliko se trude ljudi da 
naprave jednu kuću udobnu, prozračnu i da je na čistom zraku, 
misleći da će u njoj cijelog svog života stanovati? A zašto su 
tako nemarni za kuću koja će ih zapasti preko svih vjekova? 
Stvar za koju se najviše imamo truditi, jest vječnost, veli sv. 
Eukerije; ne radi se o jednoj kući manje ili više udobnoj i 
prozračnoj, nego se radi, da postignemo ono mjesto puno svih 
slasti među prijateljima Božjim, ili o jami punoj svih patnja 1 
muka među smećem zloglasnih zločinaca, krivovjeraca i 
bezbožaca. A za koliko vremena? Ne za dvadesetak ili četrdeset 
godina, nego zauvijek. Veliko je to pristanište! Zar ta stvar nije 
najvažnija i od svih najpreča? Kad je kralj Henrik VIII osudio 
na smrt Tomu Mura, Vjekoslava, njegova žena, nagovaraše ga 
da se privoli Henrikovim željama, a on joj odvrati:"Reci mi, 
Vjekoslavo, već vidiš da sam ostario, koliko bih godina mogao 
živjeti? Odgovori mu žena: "Mogao bi još živjeti dvadeset god- 
ina života na ovoj zemlji. "O, luda trgovkinjo, odgovori Toma, i 
za tih dvadeset godina života na zemlji hoćeš da izgubim onu 
vječnu sreću, te da se osudim u vječne muke?" 

O, Bože rasvijetli me! Ova vječnost da bi bila sumnjiva ili 
samo vjerojatno mnijenje i onda bi se imali truditi da dobro 
živimo, da se po čemu ne bi stavili na pogibelj vječnog 
izgubljenja, kad bi se onamo našlo istinito ovo mišljenje, ali ne, 
vječnost nije stvar sumnjiva, nego istinita, nije kakvo mišljenje, 
nego istina naše sv. Vjere: "Čovjek će poći u kuću svoje vječnos- 
ti". Ajme, slaba vjera, veli sv. Terezija, jest uzrok tolikih grijeha 
i izgubljenja tolikih kršćana. Oživljujmo, dakle, uvijek našu 
svetu vjeru govoreći:"Vjerujem u život vječni." Vjerujem da 
poslije ovog života ima drugi život koji nikad ne završava; ovo 
uvijek imajući pred očima, poduzmimo sva moguća sredstva i 
načine da osiguramo naše vječno spasenje. Često primajmo 
sveta otajstva; svaki dan promišljajmo vjerske istine i mislimo 
na život vječni; klonimo se grešnih prigoda. I, ako je nužda da 
svijet ostavimo, ostavimo ga, jer nema dostatne sigumosti 
kojom bi mogli osigurati vječno blaženstvo. Nema velike sig- 
urnosti gdje je vječnost izložena pogibelji, veli sv. Bernard. 


Molitva: Dakle, o moj Bože, drugog puta nema; ili ću zauvi- 
jek biti sretan, ili zauvijek nesretan, ili u moru patnja; ili zauvi- 
jek s tobom u Raju, ili zauvijek odijeljen od tebe u Paklu. 
Uistinu znam da sam Pakao toliko puta zaslužio; ali uistinu 
znam još i to, da ti opraštaš onima koji se pokaju i od Pakla ga 
oslobađaš, koji se u te pouzda. Jamčiš mi onim 
riječima: "Zazvati će me... izbaviti ću ga i proslaviti ću ga".( Ps. 
90 ). Brzo, dakle, Gospodine moj, oprosti mi i oslobodi me 
Pakla. Kajem se, o najveće dobro, povrh svakog zla kojim sam 
te vrijeđao. Povrati me brzo u svoju milost i daruj mi svoju svetu 
ljubav. Da sam sad u Paklu ne bi te više mogao ljubiti, nego bi 
te zauvijek mrzio. Ah, moj Bože, kakvo si mi zlo učinio, pak da 
te mrzim? Ljubio si me sve do smrti. Dostojan si neizmjerne 
ljubavi. O, Gospodine ne dopusti da se igda više od tebe odije- 


ll 


lim. Ljubim te i zauvijek ću te ljubiti. Tko će me odijeliti od 
Isusove ljubavi? Ah, Isuse moj, jedino grijeh može me rastaviti 
od tebe. Ah, ne daj radi one Krvi koju si za me prolio! Prije mi 
smrt pošalji:"Ne dopusti da se od tebe odijelim". Kraljice i 
Majko moja, pomozi mi svojom molitvom; isprosi mi tisuću 
puta smrt, negoli da se igda više rastanem od ljubavi tvoga Sina. 


2. O zloći smrtnoga grijeha 
Sinove ohrabrih A oni me pogrdiše (Iz. 1, 2.). 


1. Što čini onaj, koji smrtno griješi? Vrijeđa Boga, grdi ga i 
ožalošćuje. Najprije smrtni grijeh jest uvreda, koja se Bogu 
nanosi. Zloća jedne uvrijede, kako kaže sv. Toma, mjeri se 
prema osobi, koja ju prima i osobi koja ju čini. 

Kad se uvreda nanese jednom prostaku, jest zlo; ali je još veće 
zlo kad se uvrijedi jedan plemić, a još veće zlo ako se uvreda 
nanese svom vladaru. Što je Bog? Bog je kralj svih kraljeva. 
Bog je neizmjemo i nedokučivo veličanstvo, prema svim 
vladarima ovog svijeta i svi sveti anđeli na Nebu jesu mnogo 
manji od jednog zmnca pijeska. Dapače, veli Ozea, da su prema 
Božjoj veličini svi stvorovi tako maleni, kao da ih nema. Ovo je 
Bog, a što je čovjek? Sv. Bernardo veli da čovjek nije ništa 
drugo, nego vreća crvi i njihova hrana, koji će ga do malo posve 
rastočiti. Čovjek je nevoljni crv koji ne može ništa slijepo, koji 
ništa ne vidi, siromašan i gol, koji nema ništa. Pak ovaj nevoljni 
crv hoće da vrijeđa Boga? Veli isti sv. Bernardo: “Ovaj ništetni 
prašak usuđuje se vrijeđati tako strahovito veličanstvo!" Ima, 
dakle razlog sv. Toma kad govori da; "Čovječji grijeh sadrži u 
sebi skoro neizmjernu zloću." Dapače, veli sv. Augustin, da je 
uistinu čovječji grijeh neizmjerna zloća. Zato, da se svi ljudi | 
svi anđeli spreme na smrt i k tome još da se i unište, opet ne bi 
mogli zadovoljiti za samo jedan čovječji grijeh. Bog smrtne gri- 

jehe kazni paklenim mukama, ali koliko ih god kazni, vele 
teolozi, da ih opet kazni manjim mukama, nego zaslužuju. 1 čim 
bi mogao kazniti kao što zaslužuje onaj crv koji prkosi svom 
Gospodaru? 

Bog je gospodar svega, jer je sve stvorio. Zaista svi stvorovi 
vjerno slušaju Boga. Ali nevoljni čovjek griješeći, što radi? 
Govori Bogu: “Neću te više služiti." 

Bog veli ne osveti se, a čovjek odgovara, hoću se osvetiti; ne 
uzmi tuđe stvari; a ja ću ju uzeti; izbjegavaj nečiste naslade; a ja 
ih neću pustiti nikako. Grešnik govori Bogu, kao što je rekao 
Faraun Mojsiju kad mu je donio naredbu božju, da njegov puk 
pusti na slobodu, odgovori bezobraznik:“Tko je taj tvoj 
Gospodin, da ga poslušam? Ne poznam Gospodina. (Eksod. 5, 
2). Tako isto govori grešnik:"Gospodine, ne poznam te, ja ću 
raditi po svojoj volji. " Jednom rječju, diže mu čast u lice i 
okreće mu leđa: okrenuti leđa Bogu i to je smrtni grijeh. Stoga 
se Gospodin tuži:"Ti si me ostavio, veli Gospodin, otišao si 
nazad. '(Jer. 15,6). Bio si nezahvalan, veli Bog, inače te ne bih 
ostavio; okrenuo si mi leđa. 

Bog je rekao da mrzi grijeh, zato ne može a da ne mrzi i 
dotičnog grešnika! "Na isti način Bog mrzi zločinca i njegovu 
zloću ( Mudr. 14,9). Zbilja, čovjek kad griješi iskazuje se kao 
neprijatelj Božji i uhvati se s Bogom. Što bi rekao da jedan otro- 
vni mrav zađe u borbu s jednim vojnikom? Bog je onaj moćnik 
koji je samim htjenjem stvorio nebo i zemlju i sve što je na 
njima. I samo ako htjedne, jednim htjenjem može sve uništiti. 
Grešnik kad privoli na grijeh diže ruku protiv Boga. Diže vrat, 
to jest oholost, i trči da uvrijedi Boga; naoruža se velikim nez- 
nanjem veleći:"Što sam učinio? Te kakvo je zlo ovaj grijeh koji 
sam učinio? Bog je milosrdan, grešnicima oprašta." Kolika je 
uvreda, kolika bezobraznost, kolika li sljepoća! 


Molitva: Evo, Bože moj, pred tvojim nogama odmetnika, 
besramnika koji se toliko puta usudio u lice te pogrditi i okren- 
uo ti leđa; ali sad moli milosrđe. Rekao si:"Zavapi k meni i 
uslišat ću te." (Job.33,3). Već prepoznajem da je jedan Pakao za 
me malen, ali znaj da se više žalostim što sam te vrijeđao, nego 
da sam izgubio sva dobra ovog svijeta, i sam život. Ah, moj 
Gospodine, oprosti mi i ne dopusti da te više vrijeđam, 

Ti si me čekao da zauvijek blagoslivljam tvoje milosrđe i tebe 
samog ljubim: da, blagoslivljam te i ljubim te i po Isusovim 
zaslugama ufam se da se nikad više neću odijeliti od tvoje 
ljubavi. Tvoja me ljubav oslobodila paklenih muka; čvrsto se 
uzdam da će me ubuduće osloboditi i od grijeha. Zahvaljujem ti, 
moj Gospodine na ovom prosvjetljenju i želji koju u meni 
pobuđuješ da te zauvijek ljubim. Ah! Zavladaj svim što imam 
mojom dušom, mojim tijelom, mojom snagom, osjetilima, te 
mojom voljom i slobodom. Tvoj sam, spasi me. Ti si jedina moja 
ljubav. Pobudi želju u mom srcu da te ljubim. Mnogo sam te vri- 
jeđao i ljubit ću te mnogo, da koliko toliko popravim uvrede 
koje sam ti nanio. Od tebe se nadam, koji si svemoguć. I još se 
ufam u tvoje molitve, o Marijo, koje su svemoguće pred Bogom. 

2, Grešnik ne samo da vrijeđa Boga, nego ga i pogrđuje:"Po 
prestupku zakona Boga pogrđuješ" (Rim. 2, 23). I zbilja je tako 
jer griješeći odriče se njegove milosti i radi jedne nevoljne 
naslade baca pod noge Božje prijateljstvo. Da čovjek gubitkom 
božanskog prijateljstva zadobije jedno kraljevstvo ili sav ovaj 
svijet, opet bi veliko zlo učinio i mnogo štete, jer božansko pri- 
jateljstvo više vrijedi nego sav svijet i tisuću ovakvih svjetova. 
Onda zašto pojedini vrijeđaju Boga? Radi malo zemlje, radi 
oduška srdžbe, radi životinjske naslade, radi jednog dima i radi 
zlotvomog prkosa: “Pogrditi će me za pregršt ječma i mrvicu 
kruha"(Ez.13,19). Kad se grešnik odlučuje bi li privolio na gri- 
jeh ili ne bi, tad (tako reći), uzme u ruku mjeru i mjeri što više 

teži: ili milost Božja, koja ga odvraća od grijeha ili onaj dim, 
ona naslada tjelesnih požuda; i privoli li na grijeh, onda on od 
svoje strane izjavljuje da za nj više vrijedi dati oduška tjelesnim 
požudama i onim grešnim nasladama, nego li Božje prijateljst- 
vo. Evo, na koji način nevoljni grešnik sramoti Boga! 

David razmišljajući mogućnosti i veličanstvo Božje, govo- 
raše: “Gospodine, tko ti je sličan? "(Ps. 34,10). Ali, naprotiv, Bog 
grešnicima govori kad ga zapostavljaju nevoljnim nasladama: "S 
čim si me usporedio i izjednačio.'(Iz. 40, 25). Dakle, veli 
Gospodin, više je vrijedila ona nevoljna naslada od moje 
milosti? Ono zlo ne bi učinio da si imao s njim izgubiti ruku ili 
deset dukata, a moguće i mnogo manje. Dakle, sami Bog, veli 
Salvijan, tako je ništetan u očima tvojim, da se zapostavi jednoj 
razuzdanosti, jednoj nevoljnoj nasladi? 

Nadalje, kad grešnik vrijeđa Boga svojim nasladama, onda je 
njemu ona naslada Bog. Zato reče sv. Jeronim:"Svaki, ako ljubi 
ono što želi, to je njemu Bog. Zloća u srcu jest kumir na oltaru. 
Zatim veli sv. Toma: "Ako ljubiš naslade, onda su naslade tvoj 
Bog". Isto sv. Ciprijan potvrđuje, veleć:"Što god čovjek Bogu 
pretpostavlja, Boga sebi spravlja." Jeroboam, kad se Bogu 
odmetnu, stavi se da i narod za sobom povuče na krivoboštvo i 
zato im pokaza kumir govoreći:"Evo naših bogova". Na isti 
način i vrag radi, pokaže čovjeku onu nasladu i govori mu: "Što 
ćeš raditi za Boga?" Evo tvoga boga, ova naslada, ovo zadovol- 
jenje požuda: "Uzmi ovo i ostavi Boga. "1 grešnik, privoljujući na 
grijeh, isto čini, mjesto Boga, klanja se onoj nasladi svog srca. 
Barem, kad čovjek Boga ne grdi, da ga ne grdi u njegovoj 
nazočnosti; ne on ga vrijeđa i grdi u lice njegovo, jer je Bog 
svugdje i na svakom mjestu. Ovo sve zna i grešnik i sa svim tim 
neće prestati izazivati Boga pred njegovim očima. “Pred mojim 
licem pobuđuje me na srditost"(Iz. 55, 3) 

Molitva: Dakle, Bože moj, Ti si neizmjerno dobro, a ja sam te 
više puta promijenio za jednu nevoljnu nasladu, koja je čim sam 
ju okusio iščezla. Ali ti, iako od mene pogrđen, ipak mi opet 
pružaš oproštenje, ako hoću i suviše obećavaš da ćeš me opet 
primiti u svoju milost, ako se skrušeno pokajem što sam te toliko 
vrijeđao. Da, moj Gospodine, od sveg se srca kajem što sam te 
pogrđivao; mrzim na svoje grijehe više nego na ikakvo drugo 
zlo. Evo (kao što se barem uzdam) ja se k tebi vraćam, a ti me 
već primaš i očinski grliš. Hvala ti, neizmjerna dobroto. Sad mi 
pomozi i ne daj da te igda više od tebe otjeram. Pakao neće 
prestati napastovati me, ali ti si moćniji od pakla. Znam da se 
nikad od Tebe odijeliti neću ako ti se uvijek budem preporuči- 
vao; ovo je dakle milost koju mi trebaš dati; da ti se uvijek 
budem preporučivao i uvijek ti se molio ovako:"Gospodine, 
čuvaj me, rasvjetljuj me, daruj mi ustrajnost i daj mi Raj; ali 
povrh svega pokloni mi svoju svetu ljubav, što je pravi raj svih 
duša. Ljubim te, neizmjerna dobroto i uvijek ću te ljubiti. Radi 
Isusove ljubavi, uslišaj me. Marijo, Ti si utočište grešnika, 
pomozi ovog nevoljnog grešnika, koji želi i hoće ljubiti dragog 
Boga." 

3. Grešnik Boga vrijeđa, grdi i time ga mnogo žalosti. Nema 
osjetljivije žalosti za bilo kojeg čovjeka, kao kad se vidi nezah- 
valnošću naplaćen od osobe koju je toliko ljubio i nebrojenim 
dobročinstvima obasipao. A napokon, s kim se grešnik hrva? 
Vrijeđa, grdi i žalosti dobrog Boga koji ga je stvorio i toliko lju- 
bio, koji je za ljubav njemu svoju krv prolio i svoj život dao; a 
on smrtno griješeći izgoni ga iz svog srca. U duši koja Boga 
ljubi i štuje, u njoj Bog stanuje. “Tko mene ljubi i njega će moj 
Otac ljubiti, k njemu ćemo doći i s njim ćemo stanovati. (Iv. 14, 
23) Zapamti, s njim stanovati. Bog silazi u dušu da u njoj zau- 
vijek ostane; On nju ne ostavlja, ako ona njega istjera, 

No, Gospodine, ti već unaprijed znaš da će te onaj nezahvalnik 

otjerati, zašto ne odeš odmah? Zar ćeš baš čekati da te on od 
sebe istjera? Ostavi ga i pođi prije nego te tako strašno ne uvri- 
jedi. Ne, ne, veli Bog, neću otići dok me baš on ne izbaci. 
Dakle, kad duša privoli na grijeh, govori Bogu: "Gospodine, 
hajde od mene.""Ustima ne govori, nego djelima", veli sveti 
Grgur. Grešnik znade, da Bog s grijehom ne može stati; već vidi, 
kad stane griješiti, da će u isti čas Bog otići, te mu progov- 
ori: "Kad već ti ne možeš s grijehom stanovati, a ti hajde, izlazi, 
sretan ti put!" I tako goneći Boga iz svoje duše, odmah vrag 
zauzme njegovo mjesto, Na ona ista usta na koja Bog izađe, 
vrag uđe. Kad se dijete krsti, onda svećenik zapovijeda 
vragu: "Izađi iz njega, nečisti duše i ustupi mjesto Duhu sveto- 
mu". Tako je, jer ona duša primajući milost postaje prebivalište 
Božje. Ali, kad čovjek privoli na grijeh, sasvim protivno radi; 
tad govori Bogu, koji mu u duši stoji: "Izađi iz mene, Gospodine 
i ustupi mjesto vragu." I o tom se Gospodin upravo tužio sv. 
Birgiji, veleći, da grešnici njega progone isto kao da kojeg kral- 
ja prognaju sa njegovog prijestolja, a umjesto njega kakva 
lupeža ili razbojnika odaberu i na kraljevsko prijestolje postave. 
Koliko bi tebe mučilo i peklo u duši da te teško uvrijedi onaj 
kome si mnogo dobra učinio? Ovo je žalost, koju si svom Bogu 
nanio; Bogu, koji je za te svoj život dao. Bog zazivlje nebo i 
zemlju da ga sažalijevaju radi nezahvalnosti koju mu grešnici 
nanose."Čujte nebesa odozgor, ušima poslušaj zemljo, sinove 
othranih i uzvisih, a oni me pogrdiše"(1z. 1,2) Jednom riječju, 
grešnici svojim zloćama žaloste Božje srce. Bog ne može ništa 
trpjeti, ali da može, bio bi dostatan samo jedan teški grijeh, da 
od same tuge umre, kako veli o. Medina. Veli sv. Bernardo: 
"Grijeh, koliko je to do njega, ubija Boga." Dakle, grešnik smrt- 
no griješeći, takoreći, pruža otrov Bogu; zaista od grešnikove 
strane ne fali ništa; da mu život digne. A kako veli sv. Pavao, 
pod noge se baca sin Božji, dok se sve prezire, što je učinio i 

pretrpio Isus, da s ovog svijeta grijeh i zloću digne. 


Molitva: Dakle, moj Otkupitelju, koliko sam puta sagriješio, 
toliko sam te puta otjerao iz moje duše i svojim činom stavio 
sam se da te usmrtim, ako bi ti mogao umrijeti? Odgovori 
mi: "Kakvo sam ti zlo učinio, reci mi, što li sam ti nažao učinio, 
da si me toliko puta ožalošćivao?" Gospodine, dao si mi ovo 
biće i za me si umro; ovo je ono zlo koje si mi učinio. Što ti, 
dakle, mogu odgovoriti? Velim ti da sam zaslužio tisuću paklo- 
va; imaš potpuno pravo da me odmah u nj strpaš. 

No, spomeni se one ljubavi radi koje si na križu umro; spomeni 
se one krvi koju si za me prolio, pak mi se smiluj. Ali ja već 
znam da ne želiš moju propast nego hoćeš da se spasim, dapače, 
stojiš na vratima moga srca iz kojeg sam te istjerao, te svojim 
nadahnućima kucaš da uđeš i veliš, da ti se otvori. Da, Isuse 
moj, gonim od sebe grijeh i od sveg se srca žalostim i ljubim te 
više nego ikakvu drugu stvar; uđi, ljubavi moja, vrata su otvore- 
na; uđi i nikad više ne odlazi od mene. Stegni me svojom ljubavi 
i ne daj da se igda više od tebe odriješim. Ne, moj Bože, neće- 
mo se više rastavljati; ja te grlim i stiskam k mome srcu, pokloni 
mi svetu ustrajnost. Ne dopusti da se ikad više odijelim od tebe. 
Marijo, majko moja, uvijek me potpomaži, moli Isusa za me, 
isprosi mi da nikad više ne izgubim njegovu svetu milost. 


3. O Božjem milosrđu 
Milosrđe nadmašuje sud. (Jak.2,13) 


1. Dobrota po svojoj naravi jest prostrana, to jest, sklona svoja 
dobra drugom dati. S obzirom da je _ Bog neizmjema dobrota, 
mora imati i veliku želju da nas usreći svojom srećom; i zato 
njegova narav nije da kazni, nego da dijeli milosrđe. Kad 
Gospodin koga kazni na ovom svijetu, kazni ga stoga da mu se 

na drugom smiluje. Pokazuje nam se srdit da se popravimo i 
zloće zamrzimo. Ako nam pošalje kakvu pokoru, to čini jer nas 
ljubi, te da nas izbavi vječnog prokletstva. A tko se igda može 
nadiviti i dostatno nahvaliti milosrđa Božjega, koje Bog 
grešnicima iskazuje očekujući i zovući ih na pokoru i primajući 
ih kad se k njemu vraćaju? Oh, veliko li je strpljenje Božje, 
očekujući nas na pokoru i obraćenje! Brate moj, kad si Boga vri- 
jeđao mogao te je u onaj isti čas usmrtiti; ali te je strpljivo čekao 
i umjesto da te kazni činio ti je dobra, uzdržao te u životu i 
proviđao ti potrebito. Pričinjao se kao da i ne vidi tvoje grijehe, 
ne bi li se ti osvijestio. No, kako to, Gospodine, ti ne možeš da 
vidiš ni samo jednog grijeha i opet ih tolike gledaš, a ipak šutiš? 
Gledaš onog besramnika, onog osvetljivca, onog psovača koji te 
iz dana u dan sve više vrijeđa, pa ga nećeš kazniti? A zašto toli- 
ka strpljivost? Veli Izaija; da Bog čeka grešnika da se popravi i 
time da mu može oprostiti i spasiti ga. Govori sv. Toma da bi sva 
stvorenja, vatra, zemlja, zrak, voda, po njihovom naravnom 
nagonu kaznila grešnika da osvete uvrede nanesene njihovome 
stvoritelju. Ali ih Bog po svom milosrđu suzbija. Ti, gospodine 
po svojoj dobroti čekaš sve grešnike da se osvijeste i obrate, a 
zar ne vidiš da se nezahvalnici služe tvojim milosrđem da te više 
vrijeđaju i pogrđuju. 

A zašto toliko strpljenje' zato jer Bog neće smrti grešnika, nego 
hoće da se obrati i spasi. Oh, veliko li je Božje strpljenje. Govori 
sv. Augustin da Bog nije Bog, bio bi nepravedan u pogledu 
velike strpljivosti koju On ima prema grešnicima. Čekati i trp- 
jeti onog koji se strpljivošću poslužuju da se više sili i uzobijesti, 
na prvi mah čini se da se to protivi božanskoj ljubavi. Neki gri- 
ješe da svoju savjest umire, i tako mimo spavaju u grijesima 
mjesece i godine; drugi se opet ponose i diče svojim zloćama. 
Griješeći, Boga potičemo na srdžbu i da nas kazni, a on nas zove 
k sebi da nam oprosti. 

Molitva: Ah, moj Gospodine, znam da sam po mojim zasluga 
ma u ovaj čas morao biti u Paklu: "Pakao je kuća moja": Ali po 
tvom neizmjernom milosrđu sad nisam u Paklu, nego evo me 
ovdje pred tvojim nogama, i čujem gdje mi naređuješ da te lju- 
bim i obećavaš da ćeš mi oprostiti ako se skrušeno pokajem za 
uvrede kojim sam te pogrdio. Da, moj Bože, kad već hoćeš da 
budeš ljubljen i od mene nevoljnog odmetnika, svim te srcem 
ljubim i ljuto žalim što sam te pogrđivao više nego ikakvo drugo 
zlo u koje bi mogao upasti. Ah, rasvijetli me, neizmjerna dobro- 
to, daj da upoznam sve krivnje koje sam počinio! Ne, neću se 
više opirati tvom glasu. Neću više žalostiti onog Boga koji me 
toliko ljubio, i iz svoje neizmjerne ljubavi toliko puta mi opros- 
tio. 

Kamo sreća da te nikada nisam uvrijedio, Isuse moj! Oprosti 
mi, oprosti mi i daj da od sada unaprijed samog tebe budem lju- 
bio, da samo za tebe uzaživim, koji si za me umro; da za ljubav 
koju trpim, kad si već Ti iz ljubavi prema meni tolike muke 
pretrpio. Oduvijek si me ljubio, daj da zauvijek budem plamtio 
tvojom ljubavlju. Uzdam se da ću to sve dobiti, Spasitelju moj, 
po tvojim zaslugama. I u tebe se još ufam, o Marijo, spasi me 
svojim mogućim utočištem. 

2. Promotri nadalje milosrđe kojim se Bog služi kad grešnika 
zove na pokoru. Kada se Adam bijaše odmetnuo od Gospodina, 
i nakon počinjenog grijeha sakrio se pred njegovim licem, evo, 
Bog budući je izgubio Adama, ide i traži ga, te maltene plačnim 
glasom zove ga : “Adame, gdje si?" Kao riječi jednog rastuženog 
oca, tumači o. Periera, koji traži izgubljenog sina. Isto je Bog 1 
s tobom toliko puta to učinio, brate moj. Bježao si od Boga, a on 
te je slijedio zovući te, sad nadahnućima, sad grizodušjem, sad 
s propovijedima, sad žalostima, sad opet smrću tvojih prijatelja. 
Čini se da je Isus htio reći o tebi, kad je rekao: "Trudio sam se 
zovući i izgubio sam glas.( Ps. 68 ). Poslušajte, o grešnici, veli 

sv. Terezija, eno vas zove onaj Gospodin koji će vas jednog dana 
suditi. Kršćanine moj, koliko si puta začepio uši kad te je Bog 
zvao? Zaslužio si da te nikad više i ne zove. Ali ne, tvoj Bog nije 
prestao zvati te jer se htio s tobom izmiriti, da se tako spasiš. 

Oh, Bože! Tko je bio taj, koji te je zvao? Bio je sami Bog 
neizmjernog veličanstva. A što si ti bio ako ne nevoljni i 
smrdljivi crv? A zašto te je zvao? Nizašto drugo, nego, da ti 
povrati život svoje milosti, koju si izgubio. Da bi tko zadobio 
Božju milost, bilo bi malo, da cijelog života živi u pustinji; a 
tebi je Bog svoju milost pružao da ju u samom jednom času 
primiš s jednim pokajanjem, ipak si je odbio. Sa svim tim opet 
te Bog nije sasvim odbacio, nego ti je, gotovo plačući, išao u 
susret, govoreći: "Sinko, zašto se ne obratiš i zašto hoćeš da se 
izgubiš!" 

Kad čovjek smrtno sagriješi, tad iz svoje duše Boga izgoni. A 
Bog, što onda radi? Stoji pred vratima onog nezahvalnog srca i 
onu dušu na svaki način moli da mu otvori. Da, veli sv. Dionizije 
Areopogita, Bog ide u susret grešnicima kao jedan prezren 
ljubavnik, moleći ih da se ne izgube. To isto označuje i sv. Pavao 
pišući svojim učenicima: “Zaradi Isusa molimo da se s Bogom 
izmirite". I lijepo opaža sv. Ivan Zlatousti tumačeći ove riječi sv. 
Pavla: "Sam vas Isus moli." Što moli? Da se s Bogom izmirite, 
jer On nije neprijatelj koji ne prihvaća mir, nego vi bježite od 
izmirenja. Ah, kako ovaj dobri Gospodin po cijeli dan ide u sus- 
ret mnogim grešnicima, dovikujući im:"Nezahvalnici! Ne 
bježite više od mene; recite mi zašto bježite? Drago mi je vaše 
dobro; drago i ne želim, nego da vas spasim i zauvijek usrećim; 
zašto hoćete da se izgubite?" Ali, Gospodine, što ti to radiš? 
Zašto tako trpiš i toliko ljubiš ove nesretne odmetnike? Kakvu 
se dobru od njih nadaš? Ti se ponižavaš kad se toliko žalostiš 
radi ovih nevoljnih i smrdljivih crva koji od tebe bježe. 

Molitva: Evo, Gospodine, pred tvojim nogama grdnog nezah- 
valnika koji prosi milosrđe: “Oče oprosti mi". Ocem te zovem jer 
si me ti naučio da te tako zovem. Oče moj, oprosti mi. Ne 
zaslužujem ikakva sažaljenja dok si mi mnogo dobra učinio, a ja 
tebi mnogo nezahvalan bivao. Ah, radi one ljubavi, koja te je 
suzbila, Bože moj, da me zauvijek nisi ostavio kad sam od tebe 
bježao i radi nje iste primi me sad kad ti se vraćam. Daj mi, Isuse 
moj, veliku žalost, da gorko oplačem uvrede i zloće kojim sam 
te nebrojeno puta pogrdio; i pokloni mi poljubac pomirenja. Za 
uvrede koje sam ti nanio kajem se više nego za ikakvo drugo 
zlo, mrzim ih i ovu moju mržnju ujedinjujem s onom koju si ti 
imao, moj Otkupitelju u vrtu getsemanskom. Ah, oprosti mi po 
zaslugama one krvi za me prolivene u istom vrtu. Čvrsto 
obećavam da te nikada više neću ostaviti i da ću iz svog srca 
istrijebiti svaku želju koja nije za te. Isuse moj, ljubavi moja, 
ljubim te više nego ikakvu drugu stvar i uvijek ću te ljubiti i 
samog ću tebe ljubiti; ali okrijepi me da to sve uzmognem 
izvršiti; daj da budem sav tvoj. O Marijo, ufanje moje, Ti si 
Majka milosrđa, moli Boga za me i smiluj se. 

3. Zapovjednici i vladari na ovom svijetu ne dostoje se ni 
pogledati svoje odmetnute podložnike kad od njih mole 
oproštenje; ali Bog tako s nama ne postupa. Bog ne zna okrenu- 
ti lica od onog nevoljnika koji se k njemu vraća i od njega 
oproštenje moli; ne zna, ne, jer ga On sam zove i obećava da će 
ga odmah primiti čim k njemu dođe: "Vrati se k meni i primit ću 
te." (Jer. 3,11). Oh, ljubavi i slatke nježnosti kojom Bog grli 
grešnika kad se k njemu vrati! To nam je upravo Isus htio 
pokazati onom pričom o ovci, koju našavši: “I veselo ju stavlja 
na svoje rame."(Luk.15) I iza tog sazivlje prijatelje, 
veleći:"Radujte mi se jer sam našao izgubljenu ovcu. "(Isto) 
zatim nastavlja sveti Luka:“Veliko će veselje biti na nebu zbog 
jednog obraćenog grešnik." To isto još jasnije rastumači naš 

Otkupitelj u priči rasipnog sina, govoreći, da je On onaj otac, 
koji, ugledavši gdje mu se izgubljeni san vraća, leti mu u susret 
i prije nego on progovori, grli ga i cjeliva i grleći ga od veselja 
i očinske nježnosti smalaksa duhom. 

Još i to Gospodin govori, ako se grešnik pokaje i obrati, da će 
zaboraviti sva njegova pomanjkanja i zloće, kao da ga nikada ni 
vrijeđao nije. Štoviše govori po Izaiji, dođite grešnici i ako vam 
ne oprostim, ukorite me kao nevjernika. Ali ne, Bog ne zna mrz- 
iti srce koje se ponižava i skrušeno kaje. "Bog se uzveličava kad 
milosrđa dijeli i grešnicima oprašta." (Iz.1,18) 

A koliko vremena treba dok oprosti? Ni malo, nego odmah 
oprašta. Izaija veli: "Grešniče, nećeš mnogo plakati, na prvu 
tvoju suzu Bog će se ganuti na milosrđe." Bog ne radi s nama, 
kao što mi radimo s njime; Bog nas zove, a mi čepimo uši; ali 
Bog ne, kad ga mi zovemo, čim se pokaješ i zamoliš oprošten- 
je, odmah se Bog odaziva i oprašta ti uvrede svekolike. 


Molitva: Oh, moj Bože, s kim sam se uhvatio? S tobom, koji 
si tako dobar, koji si me stvorio i za me umro? Pa si me trpio 
nakon tolikih izdajstava? Ah, samo gledajući strpljenje, koje si 
sa mnom imao, bilo bi dostatno da uvijek plamtim tvojom 
ljubavlju! A tko bi ikada podnio tolike uvrede koje sam ti neza- 
hvalno nanio, kao što si ih trpio? Tužna i nevoljna mene, ako se 
u buduće budem vraćao na grijehe, te se izgubim! Milosrđa, 
koja si mi dijelio, bila bi za me, oh Bože, jedan novi i teži pakao, 
nego li je sav Pakao. 

Ne, Otkupitelju moj, ne dopusti da te nanovo ostavim. Prije mi 
smrt pošalji, nego da se to dogodi. Već vidim da me tvoje milos- 
rđe više ne može trpjeti. Kajem se, o najveće dobro, što sam te 
vrijeđao. Svim te srcem ljubim i čvrsto obećavam da ću sav svoj 
život, koji mi ostaje za živjeti, tebi posvetiti. 

Uslišaj me, vječni Oče, po Isusovim zaslugama! Pokloni mi 
23 


svetu ustrajnost i svoju ljubav. Uslišaj me, Isuse moj, radi one 
krvi, koju si za me prolio! O, Marijo, majko moja, pazi me: One 
tvoje milosrdne oči na me svrni i svega me prigrli k Bogu! 


4. Zloraba Božjega milosrđa 
Ne znaš, da te Božja dobrostivost potiče na pokoru? (Rim.2,4) 


1. Čita se u priči sv. Mateja o kukolju. Izrastao na jednoj njivi 
kukolj sa pšenicom, htjedoše sluge kukolj iz pšenice počupati. 
Ali im gospodar reče: "Ne, pustite neka raste do žetve sve zajed- 
no i u vrijeme žetve narediti ću žeteocima da najprije kukolj 
poberu i u snopiće svežu i onda bace u vatru". 

Iz ove priče s jedne strane ukazuje se veliko strpljenje koje Bog 
ima s grešnicima, a s druge strane strogost s kojom postupa s 
tvrdokornima. Veli sv. Augustin da vrag na dva načina ljude 
vara: očajanjem i ufanjem. 

Nakon što čovjek sagriješi napastuje ga do očaja, predočujući 
mu strahovitu božansku pravdu; a prije nego sagriješi hrabri ga 
i tješi ufanjem u Božje milosrđe. Zato nas svetac opominje da 
se: Poslije grijeha ufamo u milosrđe Božje, a prije grijeha da se 
strašimo božanske pravde. To je zato, jer ne zaslužuje milosrđe 
onaj tko se milosrđem Božjim služi, da istog Boga više vrijeđa. 
Bog milosrđe dijeli onim koji ga se boje, a ne onima koji se 
njime služe, da ga se ne boje. Tko pogriješi protiv pravde, veli 
Abulense, može se uteći milosrđu; ali tko uvrijedi samo milos- 
rđe, komu će se onda uteći? 

Teško bi se našao ijedan tako očajan grešnik koji bi se baš htio 
izgubiti. 

Grešnici griješe, a ne gube ufanja, da se neće spasiti. Griješeći 
govore: Bog je milosrdan; ovaj ću grijeh učiniti, te ću se odmah 
ispovjediti. 

Evo kako grešnici govore, veli sv. Augustin. Ali oh, Bože, 

koliko ih je još tako govorilo i mudrovalo, pa su se napokon 
izgubili! 

Nemoj govoriti, veli Gospodin: Veliko je milosrđe koje Bog 
dijeli; za sve grijehe koje počinim, jednim dijelom od pokajanja 
dobiti ću oproštenje. Nemoj govoriti, veli Bog, a zašto? Istina da 
je milosrđe Božje neizmjerno, ali čini ovog milosrđa jesu 
ograničeni. Bog je milosrdan, ali je i pravdan. Ja sam milosrdan 
i pravedan, reče jednoć Bog sv. Birgji, a grešnici drže da sam 
samo milosrdan. Sveti Bazilije piše da grešnici Boga promatra- 
ju s jedne polovine, to jest govore da je milosrdan i preko milos- 
rdan, a o njegovoj pravdi šute. 

Podnositi onog, koji se njegovim milosrđem služi da ga vrijeđa 
i grdi govoraše 0. M. Avila, da tad više ne bi bilo milosrđe, nego 
povreda pravde. Milosrđe je obećano samo Bogo bojećim, a ne 
onim koji se njegovim milosrđem za zlo služe. Tvrdokornim 
grešnicima pravda prijeti; i kako god Bog, veli sv. Augustin, ne 
pomanjkava u obećanjima, tako isto ne vara ni u prijetnjama: 
Tko je pravedan obećavajući, pravedan je i prijeteći. Pazi, veli 
sv. Ivan Zlatousti kad ti vrag, a ne Bog, obećava božansko 
milosrđe samo da slobodno griješiš. Jao onom, nastavlja sv. 
Augustin, koji se ufa da griješi. Oh, koliko ih se prevarilo i u 
pakao sunovratilo, veli isti svetac ovo prazno i netemeljito ufan- 
je! Tužan ti je onaj koji zlorabi Božje milosrđe, da ga to više 
pogrđuje! Veli sv. Bernardo, da je Lucifera Bog odmah kaznio 
stoga što se odmetnuo s ufanjem da ga neće kazniti. 

Kralj Manasse bijaše grešnik, ali se kasnije obratio i Bog mu je 
oprostio. Ammon, njegov sin, vidjevši kako lako bi oprošteno 
njegovom ocu, uzdajući se u oprost, pusti se po svakojakim 
zloćama; ali za Ammona ne bi milosrđa. Stoga još govori sv. 
Ivan Zlatousti, da se Juda upravo radi toga izgubio, što je gri- 
ješeći uzdao se u Isusovo milosrđe i dobrostivost. Jednom 
riječju, ako nas Bog kroz koje vrijeme trpi, ne trpi nas zauvijek. 

Da bi nas Bog zauvijek trpio, ne bi se nitko izgubio; ali je opće 
mnijenje da se većina kršćana gubi ( govoreći o odraslima) " 
Široka su i prostrana vrata koja vode u propast, i mnogi na nje 
ulaze. "(Mat. 7, 13). 

Tko Boga vrijeđa ufajući se u oproštenje, taj mu se podruguje, 
a ne da se kaje, veli sv. Augustin. No, naprotiv veli sv. Pavao: 
"Bog se ne može ismijati" To bi bilo podrugivati se Bogom, kad 
bi ga uvijek po volji vrijeđali i potom ufali se da ćemo otići u 
Raj: Što čovjek bude posijao, to će i požeti. Tko posije zloću, taj 
se ničemu ne može nadati, osim kazne i Paklu. Mreža, kojom 
vrag lovi i u Pakao vuče sve one kršćane koji se gube, jest ona 
varka kojom ih navlači: Griješite slobodno, jer ćete se sa svim 
grijesima spasiti. Ali, Bog veli: Proklet čovjek koji griješi uzda- 
jući se u oprost. Grešnikovo ufanje poslije grijeha, kad se poka- 
je, Bogu je milo, ali ufanje tvrdokornih jest grdoba kod Boga. 
Takova uzdanja potiču Boga da ne odbaci, kao što bi sluga svog 
gospodara potakao da ga odbaci, kad ga stog ne bi htio slušati, 
jer mu je gospodar dobar. 


Molitva: Oh, moj Bože! Evo me i ja sam jedan od onih koji te 
vrijeđaju, jer si mi tako dobar bio. Ah, moj Gospodine, pričekaj 
me, ne pusti me još, a ja se uzdam s pomoću tvoje milosti, da te 
više neću srditi ni poticati, da me posve od sebe odbiješ. Kajem 
se, neizmjerna dobroto, što sam te vrijeđao, te što sam tako 
zlostavljao tvoje strpljenje. Zahvaljujem ti, da si me čekao. Od 
sad ubuduće neću te više izdavati, kao što sam do sada radio. 
Toliko si me trpio da me jednog dana vidiš kao ljubitelja tvoje 
dobrote. Evo, taj dan je već došao, kao što se nadam. Ljubi te 
iznad svake stvari i više cijenim tvoju milost, nego sva kral- 
jevstva ovog svijeta, i prije nego ju ponovno izgubim, pripravan 
sam tisuću puta prije svoj život izgubiti. Bože moj, radi Isusove 
ljubavi, udijeli mi svetu ustrajnost sve do moje smrti sa tvojom 

svetom ljubavi. Ne dopusti da se ikada više povratim na izdajst- 
va i zloće i da prestanem tebe ljubiti. Marijo, ufanje moje, 
isprosi mi ovu ustrajnost, više ništa te i ne tražim. 


2. Može tko reći: Bog me je toliko puta do sada pomilovao, 
nadam se da će i u buduće prema meni biti milosrdan. No, ja 
odgovaram: Zar zato što je do sad prema tebi bio milosrdan, 
hoćeš da ga i dalje vrijeđaš? Dakle, kako ti govori sv. Pavao, 
tako ti prezireš dobrotu i strpljenje Božje? Zar ne znaš, da te je 
Gospodin do sada podnosio, ne da ga nastaviš vrijeđati, nego da 
se obratiš i oplačeš svoje zloće? Kada ti, uzdajući se u Božje 
milosrđe nećeš prekinuti svoje zloće, prekinuti će ih sam Bog. 
"Ako se ne obratiš, napeti ću svoju strijelu.'(Ps.7). Bog čeka, ali 
kad dođe vrijeme osvete, ne čeka više, nego kazni. "Zato 
Gospodin čeka, da nam se smiluje." (12.30,18). Bog čeka čovje- 
ka da se obrati i popravi, ali kad vidi, da se onim vremenom, 
koje mu je dano i produljeno za oplakivanje grijeha služi za 
umnožavanje istih, tad ono isto vrijeme zove i vapi, da ga sudi. 
Tako ovo vrijeme i toliki podijeljeni oprosti i milosrđa služiti će 
na pooštrenje kazne i da se onaj nevoljnik čim prije posve 
zapusti. A kako ga zapušta? Pošalje mu smrt, ili mu oduzme obi- 
late milosti i ostavi ga s dovoljnom milosti kojom bi se grešnik 
mogao spasiti, ali se neće spasiti. Zaslijepljena pamet, otvrdnu- 
lo srce, zli običaji prouzrokovati će nemogućim njegovo spasen- 
je i tako će ostati zapušten i zanemaren dok nesretno ne zaglavi. 
Ah, koliko pokaranje! Kakav je znak kad gospodar digne ogradu 
i dopusti da svako tko hoće ulazi i hoda po njegovom vinogradu, 
ljudi i živine? Znak je da ga zapušta. Na isti način i Bog radi kad 
koju dušu hoće zapustiti, digne joj ogradu od svakog straha i 
bojazni, grizodušja i ostavi ju u tminama; i tad će u tu dušu 
početi ulaziti svakojake nepodopštine: "Postavio si mrak i nasta- 
la je noć; u nju će se preseliti sve šumske životinje." (Ps.103. 20) 

A onaj zapušteni grešnik što će moći raditi u onom noćnom 
mraku? Prezirati će sve, milost Božju, Raj, opomene, prokletst- 
va; podrugivati će se samim svojim izgubljenjem. 

Bog će ga pustiti na ovom svijetu bez kazni, ali to će za nj biti 
najteža kazna. Ah, kako je strašna ta kazna, kad Bog grešnika 
ostavi u rukama njegovih grijeha, te kad više i ne traži od njeg 
računa! I čini se da se je na nj razljutio kad veli: "Dignuti ću 
svoju brigu od tebe, počivati ću i neću se više ljutiti." 
(Ezek.16,42). Kako se vidi, ostavlja ga na svijetu da ispuni sve 
što može zaželjeti njegovo pokvareno srce:“I ostavio ih je na 
želji njegovih srdaca.(Ps.80). Nevoljni i tužni grešnici koji su na 
ovom svijetu sretni! Znak je da ih Bog čeka, da zauvijek postanu 
žrtve njegove pravde. Pita Jeremija: "Zašto su zločesti sretni?" I 
odmah odgovara: “"Sakupih ih kao marvu za žrtve". Nema veće 
kazne, nego kad Bog dopusti grešniku da slobodno prelazi iz 
grijeha u grijeh, po onom što govori David: "Nagomilaj zloću 
povrh zloće... nek se izbrišu iz knjige živih. "(Ps. 66). Povrh toga 
govori Belarmin: "Nema teže muke, nego kad je grijeh grijehu 
kazna." Bolje bi bilo za svakog nesretnog grešnika da mu je Bog 
poslao smrt odmah iza prvog grijeha, jer umirući, kasnije će 
imati toliko pakla, koliko je zloća počinio. 

Molitva: Moj Bože, u ovom nevoljnom stanju stojeći, već 
vidim da sam zaslužio ostati bez tvoje milosti i bez svjetlosti, ali 
vidjevši svjetlost kojom me sad rasvjetljuješ i čuvši gdje me 
zoveš na pokoru, znak je, da me još nisi zapustio, I kad me već 
nisi zapustio, hajde, moj Gospodine, pomnoži svoja milosrđa 
povrh duše moje, podvostruči svjetlost, pobudi i povećaj želju u 
mom srcu, da tebi samom služim i tebe samog ljubim. Izmjeni 
me, o svemogući Bože i od izdajice i odmetnika, učini me 
velikim ljubiteljem tvoje dobrote i da jednog dana stignem na 
nebo, da zauvijek slavim tvoje milosrđe. Ti mi, dakle, hoćeš 
oprostiti, a ja drugo i ne želim, osim oproštenje i tvoju ljubav. 

Kajem se, neizmjerna dobroto, što sam te toliko puta mojim gri- 
jesima ožalostio. Ljubim te, o najveće dobro, jer mi to zapovi- 
jedaš, ljubim te jer si dostojan svake ljubavi. Ah, moj 
otkupitelju, po zaslugama tvoje krvi, daj da te uzljubi onaj 
grešnik, kog si toliko ljubio i tolikom strpljivošću kroz toliko 
godina podnosio. Po tvom milosrđu svemu se nadam. 

Uzdam se da ću te od sad unaprijed ljubiti sve do moje smrti i 
zauvijek na drugom svijetu. Na vijeke ću slaviti milosrđe Božje. 
I uvijek ću slaviti tvoje milosrđe, o Marijo, koja si mi tolike 
milosti isprosila, sve sam ih dobio po tvom zagovoru. Proslijedi, 
Gospo moja, potpomažući me i izmoli mi svetu ustrajnost. 

Molitva: Pripovijeda se u životopisu sv. Vjekoslava Nusa, 
kako su u Palermu bila dva dobra prijatelja. Jednoć, idući skupa, 
Cesar, tako bijaše jednom ime, reče svom zamišljenom drugu: 
"Eto vidiš, što ti vrijedi da si išao na ispovijed, te si stoga sada 
tako zamišljen? Čuj, iza toga nastavi, jednog dana reče mi 0. 
Nusa, da ću po Božjoj odredbi samo dvanaest godina još živjeti, 
te ako se kroz ovo vrijeme ne popravim, da ću zlom smrću 
završiti. Kroz ovo vrijeme išao sam na sve krajeve svijeta i bolo- 
vao sam, osobito jednom bio sam posve na kraju, ali sad u ovom 
mjesecu u kojem navršavam onih dvanaest godina, zdraviji sam 
nego ikad u mom životu". Poslije tog razgovora pozovu ga da u 
prvu subotu dođe slušati jedan njegov novi igrokaz koji je bio 
sastavio. Sad, što se dogodi? U subotu, dana 24. studenog 1668., 
u onaj čas kad izlaziše na pozornicu, udari ga kap i namah umre 
i izdahnu na rukama jedne žene, isto glumice i tako ovaj prizor 
završi. Sad prijeđimo na nas, brate moj, kad te neprijatelj pak- 
leni napastovati stane da nanovo sagriješiš, ako se želiš izgubiti, 
onda stoji u tvojoj volji griješiti, ili ne; a li onda nemoj govoriti 
da se hoćeš spasiti kad hoćeš griješiti, drži se već izgubljenim i 
zamisli da u onaj isti čas Bog piše tvoju osudu i da ti govori: "Što 
sam imao više učiniti mom vinogradu, a nisam učinio? "(Iz. 5,4). 

Nezahvalniče, što sam drugo imao učiniti za te, a nisam učinio? 
Hajde sad, kad već hoćeš svoje izgubljenje, budi osuđen zauvi- 
jek. Valjda ćeš reći: A_gdje je milosrđe Božje? Ah, nevoljniče! 
Zar to nije milosrđe Božje, što te je kroz toliko godina i s tolikim 
grijesima podnosio? Ti bi trebao uvijek biti prostrt po zemlji 
zahvaljujući mu i govoreći:"Božje je milosrđe što nisam 
propao."Ti počinivši samo jedan teški grijeh učinio si najveće 
zlo, kao da si pod noge bacio najvišeg vladara ovog svijeta; 
toliko si grdoba počinio; da si uvrijedio i svog rođenog brata kao 
što si Boga, ne bi te trpio ni podnosio. Bog te nije samo čekao, 
nego te je mnogo puta i zvao na pokoru da ti oprosti. Što sam 
drugo imao učiniti? Da bi Bog imao kakvu potrebu od tebe, ili 
da si mu učinio kakvo veliko dobročinstvo, bi li ti mogao veće 
milosrđe iskazati? Ako se nanovo vratiš na grijehe, učinit ćeš da 
se njegova milosrdnost promijeni u srdžbu i osvetu. 

Da onu smokvu, koju je gospodar našao bez ploda poslije 
godine dana nakon što joj je oprostio i marljivo ju obrađivao, 
opet ju nađe bez ploda, tko bi se mogao nadati da bi joj gospo- 
dar tako lako oprostio i ne bi ju posjekao? Čuj, dakle, kako pri- 
jeti sv. Augustin:“O, neplodno stablo, za sad uklonjena je sjeki- 
ra, ali ne budi sigurno, biti ćeš posječeno." Veli svetac, kazna ti 
je odgođena, ali nije oproštena; ako i dalje budeš zlorabio nje- 
govo božansko milosrđe biti ćeš posječen, to će te na kraju stići. 
Zar hoćeš čekati da te baš Bog baci u Pakao? Ali, ako te spremi, 
znaj da više za te neće biti spasa. Bog šuti, ali neće šutjeti zau- 
vijek; kad stigne vrijeme osvete, onda više ne šuti:"Ovo si i ovo 
radio i šutio sam. Mislio si, nevaljalče, da ću ti biti sličan! 
"Ukoriti ću te i iznijeti ću sve pred tvoje lice."(Ps. 49, 21). 
Predočiti će ti sva učinjena milosrđa, da te ona sude i zasluženu 
osudu izreknu. 


Molitva: Ah, moj Bože, tužne mene ako ti i dalje ne budem 

vjeran i povratim se na grijehe nakon ove svjetlosti kojom me 
sad rasvjetljuješ! Ova svjetlost jest znak da si spreman oprostiti 
mi. Kajem se, o najveće dobro, od svih nanesenih ti uvreda 
kojim sam pogrdio tvoju neizmjernu dobrotu. Uzdam se da ću 
po tvojoj Krvi primiti oproštenje; ali ako bih se ponovno povra- 
tio na grijehe, uviđam da bih zaslužio osobiti Pakao za se. I ovo 
je ono što me straši, o Bože duše moje; mogao bih se opet 
povratiti da ponovo izgubim tvoju milost. Toliko sam puta 
obećavao da ću ti vjeran ostati i opet sam se usudio odmetnuti 
od tebe. Ah, Gospodine, ne dopusti da se to ikada dogodi! Ne 
dopusti da ponovo upadnem u tu nesreću i izgubim tvoje pri- 
jateljstvo. Kazni me drugim čim hoćeš, ali ovo ne:“Ne dopusti 
da se od tebe odijelim." To sad ponavljam, moj Bože i daj da 
uvijek to isto ponavljam. Ljubim te, Otkupitelju dragi, ne ću se 
više od tebe odjeljivati po zaslugama tvoje smrti, pokloni mi 
veliku ljubav, da me potpuno i čvrsto priveže uza te i da se nika- 
da više od tebe ne odijelim. O, Marijo, majko moja, ako se po 
nesreći opet vratim na prijašnje moje zloće i nastavim Boga vri- 
jeđati, bojim se da me Ti ne ostaviš. Pomozi mi, dakle, svojim 
molitvama, isprosi mi ustrajnost i Isusovu ljubav. 


5. O broju grijeha 
Što se brzo ne izriče osuda protiv grešnika, zato sinovi čovječji 
zlo rade. (Prop. 3.11) 


1. Da Bog odmah kazni čim ga tko uvrijedi, jamačno se ne bi 
toliko vrijeđao ni pogrđivao koliko se danas pogrđuje; ali zato 
što Gospodin odmah ne kazni, nego čeka i trpi, ne znači da će 
Gospodin čekati i trpjeti zauvijek. Mišljenje je mnogih svetih 
otaca, naime sv. Bazilija, sv. Jerke, sv. Ambrozije, sv. Čirila 
Aleksandrijskog, sv. Ivana Zlatousta, sv. Augustina i mnogih 
drugih, kao što je Bog svakom odredio koliko će tko živjeti, 

stupnjeve svetosti ili razuma, koliko hoće, da mu dade, tako je 
isto odredio koliko će komu grijeha oprostiti i kad se taj 
određeni broj navrši, više ne prašta. 

Veli sv. Euzebije:"Bog čeka do određenog broja, a poslije 
ostavlja." Isto tvrde svi gore navedeni oci. 

A ovi sveti oci nisu na slijepo pisali, nego su se oslanjali na 
sveto pismo. Na jednom mjestu reče Gospodin, da suzdrži 
propast Amorea, jer se još ne bijaše navršio broj njihovih grije- 
ha. 

Na drugom opet mjestu govori:"Neću se više smilovati 
Izraelcima." na više mjesta sveto pismo slično govori. Grešnici 
ne vode računa 0 svojim grijesima, ali vodi Bog, da ih uzmogne 
kazniti kad žetva dozri, to jest, kad navrši broj njihovih grijeha. 
Grešnik valja da se straši i već oproštenih grijeha, jer ako nado- 
daš koji novi, moglo bi se dati, da ovaj novi grijeh sa_prošlim 
ispunjava određeni broj i tad za te ne će biti više milosrđa ni 
oprosta. A na jednom drugom mjestu sv. Pismo još jasnije gov- 
ori: "Bog strpljivo čeka do sudnjega dana, da onda narode kazni, 
kad su puni grijeha. "(Mak. 6,14), Tako dakle, Bog čeka do 
onog dana u kom se navrši broj grijeha i onda kazni. 

Od takvih kazni ima mnogo primjera u svetom pismu, osobito 
Saulov, koji naposljetku ne posluša Boga. Bog ga za to zapusti, 
na što je zaklinjao Samuela da se za nj moli. Samuel mu odgov- 
ori:“S tobom se neću povratiti jer si odbacio riječ Božju, zbog 
čega te je Bog od sebe odbacio. “(Kr.15,25). 

Primjer je Baldasarov, koji za stolom pogrdi crkveno posuđe, 
poslije čega ugleda na zidu upisano: Mane, Tekel, Fares. Daniel 
tumačeći mu ove riječi reče: " Izmjeren si i pronađen si, da si 
lud. "(Dan.5,29). Tim mu pokazujući, da su mu grijesi postigli 
mjeru božanske pravde; i tako taj nesretni kralj iste noći bi ubi- 
jen. Ah, kolikim se isto događa, koji za mnogo vremena žive u 
zloćama i kad se navrši broj njihovih grijeha, tad ih smrt pokosi 

i u Pakao strovali! Neki se muče te istražuju broj zvijezda, broj 
anđela ili broj godina koliko će tko živjeti; ali tko bi ikad mogao 
pronaći broj grijeha, koliko će mu ih Bog oprostiti? I s tog valja 
da se strašimo. Tko zna, brate moj i onu prvu nasladu i onaj prvi 
grijeh koji učinismo, hoće li nam Bog oprostiti? 


Molitva: Ah, moj mili Bože, zahvaljujem ti; koliko ih danas 
živi u Paklu sa manje grijeha nego ih ja imam i za njih više nema 
oprosta, niti ikakve nade, a ja evo još živim izvan Pakla i ufam 
se da ćeš mi oprostiti i Raj udijeliti, samo ako htjednem. Da, moj 
Bože, hoću oproštenje. Kajem se više nego od ikakva drugog 
zla, što sam te vrijeđao, jer sam pogrdio tebe, neizmjernu dobro- 
tu. Vječni Oče, pogledaj svog dragog Sina koji je za me na križu 
umro i po njegovim zaslugama oprosti mi. Obećavam da ću 
prije sto puta umrijeti, nego te više vrijeđati. Pogledavši na broj 
prošlih grijeha u od tebe primljenih milosti, svim se pravom 
bojim, ako još i jedan učinim, da bi se popunio broj mojih grije- 
ha i tako bi se nevoljan zauvijek izgubio. Ah, pomozi me svo- 
jom svetom milošću. Uzdam se da ćeš me rasvijetliti i okrijepi- 
ti i tako da ti ostanem vjeran. I ako bi vidio da bi se po čemu 
opet povratio na grijehe, u onaj isti čas pošalji mi smrt, kad vidiš 
da sam u tvojoj milosti. Bože moj, ljubim te nadasve i više se 
plašim da ne izgubim tvoje milosti, nego li same smrti; po svom 
milosrđu ne dopusti da se to igda više dogodi i tvoju milost 
ponovno izgubim. Marijo, majko moja, za ljubav smiluj mi se i 
isprosi mi svetu ustrajnost. 

2. Veli onaj grešnik: Bog je milosrdan i oprostiv. Odgovaram: 
A tko to niječe? Zaista milosrđe Božje jest neizmjerno i sa svim 
tim koliko ih se izgubi? Bog liječi onog koji ima dobru volju. On 
oprašta grijehe, ali ne može dozvoliti volji da griješi. Nastaviti 
će: ali samo mlad. Mlad si? Bog ne računa godine i dob, nego 
grijehe. I ova mjera grijeha nije za svakog jednako određena; 

nekim Bog oprosti sto grijeha, a nekim hiljadu, a neke odmah 
iza drugog grijeha baca u Pakao. Koliko ih je Bog poslao u 
Pakao nakon prvog grijeha? Pripovijeda sv. Grgur kako je neko 
dijete od pet godina bačeno u Pakao stoga što je izreklo samo 
jednu psovku, Očitova presveta Djevica Marija Božjoj službeni- 
ci Blagoslavi florentinki, kako je neka djevojčica od dvanaest 
godina na prvi grijeh bila osuđena. Drugo jedno dijete od osam 
godina odmah iza prvog grijeha umre i izgubi se. Govori se u 
evanđelju kod sv. Mate, pogl. 21., kad je Gospodin našao onu 
smokvu bez ploda, da ju je odmah prokleo, te je usahnula. 
Moguće da bi se kakav bezobraznik našao koji bi stao 
istraživati zašto Bog jednom oprašta tri grijeha, a četvrtog neće? 
U tom pogledu treba razmotriti božanski sud, te s Apostolom 
reći:"O, visino bogatstva, mudrosti i Božjeg znanja! Koliko su 
nedokučivi njegovi sudi i neistraživi njegovi puti. "(Rim.11,33) 
Sveti Augustin veli:"On zna komu će oprostiti, a komu ne." 
Komu više oprašta, to iz ljubavi radi; a komu ne oprašta, tomu 
po pravdi ne oprašta. Nastaviti će tvrdokornik:"Ali ja sam do 
sada toliko puta Boga uvrijedio, pa mi je uvijek oprostio; i po 
tom se nadam , da će mi i ovaj drugi grijeh oprostiti. A ja tebi 
govorim: "Zato što te Bog još nije kaznio, zar te neće nikad ni 
kazniti? Popuniti će se broj i doći će kazna." Jaki Samson općeći 
sa Dalilom nije mislio doći u šake Filistejaca, nego da će ih se 
osloboditi kao i prije. No posljednji put bi uhvaćen i usmrćen. 
Nemoj reći, veli Gospodin, toliko sam grijeha počinio, pa kakvo 
mi se zlo dogodilo? Doći će jedan dan, pa će sve naplatiti i što 
ti je više praštao, to će te više kazniti. Veli Zlatousti, da se je više 
bojati, kad Bog tvrdokornoga trpi, nego kad ga odmah kazni. 
Jer, kako piše sv. Grgur, one koje Bog većom strpljivošću čeka, 
poslije ih većom strogošću kazni ako ostanu nezahvalni. A 
često, nastavlja isti svetac, oni, koji su za dulje vremena trpljeni 
i čekani, umiru nenadano i nemaju više vremena da se obrate. 
34 


Osobito što te je Bog više rasvjetljivao, toliko ćeš se više zasli- 
jepiti i otvrdnuti u grijesima. A sv. Pavao govori:"Nije moguće, 
opće govoreći, da se jedna rasvijetljena duša popravi, kad se 
vraća na prvašnje zloće." 

Strahovito je ono što Gospodin govori protiv onih koji ne žele 
čuti njegovog glasa: "Jer sam vas zvao, a niste se odazvali.. Ja 
ću pak na vašoj propasti smijati i podrugivati vam se. "(Pr.1,14). 
Neka se zapamte ove riječi: "Ja ću se pak"... znače, kako se je 
god onaj grešnik podrugivao Bogu, ispovijedajući se i obećava- 
jući, a poslije ga uvijek izdavao; tako isto će se Bog s njim 
podrugivati na čas njegove smrti. "Kao pas koji se vraća na 
svoje rigotine, isto radi i onaj bezumnik, koji se povraća na 
svoje zloće.(Prov.16,1). Ove riječi tumačeći sv. Dionizije kar- 
tuzijanski veli: "Kako je god gadan i preziran onaj pas koji jede 
što je prije izrigao; na isti način je gadan i preziran pred 
Bogom, koji se povraća na one svoje zloće koje je bio na ispovi- 
jedi zamrzio." 


Molitva: Evo me, Bože moj, pred tvojim nogama, ja sam onaj 
gadni i prezirni pas koji sam se toliko puta ponovno hranio onim 
zabranjenim jabukama koje sam prije bio zamrzio. Ne 
zaslužujem ikakva milosrđa, o moj Otkupitelju! Ali, ona Krv, 
koju si za me prolio, hrabri me i zadužuje da se u nju ufam. Ah, 
koliko sam puta sagriješio, a ti si mi milostivo opet oprostio! 
Obećao sam da te više neću vrijeđati i ja sam se opet vraćao na 
bljuvotine, a ti si mi ponovo oprostio! Što očekujem? Upravo 
ovo, ili da me otpraviš u Pakao ili me pustiš da grijesi mnome 
vladaju, što bi za me veća kazna bila, nego li sam Pakao? Ne, 
moj Bože, popraviti ću se i da ti ostanem vjeran, sve moje ufan- 
je staviti ću u te i kad budem napastovan, uvijek ću se k tebi 
utjecati. Do sad sam se uzdao u svoja obećanja i odluke i zane- 
marivao sam k tebi se utjecati u mojim napastima i ovo je bila 

moja propast. Ne, od sad ubuduće ti ćeš biti jedino moje ufanje 
i jakost i tako ću moći sve učiniti. Udijeli mi, dakle, tvoju milost 
po tvojim zaslugama, o Isuse moj, da ti se uvijek budem pre- 
poručivao i pomoć od tebe molio u mojim potrebama. Ljubim 
te, o najveće dobro i tebe samog ću ljubiti i ništa drugo; ali me 
moraš potpomagati. I ti me još pomozi svojim zagovorom, o 
Marijo, majko moja, uvijek me drži pod svojim plaštem i daj da 
te uvijek budem zvao, kad budem napastovan. 

Tvoje sveto ime biti će moja jaka obrana. 

3. "Sinko, sagriješio si; ne __povraćaj se više na nje, nego za 
prošaste moli da ti se oproste. '"(Crk.21,1) 

Evo, kako te opominje tvoj Gospodin, kršćanine moj, jer hoće 
da se spasiš: sinko, ne vrijeđaj me više nego od sad unaprijed 
samo traži oproštenje za prošle svoje grijehe. 

Brate moj, koliko si više vrijeđao Boga, toliko se imaš strašiti 
i čuvati, da ga više ne vrijeđaš, jer još sam sa jednim grijehom 
mogao bi doći pred božanski sud i biti osuđen. Ne kažem da ćeš 
se uistinu odmah izgubiti, čim drugi grijeh učiniš, jer to ne 
znam; nego bi se to lako moglo dogoditi. Zato kad budeš napas- 
tovan, reci:" A tko zna hoće li mi Bog više oprostiti, te se ne 
izgubim?! Za ljubav reci mi: kad bi i najmanje sumnjao, da u 
kakvu jelu ima otrova, bi li ga jeo? Bi li išao onim putem, na 
kojem misliš da te čekaju neprijatelji s namjerom da ti život 
oduzmu, a mogao bi drugim sigurnijim pobjeći? I tako kakvu 
sigumost možeš imati, koliko li možeš i pomisliti kad se 
povratiš na grijehe, da ćeš se moći srdačno vraćati na prijašnje 
bljuvotine? Ili griješeći, da ti Bog neće poslati smrt u onaj isti 
čas kad staneš griješiti ili poslije grijeha, da te neće odbaciti? 

Ah, Bože! Kad kupuješ kakvu kuću, svom pomnjom gledaš da 
za nju ne daš više nego vrijedi i da ne prospeš novac uzalud. 
Ako misliš uzeti kakav lijek, najprije se osvjedočiš da ti ne bi 
škodio. Kad prelaziš preko kakva potoka pomnjivo paziš da u nj 

ne padneš. A radi jedne nevoljne, smrdljive i uprav živinske 
naslade hoćeš da staviš na pogibelj svoj vječni spas, veleći: 
Nadam se da ću se ispovjediti? 

No pitam te ja: kad ćeš se ispovjediti? U prvu nedjelju. A tko 
ti jamči da ćeš do nedjelje živjeti? Sutra. A tko ti obećava ono 
sutra? Veli sv. Augustin, kako možeš odlučiti da ćeš se sutra 
ispovjediti, kad ne znaš hoćeš li i jedan sat još živjeti? Bog je 
obećao, slijedi isti svetac, oprostiti onom, koji se skrušeno poka- 
je, ali ono sutra nije nikom obećao, a pogotovo onima koji ga 
vrijeđaju. Ako sad griješiš, možda će ti Bog dati vremena da se 
popraviš i pokoru učiniš, a možda i neće, i ako ti ga ne da, što 
će onda zauvijek s tobom biti? Međutim, ti radi jedne nevoljne 
naslade upropaštavaš dušu i stavljaš ju na pogibelj, da zauvijek 
ostane izgubljena. Bi li ti stavio na pogibelj svojih hiljadu duka- 
ta radi ove nevoljne i smrdljive naslade? Još: bi li za onu časo- 
vitu i kratku nasladu pustio sve što imaš, novac, kuće, imanje, 
slobodu i sami svoj život? Ne bi, onda kako bi za onaj grijeh dao 
dušu Raj i svog Boga? Reci mi je li istina ono što nas vjera uči, 
da postoji Raj, Pakao i vječnost? Vjeruješ li, ako te smrt pokosi 
u smrtnom grijehu, da ćeš se zauvijek izgubiti? Zar to nije veli- 
ka ludorija i drzovitost sam sebe osuđivati na vječne muke, gov- 
oreći: "Nadam se da ću se kasnije popraviti?" Bi li se našao takav 
luđak, koji bi otrov popio govoreći: Može biti da ću se lijekovi- 
ma izliječiti; a ti hoćeš, da se osudiš na vječnu smrt, govoreći i 
sam sebe zavaravajući: Moglo bi se desiti, da ću se izbaviti iz 
propasti? O ludosti, koja si odnijela i nosiš tolike duše u Pakao! 
Gospodin Bog prijeti. "Griješio si drzovito uzdajući se u 
božansko milosrđe, iznenada će te stići kazna, a nećeš znati 
odakle dolazi: "(Iz.14,10) 


Molitva: Evo, gospodine, jednog od onih luđaka koji je toliko 
puta izgubio dušu i svoju milost, uzdajući se da će ih opet prib- 

aviti. Ah! Da si mi smrt poslao u onaj čas, one noći kad sam bio 
u grijehu, što bi od mene bilo? Zahvaljujem tvom milosrđu, što 
me je čekalo, te što mi sad pokazuje moje ludorije. Već vidim 
gdje hoćeš da se spasim i ja ću se spasiti. Kajem se, o neizmjer- 
na dobroto, što sam ti toliko puta leđa okrenuo i svim te srcem 
ljubim. Ufam se u zasluge tvoje pregorke muke, o Isuse moj, da 
neću više ludovati; oprosti mi brzo i primi me u svoju milost, a 
ja te više nikada neću ostaviti. Ah, ufam se, o moj slatki 
Otkupitelju, da nikad više neću biti bez tvoje milosti i ljubavi, 
Udijeli mi svetu ustrajnost i daj da ju uvijek budem molio, 0so- 
bito kad budem napastovan zazivajući u pomoć tvoje sveto Ime 
i tvoje svete Majke, govoreći: Isuse moj, pomozi mi. Da, 
Kraljice moja, utičući se k tebi, neprijatelji me neće nikad moći 
svladati. I ako napast ustraje isprosi mi da te neprestano i ja zazi- 
vam u pomoć. 


6. Biti u milosti Božjoj jest veliko dobro, a veliko zlo ne 
imati Božje milosti. 
Čovjek ne poznaje njezine vrijednosti. (Job 28, 13) 


1. Veli Bog: Tko zna razabrati dragocjenije stvari od prostih, 
sličan je Bogu, kad zna zlo zamrziti, a dobro odabrati. 
Pogledajmo kakvo je dobro milost, a kakvo zlo nemilost. Čov- 
jek ne zna cijeniti milosti Božje i zato ju zamjenjuje za ništa, 
daje ju za jedan prolazni dim. za malo zemlje, za jednu živinsku 
i časovitu nasladu; ali ona vrijedi nebrojena blaga kojim 
zaslužujemo prijateljstvo Božje ( kako veli Bog po ustima 
mudroga). Tako dakle duša koja se nalazi u milosti Božjoj jest 
Božja prijateljica. Pogani, koji ne imaše svijetla vjere držahu 
nemogućim da prosti stvor može prijateljevati s Bogom i sudeći 
po naravnom shvaćanju pravo su govorili, jer prijateljstvo, kao 
što veli sv. Jeronim, prijatelje izjednačuje. No Bog je na više 

mjesta izjavio da mi po njegovoj milosti postajemo njegovi pri- 
jatelji, ako opslužujemo njegove zapovijedi: "Vi ste mi prijatelji, 
ako opslužujete, što sam vam naredio." (Iv.15,14). 

Zato kliče sv. Grgur: O, neizmjerna dobroto Božja! Ne 
zaslužujemo ni da nas nazove svojim slugama, a on nas zove 
prijateljima! 

Koliko bi se držao sretnim onaj, koji bi svog kralja imao za pri- 
jatelja. Bila bi velika bezobraznost bilo kojeg sluge, kad bi 
tražio da sklopi prijateljstvo sa svojim vladarom. Ali to nije 
bezobraznost, kad duša traži da se sprijatelji sa svojim Bogom. 

Pripovijeda sv. Augustin, kako su neka dva dvorjanina carske 
pratnje došla u jedan pustinjački samostan. Jedan od njih uze 
čitati život svetoga Ante opata. Čitanjem njegovo srce počelo sa 
odvajati od zemaljskih dobara i svjetskih želja. Zatim obrati se 
prema svom drugu i progovori mu ovako:"Što mi tražimo? 
Služeći našeg cara, možemo li se ičem drugom od njega nadati, 
no njegovu prijateljstvu? I sve kada bi se popeli do tolikog stup- 
nja, tad bi još više stavili na pogibelj naš vječni spas, a sve te 
časti dokle bi trajale? Ali ne, teško da ikada svog cara mogu 
imati za prijatelja, a prijatelj Božji, ako hoću, mogu odmah 
postati. " 

Tko je, dakle, u milosti Božjoj, taj je prijatelj Božji. Još više 
postaje njegovim sinom. Ovo je velika sreća, koju nam je prib- 
avila božanska ljubav po Isusu. Štoviše duša u milosti jest 
zaručnica Božja. Zato otac rasipnoga sina, dobivši ga opet u 
milost, naredi da mu se dade prsten u znak zaruka. K tomu još 
postane stan Duha svetoga. Sestra Mara Dognes pri krštenju 
jednog djeteta vidjela je gdje vrag iz djeteta izlazi, a Duh sveti 
ulazi s pratnjom anđela. 


Molitva: Dakle, Bože moj, moja duša dok je stala u tvojoj 
milosti, dotle je bila tvoja prijateljica, kćer, zaručnica i prebival- 

ište; a poslije griješeći to je sve izgubila i postala tvoja nepri- 
jateljica i robinja Pakla. No, zahvaljujem ti što mi daješ vreme- 
na da opet zadobijem tvoju milost, o moj Bože. Kajem se što 
sam te vrijeđao i žalim više nego ikakvo drugo zlo, o neizmjer- 
na dobroto i ljubim te povrh svake stvari. Ah, primi me nanovo 
u svoje prijateljstvo. Po tvom milosrđu ne odbij me od sebe. 
Znam vrlo dobro po mojim zaslugama da bi me trebao zauvijek 
odbaciti, ali Isus zaslužuje da me opet pokorna primiš, i to iz 
ljubavi žrtve u kojoj je sam sebe tebi prikazivao na Kalvariji. 
Oče moj, ovako me je tvoj ljubazni Sin učio da te zazivam, Oče 
moj, dođi i sa svojom milosti kraljuj u mom srcu; daj da samo 
tebi služim, za te samo živim i tebe samo ljubim. Ah, ne dopusti 
da me neprijatelji napastuju jače, nego ih mogu svladati. 
Oslobodi me Pakla, ali me prije sačuvaj od grijeha, koji me on 
jedini može strovaliti u Pakao. O, Marijo, moli za me i izbavi me 
iz ovog velikog zla, ne daj da ikada više sagriješim i ostanem 
bez Božje milosti. 

2. Veli sv. Toma Akvinski da dar milosti nadmašuje svaki drugi 

dar koji jedan stvor može primiti, dočim milost čovjeka čini 
dionikom same Božje naravi. Toliko nam je Isus svojom mukom 
zaslužio: dao nam je onaj sjaj koji je primio od Boga. Jednom 
riječju, tko je u milosti Božjoj, taj se samim Bogom sjedinjuje. 
Reče naš Otkupitelj da u dušu, koja je u milosti Božjoj, dolazi 
presveto Trojstvo, da u njoj stanuje. 
Duša, koja je u milosti i čista od grijeha, pred očima Božjim, 
tako je lijepa, da ju sam Bog hvali: “Koliko si lijepa, prijateljice 
moja! Koliko si lijepa. "(Kant.4.1). Rekao bi da Gospodin ne zna 
dignuti svojih očiju s duše, koja ga ljubi, ni svoje uši od nje 
odvratiti u svemu, što se od njega traži. Govoraše sv. Birgja, da 
čovjek ne bi mogao gledati ljepotu duše nalazeći se u milosti 
Božjoj, a da ne bi umro od radosti. I sv. Katarina Sienska gleda- 
jući jednu dušu koja se nalazila u milosti Božjoj reče, da bi 

drage volje svoj život dala, samo da ona duša ne bi izgubila onu 
ljepotu, i zato je ova svetica uvijek ljubila zemlju, kuda bi 
svećenici prolazili misleći da se po njima dušama povraća 
milost Božja. 

Koliko, pak, zasluga može steći duša koja je u milosti! 

Svakog časa može zadobiti vječnu slavu, sv. Toma veli, da 
svaki čin, koji duša iz ljubavi učini, zaslužuje posebni raj. Zašto 
dakle, zavidimo velikašima ovog svijeta? Ako smo u milosti 
Božjoj, svakog časa možemo mnogo većih velikoća i ljepota 
steći na nebu. 

Neki brat Isusove družbe, kako piše Petrinjani u svojim živo- 
topisima, poslije smrti ukazao se jednom svom drugu i rekao 
mu, da se spasio zajedno sa Filipom drugim, španjolskim kral- 
jem i da obadvojica već uživaju vječnu slavu; ali koliko je na 
zemlji od njega manji bio, da je sad na nebu od istog toliko viši 
u Raju. 

Nadalje, samo onaj, koji ju kuša i ima, može shvatiti mir, koji 
i na ovom svijetu uživa duša koja se nalazi u milosti 
Božjoj:"Okušajte i vidite, koliko je sladak Gospodin".(Ps.33). 
Riječi Gospodinove ne mogu pogriješiti: "Veliki mir ljubiteljima 
tvog zakona".(Ps.118,65). Mir, koji je s Bogom sjedinjen 
natkriljuje sve naslade koje osjetila i ovaj svijet mogu dati. 


Molitva: O, Isuse moj, Ti si onaj dobri pastir, koji si se pustio 
usmrtiti, da nama, tvojim ovčicama, život povratiš. Dok sam od 
tebe bježao, ti si mi išao u susret tražeći me; primi me sad, kad 
ja tebe tražim i skrušeno se k tebi vraćajući padam pred tvoje 
svete noge. Nanovo mi daj tvoju milost koju sam nevoljno svo- 
jim opakim zloćama izgubio. Iz sveg se srca kajem, i od teške 
žalosti bi umro, što sam Ti toliko puta leđa okrenuo i bježao od 
tebe. Oprosti mi po zaslugama one pregorke muke, koju si na 
križu ža me pretrpio. Sveži me slatkim lancima tvoje svete 

ljubavi i ne daj da ikada više od tebe pobjegnem. Daj da strplji- 
vo podnesem sve muke i nevolje koje mi budeš poslao, kad sam 
već zaslužio vječne muke u Paklu. Daj da dragovoljno primim 
sve poruge od ljudi, kad sam već zaslužio ostati u Paklu zauvi- 
jek pod vražjim nogama. Jednom riječju, daj da potpuno 
poslušam i izvršim sva tvoja nadahnuća i svaku svjetsku pro- 
tivštinu nadvladam za tvoju ljubav. Odredio sam, da ću unapri- 
jed samom tebi služiti; drugi neka govore što hoće, ja ću samo 
tebe ljubiti, o preljubljeni moj Bože. Tebi samo ću ugađati, ali 
mi pomozi, jer bez tvoje pomoći ne mogu ništa činiti. Ljubim te, 
Isuse moj, svim srcem i uzdam se u tvoju Krv. Marijo, ufanje 
moje, pomozi mi svojim molitvama. Dičim se da sam ti sluga; a 
ti se ponosiš što grešnike spašavaš, koji ti se utječu; pomozi mi 
i spasi me. 

3. Pogledajmo sad nesretno stanje u kojem se nalazi duša koja 
je u nemilosti Božjoj. Najprije, ona je odijeljena od Boga, svog 
najvećeg dobra. Tako dakle niti je ona više Božja, niti je Bog 
njezin:"Vi niste više puk moj, ni ja vaš."(Oz.1.9). Ne samo da 
nije više njegova, nego ju i mrzi i u Pakao osuđuje. Gospodin 
Bog nikakvog svog stvora ne mrzi, ni najsitnijih životinjica; ali 
Bog ne može dopustiti da grešnika ne mrzi. Da, jer Bog ne može 
ne mrziti grijeh i zloću, koja se u svem protivi njegovoj svetoj 
volji, stoga mrzeći grijeh dosljedno mrzi i grešnika, koji je s gri- 
jehom usko spojen. 

Ah, Bože dragi, ako tko živi u neprijateljstvu sa svojim 
vladarom ovdje na zemlji, ne može mirno spavati, neprestano se 
bojeći zaslužene smrti. Tko je pak, u neprijateljstvu s Bogom, 
kako može biti miran i slatko spavati? Zločinac više puta prib- 
jegne u koje daleko mjesto ili zakloni se u kakvu šumu i tako 
izbjegne srdžbu svog vladara; ali tko može uteći ispred Božjih 
ruku? Gospodine, govoraše David kralj, da se popnem gore na 
nebo, da se sakrijem u Pakao, gdje god odem, tvoja će me ruka 

dohvatiti. 

Nevoljni grešnici! Oni su prokleti od Boga, prokleti od anđela, 
prokleti od svetih, proklinju se još i na zemlji svaki dan od svih 
svećenika, od svih redovnika, koji proglašavaju govoreći 
božansku službu; Proklet tko ostavlja tvoje zapovijedi. 

Suviše grijesima i nemilošću Božjom gubimo sva prava i 
zasluge na Nebo. Čovjek, makar zaslužio koliko sv. Pavao 
pustinjak koji je devedeset osam godina proživio u jednoj peći- 
ni, koliko sv. Franjo Zaverio, koji je Bogu zadobio dcset miliju- 
na duša; da zasluži koliko sv. Pavao apostol, koji je pred Bogom 
toliko zasluga stekao, kako veli sv. Jeronim, koliko svi drugi 
apostoli; ako taj, nakon svih tih zasluga, jednom teško sagriješi, 
gubi sve. I ovo je propast koju nemilost Božja sobom nosi, od 
Božjeg sina postaje Luciferovim sužnjem, od prijatelja čini ga 
najveće prezirnim neprijateljem, od baštinika Raja, postaje 
osuđenikom Pakla. Govoraše sv. Franjo Saleski, kad bi anđeli 
mogli plakati, gledajući nesretno stanje jedne duše koja smrtno 
sagriješi i izgubi božansku milost, da bi oni iz sažaljenja stali 
plakati. Ali, to je još veća žalost, što bi anđeli, kad bi mogli 
plakali, a grešnik ne plače, nego mirno počiva. Sv. Augustin 
govori da onaj koji živinu, ovcu, kozu, konja ili vola izgubi, niti 
jede, niti spava, nego plače i žali; a izgubi li milost Božju, jede, 
pije, mirno spava i ne plače. 


Molitva: Evo nevoljnog i tužnog stanja u koje sam nesretan 
zapao, o moj slatki Otkupitelju! Ti da me učiniš vrijednim tvoje 
milosti potrošio si trideset tri godine u znoju i mukama, a ja za 
jedan kratkotrajan čas otrovne naslade zamrzio sam ju i za ništa 
izgubio. 

Hvala ti na tvom milosrđu kojim mi daješ još vremena da ju 
ponovno zadobijem, samo ako htjednem! Da, raditi ću koliko 
budem mogao da ju opet pribavim, Reci mi što imam raditi, pa 

da mi oprostiš? Hoćeš da se pokajem? Da, Isuse moj, iz sveg se 
srca kajem što sam vrijeđao tvoju neizmjernu dobrotu. Hoćeš da 
te ljubim? Ljubim te iznad svake stvari. Do sada sam veliko zlo 
radio što sam ljubio stvorove i ispraznosti ovog svijeta. Od sada 
ću za te živjeti, tebe samog ću ljubiti, moj Bože, moje blago, 
moje ufanje, moja snago i sve moje. Tvoje zasluge, tvoje svete 
Rane biti će moje ufanje i moja snaga. Uzdam se, da ćeš me 
okrijepiti i ojačati, da ti uzmognem vjernost sačuvati. Primi me, 
dakle, u svoju milost, o moj Spasitelju i ne daj da te više izgu- 
bim. Srce mi otrgni od svjetskih požuda i raspali ga svojom 
ljubavlju. Marijo, majko moja, daj da plamtim ljubavlju prema 
Bogu, kao što si Ti plamtjela. 


7. Ludost grešnika 
Mudrost ovog svijeta, jest ludorija pred Bogom. (1. Kor.3, 19). 


1. Časni Ivan Avila, ovaj svijet razdijelio je u dvije tamnice, 
jednu za one koji ništa ne vjeruju, a drugu za one koji vjeruju, a 
grešno žive udaljeni od Boga: za ove posljednje govoraše, da bi 
trebala luđačka tamnica. No, najveća je nevolja ovih nesretnika 
što se pametnim i razboritim drže, budući da su najluđi na svi- 
jetu. A što je najgore, ovakvih je nebrojeno mnoštvo. Netko 
zamahnita za častima, netko za nasladama, a netko opet za 
drugim kojim ništetnim blagom ovog svijeta. I ovi se usuđuju 
svete nazivati budalastim, što su mrzili dobra ovoga svijeta da 
lakše dobiju vječni spas i svog Boga koji je najveće pravo dobro. 
Strpljivo podnijeti svjetske poruge, te primljene uvrede oprosti- 
ti svom bližnjem, to smatraju velikom budalaštinom; uzdržati se 
od tjelesnih naslada i svoje tijelo pokorama mučiti, za njih je 
bedastoća; bedastoća je odreći se koje časti, bogatstva; bedas- 
toća je ljubiti samoću i živjeti u poniznosti i skromnosti. Ali, na 
to ne paze što Gospodin njihovu mudrost naziva ludorijom: 

Mudrost ovog svijeta, jest ludost pred Bogom. 

Ah, doći će dan u kojem će priznati i uvidjeti svoju ludost, ali 
kad će to biti? Onda kad već više neće biti lijeka i reći će oča- 
jni: Ah, nevoljni i tužni ti bijasmo! Život svetih držasmo za 
budalaštinu, a sad vidimo da smo mi bili prave budale. Evo, oni 
su stavljeni u sretni broj Božjih sinova i među svetim stekli sreću 
i to vječnu sreću, koja će ih zauvijek u sreći i blaženstvu 
uzdržati; a mi nevoljni ostali među vražjim robovima, osuđeni 
na vječne paklene muke. Dakle mi smo pogriješili što smo zak- 
lapali oči božanskoj svjetlosti; a to je što će nas najviše i unes- 
rečiti, što našu pogrešku ne možemo više popraviti, niti ćemo 
ikada moći, dok je Bog Bogom. 

Kolika je to ludorija radi jedne ništetne dobiti, radi ono malo 
dima, radi one časovite naslade izgubiti milost Božju! Izgubiti 
Raj! Što sve ne radi jedan sluga da zadobije milost kod svog 
vojvode? Oh, Bože milostivi! Radi jedne nevoljne naslade izgu- 
biti najveće dobro, koje je Bog! Izgubiti Raj, izgubiti i mir na 
ovom svijetu, pustivši grijeh i svoju dušu, koji svojim grizoduš- 
jem neprestano muči! I sam sebe osuditi u vječne muke i nevol- 
je! Bi li uzeo onu zabranjenu nasladu za koju bi ti se poslije 
imala ruka na vatri spaliti? Bi li učinio onaj, kad bi odmah iza 
njega morao izgubiti sto ili dvije stotine forinti? Vjeruješ, a i 
znaš, da griješeći gubiš Boga, raj, te da ćeš na vijeke biti osuđen 
u vatri, pa opet nećeš prestati griješiti? 


Molitva: O, Bože, duše moje, što bi sad u ovaj sat od mene bilo 
da nisi toliko milosrdan bio prema meni? Bio bih u Paklu, u 
vječnoj kući budalastih, kakav sam i ja bio. Zahvaljujem ti, moj 
Gospodine, i molim te da me nesretna ne zapustiš u ovoj moj 
sljepočći. Zaslužio sam da me zauvijek ostavi tvoje svjetlo, ali 
vidjeh da me tvoja milost još drži. Čujem gdje me nježno i 
ljubazno zove da od tebe zatražim oproštenje i da se ufam da ću 

dobiti velikih stvari, nakon tolikih uvreda koje sam ti nanio. Da, 
moj Spasitelju, nadam se da ćeš me opet primiti za sina. Znam 
da nisam zaslužio ni da tako budem pozvan, jer sam te toliko 
puta u lice pogrdio. Ali čujem gdje ti ideš i tražiš izgubljenu 
ovcu i veseliš se kad zagrliš izgubljenog sina. Oče moj dragi, 
kajem se i žalim što sam te vrijeđao, padam pred tvoje noge i 
neću otići dok mi ne oprostiš i ne blagosloviš me. Blagoslovi 
me, Oče moj, i tvoj sveti blagoslov neka mi ulije u dušu veliku 
žalost za počinjene moje zloće, veliku ljubav prema tebi. Ljubim 
te, Oče moj, svim te srcem ljubim. Ne daj da ikad više od tebe 
odem. Oduzmi mi sve, samo ostavi mi svoju ljubav. O, Marijo, 
ako je Bog moj otac, onda si mi ti Majka. Blagoslovi me još i Ti, 
ne zaslužujem da budem tvoj sin, nego me primi kao slugu; ali 
daj da budem sluga, koji će te uvijek nježno ljubiti i uvijek se 
uzdati u tvoju moćnu zaštitu. 

2. Nevoljni grešnici trude se i muče da postignu svjetsko znan- 
je i zanate, da lakše dobiju dobra ovog života koja će za malo 
prestati; a zanemaruju dobra onog svijeta koja neće nikada 
prestati! Tako izgube svijest, ne da postanu samo luđaci, nego se 
izmiješaju sa životinjama; te životinjski živeći ne razabiru što 
je dobro, što li zlo, nego jedino slijede onaj životinjski nagon 
tjelesnih osjetila, služeći se samo onim što zasad tijelu godi, ni 
najmanje ne misleći na ono što gube, ni na vječnu propast, koju 
iznad sebe zazivaju i navlače. No takvo djelovanje nije ljudsko 
nego životinjsko. Piše sv. Ivan Zlatousti:"Ono je čovjek, koji 
čuva zdravu ljudsku sliku, to jest, kad živi po razlogu, a ne po 
tjelesnim požudama." Da Bog kojoj životinji dade razum i da 
počne razložno raditi, reklo bi se, da umno radi kao čovjek, 
obratno isto tako valja reći, kad čovjek djeluje po požudama 
protiv razloga, valja reći, da taj čovjek životinjski radi. 

Tko pametno radi po razlogu, taj svoju budućnost predviđa, to 
jest, što će ga na životnom putu stići; smrt, sud, a poslije ovog 

Raj ili Pakao. Ah, koliko je pametniji onaj najprostiji seljak koji 
se spasi, od onog najmoćnijeg vladara, koji se izgubi! Ah, Bože! 
Zar svako ne bi držao za mahnita onog, koji bi, da sad dobije 
jedan novčić, stavio na pogibelj da izgubi sav svoj imetak? Tko, 
dakle, zbog jedne kratke naslade izgubi dušu i stavi se na pogi- 
belj, da ju zauvijek ne izgubi, zar taj nije lud? Ovo je ona propast 
mnogih duša koje se gube; što paze samo na dobra i zla vre- 
menita, a na dobra i zla vječna i ne obaziru se niti najmanje. 
Bog nas nije postavio na ovaj svijet da zgrćemo blago, stječe- 
mo časti i da svoje tijelo zadovoljavamo, nego da dobrim djeli- 
ma zaslužimo vječni život. I jedino se imamo brinuti da 
postignemo ovu svrhu za koju nas je Bog stvorio. Ali nesretni 
grešnici ovu svrhu najviše preziru; jedino misle na sadašnjost, 
putuju u smrt, svakim časom približavaju se vječnosti, a ne paze 
kuda idu. Što bi se reklo o onom mornaru, pita sv. Augustin, kad 
bi na pitanje, kud ide, odgovorio da ne zna ni on sam? Svako bi 
rekao da taj vozi svoju lađu, da s njom zajedno potone u more. 
Takvi su svi mudraci ovog svijeta koji dobro znaju stjecati, šetati 
se, zauzimati odličnija mjesta, a ne znaju spasiti svoju dušu, Bio 
je pametan bogati raskošnik, što je znao steći veliko blago, ali je 
napokon umro i pokopan u paklu. Bio je pametan Aleksandar 
Veliki, koji je tolika kraljevstva podjarmio pod svoju vlast, ali 
kroz malo godina _umre i ode u vječnu propast. Bio je pametan 
Henrik VIII, koji se znao održati na prijestolju odmetnuvši se od 
crkve, ali napokon sam uvidi da gubljaše dušu i reče: "Izgubili 
smo sve." Koliko nevoljnika sad u Paklu plače i viče: "Što nam 
je koristila ona oholost, ona prokleta nadutost, ono nebrojeno 
blago i silno bogatstvo na zemlji? Sve je to prošlo kao sjena": 
(Mudr. 5,8.). Evo, sva ta dobra ovog svijeta za nas su prošla kao 
dim, a drugo nam nije ostalo, osim plača i vječne muke. 
Kršćanine moj, na ovom svijetu Gospodin je pred nas stavio 
život i smrt, to jest, ili živjeti bez tjelesnih naslada i doći u život 

vječni, ili uživati ih sa vječnom smrti. Što veliš? Odaberi kao 
čovjek, a ne kao životinja koja nema razuma. Odaberi kao pravi 
kršćanin koji vjeruje i govori: "Što koristi čovjeku da sav ovaj 
svijet zadobije, a dušu svoju pak izgubi?" 


Molitva: Ah, moj Bože! Dao si mi razum, darovao si mi svjet- 
lost vjere, a ja sam do sada živio kao životinja, izgubio tvoju 
milost radi nevoljnih tjelesnih naslada koje su prošle kao vjetar; 
a sad drugog i nemam ništa izvan nemira u duši i račune s 
božanskom pravdom. Ah, moj Gospodine! Ne sudi me po 
mojim zaslugama, nego sa mnom postupaj po svome milosrđu. 
Rasvijetli me; daj mi veliku žalost da oplačem uvrede koje sam 
ti nanio i oprosti mi. Ja sam izgubljena ovca; ako me ti ne 
potražiš, ostat ću izgubljena. Smiluj mi se po onoj Krvi koju si 
iz ljubavi prema meni prolio. Kajem se, neizmjerna dobroto, da 
sam te ostavio, te odrekao se tvoje milosti. Umro bih od žalosti; 
ali svakako povećaj mi žalost. Daj, da dođem u Nebo i pjevam 
tvoja milosrđa. O, Marijo, majko moja, Ti si moje utočište, moli 
Isusa za me; moli ga da mi oprosti i udijeli mi svetu ustrajnost. 

3. Uvjerimo se, braćo moja, da su ono pravi mudraci, koji znaju 
sebi pribaviti božansku milost i Raj. Molimo, dakle, neprestano 
Gospodina Boga da nam dade mudrost svetih, koju svakome 
poklanja, tko ju od njega moli. Ah, koliko je lijepa ta umjetnost, 
tko zna Boga ljubiti i svoju dušu spasiti, pravim putem hodeći. 
Spas duše jest najpotrebitija stvar. Da sve znamo, a ne znamo 
dušu spasiti, sva ta znanost neće nam za ništa koristiti i ostat 
ćemo zauvijek nesretni; ali naprotiv ostat ćemo zauvijek 
blaženi, samo ako znademo Boga ljubiti, makar drugo i ne znali 
ništa: Blažen tko te pozna, makar drugo i ne znao, veli sv. 
Augustin. Jednog dana brat Egidije reče sv. Boni: Sretan ti si, 
oče Bono, kad znaš toliko stvari, a ja kukavna neznalica ne 
znam ništa, te se možeš bolje od mene posvetiti. Čuj, odgovori 

mu svetac, ako jedna baka zna bolje od mene Boga ljubiti, onda 
je i svetija od mene. Na što fra Egidije stade vikati: Starice, 
starice, čuj, čuj. Ako Boga ljubiš možeš svetija biti od našeg oca 
Bone. 

Ustanu neuki i nebo ukradu, govoraše sv. Augustin. Koliko 
prostaka ne zna čitati ni pisati, ali znaju Boga ljubiti, pak se 
spase, a koliko se naučenjaka gubi? Prvi su pravi mudraci, a 
posljednji ništa. Ah, koliko bijahu pametni sveti Paskal, sveti 
Felix kapucin, sv. Ivan zvan Božji, koji bijahu puke neznalice u 
svjetskim znanostima! Koliko veliki pametnjaci bijahu, koji 
ostavivši svijet, zatvoriše se u samostane i življahu po pustin- 
jama, kao sveti Blagoje, sv. Frano Asiški, sv. Vjekoslav Tološki, 
koji se kraljevske krune i prijestolja odreče! Koliko mnoštvo 
pametnih mučenika, tolike djevice, koje odrekavši se velikašk- 
ih zaruka i svadba, odoše i za Isusa svoj život dadoše. Ovo priz- 
naju i svjetski ljudi, i kad vide koga, da se je Bogu dao, gov- 
ore:"Blažen onaj, jer nastoji da svoju dušu spasi! Oni, koji 
ostavljaju dobra ovog svijeta, da se Bogu posvete, zovu se ljudi 
razočarani, ljudi, koji poznaju pravu istinu. Oni, dakle, koji 
ostavljaju Boga radi dobara ovog svijeta, kako se imaju zvati? 
Zavarani ljudi. 

Brate moj, s kojim bi od tih želio doći u društvo? 

Da odabereš dobro, savjetuje te sv. Ivan Zlatousti, da najprije 
obiđeš grob. Grobnice su lijepa škola za upoznati ništetnost 
zemaljskih dobara i za dokučiti znanost svetih. Reci mi, veli 
Zlatousti, znaš li ondje razabrati koji je bio plemić, koji li 
bogataš i književnik? Od moje strane veli svetac:"Ondje ništa 
drugo ne vidim, izvan smrada, kostiju i crvi. Sve je igra, san, 
mrak. No, kršćanine moj, da postaneš pametan nije dovoljno što 
ćeš upoznati znamenitost tvoje svrhe, nego valja poduzeti i 
potrebita sredstva da do nje dođemo. Svi bi željeli da se spase i 
svetim učine, onda zašto se ne služe sredstvima za to potrebitim 

i ne posvećuju se, nego se napokon gube? Treba se kloniti 
grešnih prigoda, češće primati svete sakramente, moliti i prije 
svega u našem srcu učvrstiti evanđeoske istine. Što koristi čov- 
jeku, da sav svijet zadobije? Tko ljubi svoju dušu izgubit će ju. 
To će reći, valja da i svoj život prigorimo i izgubimo, da dušu 
spasimo. Tko hoće da me slijedi, neka se sam sebe odrekne. 
(Mat.15,24). Tko će Isusa slijediti, valja da se odrekne vlastite 
ljubavi i naslada, koje traži. Naš spas ovisi o vršenju njegove 
božanske volje, te ovih i drugih sličnih istina. 


Molitva: O, Oče milosrđa, pogledaj ne moje nevolje i smiluj 
mi se; rasvijetli me i daj da upoznam moje prošle ludorije, da ih 
gorko oplačem, te da upoznam tvoju neizmjernu dobrotu, da je 
ljubim. Isuse moj, ti si Krv prolio da me spasiš, ne dopusti da i 
dalje ostanem vražji rob, kao što sam do sada bio. 

Kajem se, o najveće dobro, što sam te ostavljao. Proklinjem 
svaki onaj čas u kojem sam hotimice privolio na grijeh; grlim 
tvoju svetu volju, koja drugo ne želi osim moje dobro. Vječni 
Oče, po Isusovim zaslugama ojačaj me da uzmognem izvršavati 
i činiti sve što je tebi drago. Prije mi smrt pošalji, nego da se 
ikad više usprotivim tvojoj svetoj volji. Pomozi me svojom 
milošću, da samo tebe ljubim i da svoje rastrovano srce otrgnem 
od svih želja koje ne ciljaju na te. Ljubim te, o Bože moj, ljubim 
te više nego ikakvu drugu stvar i uzdam se da ću od tebe dobiti 
svako moje dobro, oprost za grijehe, ustrajnost u tvojoj ljubavi i 
Raj, da te u njem zauvijek ljubim. O, Marijo, Ti za mene prosi 
ove milosti. Tvoj Sin neće ti ništa zanijekati. Ufanje moje u tebe 
se uzdam. 

8. Grešnikov život je nesretan, a sretan onog, koji Boga 
ljubi. 


Grešnik nema mira, veli Gospodin. ( Iz .48,22); Veliki mir onim, 
koji poštuju zakon tvoj. ( Ps. 118,165). 


1. Svi ljudi na ovom svijetu trude se i nastoje, da dobiju mir. 
Trudi se trgovac, onaj vojnik, onaj parbaš, jer onom dobiti, onim 
mjestom, pobjedom one parnice misli da će postići blagostanje 
i tako naći mir. Nevoljni uživatelji ovog svijeta traže od svijeta 
mir koji im ga ne može dati! Jedini Bog može udijeliti mir. Ne, 
svijet sa svim svojim dobrima nije u stanju niti može zadovolji- 
ti ljudsko srce, jer čovjek nije stvoren za dobra ovog svijeta, 
nego za Boga i on jedini može ga zadovoljiti. Životinje, koje su 
stvorene za naslade tjelesnih osjetila, one nalaze mir i zado- 
voljstvo u dobrima ovog svijeta; govedčetu podaj svežanj dobre 
trave, psu komadić mesa, zadovoljni su, drugo i ne žele. Ali 
duša, koja je stvorena da Boga ljubi i s njim sjedinjena stoji, sa 
svim tjelesnim nasladama nikad neće moći naći mira, jedini Bog 
može ju potpuno zadovoljiti. 

Onaj bogataš, pripovijeda sv. Luka (12, 90), koji skupivši dosta 
ljetine sa svojih njiva, sam sebi govoraše: "Dušo moja, ovdje 
imaš mnogo dobara, što ti može biti za više godina; otpočivaj, 
jedi i pij." No, ovog nesretnika prozvaše kasnije budalom. 
Potpunim pravom govoraše sv. Bazilije: zar imaš svinjsku dušu? 
Nevoljniče, valjda ti je duša kao u krmeta ili u druge koje živine, 
pak ju misliš zadovoljiti jelom, pilom ili drugim tjelesnim 
nasladama? Veli sv. Bernardo: Čovjeka dobrim ovog svijeta 
možeš natrpati i napuniti, ali ga ne možeš zasititi. Ovaj isti sve- 
tac piše kako je mnogo budalastih duša gledao s njihovim grešn- 
im sklonostima, ali da su svi gladovali; lakomci hranili se 
zemljom, oholice zrakom i dimom, srditi iskrama raspaljene 

peći, bludnici se okupili oko jedne smrdljive baruštine iz koje 
pijahu onu smrdljivu i gadnu vodurinu. Poslije toga svetac se 
okrenuo prema njima i reče im: "Luđaci, zar ne vidite da vas te 
stvari kojima se hranite ne zasićuju, nego vam glad povećava- 
ju? " Dobra ovog svijeta su isprazna, stoga čovječje srce ne 
mogu zasititi. Zato škrtac koliko god više dobiva, toliko još više 
traži da dobije. Bludnik koliko se god više brlja u nečistoći, 
toliko više ostaje nezadovoljan i nezasitan; a kako bi ljudske 
izmetine i tjelesni smradovi ljudsko srce mogli i zadovoljiti!? 
Isto se događa i oholici, koji hoće, da se napuni dimom, jer 
slavohlepnik više gleda na ono što nema, nego na ono što ima. 
Aleksandar Veliki, nakon što bijaše osvojio tolika kraljevstva, 
plakaše, jer ih ne mogaše sve skupiti pod svoju vlast. Da dobra 
ovog svijeta mogu usrećiti čovjeka, bogataši i vladari bili bi 
posve zadovoljni, ali nas svakdanje iskustvo posve drukčije 
uvjerava. To govori mudri Salomon, koji veli, da svom tijelu 
nije ništa uskratio. I kad je sve prokušao, reče; Ispraznost 
ispraznostih i sve ništetnost. Hoće reći: Sve što je na zemlji jest 
puka ispraznost, čista laž, prava pravcata bedastoća. 


Molitva: Ah, moj Bože, što sad imam od tolikih uvreda koje 
sam ti nanio, osim patnja, žalosti i zasluga za Pakao? Nije mi 
mrska ova žalost koju sad osjećam, dapače me veseli, dok je ona 
dar tvoje milosti i pruža mi ufanje, kao što si rekao, da ćeš mi 
oprostiti. Jedino me to žalosti, što sam te vrijeđao, o moj slatki 
Otkupitelju, koji si me toliko ljubio. Zaslužio sam da me još 
onda zapustiš; ali umjesto što bi me ostavio, vidjeh, da mi nudiš 
oprost, još dapače prvi tražiš, da se izmirimo. Da, moj ljubazni 
Isuse, hoću mir, želim tvoju svetu milost više nego ikakvo drugo 
dobro. Kajem se, neizmjerna dobroto, što sam te vrijeđao i stoga 
bih želio da umrem od žalosti. Ah, radi one ljubavi, kojom si me 
ljubio, izdišući za me na križu, oprosti mi i primi me u svoje srce 

i moje nevoljno srce izmijeni tako da te ubuduće bude toliko što- 
valo i tvoju svetu volju ispunjavalo, koliko te je do sada vri- 
jeđalo. Radi tvoje ljubavi sad se odričem svih slasti i naslada 
koje mi ovaj svijet može dati i prije mislim svoj život izgubiti, 
nego li tvoju svetu milost. Kaži mi, što imam raditi da ti udo- 
voljim i sve ću izvršiti. Kakve naslade! Kakve li časti! Kakvo 
bogatstvo! Tebe samog hoću, moj Bože, moja diko, moja slavo, 
moje blago, moj živote, moja ljubavi, moje sve! Pomozi me da 
ti ostanem vjeran. Daj da te ljubim i onda radi od mene što 
hoćeš. Marijo, majko i poslije Isusa ufanje moje, primi me pod 
svoje okrilje i učini da budem sav Božji. 

2. Dobra ovog svijeta, veli Salomon, nisu samo prazna i ništet- 
na, koja ne zadovoljavaju, nego su i patnje, koje ožalošćuju duh. 
Nevoljni grešnici! Sa svojim zloćama i nasladama misle nači 
sreću, ali drugo ne nalaze, nego žalosti i grizodušja. Kakav mir! 
Kakav mir! Ne, veli Bog: Grešnik nema mira. Ako tko ima 
kojeg velikog i moćnog za neprijatelja, on ne jede, niti igda 
mirno spava; a tko ima svemogućeg i pravednog Boga za nepri- 
jatelja, zar može u miru stati? Tko se nahodi u grijesima, ah, 
koliko dršće na potres zemlje, na grmljavinu! Ako list u šušnju 
zašuška obuzme ga smrtni strah. Uvijek bježi, a ne vidi da ga 
itko progoni. Tko ga dakle progoni? Progone ga njegovi grijesi 
i zloće. Kain, nakon što je ubio svoga brata Abela, 
govoraše: “Tko me god dakle nađe i stigne, taj će me ubiti!" I sa 
svim tim da mu je Bog obećao, da u nj nitko neće krenuti, ipak 
je uvijek bježao iz mjesta u mjesto. Tko je Kaina progonio, ako 
ne njegov vlastiti grijeh? Dakle, grijeh sobom nosi nemir duše, 
to jest, onaj krvni crv čovjeka muči i grize. Nevoljni grešnik 
posjećuje igre, ide na svečanosti, zabave, ali ti, savjest mi gov- 
ori, stojiš u nemilosti Božjoj; ako u tom stanju umreš, kuda ćeš 
otići? 

Nemir duše jest tako velika patnja i muka na ovom svijetu, da 

su se mnogi usmrtili upravo stoga da je se oslobode. Jedan od tih 
bio je Juda, koji se je, me mogavši podnositi grizodušja, iz zdvo- 
jnosti sam objesio. Pripovijeda se o nekom drugom, koji bijaše 
ubio jedno dijete, da se oslobodi od nemilog grizodušja, zatvori 
se u samostan i postade redovnikom; no ni u redu ne našavši 
željenog mira, ode i prijavi sudu svoj zločin, te je to tako ude- 
sio, kako će ga lakše na smrt osuditi. 

Što je duša, koja živi bez Boga? Duša bez Boga, kako veli Duh 
sveti, jest jedno uzburkano more. Pitamo: da tko ode na kakvu 
glavnu zabavu, ples ili na koje hladovište i da ga tu objese za 
noge, a glavu mu okrenu prema zemlji, bi li taj mogao i zere 
uživati te zabave? Isti takav je i onaj čovjek koji živi sa nered- 
nom dušom, živeći među dobrima i slastima ovog svijeta, ali bez 
Boga. On će jesti, piti, plesati, oblačiti će se dobrom i bogato 
ukrašenom odjećom, dobiti će onu čast, mjesto, ono imanje, ali 
u svemu tomu nikad neće naći pravog mira. Mir se samo od 
Boga dobiva, a Bog ga dijeli svojim prijateljima, a neprijatelji- 
ma ga uskraćuje. 

Dobra ovog svijeta, veli sv. Vinko Fereri, kroz nas prolaze, a u 
srce ne ulaze. Onaj grešnik derati će ono navezeno odijelo, na 
prstu će nositi onaj krasni dijamant, hraniti će se po svojoj volji; 
ali njegovo nevoljno srce ostat će puno trnja i gorke žući: i gle- 
dati ćeš ga, da je sa svim svojim bogatstvom, nasladama i šetn- 
jama uvijek nemiran i na svaku najmanju nepovoljnost srdi se, 
ljuti i uzrujava se poput bijesnog psa. Tko Boga ljubi, taj se u 
najtežoj protivštini i nezgodi stavi u ruke Božje i tako uživa mir; 
ali tog ne može imati onaj, koji živi kao neprijatelj božje volje, 
i zato nema puta da se umiri. Nevoljnik služi vragu, jednom 
krvniku, koji ga dariva i naplaćuje tugama i nevoljama. Ah, 
riječi Božje ne mogu pomanjkati, koje glase: "Zato, što ne služiš 
tvom Bogu u veselju, služiti ćeš svom neprijatelju u gladi, žeđi, 
golotinji i svakoj nevolji." (Deut. 28, 48). 

Što ne trpi onaj osvetnik, koji je svoju osvetu izveo? Onaj blud- 
nik, poslije nego je ispunio svoje zločeste želje? Onaj oholica, 
onaj lakomac? Ah! Koliko bi ih svecima i to velikim postalo, da 
sve ono trpe za Boga, što trpe radeći za svoje izgubljenje?! 


Molitva: O, izgubljeni moj živote! O, da sam, Bože moj, 
pretrpio one muke služeći tebi, koje sam podnio vrijeđajući te, 
koliko bi danas imao zasluga za Raj! 

Ah, moj Gospodine! Zašto sam te ostavio i izgubio tvoju svetu 
milost? Radi otrovnih i časovitih naslada, koje mi srce ostaviše 
puno trnja i tuge. Ah, nesretni moji grijesi, mrzim vas i po hil- 
jadu puta proklinjem i blagoslivljam tvoje milosrđe, moj Bože, 
koje me je tolikom strpljivošću podnosilo. Ljubim te, moj 
Stvoritelju i moj Otkupitelju, koji si svoj život za me dao, i stoga 
što te ljubim, iz sveg srca se kajem, što sam te vrijeđao. Moj 
Bože, zašto sam te izgubio? Čim li sam te zamijenio? Sad upoz- 
najem ovo veliko zlo koje sam učinio i obećavam da ću radije 
izgubiti sve što imam i sam svoj život, prije nego izgubim tvoju 
ljubav. Rasvijetli me, vječni Oče, radi Isusove ljubavi: daj da 
upoznam tebe, veliko dobro i ništetnost dobara, koja mi vrag 
pruža, da me upropasti i da izgubim tvoju svetu milost. Ljubim 
te, ali želim, da te još više uzljubim. Daj, da ti jedini budeš sva 
moja misao, jedina moja želja, jedina moja ljubav. Nadam se, da 
ću to sve dobiti po tvom milosrđu i dobroti, te po zaslugama 
tvog ljubljenog Sina. Marijo, majko moja, po onoj ljubavi, koju 
nosiš prema Isusu, molim te, da mi isprosiš svjetlost i jakost, da 
mu mognem služiti i njega samo ljubiti sve do moje smrti. 

3. Kad dakle sva dobra ovog svijeta ne mogu zadovoljiti čov- 
ječje srce, onda tko ga može zadovoljiti? Jedini Bog i nitko 
drugi. Čovječje srce uvijek teži za onim dobrom koje ga može 
usrećiti i zadovoljiti. Stječe bogatstva, uživanja, časti i opet nije 
zadovoljno; a to zato, jer su dobra ovog svijeta šuplja i prolaz- 

na, a ono je stvoreno za dobro neprolazno; neka nađe Boga i 
neka se s njim sjedini, odmah će se potpuno zadovoljiti i više 
ništa neće željeti. Sveti Augustin, kroz sve ono vrijeme, koje je 
proveo živeći po tjelesnim nasladama, mira nikada nije mogao 
naći. Poslije pak, kad se obratio i svom Bogu posvetio, očitova 
i reče Gospodinu: "Bože moj, sad sto posto spoznajem, da su 
zemaljske stvari jedno ništa i nevolje, i da si Ti pravi mir duše." 
Iza tog po vlastitom iskustvu i osvjedočenju savjetovaše druge 
govoreći: "Što tražiš, čovuljče, tražeći dobra? Traži samo ono 
dobro, u kojem su sva druga dobra." David kralj, dok je bio u 
grijehu, išao je u lov, u perivoje i zelene bašče, te svi drugi koji 
su s njim uživali, govorili su mu:"Davide, ti od nas tražiš, da te 
zadovoljimo! Ne, mi te ne možemo zadovoljiti; gdje je tvoj 
Bog? Idi i nađi svoga Boga, on te jedini može zadovoljiti; i stoga 
David u svim svojim nasladama neprestano plakaše: "Moje suze 
bijahu kruh moj svakdanji, dok mi se svaki dan govori: Gdje je 
Bog tvoj? "(Ps. 41, 4). 

Ah, naprotiv, kako Bog zna utješiti i zadovoljiti svoje vjernike, 
koji ga ljube! Sv. Franjo Asiški, budući je sve ostavio radi Boga, 
bos i ne imajući na sebi ništa drugo, nego jednu laptinu, satrven 
od leda i gladi i govorio je ove riječi:"Bog moj i sve moje", 
kušavši u svom srcu rajsku slatkoću. Sv. Franjo Borgija postavši 
redovnikom, kad je na putovanjima morao spavati na slami ili 
na goloj ledini, toliko bi se veselio, da od radosti ne bi mogao 
cijelu noć zaspati. Na isti način sveti Filip Neri, budući je 
ostavio sve, kad bi išao spavati, tako bi ga Bog razveseljavao, da 
bi se spuštao na tlo i govorio:"Ma Isuse moj, pusti me, da 
spavam!" O. Dragutin Lorenski, isusovac, našavši se sam u svo- 
joj sobici, koji put bi od velikog zadovoljstva stao plesati po 
sobi. Sveti Franjo Saveriski u indijanskim poljanama, rastvaraše 
svoja prsa, govoreći: "Dosta je Gospodine"; Gospodine, dosta je 
utjehe koju moje srce ne može više podnositi. Govorila je sveta 

Terezija, da samo jedna kapljica nebeske utjehe više zadovolja- 
va, nego li sva dobra i sve slasti i zabave ovoga svijeta. Bog je 
obećao da će i na ovom svijetu nadoknaditi stostruko onomu, 
koji ostavi sve svoje; i to barem mirom i zadovoljstvom. "Tko 
ostavi kuću ili braću... radi mog imena, stostruko će primiti i 
zadobiti će život vječni. "(Mat.19, 29). 

Onda, dakle, što tražimo? Hajdemo k Isusu, koji nas zove i veli 
nam:"Dođite k meni, svi koji ste umorni i opterećeni i ja ću vas 
okrijepiti.(Mat.11,29). 

Duša, koja ljubi Boga, uživa mir, koji natkriljuje sve tjelesne 
slasti i dobra ovog svijeta. Istina, da i sveti na ovom svijetu pate, 
jer sva zemlja jest mjesto od zasluga i ako se ne trpi, ne može ih 
se zaslužiti; ali veli sv. Bono, da je božanska ljubav slatka kao 
med, koji zaslađuje najgorkije stvari. Tko ljubi Boga, taj ljubi i 
njegovu božansku volju, te stog i u protivštinama u duhu uživa, 
jer primajući ih, zna, da mu ugađa. Oh! Mili Bože, grešnici hoće 
da preziru duhovni život, ali neće da kušaju, kakav je. Veli sv. 
Bernardo, oni samo gledaju na patnje i svojevoljna ustegnuća, 
koja trpe Božji ljubitelji i slasti, koje sami sebi uskraćuju, ali ne 
vide onih duhovnih slasti, kojim ih Bog obasiplje i prima k sebi. 
Oh, da bi grešnik samo okusio onog mira, kojeg uživa duša, koja 
svoga Boga ljubi! 

Kušajte i vidite, veli David, koliko je sladak Gospodin (Ps.33). 
Brate moj, počni i svaki dan promišljaj božanske istine; često se 
pričešćuj i zadržavaj se pred svetim oltarskim sakramentom; 
počni ostavljati ovaj svijet i drži se samog Boga, i vidjeti ćeš, da 
će te Gospodin Bog kroz ono malo vremena, što si uz Njega, 
više utješiti i zadovoljiti, nego te je svijet sa svim svojim 
zabavama zadovoljavao. Tko nije kušao, ne može znati koliko 
Bog zna dobro zadovoljiti duše, koje ga ljube. 


Molitva: Dragi moj Otkupitelju, kako sam mogao biti tako sli- 

jep, pak sam do sada ostavljao tebe, neizmjerno dobro, izvor 
svih utjeha! Čudim se mojoj sljepoći, a još se više čudim i divim 
tvome milosrđu, koje me je svom dobrotom  trpjelo. 
Zahvaljujem ti, što mi sad daješ, da upoznam svoju ludoriju ali 
i dužnost, kojom te trebam ljubiti. Ljubim te, Isuse moj, svom 
dušom i želim, da te još više budem ljubio. Povećaj mi ovu želju 
i ljubav. Daj, da se u te zaljubim, o ljubazna neizmjernosti, koja 
nemaš što više učiniti mi, da te ljubim, te koliko želiš moju 
ljubav. Ako hoćeš, možeš me očistiti. De, dragi moj Otkupitelju, 
očisti moje nesretno srce od tolikih nečistih želja, radi kojih ne 
mogu te ljubiti, kako bih htio. Nemam snage, da moje srce samo 
za te plamti i tebe samog ljubi. Tu snagu neka mi dade tvoja 
milost, koja može sve što hoće. Otrgni me od svega, odaleči iz 
moje duše svaku želju, koja nije za Te i daj, da budem sav tvoj. 
Kajem se više nego radi ikakva drugog zla, što sam te vrijeđao, 
i čvrsto obećavam da ću sav svoj život posvetiti tvojoj ljubavi; 
ali pomozi me i Ti. Učini to radi one Krvi, koju si za me prolio 
u tolikim mukama i tolikom ljubavlju. Svojom moći daj, da 
moje srce koje te je do sada vrijeđalo, od sad unaprijed bude 
plamtjelo tvojom ljubavlju. O, Majko lijepe ljubavi, isprosi mi, 
da uvijek ljubim moga Boga. 


9. O grešnom običaju 
Opaki, kad propadne u dubine, onda prezire. (Ps.18,3) 


1. Jedna od većih šteta, koju nam je prouzročio Adamov grijeh, 
bila je grešno nagnuće na zlo. To poticaše na plač sv. Pavla apos- 
tola, gledajući, gdje ga požude vuku i navlače na one iste grije- 
he, koje je najviše prezirao. Zato, zbog sklonosti na grijeh i 
tolikih neprijatelja koji nas vuku na zlo, teško da bez grijeha 
dođemo u vječnu domovinu. Sad priznavši tu slabost, koja nas 
prati, pitam ja: Što biste vi rekli o jednom putniku, koji bi morao 

preploviti more u vrijeme oluje s lađom na pola razbijenom i 
suviše, da bi lađu još natrpao trgovinom, koja bi se morala uto- 
piti bez oluje i po najljepšem vremenu? Što biste prorokovali 
njegovom životu? Sad isto tako recimo i o onom uobičajenom 
grešniku, koji hoće da prijeđe more ovog života (more u oluji, 
gdje mnogi ginu) sa jednom lađom posve slabom, kao što je 
naše iskvareno tijelo, s kojim smo sjedinjeni i još kad bi ju ovaj 
natrpao vlastitim grijesima. Taj teško će se spasiti, jer grešni 
običaji zasljepljuju pamet, otvrdnjuju srce stoga lako ostane u 
tvrdokornosti i nepokori sve do smrti. 

Najprije zasljepljuje grešni običaj. A zašto, pak, sveti uvijek od 
Boga traže svjetlo i straše se, da ne bi postali najveći grešnici 
ovog svijeta? Jer znaju, ako za jedan tren izgube svjetlo, da bi 
mogli upasti u neki grijeh. Kako su ipak mnogi kršćani mogli 
ostati tako tvrdokomi sve do svoje smrti? "Zaslijepila ih njiho- 
va grešnost. “(Mudr. 2, 21). Grijeh im je oduzeo vid i tako su se 
izgubili. Svaki grijeh nosi sa sobom sljepoću, i umnožavajući 
grijehe, povećava nam se i sljepoća. Bog je naše svjetlo; koliko 
se, dakle, duša dalje odalečuje od Boga, toliko više ona oslje- 
pljuje. "Kosti njegove napuniti će se zloćama." (Job. 20,11). 
Kako god u sud, koji je pun zemlje, ne može ući sunčano svjet- 
lo, na isti način u srce puno grijeha ne može ući božansko svjet- 
lo. Stoga mnogi zapušteni grešnici gube svjetlo i tako iz jednog 
grijeha prelaze u drugi, niti više misle na obraćenje i poboljšan- 
je. Nevoljnici, dok zapadnu u onu mračnu jamu, drugo ne znaju, 
no griješiti, o drugom i ne misle, nego kako će griješiti, i rekao 
bih da više i ne znaju, da je grijeh u sebi ikakvo zlo. "Isti zločesti 
običaj, veli sv. Augustin, ne da, sa grešnici vide zloće, koje 
čine." I tako žive, kao da i ne vjeruju da ima Bog, Raj, pakao i 
vječnost. 

I evo onaj grijeh, koji je s početka zadavao strah, iza kako se 
je uobičajio, više ne straši ni malo. Pogledajte, veli sv. Grgur, 

kolikom lakoćom i mali vjetrić diže u zrak jednu slamčicu; tako 
ćete isto vidjeti neke, koji su se s početka opirali i borili kroz 
neko vrijeme protiv napasti; nakon što su se uobičajili i ogrezli 
u grijesima, odmah na prvu napast podlegnu. Na svaku grešnu 
prigodu koja im se ukaže za sagriješiti sagriješe. A zašto? Jer im 
je grešni običaj digao svaku iskru svjetla. Veli sv. Anselmo da se 
vrag s grešnicima igra kao kakav čovjek koji uhvati pticu, sveže 
ju za konac, pusti ju da leti i kad hoće, potegne za konac i opet 
mu dođe u ruke, takvi su isto i uobičajeni grešnici. Mnogi, nas- 
tavlja sv. Bernardin sienski, griješe i bez prigoda. Veli svetac, da 
su zlouobičajeni grešnici slični vjetrenjačama, koje se okreću 
odakle god koji vjetar puhne i suviše se okreću, iako i ne bilo 
žita za mljevenje i protiv volje gospodara koji ne bi ni htio da se 
uzalud vrte. Vidjet ćeš onog zlouobičajenika, gdje i bez ikakve 
naslade i skoro protiv volje, silom ga vuče onaj grešni običaj. 
Veli sv. Ivan Zlatousti:"Tvrd je običaj, koji stalno grešnike sili, 
da griješe, makar i ne htjeli." Zaista, jer kako veli sv. Augustin, 
grešni običaj pretvori se kasnije u potrebu. A sv. Bernardin nas- 
tavljajući , veli: "Običaj prelazi u narav." Stoga, kako je god 
čovjeku potrebito disanje, da je na neki način i grešniku 
potrebito, da griješi, jer je postao robom grijeha. Rekoh robom: 
jer ima sluga, koji služe za plaću, robovi pak, služe na silu, bez 
ikakve plaće, na ovo dolaze neki nevoljnici, griješe, a bez 
naslade. 

Opaki, kad propadne u dubine, onda prezire, Ove riječi tumači 
Zlatousti upravo o zlouobičajeniku, koji, postavljen u onu 
mračnu jamu, prezire opomene, propovijedi, prokletstva, Pakao, 
Boga, prezire sve; i nevoljan dogodi mu se kao i orlu strvinaru, 
koji neće da ostavi usmrđene mesurine, nego radije na njoj ćuri, 
dok ne dođu lovci i ne ubiju ga. Pripovijeda o. Rekupit, kako je 
jedan osuđeni na smrt, idući k vješalima, podigao oči, ugledao 
jednu djevojku i na grešnu misao privolio. Još pripovijeda o. 

Gisolfo, kako je još drugi psovač, isto osuđen na smrt, koji, pod- 
mećući glavu pod ličinu, udari glavom o prislonjene ljestve i taj 
nesretnik, umjesto da misli na vječnost i dušu, stade grdno pso- 
vati. Sv. Bernardo još i to govori, da za zlouobičajenike ne treba 
moliti, nego ih sažalijevati kao već osuđene. Ali, kako će se 
moći osloboditi i izaći iz one njihove propasti, kad više ne vide 
ništa? Zato treba osobito čudo milosti. Nevoljnici, kad dođu u 
Pakao, onda će otvoriti oči; ali više neće biti koristi, što će ih 
otvoriti, osim da čemernije oplakuju svoju ludoriju. 


Molitva: Moj Bože, odlikovao si me svojim dobročinstvima, 
obdarujući me milostima više nego druge, a ja sam tebe odliko- 
vao uvredama, vrijeđajući i pogrđujući te više nego ikakvu 
drugu poznatu mi osobu. O ožalošćeno Srce mog Otkupitelja, 
koje si se na križu žalostilo i mučilo, gledajući moje grijehe, po 
tvojim zaslugama, daj da upoznam sve moje zloće, te žalost da 
ih oplačem. Ah! Isuse moj, pun sam zloća, ali si ti svemoguć, 
možeš me napuniti tvojom svetom ljubavlju. U tebe se dakle 
uzdam, koji si dobrota i milosrđe neizmjemo. Kajem se, o 
najveće dobro, što sam te vrijeđao. Ah; da sam prije umro, nego 
što sam te ikada ozlovoljio! Ja sam tebe zaboravio, a ti mene 
nisi; to vidim s ovom svjetlošću, kojom me sad rasvjetljuješ. 
Kad me već rasvjetljuješ, daj mi još i snagu, da ti uzmognem 
vjeran ostati. Obećavam ti, da ću tisuću puta prije umrijeti, nego 
te ostaviti, ali u tvojoj pomoći stoji moje ufanje. 

U te se uzdam, Isuse moj slatki, da me nećeš više vidjeti 
zapletena u grijesima, ni bez tvoje milosti. K tebi se još 
obraćam, o Marijo gospođo moja; u tvoj se zagovor uzdam, o 
ufanje moje, da me nikada više nećeš gledati kao neprijatelja 
tvog slatkog Sina. Da, molim ga, da mi prije smrt pošalje, nego 
li zapadnem u toliku nesreću. 

2, Nadalje grešni običaj otvrdnjuje čovječje srce. I posve 

pravedno Bog i dopušta da tako bude, a to za kaznu, što se je 
opirao tolikim božanskim glasovima i opomenama. Veli apostol, 
da Gospodin komu hoće smiluje se, a koga hoće opet otvrdne. 
Bog ne otvrdnjuje zlouobičajenika, nego mu uskrati svoju 
milost za kaznu tolikim nezahvalnostima za njegove milosti, i 
tako njegovo srce otvrdne kao kamen: "Srce njegovo otvrdnuti će 
kao kamen i saliti će se kao kovačev nakovanj." (Job.41,15). 
Stoga, gdje se drugi pobuđuju i potiču na plač, slušajući riječ 
Božju, strogost božanskog suda, muke osuđenih, muku Isusovu, 
zlouobičajenik neće sobom krenuti: govoriti će i slušati, gdje 
drugi govore, ali sve nehajno, kao da bi to bile stvari, koje se 
njega i ne tiču; i na te opomene još će tvrđi ostati. "Z saliti će se 
kao kovačev nakovanj." 

Ni nagle smrti, trešnje, grmljavine, ni gromovi neće ga više 
strašiti; prije nego ga probude i osvijesti se, prije će ga uspavati 
onim smrtnim snom, u kom osuđenik i izgubljenik spava. Grešni 
običaj malo po malo trne svaki nemir u duši. Zlouobičajeniku i 
najteži grijesi čine se kao ništa. Svako zlo, kad se čini, naravski 
sobom nosi neki sram; ali veli sv. Jeronim, da zlouobičajenici 
griješeći gube svaki sram. Sveti Petar uobičajenog grešnika 
prispodablja sa svinjom,. koja se brlja u svom brlogu. Kao što 
svinja brljajući se u glibu ne čuje nikakva smrada, tako isto 
događa se i sa zlouobičajenikom; onaj smrad, koji drugi čuju, on 
ga sam ne čuje. K tomu još, ako mu je glib oduzeo vid, kakvo 
čudo, veli sv. Bernardo, da se ne osvješćuje ni onda kad ga Bog 
tuče? Stoga on umjesto da se žalosti zbog grijeha, on se smije, 
veseli i diči. Kakvi su to znakovi vražje tvrdokornosti? Veli sv. 
Toma iz Villanova, to su svi znakovi od osuđenja i vječnog 
izgubljenja. Brate moj, straši se, da se i tebi isto tako ne dogodi. 
Ako imaš kakav grešni običaj, nastoj, da ga što prije odstraniš, 
još dok te Bog zove. I dok te savjest grize i muči, budi veseo; jer 
je to znak da te Bog još nije ostavio. Ali brzo se popravi; jer bi 

se rana mogla zagnojiti, pa ćeš se izgubiti. 


Molitva: O, moj Gospodine, kako bih ti mogao zahvaliti na 
tolikim dobročinstvima i milostima koje si mi dao? Koliko si me 
puta zvao, a ja sam ti trebao biti zahvalan i ljubiti te, jer si me 
izbavio iz Pakla i tolikom ljubaznošću zvao me; slijedio sam 
potičući te na srdžbu i vrijeđajući te. Ne, moj Bože, neću više 
grditi tvog strpljenja; dosta je što sam te do sada vrijeđao. Jedini 
ti, koji si neizmjerna dobrota, mogao si do sada podnositi. Ali, 
već vidim, da me više ne možeš trpjeti; posve pravo. Oprosti mi, 
dakle, o moj Gospodine i moje najveće dobro sve uvrede, kojim 
sam tvoju neizmjernu dobrotu uvrijedio, za koje se iz sveg srca 
kajem i obećavam, da te ubuduće nikada neću više vrijeđati. Ta 
neću te uvijek poticati na srdžbu? Umiri se sa mnom, o Bože 
duše moje, ne po mojim zaslugama, kojim drugo ne pripada, no 
kazna i Pakao, nego po zaslugama tvog Sina i mog Otkupitelja, 
u koje stavljam sve svoje nade. Radi Isusove ljubavi, primi me 
u svoju milost, daj da ustrajem u tvojoj ljubavi. Otrgni me od 
svih nečistih želja i pritegni me svega k sebi. Ljubim te, o 
najveći Bože, o najveći ljubitelju moje duše, koji si dostojan 
neizmjerne ljubavi. Ah! Da sam te uvijek ljubio! O, Marijo, 
Majko moja, daj da kroz ovo života što mi preostaje, ne vri- 
jeđam tvoga Sina, nego da ga uzljubim i oplakujem uvrede, koje 
sam mu nanio. 

3. Kad se već posve zaslijepi i srce otvrdne, grešnik treba 
završiti grešnom smrću i umrijeti u svojoj tvrdokornosti. 
Pravedni uvijek idu pravim putem, a naprotiv zlouobičajenici 
vršljaju amo-tamo. Za neko vrijeme ostave grijehe, ali se opet na 
njib vrate i takvima sv. Bernardo naviješta izgubljenje. Može 
netko reći: Popraviti ću se prije nego umrem. Ali, ovdje je teška 
žalost, jer teško da se zlouobičajenik obrati i popravi, sve kad i 
ostari. Veli Duh sveti: "Mladić sa svoga puta, sve kad i ostari, 

neće skrenuti." (Prov. 22,6) Razlog je taj, kako govori sveti 
Toma iz Villanova, jer je naša snaga odveć slaba. Iz toga slijedi, 
da duša bez milosti Božje ne može griješiti: Kolika bi ludorija 
bila onog igrača, koji bi hotimice izigrao i gubio sve svoje iman- 
je, uzdajući se, da će posljednjom igrom opet sve povratiti? 
Ovakva je ludorija i onog; koji živi u grijesima, uzdajući se, da 
će se pred smrt obratiti i popraviti. Može li crnac promijeniti 
boju svoje kože? I kako će moći dobro završiti tko je uvijek u 
grešnim običajima živio? Najposlije dogodi se to da se nesretni 
zlouobičajenici puste u očaj i tako završe svoj život. Veli sv. 
Grgur: Da nekog neprijatelji napadnu, na prvu ranu, koju primi, 
moguće da će imati snage da se brani; ali koliko više rana zado- 
bije, toliko gubi snage i napokon ostane svladan i ubijen. Na isti 
način i grijeh u nama čini: na prvi i drugi put u grešniku ostane 
još makar nešto snage (razumije se uvijek po milosti, koja ga 
prati), ali ako proslijedi svoje grešno stanje i grijesi rastu. 
Naprotiv grešnik, sve slabiji i sav izranjen, kako će moći izb- 
jegnuti svoju smrt? Grijeh, kako veli Jeremija, jest kao teški 
kamen, koji tišti dušu. Veli sv. Bernardo, da je tako teško zlouo- 
bičajenom grešniku ustati ispod grijeha, koliko i onom, koji je 
pao pod kakav veliki kamen, a nema snage da ga digne, te ispod 
njega ustane. Dakle, reći će onaj zlouobičajenik, ja sam očajnik? 
Ne, ne, nisi očajnik, samo ako ćeš se odmah popraviti. Ali, za 
teške bolesti, potreban je i veliki lijek. Da koji bolesnik leži na 
smrtnoj postelji, a neće uzimati lijekove, ne poznavajući težinu 
svoje bolesti i da mu liječnik rekne: "Prijatelju, ti si svoj život 
završio, ako ne budeš uzimao taj lijek." Što bi bolesnik odgov- 
orio? Rekao bi, uzeti ću odmah, uzeti ću sve, jer se radi o životu. 
Kršćanine moj, to isto i tebi govorim, ako si se uobičajio u 
kakav grijeh, teško si bolestan i jesi od onih bolesnika, koji se 
rijetko izliječe; te si blizu osuđenih. Ako hoćeš i želiš ozdraviti, 
ima za te lijek, ali ne smiješ očekivati čudo milosti; nego valja 

da se odmah preispitaš i ostaviš sve grešne prigode, ukloniš se 
od zločesta društva, opreš se napastima preporučujući se Bogu; 
često se ispovijedati; svaki dan čitaj koju pobožnu knjigu, štuj 
Blaženu Djevicu Mariju uvijek ju moleći, da ti isprosi tu milost 
i da se nikada više ne povratiš na prijašnje zloće. Valja da se 
trudiš, inače će te stići kazna kojom ti Gospodin prijeti: "U gri- 
jehu vašem umrijeti ćete." (Iv.8,21.) I ako se sad ne popraviš, 
kad te Bog rasvjetljuje, kasnije ćeš se teško popraviti. Poslušaj 
Boga koji te zove: "Lazare, izađi". Nevoljni grešniče, koji si već 
umro, izađi iz te mračne jame tvog zločestog življenja. Odazovi 
se brzo i podaj se sav u ruke Božje i boj se, da ovaj poziv za te 
ne bude posljednji. 


Molitva: Ah, moj Bože! Zar ću baš čekati dok me sasvim 
zapustiš i u Pakao opremiš? Ah, moj Gospodine, pričekaj me još 
i odmah ću se obratiti i sav tebi posvetiti. Kaži mi što imam radi- 
ti i sve ću izvršiti. Krvi Isusova, okrijepi me. Ufanje grešnika 
Marijo, priteci mi u pomoć. I Ti vječni Oče, po zaslugama 
Isusovim i Marijinim, smiluj mi se. Kajem se, o Bože neizmjer- 
no dobro, što sam te vrijeđao, više nego radi ikakva drugog zla, 
ljubim te nadasve. Radi Isusove ljubavi oprosti mi i pokloni mi 
tvoju ljubav. Ulij u moju dušu veliki strah moje propasti, ako bi 
se opet povratio na grijehe. Rasvijetli me, Bože moj, rasvijetli 
me i ojačaj me. Nadam se, da ću to sve dobiti po tvojem milos- 
rđu. Mnoge si mi milosti dijelio dok sam od tebe bježao; sad im 
se pogotovo nadam, kad k tebi dolazim s pravom odlukom, da 
ću od sada samo tebe ljubiti i ništa drugo. 

Ljubim te, moj Bože; moj živote, moje sve. Ljubim još i tebe, 
Majko moja Marijo; tebi izručujem dušu moju; svojim zagov- 
orom i pripomoći, daj da ponovno ne izgubim milost Božju. 

10. Varke, koje vrag stavlja u grešnikovu pamet 


1. Zamisli, da se jedan mladić iza počinjenog grijeha već ispov- 
jedio i izgubljenu milost ponovno zadobio, vrag ga napastvuje, 
da se opet povrati na onaj prvašnji grijeh. Mladić se opire i bori; 
ali radi varka, koje mu vrag donosi u pamet, slabi. Mladiću, gov- 
orim ja , reci mi što hoćeš da činiš? Zar baš hoćeš da izgubiš 
Božju milost, koju si malo prije zadobio i koja vrijedi više nego 
sav svijet i to hoćeš da ju izgubiš radi ove nevoljne naslade? Zar 
hoćeš da sam sebi napišeš osudu vječne smrti i osudiš se u muke 
paklene zauvijek? Ne, odgovaraš mi, neću se izgubiti, nego ću 
se spasiti; ako sad počinim ovaj grijeh, kasnije ću se ispovjedi- 
ti. L, evo prve varke napasnika. Dakle mi veliš da ćeš se kasnije 
ispovjediti, a međutim dušu gubiš. Reci mi. Da imaš u ruci dragi 
kamen, koji bi vrijedio hiljadu dukata, bi li ga ti bacio u koju 
rijeku govoreći: Kasnije ću ga potražiti i držim da ću ga naći? Ti 
sad imaš u svojim rukama ovaj dragi kamen tvoje duše koju je 
Isus svojom Krvlju otkupio, a ti ju hotimice bacaš u Pakao, gov- 
oreći: Uzdam se, da ću je opet iskupiti sa svetom ispovijedi? No, 
ako ju ne iskupiš? Za iskupiti je treba pravo skrušenje i poka- 
janje, koje je Božji dar; a ako ti Bog ne dade ovo pokajanje? I 
ako smrt dođe i ne budeš imao vremena ispovjediti se? 

Veliš da ćeš se najdalje kroz osam dana ispovjediti. A tko ti 
obećava ovih osam dana vremena? Veliš da ćeš se ispovjediti 
sutra, a tko ti obećava ovo sutra? Piše sv. Augustin: "Sutrašnji 
dan Bog nije obećao, moguće da će ga dati, a moguće i neće.“ 
Mnogi su uvečer _legli zdravi u krevet, a ujutro osvanuli mrtvi. 
Koliko ih je Gospodin digao s ovog svijeta u onaj isti čas kad su 
griješili i poslao ih u Pakao! I ako na isti način učini s tobom, 
kako ćeš se moći popraviti i iz vječne propasti izbaviti? Znaj, da 
je s ovom varkom govoreći, kasnije ću se ispovjediti, vrag na 
hiljade i hiljade kršćana odvukao u Pakao; jer je teško naći tako 

očajnog grešnika, koji bi htio svoju propast; svi kad griješe, pri- 
ješe s ufanjem da će se ispovjediti, ali s tim ufanjem mnogi su 
se nesretnici izgubili, te sad ne mogu ispraviti učinjene 
pogreške. 

Nadalje veliš: Sad se uzdam da ću moći odoljeti ovoj napasti. 
Evo druge varke vražje, koji ti pokazuje, da nisi kadar svladati 
tu sadašnju strast. Najprije valja da znaš da je Bog ( kako veli 
apostol) vjeran i ne dopušta da ikad budemo toliko napastovani, 
koliko iste ne možemo svladati, ni od sebe odbiti. 

Suviše pitam te: Ako se sad ne uzdaš, kako ćeš se moći uzdati 
kasnije? Kasnije će te neprijatelj navlačiti na druge grijehe i 
onda će on sve jačim bivati, a ti ćeš slabiti. Kad se sad ne uzdaš 
i veliš da ne možeš utrnuti u sebi ovaj plamen, kako ćeš ga moći 
kasnije, kad se sasvim raspali i rasplamti? Veliš; Bog će me okri- 
jepiti. Ali Bog ti sad pruža svoju pomoć; zašto se onda sa ovom 
njegovom pomoći ne odupreš? Uzdaš se, možda da će ti Bog 
podvostručiti i povećati svoju pomoć i milosti, kad se prenatrpaš 
grijesima? I ako imaš potrebu sa većom snagom i pomoći zašto 
je ne tražiš od Boga? Valjda sumnjaš u Božju vjernost, koji nam 
je obećao dati sve, što budemo od njega tražili? "Tražite i dati 
će vam se." (Mat. 77.) Bog ne može prevariti; uteci se njemu i 
On će ti dati toliku snagu kolika ti je potrebna da se odupreš. 
Bog nam ne zapovijeda ništa što je nemoguće, nego naređujući 
nam, opominje nas da radimo onoliko koliko možemo sa 
sadašnjom njegovom pomoći, koju nam daje; i ta pomoć kad 
nam ne bi bila dovoljna bila za oduprijeti se napastima, savjetu- 
je nas, da od njega tražimo veću pomoć i tražeći dati će nam je. 


Molitva: Dakle, Bože moj, zašto si ti bio tako dobar prema 
meni, a ja sam prema tebi bio tako nezahvalan? Natjecali smo 
se, ja bježeći od tebe, a Ti izlazeći pred mene, Ti obasipajući me 
dobročinstvima, a ja tebe uvredama. 

Ah, moj Gospodine, da ništa drugo nije, nego jedina dobrota 
koju si sa mnom imao, trebala me je u te zaljubiti; dočim sam ja 
umnožavao zloće, Ti si povećavao milosti. I kad sam zaslužio 
ovo svjetlo, kojim me sad rasvjetljuješ? Moj Gospodine, iz sveg 
srca ti zahvaljujem i uzdam se da ću ti u Raju zauvijek zahvalji- 
vati. Ufam se u tvoju Krv da ću se po njoj spasiti, jer si mi toliko 
puta oprostio. Međutim, uzdam se da ćeš mi dati toliko snage da 
ti uzmognem ostati vjeran. Tvojom milošću čvrsto obećavam da 
ću tisuću puta radije umrijeti, nego se povratiti na prijašnje 
uvrede. Kroz ovo života, što mi preostaje, hoću te ljubiti. A kako 
i ne bi ljubio onog Boga, koji me je, nakon što je za me umro, 
tolikom strpljivošću podnosio, sa svim uvredama, koje sam mu 
nanio? Bože duše moje, iz sveg se srca kajem i od žalosti bih 
umro. No, ako sam te do sada vrijeđao i od tebe bježao, sada te 
ljubim nadasve, ljubim te više nego samog sebe. Vječni Oče, po 
Isusovim zaslugama pomozi ovog nevoljnog grešnika koji hoće 
da te ljubi. Marijo, ufanje moje, pomozi mi, isprosi mi milost, da 
se uvijek utječem tvom Sinu i tebi svaki put, kad me vrag 
napastvuje, da se vratim na grijehe. 

2. Veli se : Bog je milosrđe. Evo treće opće varke svih grešni- 
ka, radi koje se mnogi gube. Piše jedan naučenjak da više duša 
sprema u Pakao milosrđe Božje, nego li pravda; jer ovi nevoljni- 
ci preuzetno uzdajući se u milosrđe, neće prekinuti svojih zloća 
i tako se izgube. Bog je milosrđe, to nitko ne niječe, ali i svim 
tim dušama koje svaki dan odlaze u Pakao?! Ako je On milosr- 
dan i pravedan je; zato je dužan kazniti onoga tko ga vrijeda. On 
je milosrdan, ali onima koji ga se boje: "Jer kako je nebo visoko 
nad zemljom dobrota je njegova s onima koji ga se boje." (Ps. 
103, 11, 13). No sa onima, koji ga pogrđuju i s njegovim se 
milosrđem služe, pogrđujući ga, postupa po svojoj pravdi. 

Bog oprašta grijehe, ali ne može dopustiti volji da griješi. 
Govori sv. Augustin, tko griješi misleći, da će se nakon što 

sagriješi pokajati i popraviti, taj nije pokornik, nego podruglji- 
vac Božji. No, naprotiv, uči nas apostol, da se Bog ne može izru- 
givati. To bi bilo podrugivati se Bogom, vrijeđati ga po volji i 
koliko nas volja, pa opet iščekivati Raj. 

No, kako mi je god Bog do sada bio milosrdan i nije me 
kaznio, isto tako uzdam se, da će mi i od sada biti milosrdan. 
Ovo je četvrta varka. Dakle, zato jer te je Bog do sada sažalije- 
vao i opraštao ti, zar ti je stoga dužan uvijek opraštati i nikada te 
ne kazniti? Dapače, koliko je više milosrdan bio prema tebi i 
opraštao ti, toliko se više moraš bojati da ti nikad više neće 
oprostiti i da će te kazniti, ako se opet vratiš na grijehe i staneš 
ga vrijeđati. Ne smiješ reći, kako nas opominje sveto pismo, do 
sada sam griješio i nije mi se ništa zlo dogodilo, jer Bog trpi 
grešnika, ali ne zauvijek. Kad se izbroje oprosti i milosrđa koja 
je odredio za pojedinog grešnika, onda najednom kazni sve. I 
koliko ga je više trpio i čekao na pokoru, toliko će žešće biti 
pedipsan, kako veli sv. Grgur:"Koje za dulje čeka, te oštrije 
osuđuje." 

Dakle, ako vidiš, brate moj, da si mnogo puta sagriješio, a Bog 
te nije kaznio ni u Pakao spremio, imaš reći: "Zahvaljujem ti, 
Gospodine, što me nisi poslao u Pakao, kao što sam zasluživao". 
Promisli, koliko ih je manje grijeha, nego ih ti imaš, otišlo u 
Pakao! I onom mišlju nastoj da pokorama popraviš uvrede Bogu 
nanesene i s drugim dobrim djelima. Ovo strpljenje, koje je Bog 
s tobom imao neka te hrabri, ali ne da ga vrijeđaš, nego da ga što 
bolje uslužiš i uzljubiš, gledajući, da ti je toliko milosrđa učinio 
više nego drugima. 


Molitva: Isuse moj propeti, moj Otkupitelju, moj Bože, evo 
izdajice pred tvojim nogama. Stidim se izaći preda te. Koliko 
sam te puta izrugao? Koliko sam ti puta obećao da te više neću 
vrijeđati? Ali, sva moja obećanja ništa drugo nisu bila, no tolika 

izdajstva; jer dok mi je prigoda priskočila, odmah sam te zabo- 
ravio i okrenuo ti leđa. Zahvaljujem ti što se sad ne nalazim u 
paklu, nego pred tvojim nogama, te što me rasvjetljuješ i k sebi 
zoveš, da te ljubim! Da, ljubit ću te, moj Spasitelju i moj Bože, 
i neću te više pogrđivati. Dosta je, što si me i do sada podnosio. 
Vidim, da me više ne možeš trpjeti. Nevoljna i tužna mene, ako 
se nakon toliko milosti opet vratim na grijehe! Gospodine, na 
svaki ću način promijeniti življenje i koliko sam te uvrijedio, 
toliko ću te ljubiti. Tješim se, što imam posla s neizmjernom 
dobrotom, kao što si ti. Kajem se više, nego radi ikakva drugog 
zla, što sam te vrijeđao i obećavam ti svu moju ljubav za 
ubuduće. Oprosti mi po zaslugama svoje pregorke muke: zabo- 
ravi uvrede kojim sam te uvrijedio i daj mi snagu da ti ostanem 
vjeran kroz ovo života što mi preostaje živjeti. Ljubim te, moje 
najveće dobro i ufam se, da ću te zauvijek ljubiti. Dragi moj 
Bože, nikada više neću te ostaviti. O, Majko Božja, Marijo, 
sveži me uz Isusa i isprosi mi tu milost da se nikada više ne 
udaljim ispred njegovih nogu; u tebe se uzdam. 

3. Ali ja sam mlad, Bog trpi mladost; kasnije ću se Bogu 
posvetiti. Evo nas kod pete varke. Mlad si? Ali zar ne znaš, da 
Bog ne broji godine, nego grijehe svakog od nas? Mlad si; a 
koliko si grijeha počinio? Biti će staraca koji nisu ni deseti dio 
grijeha počinili, koliko si ih ti učinio. Zar još ne znaš da je 
Gospodin odredio broj grijeha koliko će puta komu oprostiti? 
Bog je strpljiv i čeka do neke mjere; ali kad se već popuni broj 
grijeha, koje mu je odredio oprostiti, više ne oprašta, nego 
grešnika kazni, šaljući mu odmah smrt u onom stanju u kojem 
se nalazi ili ga pusti da u grijesima živi, što je gora kazna od 
same smrti. Pretpostavimo, da imaš jedno zemljište, koje si plo- 
tom ogradio i mnogo se istrošio, dok si ga valjano obradio i u 
red stavio, a da ti za više godina ne da nikakva ploda, što bi 
učinio? Srušio bi plot okolo njega i pustio bi ga. Boj se, da Bog 

na isti način ne učini i s tobom. Ako nastaviš griješiti, malo po 
malo izgubit ćeš nemir u svojoj duši, više nećeš misliti na 
vječnost, ni na spas svoje duše; izgubit ćeš skoro svako svjetlo; 
izgubit ćeš strah: evo srušen je zid, već te je Bog zapustio. 
Prijeđimo na posljednju varku, Govoriš:"Istina je da s ovim 
grijehom gubim milost Božju i ostajem osuđen na muke paklene 
i možda ću se sa ovim grijehom izgubiti; ali moglo bi se još 
dodati da ću se kasnije ispovjediti i spasiti." Da, priznajem ti, da 
bi se moglo dogoditi, da se još spasiš, jer napokon nisam 
nikakav prorok i zato ne mogu reći da ti se Bog poslije ovog gri- 
jeha neće više smilovati i opraštati. Ali mi ne možeš zanijekati, 
nakon tolikih milosti, koje ti je Bog podijelio, ako se sad opet 
vratiš na nje i počneš ga vrijeđati, da bi se lako mogao izgubiti. 
Tako govori sv. Pismo:"Otvrduto srce zlo će proći na 
smrti"(Crk.3, 27). Zločesti napokon će biti uništeni od božanske 
pravde.(Ps.36,9) Što čovjek posije, to će i požeti (Gal.6). Zvao 
sam vas i odbili ste... na vašoj propasti smijati ću se i rugati 
vam se.(Pror. 1, 24). Opet veli Bog: "Moja je osveta i dati ću ju 
na vrijeme". Ovako, dakle, govori sv. Pismo, ovako iziskuje 
pravica i zdravi razum. Govoriš mi:"No uza sve to, još bi se 
mogao spasiti." I ja ponavljam, da bi to sve moglo biti, ali koli- 
ka je ludorija, vele, osloniti vječni spas svoje duše na ono moglo 
bi se dogoditi; i na ono moglo bi se dogoditi tako pogibeljno i 
nestalno? Je li vječni spas stvar, da se izvrgne tolikoj pogibelji? 


Molitva: Slatki moj Otkupitelju, prostrt pred tvojim nogama, 
zahvaljujem ti, da me poslije tolikih grijeha nisi zapustio. 
Koliko ih je, da su te manje od mene vrijeđali i neće imati toliko 
svjetla, koje sad meni daješ! Vidim, da baš hoćeš, da se spasim. 
Doći ću u Nebo i pjevati ću tolika milosrđa i dobročinstva, koja 
sam od tebe primio. Ufam se, da si mi već u ovaj čas oprostio; 
ako bi se po čemu još nalazio u tvojoj nemilosti, jer se nisam 

znao skrušeno pokajati za uvrede nanesene ti, sad se svom 
dušom kajem i žalim više nego ikakvo drugo zlo. Smiluj se i 
oprosti mi i sve to više povećaj žalost u mom srcu, što sam vri- 
jedao tebe, tako dobrog mog Boga. Daj mi žalost i ljubav. 
Ljubim te više, nego ikakvu drugu stvar, ali te ljubim posve 
malo, ljubiti ću te mnogo i ovu ljubav od tebe tražim i uzdam se, 
da ćeš mi je pokloniti. Uslišaj me, Isuse moj, obećao si, da ćeš 
svakog uslišati, tko se tebi bude utjecao s molitvom. O, Majko 
Božja, Marijo, svi mi govore, da od sebe ne puštaš nikog neut- 
ješena, tko se k tebi obrati. O, ufanje moje poslije Isusa, k tebi 
se obraćam i u te uzdam; preporuči me svom Sinu i spasi me. 

MILOSTI 


ZAGREB, 2009. 


Namjena knjige 
(Napisao sv. Alfonso) 


Neki su željeli da napišem knjigu o razmatranju vječnih istina 
za duše koje se žele učvrstiti i usavršiti u duhovnom životu. 
Drugi su opet tražili da im napišem knjigu propovjedi za 
poslanstva i duhovne vježbe. Ja sam, pak, napisao samo ovu 
knjigu ovakvu kakva jest da može služiti za jednu i drugu svrhu. 
Razdijelio sam razmatranja u tri točke, da i svjetovne osobe 
mogu lakše razmatrati. Svaka točka služi za jedno razmatranje, 
a iza svakog razmatranja dolaze molitve. 

Molim vas dragi čitatelji da vam ne bude dosadno, što ćete 
često sebe pronalaziti kako od Boga tražite milosti ustrajnosti i 
molitve; jer su nam najpotrebnije ove dvije milosti za spas naših 
duša. Milost Božanske ljubavi jest ona milost, veli sv. Franjo 
Saleski, u kojoj su sve druge milost, jer krijepost Božje ljubavi 
nosi sa sobom sve druge krijeposti. Tko ljubi Boga, taj je 
ponizan, čist, poslušan, mrtvi svoje tijelo, jednom riječju, taj je 
u svemu krjepostan. Ljubi Boga i radi što hoćeš, rekao je sv. 
Augustin. A tako i jest, jer tko gleda da ne učini što nažao Bogu, 
taj će nastojati da mu u svem i ugodi. 

Druga je milost ona kojom stječemo vječnu krunu. Sveti 
Bernard kaže da je obećan Raj onima koji započnu dobro živjeti, 
a dobivaju ga samo oni koji u započetom dobru ustraju do smrti. 
Ali ustrajnost se daje jedino onima koji je traže. Odatle piše sv. 
Toma, da treba neprestano moliti, ako se želi u Raj doći. To je 
isto rekao naš Spasitelj: kaza im prispodobu kako valja uvijek 
moliti i nikada posustati (Lk. 18, 1.). i stoga mnogi grešnici, sve 
ako se i pokaju, do kraja ne ostaju u milosti Božjoj, dobiju, ali 
ne mole za ustrajnosti, osobito u napastima i tako ponovno 
padaju u grijehe. Premda ovu milost ustrajnosti ne možemo 
zaslužiti svim našim dobrim djelima, ipak nam se daje ako je 

prosimo i tražimo, kako navodi o. Suarez, po onom što je prije 
rekao sv. Augustin, da se ustrajnost može zaslužiti molitvom. 

Da ova knjiga uzmogne služiti i za svećenike i propovjednike, 
koji nemaju dovoljno knjiga ili nemaju kada čitati, prožeo sam 
je rečenicama iz Svetog Pisma i riječima svetih otaca, napomin- 
jući da svako razmatranje s tri točke sačinjava jednu propovijed. 
Zato sam od raznih spisatelja pokupio čuvstvene izraze, koji su 
mi se činili da će čovjeka koji ovo čita, lakše ganuti. 

Sve na veću slavu Božju. Molim te dragi čitatelju, da me pre- 
poručiš Isusu Kristu, bio ja živ ili mrtav kad budeš čitao ovu 
knjigu, a ja obećavam da ću se moliti za tebe. Slava Isusu i 
Mariji, našem ufanju. 


Molitva prije razmatranja 


Došavši na mjesto, gdje ćeš razmatrati, prekriži se govoreći: Po 
znamenju sv. Križa od neprijatelja naših oslobodi nas, 
Gospodine naš. U ime Oca i Sina i Duha Svetog. Amen. 

Bože moj vjerujem da si ovdje sa mnom. Klanjam ti se: žao mi 
je da sam te toliko vrijeđao. Rasvijetli me da dobro obavim raz- 
matranje, da popravim svoj život i da napredujem u tvojoj svc- 
toj ljubavi. Presveta Djevice, anđele čuvaru, sveti odvjetnici 
pomozite mi. Zdravo Marijo i Slava Ocu... 


Molitva poslije razmatranja 


Gospodine zahvaljujem ti na odlukama koje si potaknuo u 
meni kroz ovo razmatranje. Molim te oprosti mi pogreške koje 
sam učinio, prikazujem ti odluke koje su tvojom milošću 
pobuđene u meni i molim te udjeli mi milost, da ih točno ispun- 
jam sve do smrti. Nadam se da ćeš mi udijeliti ovu milost po 
zaslugama Isusovim i zagovoru Presvete Djevice Marije. Oče 

naš, Zdravo Marijo i Slava Ocu... 
RAZMATRANJA 
1. O posebnom sudu 
Trebati će, da se svi stanemo pred sud Isusov (2. Kor 5,10). 


1. Promislimo pristup, tužbu, ispit i osudu. Prvo govoreći o 
pristupu duše pred suca, opće mišljenje teologa jest da se poscb- 
ni sud dešava odmah u isti čas, kad čovjek ispusti dušu; i na 
onom istom mjestu, gdje se duša odjeljuje od svog tijela. Suđena 
je od Isusa, koji neće nikog poslati na ime svoje, nego će sam 
doći da prosudi svoju stvar: "U koji sat i ne nadate se, doći će 
sin čovječanski" (Luk. 12,30). Doći će dobrim sa ljubavi, veli sv. 
Augustin, a zločestim sa strahom. Al, koliko će se prestrašiti i 
smesti onaj, koji kad prvi puta ugleda svog Otkupitelja i ugleda 
ga srdita? Tko će opstati pred njegovim srditim licem? (Nahum 
1,6) Razmišljajući to o. Vjekoslav Ponteski, tako je drhtao od 
straha, da mu sc i sobica tresla, u kojoj je spavao. Časni o. 
Jovenal Ancina, slušajući gdje se pjeva U dan onaj, misleći na 
strah, koji će obuzeti dušu, kada će morati izaći na sud, odluči 
ostaviti svijet, što i učini kasnije. Gledati srdita suca, biti će znak 
izgubljenja i osude. Veli sv. Bernardo, da će onda duša više trp- 
jeti gledajući suca srdita, nego da je u samom Paklu. 

Više puta se je vidjelo, da krivca, kad ga vode 1 na ovaj sud na 
zemlji, probija krupni ledeni znoj. Pison stupivši pred vijeće u 
haljini okrivljenika, toliko se smete, da je umro od stida. Kolika 
žalost i muka za jednog sina ili ža jednog podložnika, gledajući 
svog oca ili vojvodu odveć razjarena! Oh! Koliko veću muku 
mora podnijeti duša, kad spazi svog Isusa, kojeg je za života 
pogrđivala? Onaj jaganjac, koji je za života bio toliko strpljiv. 

duša će ga iza tog ugledati srdita, bez ikakve nade, da će ga ikad 
više moći umiriti, to će ju navesti, da će moliti brda i planine da 
na nju padnu i da ju sakriju ispred srdžbe srditog jaganjca. Kad 
grešnik spazi suca u čovječjoj slici, ah, koliko će ga strah 
obuzeti, jer na pogled tog čovjeka, koji je umro za njegovo 
spasenje, osjetit će veći ukor za svoju grdnu nezahvalnost. Kad 
je naš Spasitelj uzašao na nebo, anđeli rekoše učenicima: " Ovaj 
Isus, koji je od vas otišao na nebo, tako će doći, kao što ste ga 
vidjeli, kad je išao na nebo." (Djel. 1, 11). Dakle sudac, kad 
dođe suditi, doći će sa onim istim ranama, s kojima je pošao s 
ove zemlje. One rane onda će pravedne utješiti, a grešnike smu- 
titi i ožalostiti. Kada Josip reče svojoj braći: "Ja sam Josip, 
kojeg ste vi prodali" , veli sveto Pismo, da su oni od straha 
zašutjeli i nisu mogli progovoriti: “Ne mogahu odgovoriti braća 
od velikog straha prestrašeni"(Gen. 45,5). A što će nevoljni 
grešnik odgovoriti svom Isusu? Zar će moći moliti milosrđe i da 
mu se smiluje, kad mu najprije mora položiti račun za uvrede, 
koje mu je nanio? Što će dakle raditi, veli sv. Augustin; gdje će 
utcći, kad vrh sebe ugleda srditog suca, a poda sobom otvoren 
Pakao, s jedne strane grijehe koji ga tuže, a s druge vragove, 
pripravne, da izvrše kaznu, i u svojoj unutrašnjosti duševnost, 
gdje ga mori? 


Molitva: O, Isuse moj, uvijek ću te [susom zvati, tvoje me 
slatko ime tješi i hrabri, spominjući mi da si ti moj Spasitelj, koji 
si umro, da me spasiš. Evo mc, pred tvojim nogama ispovijedam 
da sam zaslužio toliko paklova, koliko sam te puta teškim grije- 
hom uvrijedio. Ne zaslužujem oprosta, ali si ti umro, da mi 
oprostiš. Brzo, Isuse moj, oprosti mi prije nego dođeš da me 
sudiš. Onda već više neću moći moliti milosrđa; sad mogu moli- 
ti i uzdam sc, da ćeš mi se smilovati. U onaj čas tvoje rane će me 
prestrašiti, a sad mi pružaju pouzdanje. Dragi moj Otkupitelju, 

kajem se više, nego radi ikakva drugog zla što sam vrijeđao 
tvoju neizmjernu dobrotu, obećavam, da ću prije primiti svaku 
muku, sve izgubiti prije, nego ću izgubiti tvoju milost. Smiluj mi 
se Bože po svom velikom milosrđu. O, Marijo, Majko milosrđa, 
o odvjetnice grešnika, isprosi mi ti veliku žalost, da oplačem 
svoje grijehe, isprosi mi oprost i ustrajnost božanske ljubavi. 
Ljubim te, Kraljice moja i u te se uzdam. 

2. Promotri tužbu i ispit. "Sud sjedi i knjige su rastvorene." 
(Dan. 9). Biti će samo dvije knjige, naime evanđelje i duševnost. 
Iz evanđelja će se čitati ono, što je imao činiti, a iz duševnosti 
ono, što je činio. "Svaki će vidjeti što je počinio" ( Sv. Jeronim 
). Mjerom božanske pravde neće se onda mjeriti bogatstva, časti 
i plemstvo osoba, nego samo djela:"Stavljen je na tezulju (reče 
Daniel Baltazaru), i bi pronađen lud (Dan. 5, 27). Ove riječi 
tumači o. Alvarez: "Nije zlato ni bogatstvo mjereno, sam je kralj 
izmjeren." Onda će stupiti tužitelji, a najprije vrag i pokazati će 
nam sva naša obećanja, kako veli sv. Augustin, kojim samo se 
poslije iznevjerili i izbrojiti će nam sve naše pogreške, kazujući 
nam dan i sat, u kojem smo ih počinili. Iza toga reći će sudcu, 
kako piše sv. Ciprijan: “Gospodine, za ovog krivca nisam ništa 
pretrpio, ali on je tebe ostavio, koji si za nj umro, da postane 
mojim robom: stoga on mora meni pripasti." Tužitelji biti će i 
anđeli čuvari, kako piše Origen: "Svaki anđeo čuvar posvjedoči- 
ti će, koliko se je godina oko njega trudio, ali on je njegove 
opomene odbijao." Tako, dakle, će se onda obistiniti ono, što se 
čita u svetom Pismu: "Zamrzili su ga svi njegovi prijatelji" (Jer. 
51). Tužitelji biti će i oni zidovi, među kojima je grešnik gri- 
ješio. Sama vlastita duševnost biti će tužiteljica: "Posvjedočiti će 
i njihova duševnost u onaj dan, kad Bog bude suditi." (Rim.2) 1 
sami grijesi, veli sv. Bernardo, onda će progovoriti i reći će:"Ti 
st nas počinio, tvoja sma djela, nećemo te ostaviti." (Raz. Pog. 
2). Napokon će biti tužiteljice same rane propctog Isusa, kako 

veli sv. Ivan Zlatousti: “Čavli će se na te tužiti; rane će protiv 
tebe govoriti; Isusov križ govoriti će protiv tebe." Nakon toga 
prijeći će se na ispit. 

Veli Gospodin: "U onaj dan pretražiti ću Jeruzalem sa svi- 
jećama.". Svijeća, veli Mendoza, zalazi u svaki kutić kuće, 
Komclio a Lapidc, tuunačeći ove riječi, sa svijećama, veli, da će 
onda Bog pred krivca staviti izglede svetih i sva prosvjetljenja i 
nadahnuća koja mu je davao za života; i sve godine, koje mu je 
bio dao, da dobro čini. Ouda će se Bogu razlog davati i za naj- 
manji pogled. Veli sv. Anselmo: "Očistiti će Levieve sinove i 
procijediti će ih." (Malak. 3,3). Kao što se zlato čisti i cijedi 
odstranjujući trosku i nečistoću, tako će se ispitati sva dobra 
djela, ispovjedi, pričesti i tako dalje. Napokon veli sv. Petar, da 
će se na sudu jedva i pravedni spasiti. Kad moramo račun davati 
za svaku i najmanju suvišnu riječ, kako ćemo onda Bogu dati 
zadovoljštinu za tolike nečiste misli privoljene, za tolike godine 
i besramne riječi? Osobito veli Gospodin ( govoreći o onima 
koji daju drugima toš primjer, koji im krade dušu) :"Doći ću 
preda nj kao medvjedica kad joj malene pokradu. "(Osea. 13,8). 
Govoreći napokon o djelima, reći će sudac: "Podajte mu onako 
kako je zaslužio". 


Molitva: Ah, moj Isuse, da mi sad staneš plaćati po mojim 
zaslugama i djelima, koje sam počinio, drugo me nc bi zapalo, 
no Pakao. O, Bože, koliko sam puta sam scbi napisao osudu za 
onu jamu vječnih muka! Zahvaljujem ti na tolikoj strpljivosti 
koju si sa mnom imao podnoseći me toliko vremena! Oh, Bože, 
da se sad u ovaj čas imam prikazati na sudu, kakav bi ti račun 
predao od mog prošlog života? Gospodine, pričekaj još malo, 
nemoj mi suditi. Da me sad sudiš, što bi od mene bilo? Pričekaj 
me: kad si već toliko milosrdan do sada bio prema meni, budi 
još i daruj mi ovu drugu milost, daj mi žalost da oplačem svoje 

zloće. Kajem sc, o najveće dobro, što sam te toliko vrijeđao. 
Ljubim te nadasve. Vječni Oče, radi Isusove ljubavi, oprosti mi 
i po njegovim zaslugama daruj mi ustrajnost. Isuse moj, uzdam 
se, da ćeš mi to dati po zasluzi tvoje Krvi. Marijo Presveta, u 
tebe se uzdam: Svrni dakle zagovornice naša, one svoje milos- 
rdne oči na nas. Pogledaj na moje nevolje i smiluj mi se. 

3. Dakle duša, da postigne vječni spas, trebala bi se na sudu 
naći sa životom sličnim Isusovu životu. I stoga drhtaše od stra- 
ha Job: "Što ću učiniti, kad Bog ustane da sudi i kad stane pitati, 
što ću mu odgovoriti?" Philip H., budući mu njegovo jedino 
kućno čeljade nešto slagalo, ukori ga veleći mu:"Tako me zar 
varaš?" Onaj nevoljnik vrativši se kući, umre od žalosti. Što će 
učiniti, što li će grešnik odgovoriti svom sucu Isusu? Učiniti će, 
kao i onaj što je učinio, došavši na svadbu bez svadbene haljine, 
ušutjeti će i neće znati što će odgovoriti. I sami grijeh začepit će 
mu usta. Veli sv. Bazilije, da će onda grešnika više mučiti stid, 
nego li paklene muke. 

Evo napokon došlo je vrijeme da sudac izrckne osudu: "Idite od 
mene prokleti u oganj vječni." Oh, kako će strašno biti slušati 
ovaj glas! Nastavlja Euzebije, da će se grešnici kad budu slušali 
smrtnu osudu, tako prestrašiti, kad bi mogli nanovo bi umrli. 
Onda, veli sv. Toma od Vilanove, neće biti mjesta molitvi, niti 
će biti zagovornika kojim bi se moglo uteći. Kome se onda 
uteći? Valjda Bogu, kojeg su toliko pogrdili? Moguće svetim? 
Mariji? Ne, jer će onda:"Zvijezde, (koje su sveti odvjetnici ) 
pasti s neba, i mjesec ( koji je Marija ) neće dati svjetla svog“.( 
Mat. 24. ). Veli sv. Augustin:“Od vrata rajskih ukloniti će se 
Marija". 

Ah. Bože, kliče sv. Toma od Vilanovce, kako nchajno i mrtvo 
slušamo govore o posebnom sudu, kao da nas ne može zapasti 
osuda vječnog izgubljenja? [li kao da nećemo mi ni biti suđeni? 
I koliko je ludorija, veli isti svetac, ostati siguran i miran u 


tolikoj pogibelji! Nemoj reći, brate moj, opominje te sv. 
Augustin: "Ta nije me Bog odredio za Pakao?" Nemoj reći, gov- 
ori svetac, jer ni Židovi nisu vjerovali da će propasti. Toliki već 
osuđeni nikada nisu mislili da će za stalno doći u Pakao, ali ih je 
napokon stiglo pokaranje i zaslužena kazna. T tako još, veli sv. 
Augustin, dogoditi će se i tebi: "Doći će sudnji dan i uvidjeti ćeš, 
da je istina ono, što je Bog prijetio." Sada na nama preostaje, da 
izaberemo osuđu koju hoćemo. I što imamo raditi? Trebamo 
urediti naše račune prije nego li dođemo na sud. Govori sv. 
Bonaventura, da ne propadnu i ne pogriješe, mudri trgovci često 
pregledaju svoje račune:"Sudac prije suda može se molbama 
umiriti, ali na sudu nikako." kaže sv. Augustin. Recimo, dakle, 
i sa sv. Bemardom: “Prikazati ću se već suđen, a ne da budem 
suđen". Suče moj, sudi me sad za života i kazni me sada dok je 
vrijeme od milosrđa i možeš mi oprostiti, jer poslije smrti biti će 
vrijeme od pravde. 


Molitva: Moj Bože, ako te sad ne umirim, onda više neće biti 
vremena da te umirim. Ali, kako ću te umiriti, kad sam toliko 
puta povrijedio tvoje prijateljstvo radi nesretnih životinjskih 
naslada. Tvoju neizmjernu ljubav naplatio sam nezahvalnošću. 
Kakvo vrijedno zadovoljstvo može dati jedan stvor za uvrede 
nanesene svom Stvoritelju? Ah, moj Bože, zahvaljujem ti, da mi 
je tvoje milosrđe dalo način, da te umirim i tebi zadovoljim. 
Prikazujem Krv i smrt Isusa tvog Sina i cvo već vidim da se 
umirila i potpuno zadovoljila tvoja pravda. Zato treba da se i ja 
pokajem. Da, Bože moj, iz sveg se srca kajem za sve uvrede 
koje sam ti nanio. Sudi me dakle sad, o moj Otkupitelju! Mrzim 
sve uvrede koje sam ti nanio, više nego ikakvo drugo zlo. 
Ljubim te nadasve sa svim srcem svojim i obećavam da ću te 
zauvijek ljubiti i prije umrijeti, nego li te više vrijeđati. Obećao 
si da ćeš oprostiti onom koji se pokaje: ajde sad me sudi i odri- 

ješt mc od grijeha. Dragovoljno primam zasluženu pokoru, 
samo me vrati u svoju milost i u njoj me drži sve do moje smrti. 
Tako sc uzdam. O, Marijo, Majko moja, zahvaljujem ti na 
tolikim dobročinstviuma koja si mi isprosila, čuvaj me sve do 
kraja mog života. 


2. O općem sudu 
"Poznati će se Gospodin, kad stane suditi. "(Ps. 9, 17). 


1. Za sad, ako se stvar dobro promotri, na zemlji ne postoji 
osoba koja se više vrijeđa, nego kao što se vrijeđa Isus Krist. 
Više štujemo jednog prostaka, nego li samog Boga; jer se boji- 
mo, da onaj prostak, osjetivši se uvrijeđen, ne rasrdi se i osveti; 
ali Bog se vrijeđa i to vrijeđamo ga po volji, kao da Bog ne može 
osvete proizvesti kad hoće: “/ kao da ništa nije kadar svemogući 
učiniti, držahu. (Job. 22). No, zato je Otkupitelj odredio jedan 
dan, koji će biti dan općeg suda, u kojem će se Isus olkriti i 
pokazati ono što jest, naime veliki Gospodin. Taj dan neće sc 
zvati dan milosrđa ni oprosta, nego: Dan srdžbe, dan žalosti i 
nevolje. Da, tako je, jer Gospodin hoće da u onaj dan osveti 
svoju čast, koju su grešnici tražili, da mu je uzmu na ovome svi- 
jetu. Pogledajmo, kako će se zbiti ovaj sud na ovaj opći dan. 

Prije nego se sudac ukaže: “Vatra će ići pred njim. '"(Ps.96,5). 
Spustiti će sc vatra s neba na zemlju, koja će spržiti zemlju i sve 
što je na njoj. Dakle, crkve, palače, ljetnikovci, gradovi kral- 
jevstva, sve to mora se pretvoriti u hrpu pepela. Ova kuća, 
okružena svakojakim grijehom, valja da se vatrom očisti. Evo 
kako će svršiti bogatstva, gizdc i naslade ovog svijeta. Kad 
pomru svi ljudi, onda će trublja zatrubiti i svi će uskrsnuti i usta- 
ti: "“Zatrubiti će trublja i svi će uskrsnuti" (L.Kor.15,52). 
Govoraše sv. Jeronim: “Koliko god puta pomislim na sudnji dan, 


13 


prestrašim se; čini mi se, da uvijek trubi ona trublja kod mojih 
ušiju: Ustanite mrtvi, dođite na sud." Na zvuk ove trublje sići će 
lijepe duše dobrih, da se sjedine sa svojim tjelesima, s kojima su 
zajedno služili svomu Bogu na zemlji; a duše nesretno osuđenih 
izaći će iz Pakla, da se sjedine sa onim prokletim tjelesima, s 
kojima su vrijeđali Boga. O, kolika će tad razlika biti između 
tjelesa dobrih i zločestih! Blaženi će se ukazati lijepi, bijeli sja- 
jniji od sunca: “Tad će pravedni sjati kao sunce. "(Mat. 13,43). O 
sretna onog, koji na ovom svijetu mrtvi svoje tijelo, uskraćujući 
mu zabranjene naslade; i da ga bolje suzdrži na uzdi, uskraćuje 
mu i slobodne želje i muči ga, kao što su sveti činili! O, Kako će 
se onda naći zadovoljan sv. Petar od Alkantara, koji poslije 
svoje smrti reče sv. Tereziji. “O, sretna i blažena pokoro, koja mi 
pribavi toliku slavu!“ Naprotiv tjelesa zločestih i već osuđenih 
ukazati će se nakazna, crna i smrdljiva. A koliku će muku 
osuđenik podnijeti, kad se stane združivati sa svojim tijelom! 
Prokleta tjelcsino, reći će duša, za udovoljiti tebi izgubila sam 
sebe. A tijelo će reći, prokleta dušo i ti, koja si imala razum, 
zašto si dopustila da se naslađujem u onim nasladama, koje su i 
mene i tebe strovalile u muke paklene, kojih se zauvijek nećemo 
izbaviti? 


Molitva: Ah, Isuse moj i Otkupitelju, koji ćeš me jednog dana 
suditi, oprosti mi prije, nego stigne ovaj dan: “Ne odvraćaj svog 
lica od mene". Sad si moj otac i kao otac primi u svoju milost 
sina, koji se skrušen vraća pred tvoje noge. Oče moj, molim 
oproštenje, krivo sam te uvrijedio, krivo sam te optužio; nisi 
zaslužio da s tobom onako postupam, kao što sam postupao; 
kajem se i iz sveg se srca se žalostim; oprosti mi, ne odvraćaj 
svoga lica od mene; ne odbij me od sebe, ko što sam zaslužio. 
Spomeni se one Krvi, koju si za me prolio i smiluj mi se. Isuse 
moj, drugog sudca ne tražim, osim tebe. Oče moj, ljubim te i od 

sad unaprijed neću  odilazili ispred tvojih nogu. Zaboravi 
uvrede, koje sam ti nanio i daruj mi veliku ljubav prema tvojoj 
dobroti. Želim, da te uzljubim više, nego sam te vrijeđao; ali ako 
me ti ne pomognceš, ne mogu te ljubiti. Pomozi mi, Isuse slatki, 
daj da uzaživim zahvalan tvojoj ljubavi, da se onog dana_u 
suznoj dolini nađem u broju tvojih ljubitelja. O, Marijo, Kraljice 
i odvjetnice moja, pomozi mi sad, jer ako sc izgubim u onaj dan 
nećeš mi više moći pomoći. Moliš se za sve, moli se i za me, 
dičim se, što sam tvoj pobožni sluga i međutim u tebe se uzdam. 

2. Kad uskrsnu svi ljudi, narediti će im anđeo da svi idu u 
Jozefinsku dolinu, gdje će biti suđeni. Kad se skupe tu svi, doći 
će anđeli, pa će razlučiti dobre od zločestih. Pravedni će ostati 
desno, a zločesti lijevo. Koliko bi teško bilo kojem, da ga istjer- 
aju iz društva ili iz crkve. Ali kakva će to muka biti onda kad se 
vide protjerani iz društva svetih. Veli zlatousti, da ništa drugo 
neće trpjeti, sami stid i pometnja bio bi Pakao za njih. Sin će biti 
odijeljen od oca, muž od žene, gospodar od svog sluge. Reci mi, 
brate moj, što misliš od prilike, koje će te mjesto zapasti? Bi li 
želio da se nađeš onda na desno? Ostavi dakle onaj put koji vodi 
na lijevo. 

Ovdje na zemlji plemići 1 bogataši drže se za sretne, a preziru 
svete koji žive siromašno i ponizno. Oh, pravedni koji ljubite 
Boga, nemojte se žalostiti ako ste izrugani i ožalošćeni na ovom 
svijetu: "Žalost vaša okrenuti će se u veselje." Onda će vam gov- 
oriti, da ste najsretniji i imati ćete tu čast da ćete biti ubilježeni 
među Isusove dvoranike. O, kako će krasno izgledati sv. Petar 
od Alkantara, koji bijaše izvrijeđan kao odmetnik vjere! Sveti 
Ivan Božji, kojeg držahu za mahnita! Sv. Petar Celestin, koji 
odrekavši se Papine stolice umre u zatvoru! O, kolike će časti 
tad dobiti toliki mučenici od krvnika izmrcvareni i na komade 
sasječeni! I naprotiv, kako će strahovito i grdno izgledati Herod, 
Pilat, Neron i mnogi drugi velikaši ovog svijeta, ali osuđeni! O, 

vi ljubitelji ovog svijeta, u onoj dolini, u onoj dolini ću vas 
čekati. Bez sumnje ondje ćete drugačije misliti. Ondje ćete 
plakati svoju ludoriju. Nevoljni, za pokazati se ovdje za kratko 
vrijeme među odabranijim i čašćenijim, onamo ćete morati 
stupiti u skup osuđenih! Dakle, odabrani će biti stavljeni na 
desno; dapače za višu njihovu slavu, kao što govori apostol, bili 
će uzdignuti u zrak nad oblake, da s anđelima skupa pođu u sus- 
ret svom Isusu, koji ima doći s neba. A osuđeni, kao marva 
određena za klanje, stati će prikovani na lijevoj strani, očekujući 
svog sudca, koji će javno osudu izreći protiv svojih neprijatelja. 
Evo se već otvaraju nebcsa, dolaze anđeli da prisustvuju sudu 
i nose znakove pregorkc muke Isusove. Osobitim načinom 
pokazati će se križ. "I tad će se ukazati znak sina čovječjeg na 
nebu i zaplakati će svi narodi sa zemlje." Veli Komelije a 
Lapide: "Oh, kako će onda grešnici plakati kad ugledaju križ, 
koji za života ništa ne mariše za njihov vječni spas, a koji je 
toliko zapao Božjeg sina." Onda, veli Zlatousti: "Čavli će te 
tužiti, rane će protiv tebe govoriti, Isusov križ ustati će protiv 
tebe." Prisustvovati će ovom sudu još kao prisjednici sveti apos- 
toli i svi njihovi sljedbenici, koji će sa Isusom zajedno suditi 
narode: "Sjajiti će se pravedni, suditi će narode ".(Mudr.3, 7). Još 
će doći i Kraljica neba, svetih anđela, Presveta Djevica Marija. 
Najposlije će doći vječni Sudac na veličanstvenom i sjajnom 
prijestolju. Dolazak Isusov razveseliti će i utješiti odabrane, ali 
će zločeste više izmučiti, nego li isti Pakao: “Osuđenicima, gov- 
oraše sv. Jeronim, bolje bi bilo, da trpe muke paklene, nego da 
pred sobom gledaju svog Gospodina."  Govoraše sv. 
Terezija: "Isuse moj, svakako me muči, samo ne daj, da te vidim 
srdita u onaj dan.“ Sv. Bazilije veli: "Ona pametnija natkriljuje 
svaku muku." Onda će se ispuniti ono što je sv. Ivan prorokovao, 
da će osuđenici zaklinjati brda, da padnu na njih, i da ih skriju 
ispred očiju njihovog srditog sudca. 

Molitva: O, dragi moj Otkupitelju, o jaganjče Božji, koji si 
došao na ovaj svijet, ne da kazniš, nego da oprostiš grijehe, 
oprosti mi brzo, prije nego stigne onaj dan, u kojem ćeš mi sudi- 
ti. Onda, kad prvi put ugledam tebe jaganjca, koji si mc tolikom 
strpljivošću podnosio, ako se po čemu izgubim, tad će mi sc 
Pakao otvoriti. No, dakle, ponovno molim oprosti mi i to brzo, 
svojom me božanstvenom rukom odjuri s propasti u koju sam 
zapao griješeći. Kajem se, o najveće dobro, da sam te vrijeđao. 
Ljubim te, sudče moj, koji si me toliko ljubio. Po zasluzi tvoje 
smrti udijeli mi veliku i vanrednu milost, da od grešnika 
postanem svetac. Obećao si, da ćeš svakog uslišati, tko te bude 
molio: "Zavapi k meni i uslišat ću te."(Job.33,3). Ne molim da 
mi daš dobara ovog svijeta, nego tvoju milost, tvoju ljubav i 
ništa drugo. Uslišaj me, Isuse moj, radi one ljubavi, koju si imao 
prema meni, umirući za me na križu. Ljubazni moj sudče, ja sam 
krivac, ali takav krivac, koji te ljubi više ncgo samog sebe. 
Smiluj mi se, Marijo, Majko milostiva, pomozi mi brzo, sad je 
vrijeme, kad mi možeš pomoć pružiti. Ti me nisi zaboravila, kao 
što sam ja tebe i mog dragog Boga, priteci mi u pomoć sada, kad 
sam odlučio da ću ti zauvijek služiti i nikada više neću vrijeđati 
mog Gospodina. O, Marijo draga, ti si moje slatko ufanje. 

3. Ali, evo već počinje strašni sud. Otvaraju sc rasprave, to jest 
duševnost pojedinih: “Sud zasjeo i knjige su otvorene. (Dan. 7, 
10). Protiv zločestih za svjedoka najprije će ustati vragovi, koji 
će ovako reći, kao što veli sv. Augustin: “VNajpravedniji Bože, 
prosudi, da bude moj onaj, koji nije htio da bude tvoj." Drugi 
svjedoci biti će vlastite savjesti: “Posvjedočiti će i njihove 
vlastite savjesti. "(Rim., 2, 25) Suviše ustati će za svjedoka isti 
zidovi one kuće, gdje su grešnici svoje zloće provodili i svog 
dragog Boga vrijeđali i vapiti će osvetom. 

Posljednji svjedok biti će sam sudac, koji je nazočan bio pri 
svakoj nanesenoj mu uvredi:“Ja sam sudac i svjedok", veli 

Gospodin.(Jer. 29, 23). Veli sv. Pavao, da će onda Gospodin 
rasvijetliti što se nalazi sakriveno u mraku. Svim će ljudima 
pokazati najtajnije i najgadnije grijehe svih zločinaca, za koje ni 
ispovjednici ovamo nisu znali: "Otkriti ću tvoje sramole pred 
tvojim licem".(Nahum. 3, 5). Grijesi odabranih, hoće neki da ne 
budu otkriveni, po onom što reče David: "Blaženi, kojim su 
oproštene zloće i grijesi pokriveni. '(Ps.31,1). Naprotiv, veli 
sveti Bazilije, da će se grijesi zločestih svima ukazati u jedan 
čas, kao na slici. Veli sveti Toma:“Ako su u vrtu Getsemanskom 
na Isusove riječi:"Ja sam", svi vojnici popadali na zemlju, koji 
su došli da ga svežu; što će biti onda, kad on kao sudac 
osuđenicima rekne:"Evo, ja sam onaj kojeg ste pogrdili?" 

Evo nas na osudi. Najprije će se Isus okrenuti ka odabranim i 
reći će im ove slatke i milozvučne riječi: "Dođite blagoslovljeni 
Oca moga i posjedujte kraljevstvo, koje vam je privravljeno od 
postanka svijeta" (Mat. 25, 34). Sveti Franjo Asiški, budući mu 
je objavljeno, da je predodređen za Raj, od dragosti ne mogaše 
shvatiti, koliko će to veselje biti, kad se iz sudčevih ču: dođite, 
sinci blagoslovljeni, dođite u kraljevstvo, za vas nema više 
muke, nema više ikakva straha, već ste i biti ćete zauvijek 
spašeni; ja blagoslivljam onu Krv, koju sam za vas prolio i 
blagoslivljam one suze, koje ste vi prolili za svoje grijehe; 
hajdemo gore u Raj, gdje ćemo zajedno ostati u sve vjeke vjeko- 
va. I Blažena Djevica Marija blagoslovili će svoje štovatelje i 
pozvati će ih, da s njom pođu u Raj; i tako pjevajući aleluja, 
aleluja, odabrani će slavno zaposjesti Raj, gdje će hvaliti 1 slav- 
iti Boga zauvijek. 

Naprotiv, osuđenici obrnuti prema Isusu reći će mu:"A mi 
nevoljnici, što imamo raditi? A vi, reći će im božanski sudac, 
kad ste uvrijedili 1 odrekli se moje milosti: "Uklonite se od mene 
prokleti u oganj vječni. Uklonite se, idite od mene, da vas više 
ne vidim. niti da vas više čujem. Prokleti, idite, idite prokleti, 

kad ste već povrijedili moj blagoslov. Ah, Gospodine, kuda će 
otići ovi nevoljnici? U vatru, u Pakao, gdje će gorjeti s dušom i 
tijelom. A za koliko vjekova, za koliko godina? Kakvi vjekovi, 
kakve li godine! U oganj vječni, kroz sve vjekove, dok je Bog 
Bogom. Poslije ove osude, veli sv. Efrem, da će se osuđenici 
oprostiti s anđelima, sa svetim, s rodbinom i s božanskom 
Majkom: “S Bogom pravedni, s Bogom križu, s Bogom Raju. S 
Bogom oci i sinovi, ni jednog od vas nikada više nećemo vidjeti. 
Ostaj s Bogom još i ti Bogorodice, Marijo." | tako nasred one 
doline iza tog otvoriti će se jedna jama u koju će propasti zajed- 
no vragovi i osuđenici; koji će čuti, o Bože!, gdje se za njima 
zatvaraju vrata, koja se nikada više neće otvoriti, nikad, za 
nikad. O, prokleti grijesi, u kakvu ćete nesreću napokon tolike 
duše strovaliti! A nesretne duše, koje čeka tako tužna svrha! 


Molitva: Ah, moj Spasitelju i Bože, kakva će mc zapasti osuda 
na onaj dan? Da sada, Isuse moj, od mene zatražiš račun od mog 
življenja, što bi ti drugo mogao odgovoriti, osim to, da sam 
Pakao zaslužio? Da, istina je, dragi moj Otkupitclju, da 
zaslužujem tisuću Pakla, ali znaj da te ljubim više nego li samog 
sebe i radi uvreda, kojim sam te uvrijedio, žalostim se mnogo i 
prije ću svaku muku podnijeti, nego ću se na nje povratiti. Ti 
osuđuješ, Isuse moj, one tvrdokome grešnike, ali ne one, koji se 
kaju i hoće te ljubiti. 

Evo me pred tvojim nogama skrušena, pokaži da mi opraštaš. 
Ali već mi pokazuješ po proroku: "Obratite se k meni, obratit ću 
se i ja k vama. "(Zak. 1, 3.) Ostavljam sve, odričem se svih nasla- 
da i dobara ovog svijeta, obraćam se i za te se hvatam, ljubazni 
moj Otkupitelju. Primi mc u svoje srce i ondje rasplamti me svo- 
jom ljubavlju; i tako me raspali, da nikada više ne pomislim od 
tebe se odijeliti. Isuse moj, spasi me i moje spasenje, neka bude 
uvijek te ljubiti i uvijek slaviti troje milosrđe. Marijo, ufanje, 

utočište i Majko moja, pomozi mi i isprosi mi svetu ustrajnost. 
Nitko se do sada nije izgubio, samo je li se tko na te obratio. 
Tebi se preporučujem, smiluj mi sc. 


3. O mukama u Paklu 
"I otići će u vječne muke. "(Mat. 25, 40) 


I. Grešnik kad griješi, dva zla čini, naime ostavlja Boga, 
najveće dobro, a ide k stvorovima. Zato što sc grešnik obraća 
stvorovima i dobrima ovog svijeta vrijeđajući Boga, posve 
pravedno biti će u Paklu mučen od istih stvorova, to jest od vatre 
i vragova i ovo će trpjeti osjetila. Ali, budući da njegova najveća 
pogreška stoji u tome, što je okrenuo leđa Bogu i njega ostavio 
i zato glavna njegova muka u Paklu biti će muka gubitka, a to je 
što je izgubio Boga. 

Najprije promotrimo muku osjetila. Vjera nas uči da postoji 
Pakao. U sredini zemlje čuva se ova tamnica za kaznu onima 
koji se odmetnu od Boga. A što je ovaj Pakao? Jest mjesto pat- 
nja, tako ga naziva onaj osuđeni bogataš.(Luka 16, 28). Mjesto 
patnja. u kojem će sva osjetila i sve moći osuđenika imati svoje 
posebne muke i koliko je koji kojim osjetilom više griješio 1 
Boga vrijeđao, toliko će više u onom osjetilu biti mučen. 
Gledanje biti će mučeno tminama. Kako je grdno slušati i koliko 
nas nesažaljenje potiče kad čujemo da je netko zatvoren u nekoj 
mračnoj jami u kojoj gnjije ima četrdeset-pedeset godina, bez da 
ikad vidi i najmanji tračak svjetlosti! Pakao je jama sa svih 
strana zatvorena u koju nikada ne zaviruje tračak sunca, niti 
ikakve svjetlosti.:"Za u vijeke neće vidjeti svijetla "(Ps. 48, 20). 
Vatra, koja na zemlji rasvjetljuje u Paklu će biti tamna. “Glas 
Gospodnji, koji rasijeca plamen vatre. "(Ps.28. 7). Ove riječi 
tumači sv. Bazilije, Gospodin će oduzeti vatri svjetlost, stoga će 

ona vatra moći pržiti, a neće moći rasvjetljivati. Sami dim, kojeg 
će vatra prouzrokovati, stvoriti će veliki mrak koji će zaslijepiti 
oči osuđenika. Veli sv. Toma da će osuđenici imati toliko svjet- 
losti u koliko će se više mučiti. U onoj mračnoj svjetlosti gledati 
će nakaze i grdobc drugih osuđenika i vragova koji će se 
prikazivati u najgrdnijim slikama, da ih bolje plaše. Biti će 
mučeno mirisanje. Koliko bi teško bilo ostati zatvoren u jednoj 
sobi sa usmrđenim mrtvim tijelom? Osuđenik će morati stati u 
Paklu među tolikim milionom drugih osuđenika, koji su živi za 
muke, ali po smradu usmrđene tjelesine. Veli sv. Bonaventura da 
se jedno tijelo izbaci iz Pakla na ovaj svijet, da bi od njegova 
smrada svi ljudi pomrli. Pak ima luđaka koji govore: "Sve kad i 
odem u Pakao, neću hiti sam." Tužni i nevoljni! Koliko ih je 
više u Paklu. toliko se više muče: "Ondje, veli sv. Toma, društvo 
nesretnih ne umanjuje nevolje, nego ih povećava". Više se muče 
radi smrada, vike 1 jauka i radi stiske, jer će biti strpani jedan na 
drugog, kao ovce u zimno vrijeme. Dapače, još gore, slati će kao 
zgnječeno grožde pod pritiskom srdžbe Božje. 1 odatle dolazi 
ona muka negibljivosti: "Neka budu negibljivi, kao kamen. "(Ezz. 
19, 15). Tako dakle, kako onaj nevoljni osuđenik padne na sud- 
nji dan, onako će zauvijek ostati na jednom mjestu, bez da će 
ikad više moći krenuti nogom ni rukom, dokle će Bog biti 
Bogom. 

Sluh će biti mučen stalnim vikama i jaukom i groznim plačem 
onih tužnih očajnika. Vragovi će neprestano lupati. Koliko se 
mučimo kad ne možemo spavati, a kroz to vrijeme slušamo gdje 
blizu nas bolesnik neprestano u ljutim bolima ječi, ili gdje pas 
laje, ili dijete malešno plače? Nevoljni osuđenici, gdje će morati 
neprestano, kroz sve vjekove slušati ono lupetanje i jaukanje 
onih groznih mučitelja. Grlo će biti mučeno glađu; osuđenik će 
trpjeti pasju glad: "Glad će trpjeti kao psi"(Ps. 58, 15). Ali nika- 
da za nikađa neće moći dobiti mrvice kruha. Tako će opet žeđati, 

da mu sva voda svijeta ne bi ugasila žeđ; ali on neće dobiti ni 
jednu kapljicu; jednu kap molio je i onaj raskošnik; ali je još nije 
dobio, niti će ju ikad dobiti. 


Molitva: Ab, moj Gospodine, evo pred tvojim nogama onog, 
koji je malo ili nimalo držao do tvoje milosti i tvojih kazni. 
Nevoljna mene, da ti, Isuse moj, nisi bio milosrdan prema meni, 
koliko godina sam već morao biti u onoj smrdljivoj peći, gdje 
već gore mnogi koji su bili kao i ja! Ah, moj Isuse, misleći na to 
kako da se ne raspalim tvojom ljubavlju! Kako ću unaprijed 
moći i pomisliti da te nanovo uvrijedim? Ah, ne daj da se to ikad 
dogodi, Isuse moj, tisuću puta prije pošalji mi smrt. Kad si već 
počeo, dovrši započeto djelo. Izbavio si me iz tolikih mojih gri- 
jeha, i tolikom ljubaznošću pozvao si me da te ljubim; učini sad, 
da ovo vrijeme koje mi daješ potrošim samo za te. Koliko bi 
osuđenici željeli jedan dan, jedan sat vremena, koje sad meni 
daješ! A što ću ja raditi? Hoću li ga opet trošiti vrijeđajući te? 
Ne, Isuse moj, ne daj da se to dogodi, po zaslugama tvoje Krvi 
koja me je do sada sačuvala od Pakla. Ljubim te, o najveće 
dobro i jer te ljubim, kajem se što sam te vrijeđao, neću te više 
vrijeđati, nego ću te uvijek ljubiti. Kraljice i Majko moja, 
Marijo, moli Isusa za me i isprosi mi dar ustrajnosti i njegove 
svete ljubavi. 

2. Muka pak, koja najviše muči osjetilo osuđenika jest vatra 
paklena, koja muči ticanje: "Osveta tijela zločestog, jest vatra i 
crvi. "(Crk. 7, 19). Zato Gospodin na sudu spominje osobitim 
načinom vatru: “Uklonite se od mene prokleti u oganj vječni". I 
na ovom svijetu vatra jest najveća patnja; ali među ovom našom 
vatrom i vatrom u Paklu golema je razlika, kako veli sv. 
Augustin, ova naša izgleda kao slika, I sv. Vinko Fererio veli, 
naša vatra prema vatri u Paklu, jest ledena. Razlog je taj, što je 
naša vatra stvorcna za našu uporabu; a vatra u Paklu stvorena je 

od Boga upravo za kazniti zločine. Jeremija prorok vali, da je 
vatru u Paklu zažegla srdžba Božja. Osuđenik neće biti bačen na 
vatru, nego u vatru: “Uklonite se od mene, prokleti, u oganj 
vječni." Tako dakle nevoljnik biti će opkoljen vatrom sa svih 
strana, kao drvo u peći. Nesretnik će se naći s mnoštvom vatre 
odozgor, s mnoštvom vatre odozdol i s mnoštvom sa stranc, Ako 
takne, ako pogleda, ako udahne, ne takne, ne vidi, ne diše drugo, 
no samu vatru. Stati će u vatri, kao riba u vodi. Ali ova vatra 
osuđenika neće samo izvana mučiti, nego će zaći i u unutrašn- 
jost, u crijeva, da ga više muči. Njegovo ncsretno tijelo 
pretvoriti će se u živu vatru, tako pržiti ćc se crijeva u trbuhu, 
srce u prsima, mozak u glavi, krv u žilama i mozak u kostima; 
svaki osuđenik u sebi postati će ugrijana peć. 

Ncki ne mogu podnijeti putovanja po sunčanoj žegi, ne mogu 
ostati u sobi previše vrućoj, nc mogu podnijeti iskrice, koje 
odlete sa svijeće i padnu im ne golu kožu: pa opet se ne straše 
one vatre koja ždere, kako veli Izaija: "Tko će od vas moći osta- 
ti sa vatrom, koja ždere!" Kako god grabežljiva zvijer proždire 
bravče, isto tako i vatra u Paklu ždere osuđenika: proždire ga, ali 
nikada ne usmrćuje. Proslijedi, luđače, veli sv. Petar Damiani, 
govoreći bludniku, proslijedi zadovoljavajući svoju tjelesinu; 
doći će jedan dan u kojem će sve tvoje naslade postali tolike pat- 
nje u tvojim crijevima i ta će te vatra u Paklu najviše pržiti i 
mučiti. Dodaje sv. Jeronim, da će ova vatra sobom imati sve 
muke i boli, koje trpe ovdje na zemlji: bolesti bedara, bolesti 
glave, bolesti živaca. Štoviše u ovoj vatri trpjeti će se i studen. 
Sv. Augustin kaže da se paklenoj vatri osim što peče pripisuje i 
led zbog naše hladnoće prema Bogu na zemlji. Ali iznad svega 
treba shvatiti da su sve patnje ovog svijeta zajedno samo sjena, 
kako veli sv. Ivan Zlatousti, prema patnjama u Paklu. I moći 
naše duše imati će svoje posebne muke. Osuđenik biti će mučen 
u njegovoj uspomeni, sjećanjem na vrijeme, koje je imao ovdje. 

da sc spasi, a on ga je potrošio na svoju propast, i sjećanjem 
milosti od Boga primljenih a nije se htio njima na dobro služiti. 
U razumu, misleći na ono veliko dobro, koje je izgubio, Raj, 
Boga, i samu spoznaju da nikada neće moći to nadoknaditi. U 
volji, vidjevši, da mu se ništa ne daje, što moli: “Poginuli će želja 
grešnika. "(Ps. 111, 10) Nevoljnik nikada ništa neće imati od 
onog što želi, a uvijek će imati ono, što prezire, a to su njegove 
vječne muke. Htio bi izaći iz onih muka, da nađe mir; ali će zau- 
vijek biti mučen i nikada mira neće imati. 


Molitva: Ah, Isuse moj, tvoja Krv i tvoja smrt jesu ufanje 
moje. Ti si umro da me oslobodiš od vječne smrti. Ah, moj 
Gospodine, tko je više bio dionikom zasluga tvoje pregorke 
muke, od mene nesretnika, koji sam toliko puta zaslužio Pakao? 
Ah. ne daj da više uzaživim nezahvalan tolikim tvojim milosti- 
ma, koje si mi poklonio! Ti si me oslobodio od paklene vatre jer 
nećeš da gorim u onoj vatri patnja, nego da plamtim vatrom 
tvoje svete ljubavi. Pomozi mi dakle, da uzmognem ispuniti 
tvoje želje. Da sam već pao u Pakao, ne bih te više mogao lju- 
biti: ali kad te sad mogu još ljubiti, ljubiti ću te. Ljubim te, 
neizmjerno dobro, ljubim te slatki moj Otkupitelju, koji si me 
toliko ljubio. Kako sam mogao toliko vremena živjeti ne misleći 
na te? Zahvaljujem ti, da nisi ti mcne zaboravio. Da si me zab- 
oravio, sad bi ostao u Paklu i ne bi se mogao žalostiti za svoje 
grijehe. Ova žalost, koju osjećam u svom srcu, što sam te vri- 
jeđao; ova želja, koja me sili da te puno ljubim, jesu darovi tvojc 
milosti, koja me još prati. Zahvaljujem ti, Isuse moj. Ubuduće 
uzdam se, da ću ovo života tebi posvetiti. Odričem se svega. 
Samo ću misliti, kako ću tebi služiti i tvoju svetu volju ispunja- 
vati. Uvijek me podsjećaj na Pakao, koji sam zaslužio i na 
milosti, koje si mi poklonio; i ne dopusti, da te ikada više 
ostavim i okrenem ti leđa, i da sam sebe osudim u onu jamu 

vječnih muka. O, Majko Božja, moli za me grešnika. Po tvom 
zagovoru oslobođen sam paklenih muka: s istim zagovorom 
oslobodi me još, Majko mila, od ncsretnog grijeha, koji me jedi- 
ni može strovaliti u Pakao. 

3. No, sve muke jesu kao jedno ništa prema muci gubitka. 
Tmine, smrad, jauk i vatra ne sačinjavaju Pakao; muka, koja 
sačinjava Pakao, jest muka, što se je izgubilo Boga. Veli sv. 
Brunon: "Neka se pomnože mučila s mukama, samo neka Boga 
ne izgube." Nastavlja sv. Augustin, da bi osuđenici samo mogli 
gledati Boga: nikakve muke ne bi trpjeli i san Pakao pretvorio 
bi se u Raj. Da koliko toliko shvatimo ovu muku, promistimo, 
da netko izgubi ( na primjer) jedan dragi kamen, koji je vrijedio 
sto talira, taj bi se žalostio; ali da je vrijedio dvjesta, dvostruko 
bi sc žalostio; da je vrijedio četiristo, još više bi sc smutio i veću 
žalost trpio. Kako dakle raste vrijednost stvari, onako raste 
žalost i muka. Osuđenik kakvo je dobro izgubio? Neizmjerno 
dobro, koje je Bog. Zato veli sv. Toma, da na neki način tipi 
neizmjernu muku: "Muka osuđenika jest neizmjerna, jer je 
gubitak neizmjerne cijene." Jedinc ove muke sveti se na zemlji 
straše. Sveti Ignacije Lojola govoraše:"Gospodinc, svaku patnju 
dragovoljno podnosim, ali ovu ne, da ne ostanem bez tebe. No 
ovu muku nc osjećaju grešnici koji žive godine i godine bez 
Boga, jer nevoljnici žive u tminama. Ni na samrti neće spoznati, 
koliko dobro gube. Duša čim pođe s ovog svijeta, kako veli sveti 
Antonin, odmah shvaća, da je bila stvorena za Boga. Stoga 
odmah poleti da zagrli svoje najveće dobro: ali stojeći u grijesi- 
ma, biti će odbijena. Da pseto ugleda zeca nedaleko od sebe i da 
ga drži svezana za lanac, koliko bi se pas napinjao i trzao da 
prekine lanac i odleti, da uhvati sebi plijen? Dušu, dijeleći je od 
svog tijela, naravna sila vuče k Bogu ili u Pakao. Dakle sav 
Pakav sastoji se iz prve one riječi osude: "idite od mene, 
prokleti." Idite, reći će im [sus; neću da ikad više vidite moje 

lice. Kad ono David osudi svog sina Abšaloma da mu nikada ne 
izlazi na _ oči, toliko to Abšaloma uzmuči, da je 
odgovorio: "Recite mom ocu, ili neka me pusti da vidin njegovo 
očinsko lice, ili neka me smakne". Philip II jednom velikašu, 
kojeg bijaše spazio da nepristojno stoji u crkvi, reče: "Ne doluzi 
više preda me." Toliko je to onog velikaša ožalostilo, da je od 
žalosti umro, čim se kući vratio. Što će biti kad Bog na smrti 
rekne onom grešniku:Idi odatle, neću da te više vidim: "Sakriti 
ću od njega svoje lice i svako će zlo na nj navaliti. "(Deut.31,17). 
Vi, reći će Isus osuđenicima na sudnjem danu, niste više moji, ja 
nisam više vaš, 

Kolika je to muka za jednog sina, kojem umire otac, ili za onu 
zaručnicu, kad joj muž umre, kad mora reći:"Oče moj, mužu 
moj, neću te više vidjeti!" Ah, da sad čujemo gdje duša kojeg 
osuđenika plače; da ju zapitamo: "Dušo, zašto plačeš?" Ova bi 
samo odgovorila: “Plačem, jer sam izgubila Boga i nikada više 
neću Ga moći vidjeti." Nevoljnica, da barem u Paklu može lju- 
biti svog Boga i staviti se u njegovu volju. Ali ne, da još to 
može, onda Pakao ne bi bio više Pakao; nevoljnica, ne može sc 
staviti u ruke Božje, ni prilagoditi se njegovoj volji, jer je posta- 
la neprijateljica božanske volje. Niti više može ljubiti svog 
Boga, nego ga mrzi i mrziti će ga zauvijek i ovo će biti njezin 
Pakao, poznati, da ima Bog, koji je najveće dobro, a opet gledati 
gdje je prisiljena mrziti Ga u isto vrijeme, kad spoznaje, da je 
vrijedan neizmjerne ljubavi. Sveta Katarina Genoveska jednom 
upita vraga tko je - a on odgovori: "Ja sam onaj zlikovac, kojem 
je oduzeta ljubav Božja". Osuđenik će mrziti i proklinjati Boga; 
proklinjući Boga, proklinjati će i dobročinstva, koja je od njega 
primio, stvorenje, otkupljenje, sakramente, osobito krštenja i 
pokore, a ponajviše Presveti Oltarski Sakrament. 

Mrziti će sve anđele i svete, osobilo svog anđela čuvara i svoje 
svete odvjetnike i povrh svih božansku Majku. Osobito će 

proklinjati Presveto Trojstvo, imenito Božjeg sina, koji je 
jednog dana za nj umro, proklinjući njegove ranc, njegovu Krv, 
njegove muke i gorku smrl. 


Molitva: Ah, moj mili Bože, ti si dakle moje najveće dobro, 
neizmjemo dobro, a ja sam te hotimice toliko puta izgubio? 
Znao sam već unaprijed, da ću te s mojim grijehom ožalostiti i 
izgubiti tvoju milost, ipak sam ga počinio! Ah! Da te ne gledam 
razapeta na križu, Isuse, sine Božji i umirući za me, ne bi imao 
toliko snage da od tebe zamolim oprost. Vječni Oče, ne gledaj 
na me, nego pogledaj na svog sina, koji za me moli oproštenje, 
uslišaj ga i oprosti mi. Od toliko vremena sad sam morao stati u 
Paklu bez ikakve nade da bi te ikad više mogao ljubiti i tvoju 
svetu milost opet zadobiti. Bože moj, kajem se što sam ti ovu 
uvredu nanio, odričući se tvog prijateljstva i mrzeći tvoju ljubav 
radi nevoljnih naslada ovog svijeta. Oh, da sam hiljadu puta 
prije umro! Kako sam mogao biti tako slijep i lud! Zahvaljujem 
ti, moj Gospodine, što mi daješ vremena da ispravim učinjeno 
zlo. Kad već po tvom milosrđu još nisam pao u Pakao i još te 
mogu ljubiti, Bože moj, ljubit ću te. Neću više odmicati svog 
obraćenja. Ljubim te, neizmjerna dobroto, ljubim te, moj živote, 
moje blago, moja ljubavi, moje sve. Uvijek me sjećaj na ljubav 
koju si nosio prema meni, moj Gospodine, i na Pakao, gdje sam 
već trebao doći, i da me ova misao uvijek pobuđuje na djela 
ljubavi i da ti uvijek govorim: "Ljubim te, ljubim te, ljubim te." 
O, Marijo, Kraljice, ufanje i Majko moja, da sam već pao u 
Pakao, ne bi ni Tebe više mogao ljubiti. Ljubim te, Majko moja 
i u Te se uzdam da nikada više neću propustiti, a da neću ljubiti 
Tebe i mog Boga. Pomozi mi i moli [susa za me. 


4. O vječnosti Pakla 
"I ovi će otići u vječne muke, "(Mat. 25, 46). 


1. Da Pakao nije vječan, tad ne bi bio Pakao. Muka, koja za 
dugo ne traje ne može se reći da je velika muka. Bolesniku 
odreže se ruka ili noga, sprži vatrom rak-rana; bol je velika, ali 
budući da brzo prestaje ne može se reći da je velika muka i pat- 
nja. Ali kolika bi bol i muka bila onda, da ono rezanje noge, ruke: 
ili prženje vatrom neprekidno slijedi kroz jednu sedmicu ili kroz 
čitavi mjesec dana? [ lakša bolest. kad se odulji, nesnosnom 
postanc. Ali, što rekoh bolcst? I najljepša igra, najugodnija glaz- 
ba, koja bi trajala za dugo, naime za cijeli jedan dan dosadila bi 
i od dosade ne bi se mogla slušati. A da potraje za jedan mjesece? 
Jednu godinu? Kakav će biti Pakao? Gdje se ne čuje nego jedna 
uvijek te ista igra, jednaka glazba; neće sc čuti u njem samo 
jedna vrsta bolesti; ne trpi se samo bol prostog reza, ili od ugri- 
janog gvožđa; nego su ondje sve boli i muke, što postoje: a za 
koliko će trajati“ Kroz sve vjekove: "Mučili će se dan i noć, kroz 
sve vjekove."(Apok. 20, 10.) 

Ovo je istina, nije kakovo prosto mnijenje, nego tvrda istina; 
istina od Boga posvjedočena na tolikim mjestima u svetom 
pismu:"Idite od mene prokleti, u oganj vječni.(Mat. 25, 41.) "I 
otići će u vječne muke."(Ondj. 46). "Na propasli dati će vječne 
muke".(Tes. 1,9) "Svaki će se vatrom posoliti."(Mark. 9, 48) 
Kao šlo sol čuva stvari, isto tako vatra u Paklu u isto vrijeme, 
kad osuđenike muči, uzdrži ih u životu. Sad kolika bi ludorija 
bila onog, koji bi za jedan dan zabave, htio sam sebe osuditi da 
će kroz dvadesct ili trideset godina ostati zatvoren u jednoj 
mračnoj jami? Da bi Pakao trajao sto godina; što vele sto godi- 
na? Da bi trajao samo dvije ili tri godine ipak bi bila velika 
ludorija radi jedne nevoljue naslade, sam sebe osuditi u vatru za 
28 


dvije ili tri godine. No, ovdje se ne radi o trideset, stotinu, ni o 
tisuću, ni o sto tisuća godina; nego se radi o vječnosti, radi se o 
neprekidnoj patnji istih muka, koje nikada niti neće prestati, niti 
imalo blažim postati. Dakle, sveti su imali pravo, da su za 
života, stojeći u pogibeljima, uvijek plakali i strahovali. Blaženi 
Izaija još živući u pustinji u stalnom postu i pokorama plakaše, 
govoreći:"Ah, nevoljna i tužna mene, gdje još stojim u pogibelji 
moga izgubljenja! 


Molitva: Ah, moj Bože, da si me bio poslao u Pakao, kao što 
sam više puta bio zaslužio i kasnije opet da si me iz njega ist- 
jerao po svom milosrđu, koliko bi ti ostao dužan. [ iza tog kakov 
bi život nastavio! I sad, kad si me većim milosrđem sačuvao, da 
u nj nisam već pao, što ću činiti? Hoću li se opet vraćati na pri- 
jašnje grijehe i uvredama pobuđivati te na srdžbu, da me baš 
otpratiš u onu neugasivu vatru, u onaj zatvor tvojih odmetnika, 
gdje su već mnogi dolje s manje grijeha, nego ih ja imam? Ah, 
moj Otkupitelju, umjesto da sam oplakivao nanesene uvrede, još 
više sam te poticao na srdžbu. Zahvaljujem tvojoj neizmjernoj 
dobroti, koja mc je toliko podnosila. A da nije bila neizmjema, 
kako bi me mogla toliko i trpjeti? Zahvaljujem ti, dakle, što si 
me tolikom strpljivošću do sada čekao; i mnogo ti zahvaljujem 
na svjetlosti, koju mi sada daješ i kojom mi pokazuješ moju 
ludoriju i uvredu, koju sam ti nanio vrijeđajući te tolikim mojim 
grijesima. Isuse moj, mrzim ih i iz sveg se srca kajem; oprosti 
mi radi svoje pregorke muke i pomozi mi svojom milošću da te 
nikada više ne uvrijedim. Posve pravedno sad sc imam strašiti, 
ako još jedan samo teški grijeh počinim. Da ćeš me zapustiti i 
od sebe zauvijek odbaciti. Ah, moj Gospodine, ulij u dušu moju 
ovaj strah, kad me vrag stane napastovati, da te nanovo uvrijed- 
im. Bože moj, ljubim te, neću te više gubiti. Pomozi mi, 
Presveta Djevice, daj da se k Tebi utječem u svakoj napasti, da 

ne izgubim svog Boga. Marijo, Ti si moje ufanje. 

2. Tko jedanput padne u Pakao, više iz njega ne izlazi zauvi- 
jek. Čim osuđenik propadne u bunar svih muka, vrata se zatvore 
i više se ne otvaraju. Na Paklu imaju vrata za ući, ali za izaći ne. 
Dokle grešnik živi, dotle može se nadati da će se popraviti, ali 
kad ga smrt pokosi u grijehu, tad više nikakva ufanja za njega 
neće biti. Nevoljni bolesnik prikovan za krevet, kojeg su liječni- 
ci već proglasili ncizlječivim, opet se ne gubi, nego se tim tješi, 
govoreći:"Tko zna, možda nađem vrsna liječnika, koji će me 
izliječiti. Onaj tužni osuđenik u doživotnom zatvoru i on se tješi, 
veleći:"Tko zna, moglo bi se dogoditi da ću sc jednom oslobod- 
iti ovih teških okova. Barem kad bi osuđeni grešnik u Paklu 
mogao tako govoriti, tko zna, možda ću se još moći izbaviti iz 
ovih strašnih muka; tako bi se makar mogao zavaravati ovom 
lažljivom nadom. Ne, u Paklu nema nikakva ufanja, ni lažljiva, 
ni istinita, nema iko zna. Nevoljnik će stalno pred očima imati 
napisanu svoju osudu, da će zauvijek plakati i jaukati u onoj 
jami svih muka. Zato osuđenik ne trpi samo časovite muke, 
nego svakog časa trpi muke vječnosti, veleći, ono što sad trpim, 
morat ću trpjeti zauvijek. 

Molimo, dakle, Gospodina sa svetim Augustinom: "Ovdje nas 
prži, reži, ovdje nam ne praštaj, da nam zauvijek oprostiš." 
Kazne ovog svijeta prolaze, ali one drugog svijeta ostaju zauvi- 
jek. Ovih posljednjih bojimo se; bojimo se one strahovite osude, 
koju će pravedni sudac izreći na strašnom sudu protiv grešni- 
ka.: "Idite od mene, prokleti, u oganj vječni." Velika je kazna 
paklene muke, ali nas najviše ima strašiti to, što je kazna neo- 
prostiva i neopoziva. 

Ali, kako to, reći će onaj zločinac, kakva je to pravda? Grijeh, 
koji traje za jedan čas, kazniti ga vječnim mukama? Ali (odgo- 
varam ja), kako se grešnik može tako osuditi, da on trenutnom 
nasladom uvrijedi Boga, neizmjerno veličanstvo? Ni na ljud- 

skom sudu ne mjeri se kazna po trajnosti vremena, nego po vrsti 
zločina. Pakao je malena kazna za samo jedan teški grijeh: za 
uvredu neizmjernog veličanstva trebala bi biti i neizmjerna 
kazna, veli sv. Bernardin Sicnski. Ali, kako veli sv. Toma, 
budući da stvor nije kadar podnositi svu snagu same oštrine 
neizmjerne kazne, zato je Bog posve pravedno odredio, da nje- 
gova muka bude ncizmjerna i u trajnosti vremena. 

Nakon svega, ova muka mora biti vječna. zato, jer grešnik više 
ne može zadovoljiti za svoju krivicu. Na ovom svijetu skrušeni 
grešnik u toliko može zadovoljiti za svoje grijehe, u koliko su 
mu na raspolaganju Isusovce zasluge; ali osuđenik je isključen od 
svili ovih zasluga, stoga ne mogavši on više umiriti svog Boga i 
budući je vječan njegov grijeh, treba da bude vječna i njegova 
zaslužena muka i kazna. Iza toga nastavlja Belluacense: "Grijeh 
ondje će se uvijek moći kaznili, a kazna za grijehe nikada izvrši- 
ti"; jer kako veli sveti Antonin: "Ondje se grešnik ne može poka- 
jati", i stoga će Bog zauvijek s njime ostati u srditosti: "Puk, s 
kojim se je Bog rasrdio za uvijeke." (Malak. 1,4). 

Štoviše osuđenik, sve da bi mu Bog htio oprostiti, on neće 
oprosta, jer je njegova volja tvrdokorna i ogrezla u mržnji pro- 
tiv Bogu. Veli Inocencije III: "Grešnici neće se nikada poniziti, 
nego će grijeh mržnje uvijek u njima rasti." I sv. Jeronim 
veli: "Nezasitljivi su u želji za griješiti." Stoga grešnikova rana 
jest neizlječiva, jer se odriče i liječenja. 


Molitva: Dakle, moj Otkupitelju, da sad u ovaj čas stojim već 
osuđen, kao što sam zaslužio, bio bi već otvrdnuo u mržnji pro- 
tiv Tebe, o Bože moj, koji si za me umro! O, Bože, kakav bi to 
Pakao bio, tebe mrziti, koji si me toliko ljubio, te koji si ncizm- 
jema ljepota, vrijedna neizmjerne ljubavi! Dakle, da sam sad u 
Paklu, zar bi ostao u tako nesretnom stanju, da ne bi htio ni 
oprosta, koji mi sad pružaš? Isuse moj, zahvaljujem ti na milos- 

rđu, koje si imao prema meni i kad mogu dobiti oproštenje i lju- 
biti te, hoću oproštenje i hoću te ljubiti. Pružaš mi oprost i ovaj 
oprost od tebe molim i nadam se, da ću ga dobiti po tvojim 
zaslugama. Kajem se iz sveg srca za sve uvrede koje sam ti 
nanio, neizmjerna dobroto i oprosti mi. Ljubim te svom dušom 
svojom. Ah, moj Gospodine, kakvo sam ti zlo učinio, da bi te 
imao zauvijek mrziti kao svog neprijatelja? I kakva sam pri- 
jatelja do sada imao, da mi je toliko učinio i za me trpio, koliko 
si učinio i trpio ti, o [suse moj? Ah, ne dopusti da ikad više 
zapadnem u tvoju nemilost i izgubim tvoju ljubav, prije mi smrt 
pošalji, nego da propadnem u toliku propast. O, Marijo, Majko 
moja, sakrij me pod svoj plašt i ne daj, da ikad ispod njega iza- 
đem i odmetnem se protiv Boga i protiv tebe. 

3. Grešnici na ovom svijetu najviše se plaše smrti, ali kad dođu 
u Pakao, najviše će ju željeti: “Tražiti će smrt i neće ju naći, i 
željeti će umrijeti, a smrt će od njih bježati". (Apok. 9,6). Stoga 
sveti Jeronim piše: "O smrti, koliko bi slatka bila, kojim si toliko 
gorka bila?" Veli David, da se_ smrt hrani osuđenicima. (Ps. 
48,15). Tumači sv. Bemardo:" Kako god ovca hraneći se travom 
lišće jede, a korijen ostavlja, onako isto smrt se hrani osuđenici- 
ma svakog časa koseći ih ostavljajući im život, da ih uzmogne 
svakog časa ubijati vječnim mukama.“ Kad tko umre satrven 
boli, svako ga sažalijeva; a osuđenik da bi barem imao koga 
god, koji bi ga sažalijevao. Ne, nevoljan svakog časa umire od 
ljute boli, ali nema nikog, niti će ga ikad imati, tko bi ga sažalio. 
Zenon car, zatvoren u jednoj jami, vikaše:“Za ljubav, otvorite 
mi!" Nitko nije čuo njegovog glasa i tako je u najvećem očaju 
umro, nakon što je pojeo vlastito meso sa svojih ruku. “Viču 
osuđenici iz Pakla, veli sv. Ćiril Aleksandrijski, ali ne dolazi 
nitko da ih oslobodi, plaču, ali ih nitko ne sažalijeva.“ 

A za koliko će trajati ova njihova nevolja? Zauvijek, zauvijek. 
Pripovijeda se u duhovnim vježbama o. Senjeria mlađeg, kako u 

Rimu jednom vrag bi upitan, koji bijaše zaposjeo jednu osobu, 
dokle će ostati u Paklu; odgovori srdito, rukama lupajući po 
stolici: "Zauvijek, zauvijek." Te riječi prouzročiše veliki strah, da 
su mnogi mladići iz rimskog sjemeništa, koji se tad bijahu ondje 
našli, odmah učinili opću ispovijed i promijenili življenje na 
bolje, na same one dvije riječi: "Zauvijek, zauvijek." Nevoljnog 
Jude! Već je dvije tisuće godina od kako čami u Paklu i za nj 
Pakao uvijek iznova počinje. Nesretni Kain! Tisuće godina stoji 
u Paklu, a njegov Pakao svakog časa nanovo počinje. Drugi 
jedan vrag bi upitan, koliko vremena ima, da je otišao u Pakao, 
reče: jučer. Kako jučer, bi mu rečeno, kad si osuđen davno prije 
toliko tisuća godina? Odgovori nanovo: A da znate, što će reći 
vječnost, razumjeli biste tisuću godina prema vječnosti nisu ni 
jedan čas. Da koji anđeo rekne kojem osuđeniku: Kad prođe 
toliko vjekova koliko ima kapi vode na svijetu, koliko je listova 
na stablima, zmca pijeska u moru, onda ćeš izaći iz Pakla; 
osuđenik bi se više veselio nego li kakav siromašak na vijest da 
je postao kraljem. Da, ti svi vjekovi proletjeti će, ponoviti će se 
nebrojeno puta, a Pakao će uvijek iznova počinjati. Svaki 
osuđenik sklopio bi pogodbu s Bogom: Gospodine, pomnoži 
muke, koliko hoćeš i dokle hoćeš, samo stavi konac, da jednom 
prestanu i zadovoljan sam. Ali svršetka neće nikada biti. Trublja 
božanske pravde drugo neće trubiti u Paklu, osim uvijek, uvijek, 
nikada, nikada. 

Osuđenici će pitati vragove: Zašto će ova noć? Kad će presta- 
ti? Kad će svršiti ovo trubljenje, ovo jaukanje, ovaj smrad, ovaj 
plamen, ove muke? Odgovara im se:"Nikada, nikada": I za 
koliko će sve to trajati? Zauvijek, zauvijek. Ah, moj Gospodine, 
rasvijetli tolike slijepce, koji su moljeni da se obrate i da se ne 
izgube, a odgovaraju: Napokon sve kad i odem u Pakao, što je 
to, Bože dragi; ne mogu ovdje pretrpjeti nešto malo studeni, ne 
mogu stajati u pregrijanoj sobi, da pretrpc jedan teži udarac, a 

poslije će imati toliko strpljenja da će moći stati u moru od vatre, 
biti gnječeni od vragova, ostavljeni od Boga i od svih kroz sve 
vjekovec? 


Molitva: Ah, Oče od milosrđa, ti ne zapuštaš nikoga, tko te 
traži. "Nisi zapustio tražećeg te, Gospodine". (Ps. 9,11). Do sada 
sam ti toliko puta okrenuo leđa, a ti mc nisi zapustio, ne zapusti 
mc ni sad, kad te tražim. Kajem se, ncizmjerno dobro, da sam 
tako slabo cijenio tvoju milost, koju sam zamjenjivao za jedno 
ništa. Gledaj rane svog Sina, poslušaj njegov glas kojim te moli 
da mi oprostiš, oprosti mi. I ti, moj Otkupitelju, uvijek mc sjećaj 
na muke koje si za me podnio, na ljubav, kojom si me ljubio i na 
nezahvalnost moju, kojom sam toliko puta Pakao zaslužio, a to 
da uvijek oplakujem uvrede, koje sam ti nanio i uvijek uzaživim 
u tvojoj ljubavi. Ah! Isuse moj, kako ne bi plamtio tvojom 
ljubavlju, misleći da sam toliko godina trebao gorjeti u Paklu i 
da bi tako gorio zauvijek, te da si ti umro da me spasiš i tolikim 
milosrđem me oslobodio? Da sam u Paklu sad bih te mrzio, i 
mrzio bih te zauvijek; ali sad te ljubim i uvijek ću te ljubiti. Tako 
se uzdam u tvoju Krv. Ti me ljubiš, ljubim i ja Tebe. Ti ćeš me 
se vazda ljubiti, a ja tebe nikada neću ostaviti. Ah, moj 
Spasitelju, oslobodi me od te nesreće, da te imam ponovno izgu- 
biti i radi od mene što hoćeš. Zaslužujem svaku kaznu i ja ju pri- 
mam, da me oslobodiš od kazne kojom bi ostao bez tvoje milosti 
i ljubavi. O, Marijo, utočište moje, koliko sam puta sebe osudio 
u Pakao, a Ti si me izbavila? Oslobodi mc sad od grijeha, koji 
me jedini može rastaviti s milosti Božjom i strovaliti u Pakao. 


5. Grizodušja osuđenih 
“Crv njihov ne umire. (Mk. 9,48) 


1. Ovaj crv, koji ne umire, veli sv. Toma, jest grizodušje ili 
nemir u duši, koji će osuđenika u Paklu zauvijek mučiti. Mnogo 
će biti tih grizodušja, kojim će duševnost gristi srce zločestih, ali 
tri će biti najstrahovitije: misli na onu malenkost, radi koje su se 
izgubili, na onu malenkost, koju su imali učiniti da sc spase i 
napokon na ono veliko dobro, koje su izgubili. Dakle prvo gri- 
zodušje, koje će grešnika mučiti, biti će misao na malenkost, 
radi koje se izgubio. Ezav nakon što se je nahranio onom zdjeli- 
com leće, za koju bijaše prodao svoje prvorođenstvo, govori 
sveto pismo, da je od žalosti i grižnje na tolikom gubitku stao 
jaukati. Ah, koliko će onda jaukati i vikati onaj osuđenik misleći 
da je zbog malih, časovitih i otrovnih naslada izgubio kraljevst- 
vo vječnog uživanja i zadovoljstva, a sad mora iznova umirati u 
vječnim mukama! Stoga će gorče plakati, nego je plakao Jonata 
kad ga je osudio njegov otac Saul, što je jeo od zabranjenog 
meda. Ah, Bože, kakve će muke onda obuzeti osuđenika kad 
ugleda pred sobom uzroke, zbog kojih je osuđen? Sad što nam 
se čini o našem proteklom življenju, ne čini li nam se da je proš- 
lo kao jedan san i jedan čas? 

Sad kako će se činiti onom, koji je u Paklu onih pedeset ili 
šezdeset godina života, što ih je imao ovdje na zemlji, kad se 
bude našao u dubini vječnosti! Što znači pedeset godina života? 
Može biti pedeset godina uživanja u sreći, a zar grešnik živeći 
bez Boga može uvijek uživati u svom grijehu? Za koliko traju 
naslade grijeha? Traju samo za jedan čas; a sve drugo vrijeme za 
onog, koji živi u nemilosti Božjoj, jest vrijeme patnje i nemira u 
duši. Ah! Kako ćc izgledati oni časovi svjetskih naslada 
nevoljnom osuđeniku? Osobito onaj posljednji učinjeni grijeh 


ST 


> 
2 


radi kojeg se izgubio? Dakle, rcći će, radi jedne životinjske 
naslade, koja nije više trajala od jednog časa, čim sam ju imao, 
odmah je iščezla kao vjetar, morati ću gorjeti u ovom Paklu, 
očajan i od svih ostavljen, dokle će Bog biti Bog kroz sve 
vjekove? 


Molitva: Gospodine, rasvijetli me da upoznam nepravdu, koju 
sam ti nanio vrijeđajući te i vječnu kaznu, koju sam zaslužio. 
Moj Bože, osjećam neku muku, da sam te vrijeđao, i ova me 
muka tješi; da si me bio poslao u Pakao, kao što sam bio 
zaslužio, ovo grizodušje bilo bi Pakao mog Pakla, pomislivši 
zbog koje malenkosti i ništetnosti sam se izgubio; ali ovo grizo- 
dušje, velim, sad me tješi, jer me hrabri i pruža mi nadu da ćeš 
mi oprostiti, koji si obećao svakom oprostiti, koji se skrušeno 
pokaje. Da, moj Gospodine, kajem se što sam te vrijeđao, drago- 
voljno primam ovu muku, dapače te molim, da mi je povećaš i 
uzdržiš sve do moje smrti, da iznova oplakujem uvrede koje sam 
ti nanio. Isuse moj, oprosti mi, o moj Otkupitelju, iz milosrđa 
prema meni, nisi oprostio sebi osudivši sam sebe, da umreš 
gorkom smrću, a mene izbaviš od Pakla, smiluj mi se. Daj da 
ova grižnja, što me sad muči da sam te vrijeđao, da me iznova 
uzdrži ožalošćena i u isto vrijeme svega mc raspali ljubavlju 
prema Tebi, koji si me toliko ljubio i tolikom strpljivošću pod- 
nosio, i sad mjesto da me kazniš, obasiplješ me prosvjetljenjem 
i milostima; zahvaljujem ti, Isuse moj i ljubim Te: ljubim te više 
nego samog sebe i ljubim te svim srcem. Ti ne znaš zamrziti 
onog tko te ljubi. Ja te ljubim, ne odbij me od svog lica. Primi 
me dakle u svoju milost i ne dopusti da te ikad više izgubim. 
Marijo, Majko moja, primi me za svog slugu i privi me uza svog 
Sina, Isusa. Moli ga da mi oprosti, neka mi pokloni svoju ljubav 
i svetu ustrajnost sve do smrti. 

2. Veli sv. Toma da će glavna muka osuđenika biti ta, kad spoz- 

naju da su se izgubili za jedno ništa i da su se mogli posve lako 
spasiti, samo da su htjeli. Drugo, dakle, grizodušje ili nemir duše 
biti će sjećanje na onu malenkost koju su imali učiniti da sc 
spase. Svetom Urbanu ukaza se jedan osuđenik i reče mu, da ga 
najviše u Paklu muči misao na one malenkosti radi koje sc izgu- 
bio i malenkosti koju je imao učiniti da se spasi. Reći će tad 
nevoljnik: Da sam se ustezao i nisam gledao one zabranjene 
stvari, da sam svladavao onaj ljudski obzir, da sam izbjegavao 
onu prigodu, ono društvo, onu zabavu, ne bih se bio izgubio. Da 
sam se ispovijedao svake nedjelje, da sam posjećivao bratovš- 
tine, da sam svaki dan čitao duhovnu knjižicu, da sam se pre- 
poručivao Isusu i Blaženoj Djevici Mariji, ne bih se bio povra- 
tio na prijašnje grijehe. Toliko sam puta obećao da ću to učiniti, 
ali obećanja nisam ispunio, ili sam počeo činiti, Pak sam kasni- 
je prekinuo i zato sam se izgubio. 

Dobri izgledi koje je primao od drugih dobrih svojih prijatelja 
i drugova, pooštriti će muku ovog nemira u duši, a ponajviše će 
je povećati darovi, koje mu je Bog dao da sc spasi: naravni 
darovi, kao što su dobro zdravlje, dobra ovog svijeta, pamet, 
kojom ga je Bog obdario, da se njom na dobro posluži i posveti; 
potom darovi milosti, tolika prosvjetljenja, nadahnuća, zvanja i 
tolike godine života koje mu je produljio, da se poboljša i za 
svoje neurcdnosti pokoru čini; ali će uvidjeti da u onako 
nevoljnom stanju, u koje je zapao nema više vremena da sc 
popravi. Čuti će, gdje anđeo Gospodnji viče i zaklinje: "/ anđeo, 
kojeg sam vidio, zakleo se je onim, koji žive kroz sve vjekove... 
da neće biti više vremena." (Apok. 10,6). Oh! Kako će se sve 
primljene milosti pretvoriti u oštre sablje u srcu osuđenika, kad 
spazi da je za nj više vrijeme svršilo u kojem bi se mogao 
popraviti i iz vječne propasti izbaviti! Reći će dakle plačući s 
drugim svojim očajnim drugovima:"Prošla je žetva, ljeto je 
svršilo, a mi se nismo spasili. "(Jer. 8, 20). Reći ćc: Da sam ono 

truda, koje sam pretrpio griješeći, uložio na slavu Božju, bio bih 
se posvetio, a sad od svega toga što imam, osim grizodušja i pat- 
nje, koje će me zauvijek mučiti? Ova misao većinu će osuđeni- 
ka mučiti, negoli sama vatra i sve druge paklene muke, kad 
rekne: mogao sam zauvijek sretan ostati, a sad moram zauvijek 
nesretan biti. 


Molitva: Ah! Isuse moj, kako si me toliko mogao podnositi? 
Toliko sam ti puta okrenuo leđa, a ti nisi propustio doći mi u sus- 
ret. Toliko puta sam te uvrijedio, a ti si mi uvijek oprostio; 
vraćao sam se na zloće, a ti si mi ponovno opraštao. Učini me 
dionikom one muke, koju si trpio u vrtu Getsemanskom radi 
mojih grijeha, koji te natjeraše na krvavi znoj. Kajem se, dragi 
moj Otkupitelju, da sam se tako zlo odužio tvojoj ljubavi. 
Proklete moje naslade, mrzim vas i proklinjem, zbog vas sam 
izgubio milost mog Gospodina. Ljubljeni moj Isuse, sad te lju- 
bim više nego ikakvo drugo dobro, odričem se svih nedop- 
uštenih naslada i obećavam, da ću tisuću puta prije umrijeti, 
nego ću te ikad više uvrijediti. Radi one ljubavi, kojom si me na 
križu ljubio i svoj život žrtvovao za me, rasvijetli me i ojačaj da 
svladam svaku napast i da se tebi utječem kad god budem u 
napasti. O, Marijo, ufanje moje, ti kod Boga možeš sve, isprosi 
mi svetu ustrajnost: isposluj, da se nikada više ne odijelim od 
njegove ljubavi. 

3. Treće grizodušje užasno će osuđenika mučiti kad stane pro- 
matrati veliko dobro koje je svojim grijehom izgubio. Govori sv. 
[van Zlatousti, da će osuđenike veoma mučiti što su izgubili Raj, 
nego li muke u Paklu. Nesretna vojvotkinja Elizabeta, engleska 
kraljica, reče: Nek mi Bog dade, da četrdeset godina kraljujem i 
odreći ću mu se Raja. Nesretnica dobi ovih četrdeset godina 
vladanja, ali sad, kad je njezina duša otišla s ovog svijeta, što 
govori? Da sad ne misli kao što je prije mislila, o kako sad mora 
38 


biti tužna i žalosna, misleći, da je za četrdeset godina kraljevan- 
ja na zemlji u stalnom strahu i neprilikama, zauvijek izgubila 
kraljevstvo na nebu. 

No, osuđenika će zauvijek najviše mučiti gledajući da je zau- 
vijek izgubio Raj i Boga, najveće dobro, da ga je izgubio ne po 
kakvoj nesreći ili po zloći i prevari drugog, nego po svojoj 
krivnji. Uvidjeti će, da je bio stvoren za Raj; uvidjeti će da mu 
je milostivi Bog bio dao na odabir, ili će život ili smrt 
vječnu: "Pred čovjekom je život i smrt... što mu bude po volji, 
dati će mu se. "(Crkv. 15, 18). Tako daklc potpuno će uvidjeti, da 
je u njegovim rukama bilo, samo da je htio, da se zauvijek spasi 
i vidjeti će, da se sam strovalio u onu jamu vječnih muka, iz koje 
nikada više neće moći izaći, niti će itko drugi nastojati, ne bi li 
se kakvim god načinom odanle izbavio. Vidjeti će tolike svoje 
drugove spašene, koji su bili u istim ili moguće u vašim prigo- 
dama za sagriješiti, ali budući su znali popraviti se i obratiti 
Bogu, spasili su se; ali on, budući da nije htio prekinuti svoje 
grešno življenje, nesretno je svršio i zapao u Pakao, u ono more 
svakovrsnih patnja, bez ikakve nade, da će ih se ikad moći oslo- 
boditi. 

Brate moj, ako si i ti do sada bio tako lud, da si radi jedne 
naslade htio izgubiti Raj i svog dragog Boga, nastoj, da se što 
prije popraviš, dok još ima vremena. Nemoj više živjeti u 
dosadašnjoj svojoj ludoriji. Boj se, da ne budeš zauvijek oplaki- 
vao svoje ludorije u Paklu. Tko zna, da ovo razmatranje, koje 
sad čitaš nije za te posljednja ponuda, kojom te dragi Bog zove 
na pokoru i obraćenje. Tko zna, ako se sad ne popraviš, da te 
Bog na prvi ili drugi smrtni grijeh koji ćeš učiniti, od sebe zau- 
vijek ne otjera i strovali u vječne muke među očajnike i mahnite, 
koji sc sad nalaze u Paklu i priznaju svoju krivicu, dakle mi smo 
falili, ali ju priznaju očajni, vidjevši da tu svoju pogrešku ne 
mogu nikako izliječiti. Kad te vrag unaprijed stane napastovati 

Djevici Mariji: misao na Pakao osloboditi će te Pakla; jer će te 
misao na Pakao prisiliti, da se utječeš k Bogu. 


Molitva: Ah! Moje najveće dobro, koliko sam te puta izgubio 
radi jednog ništa i zaslužio da te zauvijek izgubim? Ali me tješe 
riječi tvog proroka: "Veseliti će se srce tražeći Gospodina. (Ps. 
104, 25). Ne smijem dakle gubiti ufanja da te neću opet naći, 
Bože moj, ako te od srca tražim: Da, moj Gospodine, danas 
želim i uzdišem za tvojom milosti više nego za ikakvim drugim 
dobrom, Radije ću izgubiti sve što imam i svoj život, nego li 
izgubiti tvoju svetu milost. Ljubim te, moj Stvoritelju, više nego 
ikakvu drugu stvar i stog, što te tako ljubim, kajem se, što sam 
te vrijeđao. Bože moj milostivi, kojeg sam izgubio i pogrđivao, 
oprosti mi brzo i daj, da te nađem i da te nikad više ne izgubim. 
Ako me ponovno primiš u svoju milost, sve ću ostaviti i tebe 
samog ću ljubiti; nadam se da ću to sve ispuniti po tvom milosr 
đu. 

Vječni Oče, uslišaj me radi Isusove ljubavi; oprosti mi i udijeli 
mi tu milost, da se nikada više od Tebe ne odijelim; jer ako te 
ponovo hotimice izgubim, po pravici moram se bojati da ćeš me 
napustiti. 

O, Marijo, o izmiriteljice grešnika, izmiri me s Bogom i nakon 
toga drži me tvrdo pod svojim plaštem da ga nikada više ne 
izgubim. 


6. O Raju 
"Žalost vaša preokrenuti će se u radost." (Iv. 16,20) 
1. Nastojmo, da sad strpljivo podnesemo nevolje i žalosti ovog 


života, prikazujući ih Bogu na sjedinjenje muka, koje je Isus 

pretrpio za našu ljubav hrabrimo se ufanjem da ćemo zadobiti 
Raj. Jednog dana prestati će sve žalosti, boli, progonstva, stra- 
hovanja i ako se spasimo, tad će se za nas pretvoriti u veselje i 
zadovoljstvo u kraljevstvu blaženih na nebu. Tim nas hrabri 
Gospodin:"Žalost vaša preokrenuti će se u veselje". Danas, 
dakle razmatramo što god o Raju. Ali što ćemo moći reći o 
ovom Raju, kad ni sveti ni prosvjećeniji nisu mogli pokazati 
nam slatkoću, koju Bog čuva za svoje sljedbenike? David ne 
znade drugo reći, nego da je Raj dobro, koje se puno 
želi: "Koliko su ugodna tvoja prebivališta, Gospodine kre- 
posti. "(Ps. 82, 2). Ali ti sveti moj Pavle, koji si bio uzdignut da 
vidiš nebo, kaži nam štogod o onom što si vidio. Ne, veli isti 
Apostol, što sam vidio nije moguće opisati. Nebeske ugodnosti 
tako su velike da se ne mogu opisati ni rastumačiti, ako se ne 
kušaju. Drugo vam ne mogu reći, veli Apostol, da "oko nije vid- 
jelo, uho nije čulo, niti je ljudsko srce okusilo, što je Bog 
pripravio onim, koji ga ljube“.(Kor. 2,9). 

Mi ne možemo pojmiti rajsku slavu, jer nikakva drugog pojma 
nemamo, osim o dobrima ovog svijeta. Da konj znade govoriti i 
da čuje gdje se drugi razgovaraju da mu se gospodar ženi i da 
pripravlja masnu gozbu, on bi odmah pomislio da će se cijela ta 
gozba sastojati samo iz dobre slame, dobrog sijena i dobre zobi; 
jer konji nemaju pojma o drugoj hrani osim o ovoj. Na isti način 
i mi mislimo o dobrom u Raju. U ljetu po noći vrlo je krasno 
gledati vedro nebo posuto s nebrojenim zvijezdama; vrlo je 
ugodno u proljetno vrijeme putovati po moru, kad je more mimo 
i puno otočića obraslih zelenom travom i šarolikim cvijećem i 
ribama koje se praćakaju; velika je divota i milota naći se u 
kakvu perivoju punu voća i svakovrsnog cvijeća, optočenu 
potočićima, vodoskocima i pticama, koje amo tamo lete i pjeva- 
ju. Reći će onaj: Oh, krasna Raja! Kakav Raj, kakav Raj? 
Sasvim su drugačija dobra rajska. Da kakav god pojam imamo 

o Raju, pomislimo, da u njem stanuje svemogući Bog, koji sc 
brine da usreći duše koje ga ljube. Veli sv. Bernardo: "Hoćeš li 
da znaš, što je Raj? U njemu nema ništa što ne bi htio, sve je u 
njemu što ugađa tvojoj volji." Dakle, u njemu nema stvari koja 
bi nam mrska bila, nego što je ondje, sve nam je milo i drago. 

Oh, Bože, što će reći duša, kad onda uđe u ono blaženo kral- 
jevstvo! Zamislimo, da umire ona djevojčica, onaj mladić koji 
se bio posvetio ljubavi svog Isusa, dođe smrt, ostavlja ovaj svi- 
jet. Duša se prikazuje na posebni sud, sudac ju grli i očituje joj 
da je spašena. Dolazi joj u susret anđeo čuvar i veseli se; ona mu 
zahvaljuje što ju je čuvao, a anđeo joj govori: Hajde, lijepa dušo, 
budi vesela, već si spašena; dođi i nagledaj se lica Gospodnjeg. 
Evo duša prolazi kroz oblake, uzdiže se mimo zvijezda i ulazi u 
nebo. Oh, Bože, što će reći kad prvi put zakorači u onu blaženu 
domovinu i prvi pogled baci na onaj grad svake slasti i miline! 
Anđeli i sveti doći će joj u susret i veseleći se nazvati će joj 
dobrodošlicu. Koliko će se veseliti ondje kad se sastane sa svo- 
Jim roditeljima, znancima i prijateljima koji su prije došli u Raj, 
te sa svojim svetim odvjetnicima! Onda će duša htjeti da pred 
njima klekne iz počasti, ali oni neće dati, nego će joj reći:"Ne 
čini tog, ta tvoj sam sudrug."(Ap. 22,9). Iza tog će ju odvesti da 
poljubi noge Blaž. Djevici Mariji, koja je Kraljica u nebu. 
Kakvo će strahopoštovanje obuzeti tad dušu, kad se prvi put 
upozna i svojim očima spazi onu božansku Majku, koja ju je 
toliko potpomagala da se spasi! Jer će onda duša ugledati sve 
milosti, koje je po Marijinu zagovoru primila, te koja će ju iza 
toga ljubazno zagrliti. Potom, od Kraljice nebeske duša će biti 
odvedena k Isusu, koji će joj reći:"Dodi iz Libana, zaručnice 
moja, dođi i okrunit ćeš se."(Kant. 4,8). Zaručnice moja, budi 
vesela, svršile su tvoje suze, patnje i strahovanja; dođi i primi 
vječnu krunu koju sam ti mojom Krvlju pribavio. Nakon toga 
sam će ju Isus odvesti, da primi blagoslov od svog božanskog 

Oca, koji će ju ogrliti i blagosloviti, govoreći: "Uđi u veselje tvog 
Gospodina. "(Mat. 25, 21). I učiniti će ju dionikom one slave, 
koju On uživa. 


Molitva: Evo, moj Bože, pred tvojim nogama jednog nezah- 
valnika, kojeg si stvorio za Raj, a on ga se je toliko puta radi 
nevoljnih naslada odrekao, zadovoljavajući se što će biti osuđen 
na Pakao. Ali se ufam, da si mi već oprostio sve uvrede kojim 
sam te toliko puta pogrdio, od kojih uvijek se kajem i uvijek ću 
se kajati, sve do moje smrti! Budi uvijek hvaljeno i blagoslovl- 
jeno tvoje milosrđe, o Isuse moj, koji si me tolikom strpljivošću 
podnosio i mjesto kazni, podvostručio si milost prema meni, 
prosvjetljenje i ljubazne opomene. Vidim, mili moj Spasitelju, 
da baš hoćeš da dođem u tvoje kraljevstvo, da te ondje zauvijek 
ljubim; ali hoćeš da te najprije ovdje na zemlji uzljubim. Da, lju- 
bit ću te. I sve da nema Raja, ljubit ću te sve dok sam živ, svom 
dušom svojom i svom snagom svojom. Dovoljno mi je što 
znam, da ti, Bože moj, želiš, da te ljubim. Isuse moj, pomozi mi 
svojom milošću, ne zapusti me. Moja je duša vječna, dakle, ili 
ću te zauvijek ljubiti, ili zauvijek mrziti? Ne, ja ću te zauvijek 
ljubiti i na ovom svijetu ću te puno ljubiti, da te puno uzljubim 
na drugom. Postupaj sa mnom kako hoćeš, kazni me kako želiš, 
jedino ne oduzimaj mi tvoje milosti i po tom radi od mene što 
hoćeš. Isuse moj, tvoje zasluge jesu moje ufanje. O, Marijo, u 
tvoj zagovor stavljam sve moje ufanje. Ti si me oslobodila od 
Pakla dok sam stajao u grijesima, sad kad tražim svog Boga, ti 
me imaš spasiti i svetim učiniti. 

3. Kad već duša uđe u Božje blaženstvo, ondje više neće tre- 
bati ništa trpjeti. U Raju neće biti bolesti, ni siromaštva, ni nere- 
da; neće biti noći ni mraka, niti zime ni studeni, ni vrućine, 
ondje uvijek vlada vedri dan, vječno proljeće uvijek ugodno. 
Ondje više nema progonstva, mržnje ni zavidnosti; u onom kral- 

jevstvu od ljubavi svi se nježno ljube i svaki se raduje dobru 
drugog, kao da je njegovo. Nema više nikakva straha, jer je duša 
potvrđena u milosti, te ne može više griješiti, ni svog Boga 
izgubiti. Ondje je sve novo i svaka stvar veseli, tješi i zasićuje. 
Zadovoljiti će sc pogled gledajući onaj grad pun savršene lje- 
pote. Koliko bi divno bilo gledati jedan grad, čije su ulice od 
stakla, kuće od srebra, tavani od zlata, ukrašeni najkrasnijim 
cvijećem? O, koliko će ljepši biti grad nebeski! Kolika će milota 
biti gledati one građane, sve obučene u kraljevske haljine, jer su 
ondje svi kraljevi, kako govori sv. Augustin: "Koliko je građana, 
toliko je kraljeva." Što će biti, kad se ugleda Marija, koja će se 
prikazati ljepša od sveg Raja? Što će biti, kad se zatim ukaže 
božanski Jaganjac, Isus zaručnik? Sv. Terezija, što je jednom 
samo spazila jednu Isusovu ruku, od radosti umalo nije polud- 
jela. Mirisanje biti će zadovoljeno rajskim mirisom; sluh će se 
zadovoljiti nebeskom skladbom. Sv. Franjo jednom ču anđela 
gdje je samo jednom gudalom prevukao po violi i od miline 
umalo da nije umro. Što će biti, kad se budu slušali, gdje svi 
sveti i anđeli zajedno pjevaju slavu Božju? Što će biti, kad čuje- 
mo, gdje Marija slavi Boga! Marijin glas na nebu, veli sv. Franjo 
Saleski, biti će kao slavujev u šumi, koji natkriljuje glasove svih 
drugih ptica. Jednom riječju, ondje su sve miline, koje se 
zaželjeti mogu. 

Sve te miline i slatkosti, koje smo do sada promatrali, jesu 
najmanja dobra u Raju. Dobro, koje sačinjava Raj jest Bog 
najveće dobro. Plaća, koju nam Gospodin obećava, nisu samo 
ljepota, miloglasja 1 druga veselja onog blaženog grada; glavna 
plaća i nadarbina jest sami Bog, naime gledati i ljubiti Boga 
licem u lice:"Biti ću prevelika tvoja plaća".(Gen.25,1) Veli sv. 
Augustin, da Bog pokaže svojc lice osuđenicima u Paklu, u isti 
čas bi se onaj ljuti Pakao pretvorio u ugodni Raj. T nastavlja, da 
se duši, koja polazi sa ovog svijeta, stavi na odabir, ili bi voljela 

ne vidjeti Boga a biti oslobođena od Pakla, da bi prije odabrala. 
da vidi Boga i ostane u onini mukama. 

Ovo veselje, gledati i ljubiti Boga licem u lice. mi živeći na 
ovom svijetu ne možemo dokučiti; nego razložimo što god 
našim znanjem, prvo božanska slatkoća je i na ovom svijetu 
podizala sa zemlje ne samo duše, nego i tjelesa svetih. Sv. Pilip 
Neri jednom bi dignut u zrak sa klupom, za koju se bio uhvatio. 
Sv. Petar Alkantara također bi dignut u zrak i iz zemlje za sobom 
povukao jedno stablo, za koje se bio uhvatio. Suviše znamo, da 
su mnogi sveti mučenici od veselja i ugodnosti veselili se i u 
mukama. Sv. Vinko, dok je bio mučen, veli sv. Augustin, tako je 
govorio, da se činilo, da jedan muku podnosi, a drugi da govori. 
Sv, Lovro pekući se na gradelama, nutkaše svog krvnika: 
"Okreni i jedi"; da, veli isti sv. Augustin, jer Lovro uževan 
božanskom ljubavlju ovaj plamen nije ni osjetio. Napokon i na 
ovom svijetu pogledajmo, koliku slatkoću osjeća skrušeni 
grešnik kad oplakuje svoje grijchc! Stoga govoraše sv. 
Bernardo:"Kad je tako slatko plakati za te, koliko će slatko biti 
uživati te? Koliku ugodnost ne osjeća ona duša, kojoj se na 
molitvi božanskom svjetlošću ukaže božanska dobrota, milosrđa 
primljena, te ljubav, kojom ju je ljubio i ljubi slatki Isus! Duša 
se onda od ljubavi i miline rastapa. Mi na ovom svijetu ne vidi- 
mo Boga kakav je u sebi, gledamo ga kao kroz mrak u tami. Sad 
mi imamo koprenu na očima, stoga ne možemo da ga vidimo, 
nego ga gledamo očima naše sv. Vjere; a što će onda biti, kad 
nam koprcena ispred očiju padne, otvore vrata, ugledamo Boga 
licem u lice? Onda ćemo vidjeti koliko je lijep Bog, koliko je 
velik, pravedan, savršen i koliko ljubazan. 


Molitva: Ah, moje najveće dobro, ja sam onaj nevoljnik. koji 
sam ti leđa okrenuo i odrekao se tvoje ljubavi. Zato više ne bi 
bio dostojan ni da te vidim ni ljubim. Ali ti si onaj, koji iz milos- 

rđa prema meni nisi bio milosrdan ni prema samom sebi, osuđu- 
jući se, da umreš pogrdnom smrću na križu. Tvoja smrt dakle 
pruža mi ufanje, da ću te jednog dana vidjeti i uživati tvoje lice 
svom snagom ljubeći Te. Ali sad, kad stojim među tolikim pogi- 
beljima, da te ne izgubim zauvijek, sad kad sam te već s mojim 
grijesima izgubio, što ću činiti kroz ovo života, što mi preosta- 
je? Hoću li te još vrijeđati? Ne, Isuse moj, svom mržnjom 
prezirem uvrede, koje sam ti nanio; neizmjerno žalim, da sam te 
vrijeđao i svim te srcem ljubim. Hoćeš li od sebe otjerati dušu, 
koja se kaje i ljubi Te? Ne, već znam što si rekao, ljubazni moj 
Otkupitelju, da ne znaš nikog od sebe otjerati, koji se kaje i pada 
pred tvoje noge:"Tko k meni dođe, neću ga izbaciti na dvor". 
(Iv.6,37) Isuse moj, ostavljam sve i k tebi se obraćam; grlim te i 
stišćem mom srcu; zagrli i ti mene i stisni me uza svoje srce. 
Usuđujem se ovako govoriti, jer govorim sa neizmjernom 
dobrotom: razgovaram se s Bogom koji se je zadovoljio umrijeti 
za moju ljubav. Dragi moj Spasitelju, pokloni mi svetu ustra- 
jnost u tvojoj ljubavi. Mila moja Majko, Marijo! Po ljubavi, 
kojom Isusa ljubiš, isprosi mi ovu ustrajnost. Tako se ufam i 
tako neka bude. 

3. Na ovom svijetu duše, koje Boga ljube, najviše muči i straši 
to; bojeći se da neće Boga ljubiti, niti od njega biti ljubljene. Ali 
u Raju duša je sigurna da ljubi Boga i da nju Bog ljubi; vidi da 
je sretno izgubljena u ljubavi svog Gospodina i da ju Gospodin 
drži u svom zagrljaju, kao dragu kćerku i vidi, da se ova ljubav 
nikada neće pretrgnuti. 

Što duša bolje spozna koliku je Bog imao ljubav prema nama 
postavši čovjekom i umrijevši za nas; koliko je imao ljubavi 
ustanovivši Presveti Oltarski Sakrament, Bog dajući samog sebe 
za hranu nevoljnom crvu! Sve to više će se raspaljivati 
božanskom ljubavlju! Onda će duša vidjeti sve pojedine milosti, 
kojima ju je Bog oslobađao iz tolikih napasti, tolikih pogibelji 

njezinog izgubljenja; i onda će vidjeti one žalosti, progonstva, 
bolesti i gubitke, koje je držala za kaznu Božju i ncsreće, da je 
to sve bila sama ljubav, kojom ju je božanska providnost vukla 
u Raj. Osobito će vidjeti strpljivost, kojom ju je Bog nakon 
tolikih grijeha podnosio, i milosrđa od Njega primljena, te tolike 
rasvjete i ljubazne pozive. Odozgora sa onog blaženog brda vid- 
jet će tolike duše u Paklu, koje su osuđene sa manje grijeha, 
nego ih je ona imala, a sebe će vidjeti već spašenu, da posjedu- 
je Boga i sigurna da ono najveće dobro kroz sve vjekove neće 
izgubiti. 

Blaženi će dakle zauvijek uživati onu sreću, koja će kroz sve 
vjekove svakog časa kao nova bivati. Uvijek će željeti onu slavu 
i uvijek ću ju dobivati; uvijek zadovoljna, uvijek žedna, uvijek 
zasitna; da, jer želja rajska ne muči, niti uživanje dosađuje. Kako 
su god osuđenici posude pune srdžbe, tako su blaženi posude 
pune zadovoljstva, tako da vcćeg uživanja ne mogu zaželjeti. 
Govori sv. Terezija, i na ovom svijetu, kad Bog koju dušu uvodi 
u svoju božansku ljubav, tako ju sretno opije, da izgubi svaku 
želju za dobrima ovog svijeta. Ali pri ulazu u Raj, oh, koliko će 
se još više izopijati njegovom ljubavlju, kako veli David. Onda 
će se dogoditi, kad se duša nađe slobodna i padajući u zagrljaj 
svom najvećem dobru, tako će se božanskom ljubavlju opiti, da 
će se sretno zauvijek izgubiti u Bogu, to jest sebe će tad sasvim 
zaboraviti, i od onog časa unaprijed na drugo neće misliti, no 
kako će hvaliti i blagoslivljati ono neizmjerno dobro, koje pos- 
jeduje. 

Kod nas dakle što žalosti ovdje, tješimo se i strpljivo podnosi- 
mo uzdajući se u Raj. Opat Zozimo upita sv. Mariju misirku, 
kako je kroz toliko godina mogla živjeti sama u pustinja? 
Odgovori: “S ufanjem u Raj". Sv. Pilip Neri, budući mu ponuđe- 
na kardinalska čast, zavitla kapicu u zrak, veleći:"Raj, Raj". Fra 
Egidio franjevac, kad bi čuo spomenuti Raj, digao bi sc u zrak. 

Na isti način i mi, kad se nađemo ožalošćeni ovdje, podignimo 
oči k nebu i utješimo se, govoreći: Raj, Raj. Pomislimo, ako 
ostanemo vjerni Bogu, da će jednog dana prestati sve ove nevol- 
je, patnje 1 strahovanja, i biti ćemo uvedeni u onu blaženu 
domovinu, gdje ćemo zauvijek ostati sretni, dakle Bog bude 
Bogom. Očekuju nas sveti, očekuje Marija; a Isus stoji s krunom 
u ruci, da nas kraljem učini u onom nebeskom kraljevstvu. 


Molitva: Dragi moj Spasitelju, ti si me naučio moliti: Dođi 
kraljevstvo tvoje. Tako te dakle sad molim da dođe tvoje kral- 
jevstvo u moju dušu, tako da ti nju zaposjedneš, a ona tebe, 
najveće dobro. O, Isuse moj, nisi ništa štedio da me spasiš i 
moju ljubav stekneš; spasi me dakle i moj spas neka bude, 
ljubeći te zauvijek na ovom i na drugom svijetu. Toliko sam ti 
puta okrenuo leđa i sa svim tim pokazuješ mi da ti neće biti 
ispod časti držati me u svom zagrljaju u Raju kroz sve vjekove, 
i tolikom ljubaznošću, kao da te nikada ni vrijeđao nisam; i zna- 
jući ja za to, hoću li moći drugo ljubiti osim Tebe, vidjevši da 
hoćeš da mi daš Raj, nakon što sam toliko puta zaslužio Pakao? 
Ah moj Gospodine, kamo sreća, da te nikada nisam uvrijedio! O 
da se nanovo rodim uvijek bih te ljubio! Ali, stvar je gotova, Sad 
drugo ne mogu, nego pokloniti ti ovo malo života što mi pre- 
ostaje. Da, sav ti se darujem, sav se posvećujem tvojoj ljubavi. 
Izađite iz mog srca, svjetske požude, ustupite mjesto mom 
Bogu, koji hoće da njim vlada. Da, zaposjedni me svega, moj 
Otkupitelju, moja ljubavi, moj Bože. Od sada u naprijed neću na 
drugo misliti, nego kako ću ti udovoljavati. Pomozi mi svojom 
milošću; uzdam se u tvoje milosrđe i tvoje zasluge. Uvijek 
umnožavaj u meni tvoju ljubav i želju da ti ugađam. Raj, Raj! 
Kad će to biti, Gospodine, da ću te ugledati licem u lice? I 
uhvatiti se oko tebe bez ikakvog straha da ću te ikad više izgu- 
biti. Ah! Moj Bože, drži svoju ruku iznad mene da te nikad više 


48 


ne uvrijedim. O, Marijo, kad ću pasti pred tvoje noge u Raju? 
Pomozi mi, Majko moja, ne daj da se izgubim i da ostanem 
daleko od tebe i tvog ljubaznog Sina. 


7. O molitvi 


"Jer svako tko moli, prima; tko traži nalazi, a otvara se onom 
koji kuca." (Lk.11,10). 


1. Ne samo ovdje, nego na hiljadu mjesta u Svetom pismu 
Starog i Novog zakona Bog obećava da će uslišati svakog, tko 
se god k njemu utječe: “Zavapi k meni i uslišati ću te. (Job. 33,3). 
"Zazovi me i izbaviti ću te." (Ps. 46,15). "Ako što zatražite od 
mene, dati ću vam." (Iv. 14,14). "Što god zaželite, molite i dobiti 
ćete."(Iv. 15,7). I na tolikim drugim mjestima slično je upisano. 
Zatim reče Teodoret, da je molitva jedna, ali da po njoj možemo 
sve dobiti. Veli sv. Bernardo, kad molimo, dati će nam Gospodin 
tu milost ili drugu za nas korisniju. Zato nas hrabri prorok, da 
molimo, osiguravajući nas da je Bog sav od milosrđa prema 
onima koji ga zazivlju na pomoć: "Ti si Gospodine sladak i blag 
i mnogo milosrdan, koji te zazivlju. "(Ps.85). Sv. Jakov još jasni- 
je govori: "Ako tko od vas treba mudrosi, neka traži od Boga, 
koji obilno svakom dijeli, a ne prigovara."(1. Posl.) Ovaj apos- 
tol veli, kada se Gospodinu molimo, on širi ruke i dariva više, 
nego se traži, niti nas kori za uvrede, koje smo mu nanijeli; kad 
ga molimo, rekao bi, da zaboravlja sve uvrede nanesene Mu. 
Veli sv. Klimak, da molitva na neki način prisiljava Boga, da 
dade što od njega tražimo. I ova sila, veli Tertulijan, da je Bogu 
mila. Da, jer kako veli sv. Tertulijan da Bog više želi nama dobra 
učiniti, ncgo mi od njega tražimo. A razlog je taj, jer je Bog po 
svojoj naravi neizmjerna dobrota. Bog, čija je narav dobrota, 
kaže sv. Lav i želi, da nas učini dionicima njegovih dobara. 

Stoga veli Magdalena Pazzi, da Bog na neki način ostane 
zadužen duši, koja ga moli, jer time otvara put k zadovoljenju 
njegove želje, kojom nam dijeli svoje milosti. I David je govo- 
rio, da ova Gospodinova dobrota uslišava odmah onoga tko ga 
moli, pokazuje mu, da je On pravi njegov Bog. Krivo se neki 
tuže, opaža sv. Bernardo, da ih Bog ne uslišava, ali mnogo veće 
pravo ima Gospodin tužiti se, da mnogi griješe što se k Njemu 
ne utječu u njihovim potrebama. I rekao bih, da se je upravo 
stoga Otkupitelj jednom žalio na svoje učenike: "Do sada niste 
ništa molili u ime moje?". “ Molite i primiti ćete, da vaša radost 
bude potpuna. "(Iv.16,24). Ne tužite se na me, rekao bih da je 
rekao, ako niste bili potpuno sretni, tužite se sami na se, jer niste 
od mene molili milosti; od sad unaprijed molite i biti ćete zado- 
voljni. 

Iz toga stari redovnici zaključiše u svojim sjednicama i 
skupštinama, da nema bolje stvari za spasiti se, kao što je uvijek 
moliti, govoreći: "Bože, priteci mi na pomoć." Štov. O. Pavao 
Segneri rekao sam o sebi, da se je s početka u svojim razma- 
tranjima zadržavao u tri uzdisaja, ali kasnije upoznavši veliku 
korist molitve, najviše je molio. Radimo na isti način i mi. 
Imamo Boga, koji nas odviše ljubi i brine se našim spasom | 
stoga uvijek stoji spreman uslišati svakog koji mu se uteče. 
Vladari ovog svijeta, veli Zlatousti, malo koga primaju k sebi da 
ga saslušaju, ali Bog prima svakog tko god želi. 


Molitva: Vječni Bože, klanjam ti se i zahvaljujem ti na svim 
dobročinstvima, koja si mi učinio. Što si me stvorio i otkupio po 
tvom Sinu Isusu, što si me čekao na pokoru dok sam stajao u gri- 
jesima, te što si mi toliko puta oprostio. Ah, moj Bože, ja te ne 
bih nikada uvrijedio da sam te u napastima zazvao na pomoć. 
Zahvaljujem ti na prosvjetljenju kojim mi pokazuješ da sav moj 
spas stoji u molitvi i traženju potrebitih milosti. Evo u ime 

Isusovo molim te da mi daruješ veliku žalost za moje grijehe, 
svetu ustrajnost u tvojoj milosti, dobru smrt i Raj; ali iznad 
svega najveći dar tvoje ljubavi i da se potpuno stavim u tvoju 
svetu volju. Već znam, da ne zaslužujem tih milosti, ali ti si ih 
obećao onima, tko ih bude molio u ime Isusovo: po Isusovim 
zaslugama. Ja ih molim i ufam se, da ću ih dobiti. O, Marijo, 
tvoje molitve isposluju sve što molim, moli i ti za me. 

2. Promislimo nadalje potrebu molitve. Veli sv. Ivan Zlatousti, 
kako je god tijelo mrtvo bez duše, isto tako i duša jest mrtva bez 
molitve. Slično opet govori, kako je god potrebna voda voćka- 
ma, da se ne osuše, tako je i nama potrebna molitva, da se ne 
izgubimo. “Bog hoće, da se svi spasimo. "(1. Tim.2,4). I neće, da 
se itko izgubi: "Strpljivo radi za vas, neće da se itko izgubi, nego 
hoće, da se svi na pokoru povrate." Ali hoće, da mi od Njega 
molimo milosti potrebne da se spasimo: jer s jedne strane ne 
možemo opsluživati božanske naredbe i spasiti se bez Božje 
pomoći, a s druge strane, obično govoreći, On nam neće dati 
milosti, ako ih od Njega nećemo moliti. Stoga reče Tridentinski 
sabor, da nam Bog nameće nemogućnih zapovijedi, jer ili nam 
daje bližnju i djelujuću milost, da ih opslužimo, ili nam pak daje 
milost, da od njega molimo ovu djelujuću milost. Sv. Augustin 
uči, izuzev prve milosti, kao što su poziv na vjeru ili na pokoru, 
sve druge, najprije ustrajnost, treba da ih s molitvom tražimo, 
inače nam ih Bog neće dati. Stoga zaključuju teolozi sa sv. 
Bazilijem, sv. Augustinom i sv. Ivanom Zlatoustim, Klimentom 
Aleksandrinskim i drugim, da je molitva za odrasle neophodno 
potrebna za spasenje. Tako dakle, ako se ne moli, nije moguće 
spasiti se. [ to veli naučenjak Lessio, da to trebamo držati kao 
članak vjere. 

Sveto Pismo jasno i otvoreno govori:"Treba uvijek 
moliti. '"(Luk.18,1). "Molite, da ne padnete u napast".(1v.4,2). 
"Molite i primiti će  te."(Iv.16,24). — "Neprestano 

molite" (1.Tes.5,17). Sad gorc navedenc riječi treba moliti i 
moliti po općem mišljenju teologa i naučitelja crkvenih sa sv. 
Tomom nose zapovijed, koja nas zadužuje pod tcški grijeh, oso- 
bito u tri slučaja: 1. kad sc čovjek nalazi u grijehu; 2. kad je u 
pogibelji smrti; 3. kad je u teškoj prigodi za sagriješiti; a općen- 
ito teolozi uče, da svaki teško griješi, kad se ne moli mjesec 
dana. Razlog je taj, jer je molitva jedno sredstvo bez kojeg mi 
ne možemo dobiti potrebitih pripomoći, da se spasimo. 

Molite i primiti ćete. Tko traži, taj dobiva; dakle veli sv. 
Terezija, tko ne traži, taj i ne dobiva. A to je i prije rekao sv. 
Jakov:"Onog nemate, čega niste molili.'(Jak.4,2). Osobito je 
potrebita molitva za isposlovati tu krijepost, da se očuva čistoća. 
"I kao što sam znao, jer na drugi način nisam znao sačuvati čis- 
toću, ako Bog ne dade...približio sam se k Gospodinu i zamolio 
sam ga. "(Mudr. 8,21). Zaključimo ovu točku. Tko moli, taj će se 
sigurno spasiti; tko ne moli, taj će se sigurno izgubiti. Svi oni, 
koji su se izgubili, izgubili su se, jer nisu molili; i ova je 1 biti će 
najveći očaj u Paklu, da su se tako lako mogli spasiti moleći, a 
sad više nisu u vremenu da to isprave. 


Molitva: Ab, moj slatki Otkupitelju, kako sam mogao onako 
živjeti do sada ne misleći na te? Ti si bio pripravan dati mi sve 
milosti, da sam za njih molio, samo si čekao, da ih od Tebe 
zatražim: ali ja nesretan na drugo nisam mislio, nego kako ću 
zadovoljiti svoja osjetila, nc brinući se ni najmanje, što ću osta- 
li bež tvoje ljubavi i bez tvoje milosti. Gospodine, zaboravi 
tolike moje nezahvalnosti i smiluj mi se; oprosti mi tolike 
uvrede koje sam ti nanio i daruj mi ustrajnost; pokloni mi tu 
milost, da uvijek molim od Tebe pomoć, da te više ne vrijeđam, 
o Bože duše moje. Ne dopusti da u tom od sada budem zane- 
marcn, kao što sam do sad bio. Prosvijetli me i ojačaj, da ti se 
uvijek preporučujem kad mc neprijatelji napastuju, da te nano- 

vo uvrijedim. Pokloni mi, Bože moj, ovu milost po Isusovim 
zaslugama i po onoj ljubavi kojom Ga ljubiš. Dosta je, moj 
ljubazni Gospodine, što sam te do sada vrijeđao, svakako kroz 
ovo života što mi preostaje, ljubiti ću te. Daruj mi tvoju svetu 
ljubav i ona neka me sjeća, da te zovem u pomoć, kad god se 
nađem u pogibelji za sagriješiti. Marijo, ufanje moje, u te se 
uzdam, da ću dobiti tu milost, da ću se uvijek preporučivati tebi 
i tvom Sinu, kad god budem napastovan. Uslišaj me, Kraljice 
moja, po onoj ljubavi, kojom ljubiš [susa. 

3. Najzad promotrimo kakva mora biti molitva. Mnogi mole, 
ali bez koristi, jer ne mole kako se treba moliti:"Molite, a ne 
dobivate, i to stog, što loše molite."(Jak.4,3). Za dobru molitvu 
ponajprije treba poniznost:"Bog oholim uskraćuje, a poniznim 
dijeli milosti. "(Jak.4,6). Dakle, Bog ne uslišava prošnje oholih, 
a naprotiv, ponizne ne pušta ispred sebe, što ih neće uslišati. 
"Skrušeno i ponizno srce Bože ne odbacuješ.'"(Ps.50). Makar bio 
najveći grešnik, samo neka se ponizi i skrušeno pred Boga 
klekne, on ga prazna neće od sebe odbiti. Drugo traži se pouz- 
danje:“Tko se je god ufao u Boga, nije  smućen 
ostao."(Crkv.2,11). U tu svrhu Isus nas je učio, kad prosimo od 
Boga milosti, da ga drugačije ne zovemo nego, Oče naš; a to da 
mu se molimo s onakvim pouzdanjem s kojim sin moli svog 
rođenog oca. Tko dakle s pouzdanjem moli, taj i dobiva: "Što 
god pitate moleći, vjerujte, primiti ćete i dati će vam 
se.(Mark.11). A tko bi mogao posumnjati, veli sv. Augustin, da 
će mu se ono uskratiti, što mu obećava sama božanska istina, 
naime Bog? Bog nije kao što su ljudi, veli Sveto Pismo, koji 
obećaju, pak poslije prevare, jer ili lažu kad obećavaju ili kasni- 
je mijenjaju odluku. 

Nastavlja sv. Augustin, a zašto bi nas Gospodin toliko nago- 
varao da od Njega molimo milosti, kad nam ih ne bi davao? 
Obećavajući On se obvezuje davati nam milosti, koje budemo 

molili od Njega. 

No reći ćemo tko: ja sam veliki grešnik i stoga ne zaslužujem 
da budem uslišan. Ali na to odgovara sv. Toma, da molitva, 
dobivajući milosti, ne oslanja se na naše zasluge, nego na 
božansko milosrđe. "Svako, iko god moli, prima."(Luk. 11,10). 
"Dobiva svako, bio pravedan, bio grešan." Ali u tom i sami naš 
Otkupitelj digao nam je svaki strah, veleći: "Uistinu, uistinu gov- 
orim vam, ako što zatražite od mog Oca u ime moje, dati će 
vam. "(Iv.16,25). Grešnici, kao da je htio reći, ako vi nemate 
zasluga, imam ih ja kod mog Oca; dakle tražite u ime moje, i ja 
vam obećavam i jamčim, da ćete dobiti sve što budete molili. 
Ovdje treba dobro razumjeti, da se ovo obećanje ne odnosi na 
dobra ovog svijeta, kao zdravlje, blago i druge slične stvari, jer 
nam ove milosti Gospodin više puta posve pravedno uskraćuje, 
jer predviđa, da bi nam bile na štetu vječnog spasa: Što je 
bolesniku korisnije, to liječnik bolje zna, nego li bolesnik, veli 
sv. Augustin. Zato svaku milost vremenitu treba moliti da nam 
je dade, ako nam neće služiti za izgubljenje duše. Naprotiv 
milosti duhovne; kao oprost, ustrajnost, božansku ljubav i 
slične, imaju se uvijek moliti sa čvrstim pouzdanjem, da ćemo 
ih dobiti. 

Iznad svega u molitvi traži se ustrajnost. Veli Kornelije a 
Lapide, da Gospodin hoće da ustrajemo u molitvi, dok mu ne 
dosađimo. I to isto znači u Svetom Pismu: "Treba uvijek moli- 
ti"(Luk.11). Bdite u svako vrijeme moleći.(Luk.21,36). 
Neprestano molite.(1. Tes. 5,17). To isto znače one opetovane 
riječi: "Molite i dobiti ćete; tražite i naći ćete; kucajte i otvoriti 
će vam se".(Luk.11,9). Dovoljno bi bilo i da je rečeno: pitajte; 
ali ne, Gospodin nas je tim htio navesti da trebamo raditi kao i 
prosjaci koji neće da se okane tražiti, moliti i kucati na vratima, 
dok im se ne udijeli milostinja. Osobito konačna ustrajnost ne 
dobiva sc bez stalne molitve. Ovu milost mi ne možemo 

zaslužiti nego s molitvom, veli sv. Augustin, koju na neki način 
zaslužujemo. Molimo dakle neprestano i ne zapustimo molitvu, 
ako se mislimo spasiti. Svaki ispovjednik i propovjednik neka 
uvijek preporučuje molitvu, ako misli duše spasiti. 1, kako veli 
sveti Bemardo, uvijek se utječimo pod zaštitu Blaž. Djevice 
Marije. 

3. Moj Bože, ufam se, da si mi već oprostio, ali neprijatelji me 
neće prestati napastovati sve do moje smrti, ako mi ne 
pomogneš, opet ću se vratiti na grijeh. Po Isusovim zaslugama 
molim za svetu ustrajnost: "Ne dopusti da se od tebe odijelim". 1 
ovu milost molim za sve one, koji se sada nalaze u milosti tvo- 
joj. Uvjeren sam, oslanjajući se na tvoje obećanje, da ćeš mi 
pokloniti ustrajnost, ako nastavim moliti je od tebe. Ali strašno 
se bojim da u napastima neću te zazivati u pomoć i tako se opet 
sunovratiti u stare grijehe. Molim za tu milost da nikada ne 
prestanem moliti. Daj da u svakoj grešnoj pogibelji zazovem u 
pomoć Presveta imena Isusa i Marije i da ti se preporučujem. 
Bože moj, tako obećavam i ufam se da ću to sve s pomoću tvoje 
milosti i izvršiti. Radi Isusove ljubavi usliši me. O, Marijo, 
Majko moja, isprosi mi milost da se u svakoj grešnoj pogibelji 
utječem tebi i tvom Sinu. 


8. O ustrajnosti 
"Tko ustraje do kraja taj će se spasiti. "(Mat.24,13) 


1. Veli sv. Jeronim, da mnogi počnu dobro, ali ih malo ustra- 
jnih ostane. Počeše dobro; Saul, Juda, Tertulijan; ali na koncu 
svršiše zlo, jer ne ustrajaše u dobru. Sv. Jeronim veli, da 
Gospodin od nas ne traži samo da dobro počnemo, nego da u 
započetom dobru i završimo; jer je svrha, koja će plaću i 
nadarbinu odnijeti. Veli sv. Bono: "Jedino ustrajnost se kruni." 

zato sv. Lovro Justinijan ustrajnost zove vrata rajska. Dakle, u 
Raj ne može nitko ući, ako ne nađe vrata ulazna, Brate moj, ti si 
sad ostavio svoje zloće 1 nadaš se, da su ti oproštene. Sad si 
dakle Božji prijatelj; ali znaj dobro, da još nisi spašen. A kad ćeš 
se spasiti? Kad ustraješ u dobru do smrti. Tko ustraje do svrhe, 
taj će se spasiti. Počeo si sveto živjeti, zahvali Bogu; ali te 
opominje sv. Bernardo, da je onom tko počinje samo obećana 
plaća, a onom se daje tko ustraje do svrhe. Nije dovoljno trčati 
k cilju, nego treba trčati, dok se kroz njega ne prođe. 

Sad si već počeo dobro živjeti; ali sad se najviše imaš i 
bojati:"Sa strahom i drhtanjem radite na vječni spasenju." 
(Fil.2,12). A zašto? Zato, jer (ne daj Bože) ako se počneš obazi- 
rati nazad i povratiš se na grešno življenje, Bog će te isključiti 
od Raja. Pomoću milosti tvog Gospodina uklanjaj se od grešnih 
prigoda, često primaj svete sakramente, svaki dan razmišljaj 
koju vjersku istinu. “Blažen si ako uzaživiš tako, i tako čineći 
ako te zateče Isus, kada te dođe suditi" (Mat.24,46). Ako si se 
sad stavio služiti svom Bogu nemoj vjerovati da su prestale ili 
nestale napasti; poslušaj što veli Duh sveti: "Sinko, stupajući u 
službu Božju, pripravi dušu svoju na napast. '"(Crkv.2,1) Znaj da 
se sad više nego ikad trebaš pripraviti na borbu; jer neprijatelj, 
svijet, vrag i tijelo sad će više nego ikad ustati ne bi li te svladali 
i učinili da izgubiš milost, koju si zadobio. Veli Dionizije 
Kartuzijanski, koliko se čovjek više Bogu posvećuje, toliko više 
Pakao nastoji, da ga svlada. A to je dosta jasno rečeno i u 
Evanđelju: "Kada duh nečisti izađe iz čovjeka luta po pustim 
mjestima tražeći pokoj, ali kad ga ne nalazi rekne: Povratit ću 
se u kuću svoju odakle sam izašao! I kad stigne, nađe je pome- 
tenu i uređenu. Zatim ode i uzme sa sobom sedam drugih duho- 
va gorih od sebe, te uđu i tu se nastane. I za onog čovjeka 
posljednje stanje bude gore od prvoga."(Luk.11,24.) Dakle 
vrag, kad sc protjera iz jedne duše, on nema mira ni pokoja, sve 

sile uloži ne bi li se opet u nju povratio; još za pomoć zove dru- 
gove i pođe li mu za rukom te opet u nju uniđe, tad za onu 
nevoljnu dušu biti će posljednja propast mnogo gora nego li je 
prva bila. 

Razmatraj dakle kakvim se oružjem moraš naoružati da se 
obraniš od ovih neprijatelja i uzdržiš se u milosti Božjoj. Da te 
vrag na savlada jačeg oružja nema od molitve. Veli sv. Pavao, da 
se mi ne borimo s ljudima od mesa i krvi, kao što smo i mi, nego 
sa vojvodama iz Pakla. Tim je htio pokazati nam da mi nismo 
toliko jaki da se borimo sa paklenom vlasti; za to nam treba 
Božja pomoć. S Božjom pomoći možemo sve; ovako je sv. 
Pavao govorio, ovako moramo i mi svi govoriti. Ali ova pomoć 
daje se samo onom tko ju traži s molitvom: Molite i primit ćete. 
Dakle ne uzdajmo se u naša obećanja, ako se u njih pouzdamo 
propali smo; sve naše pouzdanje, kad nas vrag uznapastuje, 
stavimo u Božju pomoć, preporučujući se tad Isusu i Presvetoj 
Mariji. Osobito trebamo tako raditi, kad budemo napastovani 
protiv čistoće, jer između svih napasti ova je najstrahovitija i s 
njom vrag najviše dobiva. Mi nemamo te snage da sačuvamo 
čistoću, treba nam ju Bog dati. U toj dakle napasti trebamo se 
odmah obratiti k Isusu i njegovoj Majci, zazivajući za pomoć 
Presveta imena Isusa i Marije. Tko tako radi pobijediti će; tko ne 
radi izgubiti će se. 


Molitva: Ne odbij me od svog lica. Već znam, da ti mene nećeš 
nikada napustiti, ako ja tebe prije ne ostavim; i ovog se najviše 
bojim, jer sam odveć slab. Gospodine osnaži me protiv Pakla, 
koji traži da me opet zasužnji. Tu milost molim po Isusovim 
zaslugama. Slatki Spasitelju, uspostavi vječiti mir između mene 
i Tebe, da se zauvijek ne prekine. I zato daruj mi svoju svetu 
ljubav; jer tko te ne ljubi taj je mrtav. Od ove nesretne smrti Ti 
me izbavi, o Bože duše moje. Bio sam izgubljen, to već znaš. Po 

svojoj dobroti doveo si mc u ovo sadašnje stanje, u kojem se sad 
nalazim, i ufam se, da sam u tvojoj milosti. Po onoj gorkoj 
smrti, Isuse moj, koju si za me pretrpio, ne dopusti, da se ikad 
više svojevoljno povratim na izgubljenje. Ljubim te iznad svake 
stvari, Ufam se, da će me uvijek ova ljubav držati, da ću u ovoj 
ljubavi umrijeti, i u istoj ljubavi zauvijek živjeti. 

O, Marijo Majko moja, ti se zoveš Majka ustrajnosti. Ovaj veli- 
ki dar po tebi se dijeli. Tebi se preporučujem i po tebi ga mislim 
dobiti. 

2. Pogledajmo sad kako se ovaj svijet ima svladati. Vrag je naš 
veliki neprijatelj, ali je svijet mnogo gori. Da se vrag ne služi sa 
svijetom, naime zločestim ljudima, ne bi toliko dobivao, koliko 
dobiva. Otkupitelj nas ne savjetuje toliko, da se čuvamo vrago- 
va, koliko od zločestih ljudi: "Čuvajte se ljudi". ( Mat.10,17). 
Više puta ljudi su gori od vragova, jer vragovi bježe od molitve 
i kad se zazove za pomoć ime Isusa i Marija, ali zločesti ljudi, 
ako stanu kog napastovati da sagriješi a da ovaj za obranu 
izrekne koju svetu riječ, oni ne bježe, nego ga više potiču i ismi- 
javaju, nazivajući ga zaostalim, divljakom, koji ništa ne vrijedi, 
i kad mu drugo ništa ne mogu naći, govore mu da je licemjer 
koji se utvara kao svetac. I mnoge slabe duše, da ne čuju ovih 
ukora i podrugivanja, nevoljno se združe s onim Luciferovim 
službenicima i povrate se na prvošnje bljuvotine. Brate moj, 
uvjeri se ako hoćeš sveto živjeti, trebaš biti progonjen. Onaj koji 
zlo živi, ne može gledati one koji sveto žive, zato jer je njihovo 
življenje za njega stalni ukor, zato bi on rado da svi budu kao što 
je i on, ne bi li se oslobodio onog grizodušja, koje mu je 
prouzročilo dobro življenje drugih. Nema spasa, veli apostol, 
tko služi Bogu, mora biti progonjen od svijeta: “Svaki, koji hoće 
da pobožno živi u Isusu, biti će progonjen. "(2.Tim.3,12). Svi 
sveti trpjeli su progonstva. Tko je od Isusa svetiji? Pa ga je svi- 
jet progonio i ubio na križu. 

Svjetski nauk sav je protivan nauku našeg Isusa. Što ljudi 
cijene, to Isus ludorijom naziva:"Mudrost ovog svijeta pred 
Bogom jest ludorija."(1.Kor.3,13) Naprotiv svijet naziva ludori- 
jom ono što Isus cijeni, kao što su patnje, boli, preziri. Ali utješi- 
mo se, ako nas zločesti proklinju i pogrđuju, Bog nas blagoslivl- 
ja i hvali:"Proklinjati će oni, a ti ćeš blagoslivljati."(Ps.108). 
Zar nam nije dosta što ćemo biti pohvaljeni od Boga, od Marije, 
od svih anđela, od svih svetih i od svih dobrih i poštenih ljudi? 
Pustimo dakle neka grešnici govore što hoće, nego mi slijedimo 
stope našeg milog Spasitelja ugađajmo Bogu, i zasluga je naša. 
Tako mislimo kao da na svijetu nikog drugog nema izvan Boga 
i nas. Kad nam se zločesti stanu podrugivati, preporučimo ih 
Gospodinu; i naprotiv zahvalimo Bogu da nas rasvjetljuje, što 
onim nevoljnicima uskraćuje, i slijedimo naš sveti put. Ne stidi- 
mo se pokazati kao kršćani, jer Isus veli da će se On nas tada 
postidjeti pred licem Oca svojega. 

Ako se želimo spasiti, moramo se patiti i siliti se: "Uzak je put, 
koji vodi u život." (Mat.7). Tko se ne sili, taj se ne spašava. 
Nema lijeka, jer trebamo se boriti protiv naše pokvarene i 
odmetnute naravi, ako želimo dobro živjeti. Osobito s početka 
trebamo se siliti, da odstranimo one grešne navike, a dobre 
zadobijemo; jer kada se naviknemo dobro činiti, onda nam volja 
ojača i vrlo lako opslužujemo božanske naredbe. Reče Gospodin 
sv. Birgji, tko kreposno i sveto živi i strpljivo podnosi s početka 
bol, kad ga trn ubode, poslije trnje pretvori mu sc u ruže. Budi 
na oprezu, kršćanine moj, sad ti Isus govori, što je jednom rekao 
uzetome: "Evo zdrav si, nemoj više griješiti, da te veće zlo ne 
snađe. "(Iv.5,14). Kaže sv. Bernardo, ako po nesreći opet svjes- 
no upadneš u grijeh znaj, da će tvoja propast biti mnoga gora, 
nego kad si prije griješio. Jao, veli Gospodin, onim koji pođu 
Gospodnjim putem i kasnije ga ostave. Ovi odmetnici, koji su 
bili od Boga obdareni velikom svjetlošću i kasnije mu se iznev- 


59 


jerili, za kaznu duhovno će oslijepiti i tako će svoj život svršiti 
u grijesima: "Ako pak pravedni smetne sa svog pravog puta... zar 
će živjeti? Sva dobra djela, koja je počinio ne će se u obzir 
uzeti...u svom će grijehu umrijeti. "(Ezek. 18,24). 


Molitva: Ah; moj Bože tu kaznu ja sam već davno zaslužio, 
budući da sam toliko puta po tvojoj rasvjeti ostavljao grijehe i 
nevoljan opet sam se na nje povraćao. Neizmjerno zahvaljujem 
tvom milosrđu, da me nisi zapustio u mojoj sljepoći, ostavivši 
me posve bez svjetlosti, kao što sam bio zaslužio. Puno sam ti 
dakle, Isuse slatki dužan, a još bih veći nezahvalnik bio kad bih 
se opet povratio na prvašnje svoje bljuvotine, i tebe ostavio. 

Ne, moj Otkupitelju: “Milosrđe tvoje zauvijek ću slaviti." 
Uzdam se, da ću kroz ovo života, što mi preostaje, i kroz svu 
vječnost slaviti i hvaliti tvoje veliko milosrđe, neprestano te 
ljubeći, i stalno živjeti u tvojoj milosti. Nezahvalnosti, koje sam 
ti do sada nanio i koje sad proklinjem i mrzim više nego ikakvo 
drugo zlo, služiti će mi ubuduće na poboljšanje, i poticati će me 
da uvijek gorko oplakujem uvrede kojima sam te pogrdio, a 
najviše raspaljivati će me žarkom ljubavlju prema tebi, koji si 
me, nakon tolikih uvreda od mene primljenih, tako velikim 
milostima obasipao. Da, ljubim te, o Bože moj, vrijedan neizm- 
jerne ljubavi. Od sad unaprijed Ti budi jedina moja ljubav i jedi- 
no moje dobro, o vječni Oče, po Isusovim zaslugama molim te 
da ustrajem u tvojoj milosti sve do kraja svog života, i u tvojoj 
svetoj ljubavi. Već znam, da ćeš me uslišati kad te god zamolim. 
Ali tko će me osigurati, da ću ja tako pažljiv biti, i uvijek od 
Tebe ovu ustrajnost moliti? Zato, Bože moj, molim za ustrajnost 
i milost, da je uvijek od tebe molim. Marijo, odvjetnice moja, 
utočište i ufanje moje, isprosi mi po svom zagovoru stalnost, da 
uvijek od Boga molim za konačnu ustrajnost. Molim te isprosi 
mi ovu milost po onoj ljubavi, koju nosiš prema Isusu. 

3. Prijedimo k trećem neprijatelju, koji je veći nego ikoji drugi, 
a taj je naše tijelo; i pogledajmo, kako se imamo od njega bran- 
iti. Prva obrana jest molitva, o kojoj smo gore više razmišljali. 
Druga obrana jest izbjegavanje grešnih prigoda; i ovo treba da 
sad dobro prosudimo. 

Veli sv. Bemardin Sienski, između svih savjeta, dapače smatra 
se kao temelj naše svete vjere, jest savjet uklanjati se od grešnih 
prigoda. Jednom vrag bi prisiljen govoriti i reče, od svih 
propovijedi, koje se čine po crkvama, da mu je najmrža o izbje- 
gavanju grešnih prigoda; a ima pravo, jer se vrag sinije i 
podruguje na sva kajanja i obećanja grešnika, ako taj neće prek- 
inuti zloglasna društva i grešne prigode. Prigoda osobito u 
nasladnim stvarima jest kao kakav zastor koji zastre oči, kroz 
koji se više ne vidi ni osoba, ni obećanja učinjenih, ni prosvjeta 
i nadahnuća primljenih, ni vječnih istina; jednom riječju zabo- 
ravi na sve, i oslijepi. Prigoda bila je uzrok propasti naših prar- 
oditelja jer je se nisu htjeli ukloniti. Bijaše im Bog zabranio da 
ne smiju ni dotaknuti zabranjeno voće."(Gen.3). Ali neoprezna 
Eva , ugleda, otrgne i pojede. Najprije počela razgledati voćku, 
zatim ju uzela u ruku i napokon ju pojela. Tko se svjesno i 
hotimice stavi u grešnu pogibelj, poginuti će. “Tko traži pogi- 
belj, u njoj će poginuti".(Crk. 3,27). 

Veli sv. Petar, da vrag kao ričući lav obilazi zemljom tražeći 
koga bi prožderao. I da se opet vrati u dušu iz koje je istjeran, 
veli sv. Ciprijan, što radi? Čeka i traži prigodu. Ako mu pođe za 
rukom te dušu navede u kakvu prigodu, bcz sumnje opet će u nju 
povratiti se neprijatelj i proždrijeti će je. K tomu dodaje Guerik 
Opat, da je Lazar uskrsnuo svezan; i kako je uskrsnuo onako je 
opet i umro. Isto tako nevoljni grešnik dižući se ispod grijeha, 
podiže sc svezan i opkoljen od grešnih prigoda; i sve kad i 
ustane lako sc može opet povratiti u grijeh. Dakle, tko hoće da 
sc spasi, treba ostaviti ne samo svoje grijehe, nego i grešne 

prigode, naime ono društvo, onu kuću, ono dopisivanje i raz- 
govore. 

No, reći ćeš, promijenio sam življenje, i s onom osobom više 
nemam nikakvih  grešnih namjera, dapače ni napasti. 
Odgovaram. Pripovijeda se da u Mauritaniji ima neka vrsta 
medvjedica koje love majmune; majmuni ugledavši medvjedice 
uteknu na stabla, ali medvjedica što tad radi? Pruži se pod sta- 
blom i pričini se kao mrtva; kad pak majmuni stanu silaziti sa 
stabla, hitro se podigne, zgrabi i ždere ih. Tako isto i vrag radi: 
Za neko vrijeme prestane napastovati, ali kad čeljade zađe u 
koju prigodu, onda uzbudi napasti, koje ga proždru. O, kolike 
nevoljne duše, koje su se često ispovijedale, pričešćivale, da su 
se mogle svetim nazivati, zalazeći u prigode, vrag ih je ulovio i 
zarobio! Pripovijeda se u crkvenoj povijesti, kako je neka sveta 
gospođa, koja se bila posvetila da pokapa mučenike jednom 
našla jednog, koji još ne bijaše izdahnuo, uze ga k sebi u kuću i 
ozdravi; što se kasnije dogodi? S tom bližnjom prigodom, naime 
stanujući zajedno, najprije izgubi milost Božju, poslije i vjeru. 

Gospodin naredi Izaiji da pripovijeda narodu da je svaki čov- 
jek sijeno. I ovdje opaža Zlatousti, veleći: "Je li moguće da 
sijeno neće gorjeti, kad se stavi u nj vatra?" Isto veli i sv. 
Ciprijan: “Nije moguće stati u plamenu, a ne gorjeti". Opominje 
nas Izaija prorok:“Da je naša snaga, kao snaga goruće paučine 
u vatri“, Na isti način veli i Salomon: "Može li čovjek hodati po 
žeravici a da ga ne prži?" Isto je tako i sa onim koji se stavlja u 
pogibclj, a misli da neće sagriješiti. Treba se dakle od grješnih 
prigoda uklanjati, kao od zmijske glave. Trebamo se čuvati ne 
samo da nas zmija ne pecne i da je se ne taknemo, nego ne smi- 
jemo ni blizu nje stati. No veliš, da ona obitelj, ona prijateljstva 
tebi koriste. Ali, brate moj, ako vidiš da je neka obitelj ili pri- 
jatelj za te put u Pakao, nije kud, trebaš je ostaviti, ako sc misliš 
spasiti. 

Veli Sveto Pismo makar bilo i tvoje vlastito desno oko, ako 
vidiš da ćeš se zbog njega izgubiti; iskopaj ga, i baci od sebe, i 
to još daleko: to će reći da imamo od sebe ukloniti svaku pogi- 
beljnu stvar, makar nam bila najmilija i najkorisnija. Govoraše 
sv. Franjo Asiški, da vrag drugačije napastuje duše duhovne, 
koje su se Bogu posvetile, nego li duše grešnih i svjetskih ljudi; 
ne traži da ih odmali s početka sveže čitavim konopom, nego 
najprije gleda zgodu da ih sveže tankom dlakoin, onda koncem, 
potom špagom, dok ih napokon ne siegne debelim konopom i 
tako ih zaplete u grijehe i nevaljalštine. I stoga, tko želi izbjeg- 
nuti svaku pogibelj, valja da s početka kida dlake, svake 
prigode, poglede, pozdrave, darove, pozive, posjetnice i slične 
stvarčice. A osobitim načinom onaj, koji se rastrovao u nečistim 
grijesima i u njima ogrezao, nije dovoljno da se kloni bližnjih 
prigoda, nego i daljnjih, inače će propasti i povratiti se na svoje 
prvašnje grijehe. 

Tko baš ozbiljno želi spasiti svoju dušu, treba to odlučiti, i stal- 
no ponavljati obećanja i odluke da se nikad više od Boga neće 
odijeliti, često opetujući onu rečenicu svetih:“Prije sve izgubiti, 
a Boga nikako." Nije dosta samo obećati da ga nećemo više 
gubiti, nego i za to potrebna sredstva primiti, da ga zbilja ne 
izgubimo. Prvo sredstvo jest kloniti se grešnih prigoda; o čemu 
smo već govorili; drugo je češće se ispovijedati i pričešćivati. 
Koja se kuća češće mete, u njoj čistoća vlada. Sa svetom ispovi- 
jedi čovjek održava čistom svoju dušu, i s njom ne dobiva samo 
oprost grijeha, nego i pomoć da lakše od sebe odbije paklene 
napasti. 

Sveta pričest zove se nebeska hrana i kako god naše tijelo ne 
može biti bez zemaljske hrane, isto tako ni naša duša ne može 
živjeti bez nebeske hrane:“Ako ne budete blagovali tijelo sina 
čovječiegu i pili njegove krvi, nećete imati života u sebi." (Iv. 
6,51). Naprotiv, onom koji se često hrani ovim kruhom, obećano 

je da će zauvijek živjeti: “Ako tko uzblaguje od ovog kruha, živjet 
će za uvijeke.“ Stoga Tridentinski sabor svetu pričest zove 
lijekom, koji nas čisti od malih grijeha, a od velikih čuva; treće 
sredstvo jest duhovno razmatranje:"Spomeni se posljednjih 
stvari, i nikad nećeš sagriješiti." Tko pred sobom drži vječne 
istine, smrt, sud, Raj i Pakao, taj neće pasti u grijeh. U razma- 
tranjima Bog nas prosvjetljuje. Ondje nam pokazuje čega se tre- 
bamo čuvati, i što moramo raditi. Razmatranje je ona blažena 
peć, gdje se raspaljuje vatra božanske ljubavi. Štoviše, da se 
održimo u milosti Božjoj, kao što je više puta rečeno, posve je 
potrebno da neprestano molimo i za potrebne milosti prosimo; 
tko ne razmatra, taj teško da i moli, a tko ne moli sigurno će se 
izgubiti. 

Dakle, pod svaku cijenu treba prihvatiti sredstva za spasenje i 
redovito ih živjeti. Jutrom, kad se ustaje, moliti uobičajene 
molitve, djela zahvalnosti, ljubavi, prikazanja, odluke, s 
molitvom Isusu i Mariji, da te ovaj dan sačuvaju od svakog gri- 
jeha. Poslije toga razmatrati i svetu Misu slušati. Preko dana 
čitati koju duhovnu knjigu, posjećivati Presveti Oltarski 
Sakrament i Blaženu Djevicu Mariju. Na večer izmoliti sveti 
ružarij i razmisliti što se kroz ovaj dan činilo. Kroz sedmicu se 
češće pričešćivati. Bilo bi vrlo korisno da se svake godine, ako 
je moguće, u kojoj redovničkoj zajednici obave duhovne vježbe. 
Treba napokon štovati Blaž. Djevicu Mariju kojom osobitom 
pobožnošću, kao na primjer nošenjem sv. Škapulara i postom u 
subotu. Ona se zove Majka ustrajnosti i tu ustrajnost obećava 
onima koji ju štuju. Povrh svega valja od Boga moliti svetu 
ustrajnost, a osobito u napastima, zazivajući onda češće Presveta 
imena Isusa i Marije, dok napast ne prestane. Ako ovako radiš, 
jamačno ćeš se spasiti; ali ako ne radiš tako, sigurno ćeš se izgu- 
biti. 

Molitva: Dragi moj Otkupitelju, zahvaljujem ti što me prosv- 
jetljuješ, te što mi daješ da pomoću tvoje milosti upoznam sred- 
stva potrebna za spas svoje duše. Obećavam da ću to sve točno 
ispuniti. Pomozi mi da ostanem vjeran mojem obećanju. Vidim 
da želiš moj spas i ja ću se spasiti, osobito stoga da udovoljim 
tvojoj želji i tvom slatkom srcu, koje toliko želi da se spasim. 
Neću, ne, Bože moj, opirati sc više tvojoj ljubavi, koju imaš 
prema meni, Radi ove ljubavi tolikom strpljivošću si me pod- 
nosio, dok sam te svojim grijesima pogrđivao. Pozivaš me da te 
ljubim, a drugo i ne želim nego tebe samog ljubiti. Ljubim te, 
neizmjerna dobroto. Ah, po Isusovim zaslugama ne dopusti da ti 
i unaprijed ostanem nezahvalan; ili daj da prestanem biti nezah- 
valnik, ili me digni s ovog svijeta. Gospodine, kad si već djelo 
započeo i dovrši ga. Rasvijetli me, ojačaj me, daruj mi svoju 
ljubav. O, Marijo, ti koja se čuvarica milosti pomozi mi, imenuj 
me svojim slugom, kao što želim biti i moli Isusa za me. 
Najprije Isusove zasluge, tvoje molitve zasigurno će me spasiti. 


9. O pouzdanju, koje moramo imati u zaštitu Presvete 
Marije 


1. Koliko moramo biti zahvalni milosrđu Božjemu, što nam je 
dalo Mariju za odvjetnicu, koja nam svojim molitvama može 
isprositi sve milosti koje želimo. Grešnici, braćo moja, ako smo 
krivi pred božanskim sudom i već radi naših grijeha osuđeni za 
Pakao, ne gubimo se, nego utecimo se ovoj božanskoj Majci, 
stavimo se pod njezinu zaštitu i ona će nas spasiti. Traži se dobra 
volja, za promijeniti življenje u bolje: dobre i čiste namjere, te 
pouzdanje u Mariju i jamačno ćemo se spasiti. A to, jer je Marija 
odvjetnica moguća; odvjetnica milostiva; odvjetnica koja vruće 
želi da nas sve spasi. 

Najprije promislimo da je Marija odvjetnica moguća, koja 

može sve učiniti kod božanskog sudca, za korist svojih štovatel- 
ja. Ovo je osobita povlastica, koju joj je njezin Sin dao. Veli 
Gerson, da što god Blaž. Djevica Marija od Boga zamoli, to ona 
dobiva; i kao Kraljica šalje anđele da opominju čiste, rasvjetlju- 
ju i usavršavaju njezine sluge i službenice: Zato Crkva, da nas 
potakne na štovanje i pouzdanje prema ovoj odvjetnici, hoće da 
ju zovemo mogućom Kraljicom: Kraljice moguća, moli za nas. 
A zašto je Marijin zagovor tako jak? Zato, jer je Ona Majka 
Božja. Marijine molitve, budući je Ona Majka, imaju neku 
zapovijed kod Boga; zato nije moguće da ju Bog ne usliša, kad 
Ona moli. Govori sveti Grgur, nikomedijanski nadbiskup, 
budući je Marija rodila Isusa na ovaj svijet, stoga je On na neki 
način zadužen uslišavati njezine molitve. Zato veli sv. Metod 
mučenik: Veseli se, veseli se, o Marijo da imaš dužnika onog 
Sina, kojemu mi dugujemo sve što imamo; jer što god imamo, to 
smo od Njega primili na dar. Zatim govoraše Kuzma 
Jerozilimitanski, da je Marijina pomoć svemoguća. Da, sve- 
moguća, to tvrdi i sveti Rikard, jer je pravedno da Majka bude 
dionica moći svog Sina, Sin dakle svemoguć, dolazi zasigurno 
je i svoju Majku učinio svemogućom. Sin je svemoguć po nar- 
avi, a Majka je svemogućom postala po milosti; to će reći, da 
ona svojim molitvama dobiva sve što hoće i što zamoli. Sveta 
Birgja ču jednom gdje se Isus s Marijom razgovara i reče joj: 
Moli Me što hoćeš, tvoje molitve ne mogu ostati neuslišane; jer 
ni Ti meni nisi ništa zanijekala na zemlji, neću ništa zanijekati 
ni ja tebi na nebu. 

Jednom riječju, nema nikoga, makar bio najzločestiji, da ga 
Marija svojim zagovorom ne bi mogla spasiti. O Majko Božja, 
tvojoj moći nc može se ništa oprijeti, kad već tvoj Stvoritelj 
tvoju slavu drži i cijeni kao i svoju. 


Molitva: Draga moja Kraljice i Majko. reći ću ti sa sv. 

Germanom. Zi si svemoguća za grešnika spasiti i ne trehaš 
druge preporuke kod Boga, jer si Majka pravog života. Dakle, 
Gospo moja, ako se utečem pod tvoju obranu, svi grijesi neće 
moć učiniti da izgubim ufanje mog spasa. Ti sa svojim molitva- 
ma dobivaš sve što hoćeš; ako se dakle izmoliš za me, zauvijek 
ću se spasiti. Moli dakle za me nevoljnika, o velika Majko 
Božja, jer te tvoj ljubazni Sin uslišava i daje ti sve, što zamoliš. 
Grešnik sam, istina je, ali ću se popraviti i dičim se, da sam tvoj 
osobiti sluga. Istina da nisam zaslužio tvoje obrane, ali znam, da 
ti nisi do sad nikog zapustila, koji je u te stavio svoje pouzdan- 
je. Ti možeš i hoćeš spasiti me i u tebe se samu uzdam. Dok 
bijah izgubljen i ne mišljah na te, ti si na me mislila i isprosila 
mi milost, da te dozovem, koliko više sad se mogu uzdati u tvoje 
milosrđe, kad sam odlučio služiti Tebi, Tebi se preporučujem, i 
u Te se uzdam! O, Marijo, moli za me, i daj da se posvetim. 
Isprosi mi svetu ustrajnost, isprosi mi veliku ljubav prema tvom 
Sinu i prema Tebi, toliko ljubazna moja Majko. Ljubim te, 
Kraljice moja i uzdam se, da ću te zauvijek ljubiti. Ljubi me još 
i ti i svojom ljubavlju promijeni moje srce, da od grešnika 
postanem svetim. 

2. Promislimo drugo, da je Marija odvjetnica, koliko moguća, 
toliko i milosrdna, koja nikom ne zna uskratiti svoju obranu tko 
se njoj utječe. Govoraše David, da oči Gospodinove gledaju 
pravedne; a ova Majka od milosrđa, kako veli sveti Rikard, svo- 
jim očima gleda pravedne i grešnike jednako; pravedne da ne 
posrnu i ako su posrnuli, da ih svojim zagovorom opet podigne. 
Kaže sv. Bono, gledajući Mariju, činilo mu se da gleda samo 
milosrđe. Sveti Bernardo opominje nas da se u svim našim 
potrebama ovoj mogućoj odvjetnici sa čvrstim pouzdanjem pre- 
poručimo, jer je Ona sa svima slatka i blaga, koji se njoj pre- 
poručuju. Zato se Marija uspoređuje sa maslinom. Što iz 
masline izlazi samo čisto ulje, koje znači milosrđe, tako iz 

Marijinih ruku drugo ne izlazi, no milosti milosrđe, koja Ona 
dijeli svima onima koji se stavljaju pod njezinu obranu. 

Stoga ju Dionizije kartuzijanski punim pravom zove odvjetni- 
com svih grešnika koji se njoj utječu. O, Bože, koliko će se 
mučiti onaj kršćanin, koji se izgubi kad pomisli da se je tako 
lako na svijetu mogao spasiti, preporučujući se Mariji milosrđa, 
a nije to činio, te što nema više vremena da to učini! Jednom 
reče Marija sv. Birgji: “Zovu me Majkom milosrđa, a i jesam, jer 
me je milosrđe Božje takvom učinilo" Doista, tko nam je dao ovu 
odvjetnicu da nas brani, ako ne milosrđe Božje, jer hoće da se 
spasimo? Tužan je _i tužan će zauvijek ostati onaj koji se za svog 
života mogao meni preporučiti koja sam tako dobra i milostiva 
sa svakim, a nesretnik nije se preporučivao i tako se osudio zau- 
vijek! Valjda se bojimo, veli sveti Bono, tražeći pomoć od 
Marije, da nam ju ne zaniječe? Ne, veli svetac: "Ona pak ne zna 
ne smilovati se, nevoljne ne potpomoći to nije nikada znala". Ne 
zna, niti je ikad znala nevoljnika od sebe odbiti, a da ga nije 
sažalila ni potpomogla, kad se je njoj preporučio. Ne zna, niti 
može to učiniti, jer nam ju je Bog odredio, da nam bude Kraljica 
i Majka od milosrđa: kao Kraljica milosrđa dužna se je brinuti 
za nas nevoljnike. Sveti Bemard iz poniznosti govoraše joj:"Kad 
si dakle, Majko Božja, Kraljica milosrđa, najviše se za me imaš 
brinuti, jer sam najveći grešnik na svijetu." Zatim kao Majka 
milosrđa treba da se brine i od smrti oslobodi svoje bolesne 
sinove, kojima je Majkom postala po svom milosrđu i dobroti. 

Sv. Bazilije zove je: Javna bolnica. Javne bolnice prave se za 
siromašne bolesnike i tko je siromašniji, taj ima veće pravo da 
se u nju primi; i tako po mišljenju sv. Bazilija Marija sa većim 
milosrđem i ljubaznošću treba primiti pod svoju zaštitu okorjele 
grešnike, kada se kaju i k njoj utječu. 

Ali, ne dvojimo o Marijinu milosrđu. Jednog dana sv. Birgja 
razumi, kako Spasitelj govoraše svojoj Majci:"I vraga bi po 

svom milosrđu oslobodila, samo da se ponizi i zamoli oprošten- 
je." Lucifer oholi nikada se neće poniziti, da oproštenje zamoli; 
ali da se nevoljan ponizi i kleknc pred noge božanske Majke, te 
ju zamoli, da mu pomogne, Marija bi ga svojim milosrđem 
izbavila iz Pakla. Isus nam je htio time pokazati da Marija, kad 
joj se grešnik utječe, samo gleda na njegove namjere s kojima 
dolazi i moli za pomoć: ako stupi s dobrim namjerama, naime da 
će se popraviti, Ona ga ljubazno prima i vida mu rane, koje na 
sebi nosi. Nakon svega hrabri nas sv. Bono: "Nevoljni grešnici, 
ne gubite ufanja, podignite oči k nebu i uzdahnite sa čvrstim 
pouzdanjem k milosrđu ove dobre Majke." Dakle, od Marije 
tražimo izgubljenu milost, jer ju je ona našla; k njoj dakle 
moramo ići da ju otkupimo. Kad Gabriel ode da Mariji navijesti, 
da će postati božanskom Majkom, među ostalim reče joj:"Ne boj 
se Marijo, jer si našla milost." Ali, kad je Marija uvijek bila 
puna milosti, kako joj je mogao reći, da je našla milost? 
Odgovara Ugon kardinal, da Marija nije za se našla milost, jer 
ju je Ona uvijek obilno imala, nego ju je Ona našla za nas, koji 
smo ju bili izgubili, te isti Ugon veli, da moramo k njoj ići i reći 
joj:"Gospo Blažena, stvar izgubljena valja da se povrati onom, 
tko ju je izgubio; ova milost, koju si našla, nije tvoja, jer si ju li 
uvijek imala, nego je naša, mi smo ju izgubili našom krivicom 1 
grijehom; treba dakle, da nam ju povratiš. 


Molitva: Evo, velika Majko Božja, pred tvojim nogama tužnog 
i nevoljnog jednog grešnika, koji je ne jedan put, nego više puta 
htio izgubiti božansku milost, koju mu je tvoj slaiki Sin svojom 
smrću pribavio. O, Majko milosrđa, k tebi dolazim sa teško 
izranjenom dušom; ne ljuti sc na mc, nego mi se smiluj i 
materinskom ljubavlju pomozi. Pogledaj na pouzdanje, koje u te 
stavljam i ne zapusti mc. Ne tražim od tebe svjetskih dobara, 
nego tražim milost Božju, i ljubav prema tvom Sinu. Majko 

moja, moli za me 1 to neprestano moli. Isusove zasluge i tvoje 
molitve će mc spasiti. Tvoja je dužnost moliti za grešnika, 
dakle: "Odvjetniće naša (reći ću ti sa sv. Tomom od Villanove), 
vrši svoju dužnost" Vrši svoju dužnost i preporuči me Bogu i 
brani mc. Nikakva parnica, makar ona bila najpogibeljnija, ne će 
se izgubiti, samo ako ju ti uzmeš braniti. Ti st ufanje grešnika, 
Ti si sve moje pouzdanje, o Marijo, služiti ću te, ljubiti ću te i 
uvijek ću se k Tebi utjecati, a Ti nikad ne propusti pružiti mi 
svoju pomoć, osobito kad budeš vidjela da sam u velikoj pogi- 
belji za izgubiti božansku milost. O, Marijo, o velika Božja 
Majko, smiluj mi se. 

3. Promislimo na trećem mjestu, da je Marija, odvjetnica naša, 
tako milostiva, da ne samo da pomaže one, koji se njoj utječu, 
nego ide i traži nevoljne grešnike, da ih brani i spasi. Evo, kako 
nas Ona zove, hrabreći nas, da se nadamo svakom dobru, ako se 
njoj utječemo:"U meni je sva nada života i kreposti, dođite k 
meni." Zove k sebi dobre i zle. Veli sv. Petar, da: “Vrag uvijek ide 
okolo kao ričući lav, tražeći koga će proždrijeti." Ali ova 
božanska Majka, veli sv. Bernardin Bustio, ide naokolo tražeći 
koga da spasi. 

Marija je Majka milosrđa i onim svojim materinskim milos- 
rđem nas sažalijeva i sažalijevajući nas stalno traži da nas spasi, 
kao ljubazna mati koja ne može gledati svoje sinove u pogibelji 
vječnog izgubljenja, niti da ih pusti bez svoje pomoći. A tko se 
igdje, veli sv. German, poslije Isusa, bavi više našim spasom, od 
Tebe, o Majko milosrđa? Nastavlja sv. Bono, da je Marija tako 
brižljiva u pomaganju nevoljnih grešnika, kao da joj od toga 
nema ništa draže. Ona nas uistinu potpomaže, kad se k njoj 
utječemo, niti je do danas ikog od sebe odbila. No, ni to nije 
dosta njezinu milosrdnom Srcu, nastavlja sv. Rikard, nego 
pretiče naše molbe nastojeći da nam pomogne prije nego ju 
zamolimo. Suviše, veli isti svetac; da je Marija tako puna milos- 

rđa, da čim spazi naše nevolje, odmali traži da nas iz njih izbavi, 
niti može gledati ičije potrebe, a da sa ne pomogne. Tako Ona 
još od onog vremena, dok je još živjela na ovom svijetu: kao što 
znamo za onaj čin, koji se dogodio na svadbi u Kani galilejskoj, 
kad im bijaše nestalo vina, naime Ona nije htjela čekati dok 
bude zamoljena, nego sažalijevajući žalost i sram onih zaručni- 
ka, zamoli Sina da ih utješi, veleći: "Vina nemaju"; 1 odmah je 
Sin čudom pretvorio vino u vodu. Veli sv. Bono, ako je bilo tako 
tada veliko Marijino milosrđe, kojim nas potpomaže, mnogo je 
veće sada, kada je na nebu, odakle bolje vidi naše ncvolje i više 
nas sažalijeva. K tomu nastavlja Novarin, kad je Marija onda 
bila odmah ustala na pomoć, kad nije ni moljena, koliko će više 
nastojati da nas nevoljne utješi, kad joj se s molitvama utječe- 
mo"? 

Ah, ne propustimo u nijednoj našoj potrebi da se ne utječemo 
ovoj milosrdnoj Majci. koja je uvijek spremna pružiti pomoć 
onima koji joj se preporučuju i za pomoć zazivaju. Govori sv. 
Bemardin Bustio, da: "Ona više nama želi dobra učiniti, nego li 
ga mi primiti." 1 zato, kad se god njoj preporučimo, uvijek ćemo 
je naći sa rukama punim milosti i milosrđa. Govori sv. Bono, 
budući da nam Marija toliko dobra želi učiniti i da sc spasimo, 
ne vrijeđaju je samo oni koji ju upravo pogrđuju, nego i oni koji 
joj se u potrebama ne preporučuju i od nje milosti ne inole. Zato 
se Marija zove:"Spas onih koji ju na pomoć zazivlju. 
Preporučujmo se dakle uvijek ovoj božanskoj Majci 1 uvijek joj 
govorimo sa sv. Bonom: “U te sam se uzdao, Gospo draga, i zau- 
vijek neću se pokolebati." O, ljubazna Gospo, o Majko Božja 
Marijo, ne, neću se izgubiti, kad sam već u Te stavio sve moje 
pouzdanje. 


Molitva: O, Marijo, evo pred tvojim nogama nevoljnog pak- 
lenog roba, koji od tebe traži milosrđe. [stina da nisam zaslužio 

nikakva dobra, ali Ti si Majka milosrđa, a milosrđe se dijeli 
onima koji ga nisu zaslužili. Sav te svijet naziva utočištem i 
ufanjem grešnika; dakle Ti si utočište i ufanje moje. Ja sam ona 
izgubljena ovca; ali da se izgubljene ovce spase, Sin je Božji 
sišao s neba i učinio se tvojim Sinom; i On hoće da se pred 
tobom ponizim i tebi preporučim, a ti da me pomogneš svojim 
molitvama: "Sveta Marijo, Majko Božja, moli za nas grešnike." 
O, velika Majko Božja, kad se za sve moliš, moli i za me svog 
Sina. Reci mu da sam tvoj štovatelj otkako me braniš. Reci mu 
da sam sve moje pouzdanje u te stavio. Kaži mu, neka mi oprosti 
i da se kajem što sam ga mojim grijesima vrijeđao. Raci mu 
neka mi po svom milosrđu pokloni ustrajnost. Reci mu, neka mi 
pokloni svoju svetu ljubav i milost, da Ga svim srcem zauvijek 
ljubim. Napokon mu reci da Ti hoćeš da se ja spasim. On ti daje 
sve što od njega moliš. O, Marijo, ufanje moje, u te se uzdam, 
smiluj mi se. 


10. O ljubavi Božjoj 


"Ljubimo dakle mi Boga, jer je on nas prije ljubio. "(Iv. 4, 
19.) 


1. Najprije promisli, da je Bog zaslužio da ga ti ljubiš, a to, jer 
je On prije tebe ljubio, nego si ti njega, dapače 1 On te je počeo 
ljubiti prije nego itko drugi. Na ovom svijetu prvi su roditelji 
bili, koji su te počeli ljubiti, ali te nisu ljubili, dok te nisu poz- 
nali. No, prije nego si ti došao na ovaj svijet, Bog te je ljubio. 
Nije bilo još ni tvog oca, ni tvoje majke na ovom svijetu, a Bog 
te je ljubio; dapače još od prije stvorenja ovog svijeta, Bog te je 
ljubio, a od koliko vremena tc je prije ljubio, nego je ovaj svijet 
stvorio? Valjda hiljadu godina, hiljadu vjekova prije? Ne treba 
istraživati godine i vjekove; znaj da te Bog ljubi od vijeka: "U 

vječnoj ljubavi ljubio sam te. "(Jer.31,3). Jednom riječju Bog te 
ljubi od vijeka, otkako je On Bog, otkako ljubi samog sebe, od 
onog vremena ljubi i tebe. Zato sveta Janja govoraše, kad bi ju 
Svijet i stvorovi stali napastovati: "Ne svijetu, ne stvorovi, ljubiti 
vas ne mogu; moj me je Bog prije ljubio, dakle posve je praved- 
no, da samo Bogu svu moju ljubav posvetim." 

Dakle, brate moj, oduvijek te Bog ljubi i jedino iz ljubavi te je 
stvorio na ovaj svijet. ]z ljubavi prema tebi još je mnogo lijepih 
stvari stvorio za tvoju službu i da te sjećaju na ljubav koju je On 
imao prema tebi, te koju mu ti duguješ. "Nebo i zemlja, govo- 
raše sv. Augustin i sve drugo, govori mi da te ljubim." Kad je 
svetac razgledao sunce, mjesec, zvijezde, brda, rijeke činilo mu 
se, da mu to sve govori:"Augustine, ljubi Boga, jer je On nas 
stvorio za te, da Ga ti ljubiš. Opat Ranše, kad bi razgledao 
brežuljke, rijeke, vrela, cvijeće, govorio bi da ga sve ove stvari 
sjećaju na onu ljubav, koju je Bog imao prema njemu. Također 
govoraše sv. Terezija, da su joj stvorovi predbacivali njezinu 
nezahvalnost prema Bogu. Sv. Marija Magdalena Pazzi, kad bi 
uzela u svoje ruke koji cvijetak, ili koju voćku, probudili bi 
odmah njezino čisto srcc na ljubav prema Bogu, te bi sama u 
sebi govorila:"Dakle, moj dobri Bog oduvijek je mislio stvoriti 
ovaj krasni cvijet, ovu voćku, da ga zauvijek ljubim! Suviše pro- 
motri osobitu Božju ljubav u tom, da te je stvorio u kršćanskom 
mjestu i katoličkoj Crkvi. Koliko ih sc rađa među bezbožnicima, 
Židovima i drugim nevjernicima, koji će se svi izgubiti? Malo je 
ljudi na svijetu koji imaju tu srcću i rađaju se u pravoj vjeri: i 
među tom manjinom i tebe je Gospodin odredio da budeš. Oh, 
koliko je neprocjenjiv dar vjere! Koliko miliona duša žive bez 
sakramenata, bez riječi Božje, bez izgleda dobrih drugova i bez 
svih drugih sredstava, koja se nalaze u našoj Crkvi da se po 
njima spašavamo! A Bog ti je svojevoljno htio dati sve te milosti 
i velike pripomoći bez ikakve tvoje zasluge; dapače stvarajući te 

i podjeljujući tr ove milosti, već je unaprijed predviđao one 
uvrede koje si mu imao učiniti. 


Molitva: O, vrhovni gospodaru ncba i zemlje, ncizmjermo 
dobro, nedokučivo veličanstvo, ti koji si ljude toliko ljubio, 
kako si poslije od istih pogrđivan“ Ali, među tim ljudima, Bože 
moj, osobito si menc ljubio, obdario me tolikim milostima i oso- 
bitim dobročinstvima, koja si drugima uskratio, a ja sam te više 
od drugih pogrđivao. Padam pred tvoje noge, o Isuse Spasitelju 
moj, ne odbij me od svog lica. Mojom nezahvalnošću zaslužio 
sam da me zauvijek od sebe otjeraš; ali Ti si kazao, da ne znaš 
od sebe odbiti srce, koje se skrušeno kaje i k Tebi se vraća. Isuse 
moj, iz sveg se srca kajem što sam te vrijeđao. Do sad te nisam 
poznavao, a sad te priznajem za mog Gospodara, Otkupitelja, 
koji si umro, da me spasiš i da te ljubim. Isuse slatki, kad ću već 
jednom ovu moju nezahvalnost prema Tcbi prekinuti? Kad ću 
zbiljno početi te ljubiti? Evo, danas odlučujem da ću te unapri- 
jed svim srcem ljubiti i da ništa drugo ne ću ljubiti, osim Tebe 
samog. O, ncizmjema dobroto, klanjam ti se i za sve one, koji ti 
se ne klanjaju i ljubim te za sve, koji te ne ljube. U Te vjerujem, 
u Te se ufam, Tebe samog ljubim i samom Tebi sav se posveću- 
jem, pomozi mi svojom milošću. Ta već poznaš moju slaboću. 
Ali kad si me tolikim dobročinstvima obasipao i onda kada te 
nisam ljubio, niti želio da te ljubim, toliko više sad se trebam 
uzdati u tvoje božanstveno milosrđe, kad te ljubim, i kad drugo 
ne želim ljubiti, no samog Tebe? Gospodine moj. pokloni mi 
svoju ljubav, ali tako plamteću ljubav, da zaboravim na sve 
stvari ovog svijeta: Ljubav jaku, kojom ću moći svladati sve 
poteškoće. koje me odvraćaju od tvoje ljubavi: vječnu ljubav, da 
sc nikada više nc pretrgne između menc i tebe. Uzdam se da ću 
to sve dobiti po tvojim zaslugama, o Isuse moj: također se ufam, 
da ću to sve dobiti po tvom zagovoru, o Majko moja. Marijo. 

2. No, milostivi Bog nije nam samo dao toliko lijepih stvari; 
nije se zadovoljio dok nam samog sebe nije dao. Po prokletom 
grijehu bili smo izgubili božansku milost, Raj i postali sužnji 
vraga paklenog; ali Sin Božji na čuđenje neba i svijeta, htio je 
sići s neba na zemlju, te čovjekom postati, da nas izbavi od 
vječne smrti, i pribavi nam izgubljenu milost i Raj. Koliko bi to 
čudno bilo gledati, da se koji zemaljski vladar pretvori u jednog 
crva i iz ljubavi dade se zgaziti da bi spasio drugc crve? Ali, 
neizmjemo više moramo se čuditi, gledajući gdje je Bog postao 
čovjekom iz ljubavi prema čovječanstvu dao svoj život. Sin 
Božji sc obukao u čovječje tijelo. Ali nakon svega toga još je 
mnogo veće čudo, gledajući što je poslije činio i trpio za nas 
ovaj Božji Sin. Da nas otkupi dostatna je bila samo jedna kaplji- 
ca njegove krvi, jedna suza, jedna prosta molitva, jer ova molit- 
va, budući božanske osobe, imala bi neprocjenjivu vrijednost, 
jer bila je dostatna da sav ovaj svijet spasi. Ali ne, veli sv. Ivan 
Zlatousti, što bijaše dostatno, da nas otkupi, to ne bijaše dostat- 
no neizmjernoj ljubavi, kojom nas je ovaj Bog ljubio. Nije htio 
samo da nas otkupi, nego, pošto je On nas mnogo ljubio, htio je 
da i mi njega mnogo uzljubimo, i zato je odabrao život pun 
muka, patnji i svakovrsnih poruga, te najgorču smrt, što postoji, 
da nam pokaže neizmjemu ljubav, kojom je plamtio za nas. O, 
prekomjernosti božanske ljubavi, koju svi ljudi, svi anđeli ne će 
moći dokučiti! Vele prekomjernosti, jer su ju tako zvali Mojsije 
i Ilija na Taboru govoreći o pregorkoj muci [susovoj. 
Prekomjernost u mukama, prekomjernost u ljubavi, govoraše sv. 
Bono. Pretpostavimo da Otkupitelj nije bio Bog, nego koji prosti 
naš prijatelj, ili rođak, kakvu bi nam veću ljubav mogao iskaza- 
ti, nego što nam ju je On dao polažući svoj život za nas? Da je 
Isus trebao otkupiti svog Oca, što bi veće mogao učiniti za nje- 
govu ljubav, nego je nama učinio? Da si ti brate moj. bio Bog, i 
stvoritclj Isusov, kojim bi ti načinom mogao iskazati veću 

ljubav, nego ju je iskazao za te umirući u moru muka i poruga? 
Da je najprostiji čovjek na svijetu za te onoliko učinio i pretrpio 
koliko Isus, bi li mogao biti, a da Ga ne ljubiš? Vjeruješ li ti u 
rođenje i smrt Isusovu? Vjeruješ a ipak Ga ne ljubiš? Možeš li i 
pomisliti, da drugu stvar ljubiš više nego svog Spasitelje Isusa? 
Valjda sumnjaš o njegovoj ljubavi? On je, veli sv. Augustin, za 
tu svrhu i sišao s neba na zemlju da trpi i umrc za te, i da ti 
pokaže neizmjernu ljubav, koju u svom slatkom Srcu gaji prema 
tebi. Prije nego je Isus postao čovjekom i uzeo ovo naše slabo 
tijelo, čovjek je mogao donekle sumnjati, ljubi li ga Bog ili ne, 
ali poslije Isusovog rođenja i njegove smrti, kako može više 
sumnjati? Kako bi drukčije mogao pokazati svoju nježnu ljubav 
prema nama, nego ju je pokazao umirući za nas na križu? Ta 
privikle su se naše uši slušajući svakog časa spominjati stvoren- 
je, otkupljenje, Bog u jaslicama, Bog na križu. O, sveta vjero, 
prosvijetli nas! 


Molitva: O, Isuse moj, vidim da si nastojao da mi pokažeš 
potrebu da te ljubim, a opet s druge strane, pregledavajući moje 
življenje, vidim da sam svojom nezahvalnošću radio, da me 
zauvijek od sebe odbiješ i ostaviš. Budi uvijek blagoslovljeno 
ono tvoje strpljenje, koje me je toliko podnosilo. Zaslužio sam 
posebni Pakao za se: tvoja me smrt tješi. Ah!, daj da dobro 
upoznam tvoje zasluge, o neizmjerno dobro, radi kojih te trebam 
ljubiti i dužnost, kojom sam te dužan ljubiti. Znao sam da si Ti, 
Isuse moj, za me umro, i kako sam nevoljan, o Bože moj, kroz 
toliko godina mogao živjeti bez Tebe? Ah, da se mogu vratiti na 
prijašnje godine mog života, Gospodine moj, sve bi ih Tebi 
posvetio. No, godinc se ne vraćaju: daj da barem ovo života što 
mi preostaje potrošim služeći Tebi i ljubeći Te! Dragi moj 
Otkupitelju, svim tc srcem ljubim, ali umnoži u meni ovu 
ljubav; uvijek me sjećaj na ono što si za me učinio i nc daj da 

ikad više živim kao nezahvalnik. Ne, neću se više opirati svjet- 
lost, kojom me prosvjetljuješ. Hoćeš da te ljubim, i svim srcem 
ljubiti ću te. A koga bih drugog i ljubio, ako ne Boga, koji je 
neizmjema ljepota, neizmjerna dobrota, onog Boga koji je za me 
umro? Boga, koji me je tolikom strpljivošću podnosio i umjesto 
da me odbaci, kao što sam i zaslužio, kaznu je zamijenio 
milošću? Da, ljubim te, o Bože vrijedan ncizmjemc ljubavi, 
drugo ništa i ne želim, niti tražim, no kako ću živjeti u tvojoj 
ljubavi, te zaboraviti i od sebe odbaciti sve, što je tebi protivno. 
O, neizmjema ljubavi mog Gospodina, pomozi ovoj duši, koja 
želi biti tvoja sva. Pomozi mi i Ti, o velika Majko Božja Marijo, 
svojim utočištem, moli Isusa, da me svega učini svojim. 

3. Još nam se veće čudo ukazuje, kad promatramo želju, koju 
je Isus imao, da za nas trpi i umre. On govoraše:;"Treba da 
budem kršten mojom vlastitom krvlju i umrem želeći, da čas 
prije dođe moja muka i smrt, a to stoga, da čovjek što prije upoz- 
na kolikom ga ljubavlju ljubim. Zato i reče u oči svoje pregorke 
muke apostolima: “Vruće sam želio da blagujem s vama ovu 
pashalnu.većer prije svoje muke. "(Luka 22, 15). Dakle, veli sv. 
Bazilije Seleucijanski, čini se da se Bog ne može nasititi ljubeći 
ljude. 

No, Isuse moj, ljudi te ne ljube, jer misle na ljubav, koju si ti 
prema njima iskazao i iskazuješ. O, Bože, je li moguće da duša 
koja razmišlja kako si iz ljubavi prema njoj umro, 1 toliko želio 
da čas prije umreš za pokazati joj ljubav, kojom ju ljubiš, može 
živjeti na ovom svijetu a da te ne ljubi? Govori sv. Pavao, da 
nas Isusova ljubav sili da ga ljubimo, Razmatrajući to sv. Lovro 
Justinijan, govoraše: "Mdjeli smo Boga, koji je iz ljubavi prema 
nama spreman poludjeti". A tko bi to ikada mogao vjerovati, da 
nas vjera ne osigurava, da je Stvoritelj sobom htio umrijeti za 
svoje stvorove? Sv. Marija Magdalena Pazzi jednom bi zancse- 
na u duhu i imajući u rukama sliku raspetog Isusa sovoraše: "Da, 

Isuse moj, ti si od ljubavi poludio." [ zato pogani, kad bi im se 
pripovijedalo o Isusovoj smrti, to smatrahu za najveću budalašt- 
inu, koja se ne može vjerovati, što nam i apostol Pavao potvrđu- 
je:"Propovijedamo propetog Isusa, Židovima kao sablazan, a 
poganima kao budalaštinu." Je li moguće, govorahu oni, Bog u 
sebi najsretniji, koji od nikog nema potrebe, da je On mogao s 
neba sići na zemlju, postati čovjekom i umrijeti iz same ljubavi 
prema ljudskom rodu, koji je njegov stvor? To bi isto bilo 
vjerovati, da je Bog poludio od ljubavi prema ljudima. 

No, ipak nas vjera uči, da je Isus Krist pravi Sin Božji iz ljubavi 
prema nama svoj život dao:"Ljubio nas je i svoj život za nas 
dao. "(Ef. 5,2). A zašto je tako uradio? To je učinio da mi više ne 
živimo za ovaj svijet, nego za nj, koji je za nas htio umrijeti. 

Učinio je, da s onom ljubavlju, koju je nama iskazao, zadobi- 
je ljubav naših srdaca. Stoga sveti, razmatrajući muku Isusovu, 
govorahu, da je posve malo dati svoj život i sve što se ima, za 
ljubav toliko ljubaznog Boga. Koliko plemića, koliko vladara je 
ostavilo rodbinu, bogatstva, domovinu i još kraljevsku krunu, pa 
se zatvorili u koji samostan i u njemu živjeli za ljubav svog 
Isusa! Koliko je mučenika za nj svoj život položilo! Koliko je 
djevojčica, odrekavši se velikaških zaruka, veseleći se i pjeva- 
jući otišlo u smrt, da sc na koji god način koliko toliko oduže 
ljubavi Boga, koji je iz ljubavi prema njima umro! A ti, brate 
moj, što si do sada učinio za ljubav svog Isusa? Kako god je On 
umro za svete, za sv. Lovru, za sv. Luciju, za sv. Janju, isto je 
tako umro 1 za te. Ili barem što misliš raditi kroz to života, što ti 
još preostaje za živjeti, koji ti Bog produljuje, da sc obratiš i 
počneš Ga ljubiti? Od danas u naprijed često pogledaj na 
propeće i gledajući Ga sjećaj se one ljubavi, kojom te je ljubio i 
reci sam u sebi: Dakle Ti, o Bože moj, ti si umro za mc? Ovako 
često govori, pa ćeš se naći prisiljen, da ljubiš Boga, koji je tebe 
prije ljubio. 

18 


Molitva: Ah, moj dragi t mili Otkupitelju, istina je, da te stoga 
nisam ljubio, jer nisam mislio na ljubav koju si ti imao prema 
meni. 

Isuse moj, mnogo sam bio nezahvalan prema Tebi: Ti si za me 
najstrašnijom smrću umro, a ja sam bio nezahvalan, i na te 
nisam ni mislio? Oprosti mi; obećavam čvrsto, da ću od sada, 
raspeta moja ljubavi, samo na Te misliti, te jedino Tebe ljubiti: 
Ah, kad mi vrag, ili onaj pokvareni svijet ponudi okusiti koju 
zabranjenu jabuku, napomeni mi, ljubazni moj Spasitelju, sve 
one muke, koje si za me podnio, da te ljubim i da te ne uvrijed- 
im. Ah! Da je koji moj sluga onoliko za me učinio i pretrpio, 
koliko Ti, ne bih mogao biti da ga iz sveg srca ne ljubim, niti bih 
ga mogao ožalošćivati ikakvim načinom. A ja sam toliko slobo- 
dan i nezahvalan bio, da sam ti toliko puta leđa okrenuo! O lijepi 
plamene one ljubavi, koji si prisilio Boga da za me umre, dođi, 
raspali moje srce napuni i u njem uništi sve pohlepe za svjetskim 
stvarima. 

Ah, moj ljubazni Otkupitelju, kako je moguće, da onaj, koji te 
promatra u betlehemskoj štalici, ili visećeg na križu na brdu 
Kalvarije, ili u Presvetom Oltarskom Sakramentu, u te se svom 
dušom ne zaljubi? Isuse slatki svim te srcem ljubim. Kroz ovo 
vrijenie mog života, što mi preostaje za živjeti, ti ćeš biti jedino 
moje dobro, jedina ljubav moje duše. Sit sam nesretnih godina, 
u kojima sam nevoljno živio ne misleći na te, na tvoju muku, ni 
na tvoju neprocjenjivu ljubav. Tebi sav se dajem i ako ti sc ne 
znam sav dati, uzmi me Ti i vladaj mojim srcem. Ne daj da ičiji 
sluga bude, izvan tvoje ljubavi, da o drugom nec govori, o dru- 
gom ne misli, drugo ne želi, nego kako će Tebe ljubiti i samom 
Tebi ugađati. Uvijek budi uza me sa svojom milošću, da ti 
ostanem vjeran. Uzdam se u tvoje zasluge, o Isuse moj. O Majko 
lijepe ljubavi, daj da puno uzljubim tvog Sina, koji je tako 
ljubazan, te koji je mene ncvrijedna toliko ljubio. 

11. O Svetoj Pričesti 
"Uzmite i blagujte, ovo je tijelo moje," (Mt.26) 


1. Promotrimo, koliko je velik dar Presveti Oltarski Sakrament; 
veliku ljubav, koju nam je Isus u tom daru ukazao; veliku 
Isusovu želju, da sc ovim darom češće krijepimo. Najprije 
promislimo veliki dar, koji nam je Isus pribavio, davši nam 
samog scbc za hranu u svetoj Pričesti. Govori sv. Augustin, 
budući [sus svemogući drugo nam nije mogao dati. Kakvo veće 
blago, nastavlja sv. Bernardin Sicnski, može primiti ili zaželjeti 
duša, od blaga lsusovog Presvetog tijela? Viče Izaija 
prorok: “Razglasite, ljudi, ljubazna iznašašća našeg predobrog 
Boga." Da nam Otkupitelj sobom ne dade ovaj dar, tko bi ga 
ikad od nas mogao i zamoliti? Tko bi sc ikad usudio i rekao mu: 
Gospodine, ako hoćeš da upoznam tvoju ljubav, stavi se pod 
obličje kruha 1 dopusti nam, da se tobom hranimo? To bi bila 
velika ludost i pomisliti. Kad je [sus svojim učenicima očitovao 
je dar Presvetog Sakramenta, oni ne mogaše vjerovati, i od njega 
odoše govoreći: "Kako nam može dati svoje tijelo, da od njega 
jedemo? Ovaj njegov neshvatljivi razgovor tko može slušati?" 
(Iv. 6. 61). Ali što ljudi nisu mogli ni shvatiti, to je zamislila i 
ispunila Isusova velika ljubav. 

Govorio je sv. Bernardin, da nam je Gospodin ovaj Sakrament 
ostavio za uspomenu njegove ljubavi, koju nam je iskazao u 
svojoj pregorkoj muci. 1 to se slaže s onim. Što nam Isus govori 
po sv. Luki:"Ovo činite meni na spomen." Ljubav našeg 
Spasitelja, nastavlja sv. Bernardin, nije bila zadovoljna da samo 
svoj život žrtvuje za nas: prije nego će umrijeti od ovce iste 
ljubavi njegove. dao nam je najveći dar od svih, što nam ih je do 
sada darovao, naime ostavio nam je samoga sebe za hranu. Veli 
Gverik opat, da je Gospodin u ovom Presvetom Oltarskom 
su 


Sakramentu učinio posljednji izljev svoje neprocjenjive ljubavi. 
Još se je bolje izrazio sabor tridentinski veleći, da je Isus u 
presvetoj Pričesti iznio na dar sve bogatstvo svoje ljubavi prema 
ljudima. Kolika bi to bila izvrsnoća i nježnost ljubavi, veli sv. 
Franjo Salcski, da koji vladar, sjedeći za ručkom, od svog zalo- 
gaja otkine i pošalje kojem siromahu? A kolika bi onda bila, kad 
bi mu poslao sav svoj ručak? Kolika napokon onda, kad bi mu 
poslao komad od svoje ruke, da se nahrani? Naš Isus u presve- 
toj Pričesti ne daje nam za hranu samo dio svog ručka, komad 
svog tijela, nego nam daje čitavo svojc tijelo: "Uzmite i blagujte 
ovo je tijelo moje. "1 sa svojim tijelom dariva nam i dušu i svoje 
božanstvo. Jednom riječju, veli sv. [van Zlatousti, [sus dajući 
nam samog scbe u svetoj Pričesti. dariva nam sve, a sebi ne 
ostavlja ništa. Evo onog velikog Boga, kojeg svijet ne može 
shvatiti (opaža sv. Bono), On je naš sužanj u Presvetom 
Oltarskom Sakramentu. Kad nam Gospodin u svetoj Pričesli 
svega samog Sebe daje, kako se možemo bojati da će nam zani- 
jekati ikakvu milost, koju od njega zamolimo? 


Molitva: O, Isuse moj, tko te je navco, da nam samog sebe 
daruješ za hranu? A što ti više oslaje iza ovog dara, da nam 
dadeš i prisiliš da te ljubimo? Ah, Gospodine prosvijetli nas, i 
daj da upoznamo onu prekomjernost, koja te je nagnala, da 
postaneš našom hranom i sjediniš se s nama nevoljnim grešnici- 
ma. Ali, kad si se Ti nama sav dao, razložno je, da sc i mi pot- 
puno damo Tebi. Oh, moj Otkupitelju, kako sam te mogao toliko 
vrijeđati, kad si ti mene toliko ljubio, te koji nisi imao što drugo 
učiniti mi, da pridobiješ moje srce? Za mc si postao čovjekom, 
za me si umro, dao si mi samog sebe za hranu, reci, što si mi 
drugo mogao učiniti? Ljubim te, ncizmjerna dobroto. ljubim te 
nedokučiva ljubavi. Gospodine češće dođi u moju dušu, svega 
me raspali svojom svetom ljubavlju, i daj da zaboraviti na sve. 

da na drugo ne mislim; i da drugo ne ljubim osim tebe samog. 
Presveta Marijo, moli za me. I ti svojim zagovorom pomozi, da 
budem dostojan češće primiti tvog svetootajstvenog Sina. 

2. Na drugom mjestu promotrimo veliku ljubav, koju nam je 
ljubazni Isus u tom daru iskazao. Presveti Oltarski Sakrament 
proizašao je iz jedine i čiste ljubavi. Po božanskoj odredbi, da se 
spasi ljudski rod, bilo je potrebno da Otkupitelj umre, te žrtvom 
svog života zadovolji Božjoj pravdi za naše grijehe; ali kakva je 
potreba bila, da je Isus nakon svoje smrti samog sebe ostavio 
nama za hranu? Tako je htjela njegova ljubav. Veli sv. Lovro 
Justinijan, da On nije za drugo ustanovio ovaj Presveti Oltarski 
Sakrament, nego da nam iskaže svoju nedosežnu ljubav, koju 
nosi prema nama. Zato pisašc sv. Ivan: "Znajući [sus da je došlo 
vrijeme, da s ovog svijeta odlazi k svom Ocu, htio nam je ostavi- 
ti najveći znak svoje ljubavi, a taj znak jest Presveti Oltarski 
Sakrament." Dobro opaža apostol, da je Isus upravo u ono vri- 
jeme htio ostaviti nam ovaj neprocjenjivi dar, kad je imao umri- 
jeti. Dok mu ljudi pripravljahu bičeve, trnje i križ da ga usmrte, 
upravo u ono vrijeme naš ljubazni Spasitelj hljo nam je ostaviti 
posljednji znak svoje ljubavi. A zašto je baš na smrti, a ne prije 
Isus ustanovio ovaj Presveti Sakrament? Veli sv. Bernardin, da 
je tako učinio stoga, jer znakovi ljubavi, koje nam prijatelji 
ostavljaju kad stanu umirati, lakše nam ostanu u pameti, a radi- 
je se i čuvaju. Isus, veli isti svetac, prije nam se bio _ na mnogo 
načina dao; bio nam sc dao za prijatelja, za učitelja, za oca, za 
svjetlost, za izgled i za žrtvu; ostaje posljednji stupanj ljubavi, a 
to je, da nam se dade za hranu, da se s nama sjedini, kao što se 
ujedinjuje hrana s onima, koji je jedu i to je učinio davši nam se 
za hranu u Presvetom Oltarskom Sakramentu. Tako dakle naš 
Otkupitelj ne bi zadovoljan, da se samo ujedini s čovječjom nar- 
avi, nego je htio s ovim sakramentom naći način, kako da se sa 
svakim od nas napose ujedini. Govoraše sv. Franjo Saleski: “U 

nijednom drugom djelu naš Spasitelj ne pokazuje se nježniji, ni 
ljubazniji, kao u onom, u kojem se, tako reći, uništava i pretvara 
u hranu, da uđe u naše duše i sjedini se sa srcima svojih vjerni- 
ka." Tako dakle, veli sv. Ivan Zlatousti, mi se ujedinjujemo s 
onim Isusom, u kojeg anđeli ne mogu da upravo pogledaju. Ima 
li ikakav pastir na svijetu, nastavlja isti svetac, da svojom krvlju 
hrani i poji svoje stado? I majke svoju djecu daju dojiljama, da 
ih hrane. Ali Isus u ovom Sakramentu nas hrani svojom krvlju i 
sa sobom nas sjedinjuje. A zašto nam se dao za hranu? Zato, jer 
nas je vruće ljubio i tako je htio sav se s nama sjediniti i da s 
njim budemo jedna te ista stvar. Dakle Isus je htio učiniti od svih 
drugih najveće čudo, da ispuni svoju goruću želju, kojom je 
želio, da s nama zajedno prebiva, te naša sa svojim Presvetim 
Srcem sjedini. Onaj veliki Božji sluga, o. Kolombiere, govorio 
je ovako: Da mi vjera malaksa u svetu Pričest, ni tad ne bi pod- 
vojio o mogućnosti, nego bi prije posumnjao o ljubavi, koju nam 
Isus iskazuje u ovom Sakramentu. Kako se kruh pretvara u 
Isusovo tijelo, kako se Isus nalazi na više mjesta, vele da Bog 
može sve. Ali ako me pitate, kako Bog tako ljubi čovjeka, da mu 
samog sebe daje za hranu, drugo ne mogu odgovoriti, nego da 
ne razumijem i da se ljubav Božja ne može shvatiti. No 
Gospodine tolika prekomjernost pretvarajući sebe u hranu, čini 
se, da ne dolikuje tvom veličanstvu, Ali na to odgovara sv. 
Bernardo: "Ljubav zaboravlja svoje dostojanstvo." Također u 
istom smislu govori i sv. Ivan Zlatousti, da ljubav ne traži uzro- 
ka pristojnosti, kad se pokazuje svom ljubezniku:"Nc ide gdje se 
pristoji, nego kud ga vodi njegova želja." Imao je dakle potpuno 
pravo sveti Toma kad je rekao, da je ovaj Sakrament ljubavi i 
zalog od ljubavi. I sv. Bernardo  nazivaše ovaj 
Sakrament: “Ljubav svake ljubavi." A sv. Marija Magdalena 
Pazzi nazivala je veliki četvrtak, u kojem bi naređen ovaj 
Sakrament: "Dan od ljubavi.“ 

Molitva: O, neizmjerna Isusova ljubavi, dostojna ncizmjerne 
ljubavi! Ah, Isuse moj, kad ću te ja ljubiti, kao što si ti mene" 
Nemaš mi ništa drugo učiniti da te ljubim; a ja sam imao toliku 
slobodu ostaviti Tebe ncizmjerno dobro i prigrliti dobra ovog 
svijeta! Ah, prosvijetli me, o moj milostivi Bože i više mi otkrij 
tvoje dobrote, da se sav u te zaljubim i da uznastojim kako ću 
samom Tebi od sada ugađati. Ljubim te, Isuse moj, moja ljubavi, 
moje sve; češće ću se s Tobom ujedinjavati u ovom Sakramentu, 
da sc jednom otrgnem od svega i tebe samog uzljubim, moj 
živote. 

Pomozi mi i Ti, o moj Otkupitelju, po zaslugama tvoje pre- 
gorke muke. Pomozi mi 1 ti. o Majko Isusova i Majko moja, 
moli ga, da me svega raspali njegovom svetom ljubavlju. 

3. Na trećem mjestu promislimo veliku Isusovu želju, da ga mi 
primamo u svetoj Pričesti: “Znajući Isus, da je došla njegova 
ura. "(1v.). Ali kako je Isus mogao zvati svojom urom onu noć. u 
kojoj je imao početi svoju gorku muku? Da, zove ju svojom 
urom, jer je one noći imao ostaviti nama ovaj Sakrament, da sc 
po njem posve ujedini sa svojim ljubaznim dušama. I iz te želje 
progovorio je ovako:"Živom željom želio sam ovaj vazam s 
vama blagovati"( Luka 22). 

Ovim riječima Otkupitelj htio nam je pokazati svoju želju, koju 

je imao, da se sa svakim od nas sjedini u ovom Sakramentu. 
I sebe htio je ostaviti u prilici kruha, da ga svaki uzmogne pri- 
mati; da se je ostavio pod prilikom koje skupocjene hrane, tad 
siromasi nc bi bili u stanju primati ga: Isus je htio sebe ostaviti 
pod prilikom kruha, jer kruh nije skup, a ima ga svakud, tako da 
ga svi na svakom mjestu mogu naći i primati ga. Po ovoj velikoj 
njegovoj želji, da ga češće primamo, ne samo nas tolikim 
pozivima na to opominje:“Dođite i blagujte kruh moj i pijte 
vino, koje sam vam ulio." Nego nam i zapovijeda. da ga češće 
primamo: “Uzmie i blagujte, ovo je tijelo moje." Suviše da 

češće blagujemo njegovo tijelo, privlači nas obećavajući nam 
život vječni: "Tko jede moje tijelo, taj ima život vječni." “Tko 
bude jeo ovaj kruh. živjeti će uvijeke." | ako ne htjednemo jesti 
prijeti da će nas isključiti iz Raja. "Ako ne budete blagovali tije- 
lo Sina čovječanskog, nećete imati života u sehi." Svi ovi pozivi, 
obećanja i prijetnje proizlaze iz Isusove želje, kojom želi, da se 
s nama združi u ovom Sakramentu. [ ova želja izvire iz preve- 
like njegove ljubavi, koju nosi prema nama, jer, kako veli sv. 
Franjo Saleski, svrha ljubavi nije drugo, nego da sc spoji s onom 
stvari, koju ljubi, te što se u ovom Sakramentu Isus sav sjedin- 
juje s dušom:"Tko jede tijelo moje i pije krv moju, pribiva u 
meni, a ja u njem. "(Iv.6.25). Zato [sus toliko žudi, da ga što 
češće primamo. Nema te pčcle, reče jednom Gospodin sv. 
Matildi, koja bi iz ljubavi tolikom naglošću i hitrinom Ictjela od 
cvijeta do cvijeta, da pijuče med, kolikom ja dolazim u once duše, 
koje ine žele. 

Ah, da bi vjernici shvatili veliko dobro, koje sveta Pričest 
donosi duši! Isus je gospodar svih bogatstava, dok ga je Otac 
postavio za gospodara svih stvari. Zato kad Isus u svetoj Pričesti 
silazi u dušu, sobom nosi neizmjerno blago milosti. "Dođoše mi 
s njome sva dobra", reče Salomon, govoreći o božanskoj 
mudrosti.(7,11). Govoraše sv. Dionizije, da Presveti Oltarski 
Sakrament ima veliku moć za posvetiti dušu. I sv. Vinko Fereri 
ostavi upisano, da više duša ima koristi od jedne Pričesti, nego 
li da cijelu sedmicu posti o kruhu i vodi. Sveta pričest, kako nas 
uči lateranski sabor, jest veliki lijek, koji nas liječi od malih gri- 
jeha, a od teških čuva. Zato sv. Ignacije mučenik nazva ovaj 
Presveti Sakrament: “Lijek neumrlosti. "Reče Inoccncije III., da 
nas je Isus svojom mukom oslobodio od kazne grijeha, ali sa 
pričesti izbavio nas je od griješenja. 

Štoviše ovaj Sakrament raspaljuje božansku ljubav. Govori sv. 
Grgur Nisenski, da je sveta Pričest upravo ona pivnica, «dje se 

duša tako napuja božanskom ljubavlju, da zaboravi na sve, što je 
na zemlji, a to je upravo što čezne od svete ljubavi. Govoraše još 
Franjo Olimpio Teatin, da nas ništa tako ne može raspaliti sve- 
tom ljubavlju prema Bogu, koliko sveta Pričest. Bog je ljubav i 
vatra ljubavi. I Isus siđe s neba na zemlju, da ovu vatru božanske 
ljubavi zažeže ovdje na zemlji. I kako lijep plamen Isus zažiže u 
dušama, koje ga živom željom primaju u ovom sakramcntu. Sv. 
Katarina Sicnska jednog dana opazi u rukama nekog svećenika 
svetootajstvenog Isusa, kao raspaljenu peć od velike ljubavi, s 
čega se je opet svetica čudila, kako od onolike vatre čovječja 
srca sasvim ne izgore. Sv. Ruža Limska, kad bi se pričešćivala, 
činilo bi joj se da prima sunce, kojc bi iz lica tako odsijevalo, da 
bi joj dah oduzimalo, a iz usta joj je tako vatra isijavala, da bi se 
opržio onaj, koji bi joj poslije Pričesti pružio, da štogod popije, 
kao da se približio kakvoj zažarenoj peći. Sv. Venceslav kralj 
samo posjećujući Presveti Oltarski Sakrament, raspalio bi se 
takvim žarom izvana, da je njegov pratilac idući po snijegu 
svoje noge stavljao u njegove stope i leda ne bi osjetio. 
Govoraše sveti, da je Presveti Oltarski Sakrament vatra, koja 
tako zažiže, da od oltara polazeći, izdišemo takvi plamen od 
ljubavi, da nas vrag ne smije više taknuti, ni napastovati. 

No, mogao bi tko reći: stog se često ne pričešćujem, jer se 
osjećam hladan u božanskoj ljubavi. Taj bi, veli Gerson, činio 
isto kao i onaj, koji ne bi htio k vatri, jer mu je studeno. Koliko 
se dakle više osjećamo hladnim, toliko više imamo se pričešći- 
vati, uvijek želju pobuđujući, da ćemo Boga ljubiti. "Ako te upi- 
taju, veli sveti Franjo Saleski, zašto se tako često pričešćuješ, 
reci im, da imaju dvije vrste ljudi, koji se moraju često pričešći- 
vati, savršeni i nesavršeni: savršeni, da se uzdrže u postignutoj 
savršenosti, a nesavršeni, da istu savršenost postignu". Na isti 
način veli i sv. Bono; Ako si hladan, ipak, uzdajući se u Božje 
milosrđe, pristupi. 

Koliko je tko bolesniji, toliko više potrebuje liječnika: "Kad se 
pričešćuješ zaželi svu onu ljubav, koju nikad ni jedno srce nije 
imalo prema meni, i ja ću ju primiti onako, kakvu bi ti zaželjela 
da bude." 


Molitva: O, ljubavniče duša, Isuse moj, ti nam više ne možeš 
pokazati da nas ljubiš, nego što jesi. A što bi nam mogao drugo 
na dobroto, da te od danas ljubim svim srcem i svom dušom. 
Tko bi me ikad mogao više ljubiti od Tebe, o moj slatki 
Otkupitelju, koji mi se, nakon što si svoj život dao za me, sav 
dajcš u ovom Sakramentu? O, moj Gospodine, kamo sreća, da 
se uvijek sjećam tvojc ljubavi, tim bi sve drugo zaboravio i Tebe 
samog ljubio! Ljubim Te, Isuse moj i Tebe samog ću ljubiti. 
Protjeraj, molim te, iz mog srce sve želje, koje se Tebi protive. 
Zahvaljujem ti što mi daješ vremena, da te mogu ljubiti, te 
oplakivati uvrede, kojim sam te toliko puta ožalostio. Isuse moj, 
Tebe samog želim ljubiti i ništa drugo. Pomozi mi, spasi me i daj 
da te svim srcem ljubim, i to neprestano na ovom i drugom svi- 
jetu. Marijo, Majko moja, pomozi mi ljubiti Isusa i moli ga za 
me. 


12. O ljubaznom [susovu prebivanju u Presvetom 
Oltarskom Sakramentu. 


“Dođite k meni svi, koji ste umorni, i koji ste opterećeni, i ja 
ću vas okrijepiti." (Mat. 11,18). 


1. Naš ljubazni Spasitelj, pošto je imao poći s ovog svijeta k 
svom Ocu nebeskom, poslije je svojom gorkom smrću dovršio 
djelo našeg otkupljenja, ne htjede nas ostaviti same u ovoj 
tužnoj dolini suza. Govori sv. Petra Alkantara: “Nikakav jezik ne 

može potpuno iskazati veličinu ljubavi, koju Isus nosi prema 
svakoj duši: zato ovaj zaručnik polazeći s ovog svijeta i da ga 
se, iza njegove odsutnosti ne zaborave, ostavi im ovaj Presveti 
Oltarski Sakrament, u kojem sam sebe ostavi, i tako je htio, da 
soboni sačuva svoju vječnu uspomenu u našim dušama." Dakle, 
ovaj ljubazni Isusov postupak dostojan je velike ljubavi, i zato 
je u posljednje vrijeme htio, da se posebnom svečanošću slavi 
jedan dan na poštenje njegovog Presvetog Srca, kao što je oči- 
tovao Margariti Mariji Alacoge, i tim da mu, koliko toliko, 
iskažemo znak naše zahvalnosti i štovanja, radi njegovog 
ljubaznog prebivanja na oltarima: i tako u sito vrijeme nadok- 
nadimo tolika pogrđenja, koja je u ovom sakramentu ljubavi 
primio, a i dan danas prima od krivovjeraca i zločestih kršćana. 

Isus je sebe ostavio u Presvetom Oltarskom Sakramentu, 1. da 
wa svako može naći, 2. da može svakog k sebi primiti, 3. da 
svakom, tko god dode, dijeli milosti. Prvo, On se nalazi na 
svakom oltaru, da ga svi mogu naći, koji ga žele. One noći , kad 
se Otkupitelj dijelio od svojih učenika, da pođe u smrt, učenici 
ožalošćeni plakahu, držeći da će se posve rastaviti sa svojim 
dragim Učiteljem: no Isus tješeći ih, reče (a to je isto onda i 
nama svima govorio): "Sinci moji, evo polazim, du za vas 
umrem i tim da vam pokažem koliko vas ljubim, ali i umirući 
neću vas same ostaviti: dok ste na zemlji, dotle ću i ja s vama 
ostati u Presvetom Sakramentu na oltaru. Ostavljam vam moje 
tijelo, moju dušu, moje božanstvo i svega samog sebe. Ne, dokle 
vi uznastojite na zemlji, od vas neću se odijeliti." Piše sv. Petar 
Alkantara: "Zaručnik je svojoj zaručnici u ovoj tolikoj dalečini 
htio ostaviti koga u društvu, da sama ne ostane, zato je naredio 
ovaj Sakrament, u kojem je sam ostao, a ta je najbolje društvo, 
koje nam je mogao ostaviti." Stari bezbošci bili su izmislili sebi 
toliko bogova, ali ljubaznijeg Boga nisu mogli ni zamisliti od 
našeg, koji tako blizu nas stanuje i tolikom ljubaznošću nas čuva 

i prati. Evo, dakle, Isusa, gdje stanuje na oltarima zatvoren u 
tamnice ljubavi. Svećenici vade ga iz kućice i izlažu općem pok- 
lonu, njime vjernike pričešćuju i opet ga zatvore, a Isus se zado- 
voljava ondje ostati zatvoren dan i noć. Ali, zašto je služilo, o 
moj Otkupitelju, da u tolikim crkvama ostajcš i po noći, kad svi- 
jet vrata zatvori i tebe sama ostavi? Ta dosta bi bilo da si samo 
ostao po danu. Nc, on hoće, da se na oltaru nađe u svako doba, 
po danu i po noći, njegova je želja, da ga jutrom odmah nađe, 
tko ga zatraži. Sad ako koja duša želi naći svog Isusa, dosta je 
da ode u župsku crkvu, ili u koji samostan i ondje će naći svog 
ljubljenika, koji ju željno čeka. U svakoj župnoj crkvi, u svakom 
samostanu drži se ovaj Presveti Oltarski Sakrament: i u svim tim 
mjestima nebeski Kralj zadovoljan stanuje u jednoj kućici od 
drveta ili od kamena, gdje često sam ostaje sa jednom 
svjetiljkom. Gospodine, govorio je sv. Bernardo, to se ne pristo- 
Ji tvom veličanstvu. Ne smeta, odgovara Isus: ako se ne pristoji 
to mojemu veličanstvu, pristoji se mojoj ljubavi. 

Koliko ostanu ushićeni i ganuti putnici obilazeći crkvu u 
Lorctu, mjesta svete zemlje, betlehemsku štalicu, Kalvariju, 
sveti grob, mjesto gdje se Isus rodio, stanovao, umro i pokopan! 
Ali koliko ushićeniji mi moramo biti, kad se nademo pred 
samim  1susom, koji stanuje _ u Presvetom  Oltarskom 
Sakramentu? Govorio je Ivan Avila, da on nije mogao naći 
svetišta veće pobožnosti i utjehe, nego što je crkva, u kojoj 
stanuje svetootajstveni Isus. O. Baltazar Alvarez plakao je 
gledajući gospodske kuće i palače pune naroda, a crkve, u kojim 
Isus stanuje, prazne i zapuštene. Oh, Bože, da je recimo 
Gospodin samog sebe ostavio samo u jednoj crkvi na ovoj 
zemlji, naprimjer u crkvi sv. Petra u Rimu, i štoviše da je 
odredio, da će se samo jednog dana u godini tu naći, oh, koliko 
bi hodočasnika, koliko plemića, koliko vladara nastojalo, da se 
onog dana nađu u Rimu i poklone se nebeskom Kralju, koji se 

vratio na zemlju! Ah, kakvu bi mu kućicu od zlata iskićenu 
dragim kamenjem pripravili! Kolikim bi se sjajem proslavio taj 
dan Isusova boravka na zemlji! Ali ne, veli Isus, ja se neću 
ograničiti samo u jednoj crkvi, ni samo za jedan dan, niti tražim 
tolikog bogatstva, ni tolikog sjaja: stalno ću stanovati na svakom 
mjestu, gdje ima mojih vjernika, da mc svako u svako vrijeme, 
kad tko hoće, uzmognc naći. 

Ah, da Isus sam nije mislio na toliku ljubav, tko bi na to ikad 
mogao od nas i pomisliti? Kad je uzašao na nebesa, da mu je tko 
onda rekao: Gospodine, ako hoćeš da nam pokažeš svoju ljubav, 
ostani s nama na oltarima pod prilikom kruha, da te ondje u 
svako vrijeme uzmognemo naći, to pitanje koliko bi bilo 
preuzetno i drzovito? Ali ono što nitko od ljudi nije znao ni 
pomisliti, to je smislio i učinio naš ljubazni Spasitelj. Ali, gdje 
je naša zahvalnost prema tolikim dobročinstvima? Da koji 
vladar dođdc u koje selo svog kraljevstva, da kojeg od ondašnjih 
seljaka vidi, kolika bi tog seljaka nezahvalnosti bila, kada ne bi 
htio na nj ni pogledati; ili kad bi samo bacio okom na nj, kad bi 
prolazio ispred njega. 


Molitva: O, Isuse, moj Otkupitelju, o ljubavi duše moje, koliko 
te je stalo, dok si ostao s nama u ovom Sakramentu! Najprije si 
trebao smrt pretrpjeti, da poslije uzmogneš ostati na našim 
oltarima, te iza tog morao si podnijeti tolike nepravde u ovom 
Sakramentu imajući uvijek nazočan biti. A mi smo toliko lijeni 
i zapušteni, pa te nećemo ni obilaziti; znajući da ti je milo, kad 
te češće posjećujemo i želiš nas napuniti dobrim, kad nas pred 
sobom vidiš? Oprosti mi, moj ljubazni Gospodine, jer sam i ja 
bio među onim nezahvalnicima. Od danas, Isuse moj, češće ću 
te obilaziti i što bude moguće više, zadržavati ću se pred tobom, 
zahvaljujući ti na dobročinstvima, ljubeći te i potrebite milosti 
proseći, kad si već za tu svrhu i ostao na zemlji zatvoren na 
90 


oltaru u drvenoj kutiji i učinio se našim robom ljubavi. Ljubim 
te, ncizmjerna dobroto, ljubim te, o ljubazni Bože, ljubim te 
najveće i najobljubljenije dobro. Daj da zaboravim samog sebe 
i sve na svijetu, da se mogu sjećati samo tvoje ljubavi i da 
uzaživim samom tebi ugađajući. Daj da od sad sva moja nasla- 
da bude klečati pred tvojim nogama, raspali me svega svojom 
svetom ljubavlju. Marijo, Majko moja, isprosi mi veliku ljubav 
prema Presvetom Oltarskom Sakramentu i kad to zanemarim 
upozori me na ovo obećanje, koje sad činim, da ću ga svaki dan 
obilaziti. 

2. Drugo, Isus u Sakramcntu prima svakog. Govorila je sv. 
Terezija, da svi ljudi na ovom svijetu ne mogu govoriti sa svo- 
jim vladarom. Siromasi samo se uzdaju, da će im po drugom 
moći iskazati svoje potrebe; ali kod nebeskog Kralja ne trebaju 
zastupnici, ni drugi posrednici; bez razlike svi plemići i siromasi 
mogu s njime govoriti, prebiva u Presvetom Oltarskom 
Sakramentu da bi mu svoje nevolje u svako vrijeme licem u lice 
mogli iskazali. Zato se Isus zove poljski cvijet. Cvijeće, koje 
raste u vrtu, jest zatvoreno, ali poljsko cvijeće svakom je 
izloženo. 

Dakle, s Isusom u ovom Presvetom Sakramentu može svatko 
govoriti i to svakog časa, kad hoće. Sv. Petar Zlatousti, govoreći 
o rođenju Otkupiteljevu u betlehemskoj štalici, veli, da kraljevi 
na ovom svijetu svakog _ni u svako vrijeme k sebi ne primaju: 
često se dogodi da tko dođe i zatraži da s vladarom govori, a 
straža ga vrati nazad, govoreći, da nije ovo vrijeme za primanja, 
nego da dođe kasnije. 

Ali Otkupitelj htjede se roditi u jednoj pećini otvorenoj, bez 
vrata i bez straže, da svatko slobodno ulazi i to svakog časa. Isto 
je i sad sa Isusom u ovom Sakramentu. Crkve stoje otvorene, 
kada god tko hoće može uči i s Isusom u svako doba govoriti. I 
onaj nebeski Kralj hoće da mu ondje govorimo otvoreno i pouz- 

dano; zato sc i stavio pod priliku kruha. Kad bi se Isus sad 
ukazao na prijestolju svjetlosti, kao što će sc ukazati na sudnji 
dan, tko bi imao tolike snage, da mu se približi? 

No, budući da Gospodin, kako veli sv. Terezija, želi da s njim 
govorimo i s pouzdanjem od njega molimo milosti i to bez 
ikakvog straha, zato je svoje veličanstvo pokrio prilikom kruha. 
On želi, kako veli sv. Toma Kempenski, da s njime postupamo, 
kao prijatelj s prijateljem. 

Kad se duša zadrži pred oltarom, čini se da joj Isus 
govori: “Ustani dušo i ne boj se; primakni se bliže k meni: nisi 
mi više neprijatelj dok me ljubiš i žalostiš se, da si me i vri- 
jeđala; nisi više grdna pred mojim očima, mojom milošću lije- 
pom si postala; dođi i reci mi što želiš, ja upravo zato i stojim 
ovdje na oltaru." Koliko bi se radovao, čitatelju moj, da te kralj 
pozove u svoje dvore i rekne ti:"Reci mi, što želiš? Za čim imaš 
potrebu? Ljubim te i želim, da ti kakvo god hoćeš dobro učinim." 
Ovako nebeski kralj govori svima koji ga obilaze i posjeću- 
ju:"“Dođite k meni svi, koji ste umorni i koji ste opterećeni, ja ću 
vas okrijepiti." Dođite siromašni, bolesni, ožalošćeni, ja ću vas 
obogatiti, izliječiti i utješiti. 

3. Kad već dakle, Isuse moj ljubljeni, ti stanuješ na oltarima, 
da primaš molbe nevoljnih, koji ti se utječu, poslušaj danas i 
moju molbu, koju ti upravlja ovaj nevoljni i tužni grešnik. O, 
Jaganjče Božji, koji si žrtvovao i umro na križu: ja sam duša 
otkupljena tvojom krvlju, oprosti mi sve uvrede, koje sam ti 
nanio 1 pomozi mi svojom milošću, da te nikada više ne izgu- 
bim. Učini me dionikom, o Isuse, one muke, koju si za moje gri- 
jehe pretrpio u Getsemanskom vrtu. O moj Bože, kamo sreće da 
te nikađa nisam uvrijedio! 

Dragi moj Spasitelju, da sam u grijehu umro, više te ne bih 
mogao ljubiti; a ti si me stoga 1 čekao da te ljubim! 

Zahvaljujem ti, što si mi dao još vremena da sc obratim, da, 

ljubiti ću Tc. Pokloni mi milost tvoje svete ljubavi, ali takvu 
ljubav, da zaboravim na sve drugo, a tebi samom služim. Ah, 
Isuse moj, ti si sav svoj život dao za me, učini da i ja barem ovo 
malo još života potrošim za Te. Pritegni me svega k svojoj sve- 
toj ljubavi; daj da budem sav tvoj prije nego umrem. Uzdam se 
da ću to sve dobiti po zaslugama tvoje gorke muke. Uzdam se 
još u tvoje utočište, o Marijo; znaš da te ljubim, smiluj mi se. 

4. Isus u Presvetom Oltarskom Sakramentu svakog k sebi 
prima, svakom dijeleći svoje milosti. Govori sv. Augustin, da 
Gospodin više želi da nam razdijeli svoje milosti, nego mi da ih 
primimo. A to stoga, jer je Bog ncizmjema dobrota od svoje nar- 
avi, tako da svakog želi učiniti dionikom svojih dobara. Bog se 
tuži, kad duše ne mole od njega milosti. Zašto ne dolazite više k 
meni, zar sam vam uskratio koju milost, koju ste od mene 
zatražili? Sv. Tvan vidio je Gospodina s punim prsima mlijeka, 
to jest. milosrđa i opasana zlatnom kanicom, naime ljubavlju, 
kojom želi, da nam dijeli svoje milosti. Isus je uvijek spreman 
obasuti nas dobročinstvima, imenito u Presvetom Oltarskom 
Sakramentu obilato dijeli milosti. Enrik Suson govoraše, da Isus 
najviše voli uslišati naše molitve u ovom Sakramentu. 

Kao majka, koja drži rastvorena prsa puna mlijeka, ide i traži 
djecu da ju podoje i olakšaju joj bol u prsima; na isti način i 
Gospodin nas zove k sebi iz ovog Sakramenta ljubavi. O. 
Baltazar Alvarez gledao je Isusa u Presvetom Oltarskom 
Sakramentu s punim rukama milosti, da ih ljudima podijeli, ali 
nije mogao naći komu bi ih razdijelio. 

A blažena li je ona duša, koja stoji pred oltarom i prosi milosti 
od svog slatkog [susa! Neka pobožna grofica iz Fcric stupila u 
redovnice sv. Klare i kad nije bila poslom zapriječena, uvijek je 
bila pred Presvetir Sakramentom, i zato ju nazvaše zaručnicom 
Presvetog Sakramenta. Jednog dana bi upitana, što radi onoliko 
vremena pred oltarom na kom se čuva Presveti Sakrament, 

odgovori: “Stala bih kroz svu vječnost. Što se radi pred 
Presvetim Sakramentom? A Sto radi siromašak pred jednim 
bogatašem? A što radi bolesnik pred svojim liječnikom? Što se 
radi? Zahvaljuje se, ljubi se, i milosti prose." Oh, koliko su vri- 
jedne ove posljednje riječi, da se isplati zaustaviti pred 
Presvetim Sakramentom. 

Isus se tužio Božjoj službenici Margariti Alacoge na nezahval- 
nost, koju mu ljudi nanose u ovom Sakramentu ljubavi, pokazu- 
jući joj svoje Presveto Srce, optočeno trnjem, s križem odozgo- 
ra na gorućem prijestolju, time htijući pokazati joj svoje 
ljubazno prebivalište u Presvetom Oltarskom Sakramentu, te iza 
toga joj reče: "Ovo je ono Srce, koje je toliko ljubilo ljude, koje 
nije ništa za se prištedjelo, te koje gine pokazujući im svoju 
ljubav. Ali za naknadu od više njih ne primam nego nezahval- 
nost, po neštovanju i pogrđivanjima, koja mi nanose u ovom 
Sakramentu moje ljubavi. A to mi je najteže, što me vrijeđaju i 
grde srca meni posvećena." Ljudi ne obilaze Isusa, jer ga ne 
ljube. Čitave sate provode razgovarajući s prijateljima, s 
društvom, a pola sata zabaviti se s Isusom u crkvi, to im je odveć 
teško. Može tko reći:"A zašto mi [sus ne pokloni svoju ljubav? 
Ali odgovaram: "Ako iz svog srca ne istrijebiš i ne izbaciš 
zemlju, kako će ti moći u nj ući božanska ljubav?“ Ah, da ti 
možeš iz srca reći sa sv. Pilipom Neri, kad ugledaš Presveti 
Oltarski Sakrament: “Ovo je moja ljubav, ovo je moja ljubav", 
ne bi ti teško bilo ostati čitave sate, čitave dane pred ovim 
Presvetim Sakramentom. 

Duši zaljubljenoj u Boga, sati pred svetootajstvenim Isusom 
čine joj se trenucima. Sv. Franjo Saverio, po cijele dane radio je 
oko duša, a po noći bdio pred Presvetim Sakramentom. 

Sv. Franjo Regis cijeli bi dan ispovijedao, a po noći bi išao u 
crkvu i koji put našavši ju zatvorenu, ostao bi pred vratima na 
ledu i vjetru i tako bi, makar iz daljega, častio svog ljubljenog 

Gospodina. Sv. Vjekoslav Gonzaga imao je želju, da neprestano 
stoji pred oltarom: ali budući mu je od starješina naređeno, da se 
ne zaustavlja, prolazeći ispred oltara i osjećajući da ga Isus 
privlači k sebi, da se s njim zadrži, a moraše posluh izvršiti, 
stoga mu mladić ljubazno govoraše:"Odmakni se od mene, 
Gospodine, odmakni." Gospodine, pusti me da idem, jer tako 
posluh iziskuje. Ako ti, brate moj, ne osjećaš ove ljubavi prema 
svom Isusu, nastoj da ga svaki dan zaobiđeš i On će tvoje srce 
raspaliti svojom ljubavlju. Je li ti studeno? Primakni se k vatri, 
govoraše sv. Katarinarina Sienska. Blažena onda tebe, ako ti se 
Isus smiluje i svojom te ljubavlju raspali! Zasigurno onda nećeš 
ljubiti zemaljskih stvari, nego ćeš ih prezirati. Veli sv. Franjo 
Saleski:"Kad kuća gori, sve se stvari iz nje izbacuju kroz pro- 
zor." 


Molitva: O Isuse moj, daj da te upoznam i da te ljubim. Toliko 
si ljubazan, da drugo nemaš što učiniti, nego si učinio, da te ljudi 
ljube: i kako je malo ljudi, koji te ljube?! Ajme, u broju ovih 
nesretnika bio sam i ja! Sivorovima sam bio zahvalan kad bi mi 
što dobra učinili; samo s Tobom, koji si za me svoj život dao, bio 
sam nezahvalan, vrijeđajući te tolikim grijesima. Ali vidim, 
umjesto što bi me imao napustiti, da mi idcš u susret i tražiš 
moju ljubav; čujem gdje mi napominješ onu zapovijed od 
ljubavi: "Ljubiti češ Gospodina Boga tvoga svim srcem svojim." 
Kad već hoćeš da te i ovaj nezahvalnik ljubi, da, ljubit ću te. Ti 
želiš moju ljubav, a i ja sad okrijepljen tvojom milošću, drugo i 
ne želim nego da te ljubim. Ljubim tc, moja ljubavi, moje sve. 
Po onoj krvi za me prolivcnoj, pomozi mi. 

Ljubazni moj Otkupitelju, u ovu krv stavljam sve moje pouz- 
danje i u zagovor tvoje Presvete Majke, koju si odredio, da nas 
svojim molitvama potpomaže. O, Marijo, Majko moja mila, 
moli Isusa za mc. U božanskoj ljubavi raspali sve svoje što- 

vatclje, raspali i mene, koji te toliko štujem i ljubim. 
12. Treba se prilagoditi volji Božjoj. 
"I život je u njegovoj volji." (Ps. 29,6.) 


1. Naš spas i naša savršenost stoji u neprestanom ljubljenju 
Boga. No savršenost ljubavi je u potpunom predanju naše volje 
božanskoj ljubavi, jer je to glavni učinak ljubavi, kao što veli 
Areopagita, ujediniti volje ljubljenika tako, da imaju samo jedno 
srce i samo jednu želju. Utoliko su Bogu mila naša djela, naše 
pokore, pričesti i molitve, ukoliko odgovaraju božanskoj volji; 
drugačije nikad ne mogu biti krijeposne ni zaslužne, nego 
grešne i vrijedne kazne. 

Naš Spasitelj stoga je i sišao s neba među nas, da nas u tom 
poduči svojim primjerom. Evo što je rekao, kad je došao na 
zemlju:"Oče moj, odbio si ljudske žrtve, hoćeš da sebe žrtvujem 
smrću ovog tijela, koje si mi dao; evo spreman sam ispuniti 
tvoju volju." [ to je više puta izjavio govoreći, da On za drugo 
nije došao na zemlju, nego da izvrši volju Oca svog. Time je htio 
da upoznamo veliku ljubav njegovog Oca, gledajući, gdje On 
svoj život za nas polaže upravo stoga da udovolji svom 
nebeskom Ocu. Iza toga reče, da će On priznati za svoje sljed- 
benike samo one, koji budu vršili njegovu božansku volju. Ovo 
su svi sveti imali na pameti, te su u svim svojim djelima tražili 
da ispune volju Božju. Henrik Suson govoraše: “Volio bih biti 
najprostiji crv na zemlji sa Božjom voljom, nego li anđeo s 
mojom." 1 sveta Terczija govorila je:"Onaj, koji se molitvom 
havi, najprije treba da se pokori volji Božjoj: i neka se uvjeri da 
je u tome najveća savršenost; tko ju izvrsnije obavljao bude, taj 
će od Boga primiti velikih darova, a mnogo će napredovati u 
Svom nutarnjem življenju." Zato blaženi na nebu savršeno ljube 

Boga, jer su u svemu podložni božanskoj volji. Stoga nas je Isus 
učio, da molimo milost, da uvijek na zemlji radimo po Božjoj 
volji, kao što rade blaženi na nebu;“Budi volja tvoja, kako na 
nebu, tako i na zemlji." Tko vrši božansku volju, taj će biti po 
Božjoj želji, kao što je Gospodin zvao Davida: "Našao sam čov- 
jeka po svojoj volji, koji će izvršavati volju moju." A zašto ga je 
tako zvao? Zato, jer je uvijek pripravan bio izvršiti sve što je 
Bog htio. A on od Gospodina drugo nije molio, nego da ga nauči 
kako će vršiti njegovu svetu volju. Ah, koliko vrijedi samo 
jedno djelo učinjeno po Božjoj volji! Dok sv. Pavao proganjaše 
Isusovu crkvu, Isus mu kaza, rasvijetli ga i obrati. Tada svetac 
drugo ne učini, nego se potpuno podvrže njegovoj svetoj volji, 
obećavajući da će uvijek po njegovoj svetoj volji živjeti. 
"Gospodine, što želiš od mene?" 1 odmah ga Isus izabra za 
odabranu posudu i apostola naroda: "Ovo je moja posuda i moje 
će ime nositi među narode." 

Tko posti, milostinju dijeli, pokoru čini za ljubav Božju, taj 
Bogu dariva dio samoga sebe, ali tko mu pokloni svoju volju, taj 
mu sve daruje. I ovo je ono sve, koje od nas Bog traži, naime, 
srce i volju: "Sinko moj, daruj mi srce." Napokon ova svrha mora 
biti svih naših želja, naših pobožnosti, naših razmatranja, 
pričešćivanja itd.., da ispunjamo volju Božju. Zato trebamo i 
moliti, tražeći milost, da uzmognemo sve izvršiti što Bog od nas 
traži. U ovakvim stvarima trebamo moliti pomoć od naših svctih 
odvjetnika, a osobito od Presvete Djevice Marije, da nam 
isprose svjetlost i snagu, da se u svim stvarima pokorimo volji 
Božjoj, osobito da prigrlimo onc, kojima se naša vlastita ljubav 
protivi. Govorio je Ivan Avila:"Više vrijedi jednom reći, 
blagoslovljen budi Bog, u protivnim i nepovoljnim stvarima, 
nego šest tisuća zahvalnosti u stvarima nama povoljnim." 


Molitva: Ah, moj mili Bože! Sva moja propast u proteklom 

životu bila je u tom, što se nisam htio pokoriti tvojoj svetoj volji. 
Mrzim i proklinjem po tisuću puta one dane, one čase, u kojim 
sam sc, radeći po svojoj volji, usprotivio tvojoj volji, o Bože 
duše moje. Sad ju svu tebi darivam; primi ju, Gospodine, i tako 
ju privij za svoju ljubav, da se nikada više od tebe nec mognem 
odijeliti. Ljubim te, ncizmjerna dobroto, te iz ove ljubavi, koju 
gajim prema Tebi, sav ti sc posvećujem. Odredi sa mnom i 
mojim stvarima, kako znaš, a ja se potpuno podvrgavam tvom 
božanskom htjenju. Ne daj, da ikad više padnem u tu nesreću i 
što god učinim protiv tvoje volje, a od ostalog radi od mene što 
želiš. Vječni Oče, po Isusovim zaslugama smiluj mi se i uslišaj 
ove moje molbe. Isuse slatki, uslišaj me po zasluzi tvoje pre- 
gorke mukc. I ti mi pomozi, Marijo Presveta, i isprosi mi ovu 
milost, da uvijek izvršavam božansku volju, o kojoj ovisi moje 
vječno spasenje, drugo ništa i ne tražim. 

2. Trebamo se pokoriti volji Božjoj ne samo u stvarima 
nepogodnim, koje nam upravo od Boga dolaze, kao što su 
bolesti, žalosti, gubitak dobara, gubitak roditelja i bližnjih, nego 
i u onom, što nam dolazi s Božjim dopuštenjem, ali ne od njega 
izravno, nego od zločestih ljudi, kao što su ogovaranja, podru- 
givanja nepravde i sve druge vrste progonstva. Znajmo i to, kad 
nam tko štetu nanese časti ili imetku, da Bog neće grijeha onog, 
koji nas vrijeđa, nego hoće naše siromaštvo, našu poniznost. 
Istina, što god se događa, dolazi s Božjim znanjem 1 dopušten- 
jem. Bilo dobro, bilo zlo, sve od Boga dolazi: "Dobro i zlo, smrt 
i život od Boga su."( Crkv. [1, 14). 

Zovu se zla, jer ih mi tako nazivamo i mi ih zlim pravimo; jer 
da ih mi iz Božjih ruku dragovoljno primamo, kao što smo 
dužni, tad nc bi bila više zla, nego dobra. 

Dragulji, koji rese najbogatiju krunu svetih na nebu, jesu pat- 
nje i žalosti, koje su na ovom svijetu za ljubav Božju pretrpjeli, 
mileći na to, da sve dolazi iz njegovih ruku. Sv. Job, kad je razu- 

mio, da su inu Sabcjci sve zarobili, što je odgovorio? "Bog dao, 
Bog i oduzeo.“ Ne blijaše reći, Bog mi je dao ova dobra, pa mi 
ih Sabejci porobiše, nego Gospodin Bog mi ih je dao i Gospodin 
mi ih je sad oduzeo, imajući na pamcti, da se je to sve dogodilo 
po Božjem htjenju i njegovom dopuštenju. Sveti mučenici 
Epitcto i Anton bijahu mučeni gvozdenim kukama i gorućim 
bakljama, i pored sveg mučenje govorili su: "Gospodine, neka se 
na nama vrši tvoja sveta volja. "I pošto će dušu ispustiti, izustiše 
ove riječi: “Budi blagoslovljen, o vječni Bože, jer si nam dao tu 
milost, da se na nama ispuni tvoja volja." Pripovijeda Cesario, 
kako je neki redovnik, iako nije živio kreposnije od drugih, ipak 
činio čudesa koja nisu drugi. Stoga njegov starješina začuđen 
jednog dana ga upita, kakve pobožnosti obavlja. Odgovori, da 
je on nesavršeniji od drugih, ali da je u svemu jedina njegova 
misao, da se potpuno podvrgne Božjoj volji. A za onu štetu, koju 
nam je onda neprijatelj na njivi počinio, jesi li se ljutio? Ni naj- 
manje, oče moj, odgovori mu redovnik, nego sam dapače zah- 
valjivao Bogu, budući da On sve radi ili dopusti da drugi učine 
za naše dobro. Stoga starješina upozna svetost i dobrotu 
redovnika. 

Na isti način treba da i mi radimo kad nam se što nezgodnog 
dogodi; sve protivštine primimo iz ruku Božjih, ne samo strplji- 
vo, nego i veselo, kao što su se apostoli veselili, kad su bili pro- 
gonjeni i grđeni radi Isusa. 

A kakvu veću zadovoljštinu Bogu možemo učiniti, nego kad 
dragovoljno primamo i trpimo protivštine za njegovu ljubav? 
Ako dakle želimo, da u stalnom miru živimo, nastojimo da sve 
primamo za volju Božju, uvijek govoreći, kad nas što 
snađe: "Gospodine, ti si tako htio da bude, i neka bude." Na ovaj 
način imamo upraviti sva naša razmatranja, pričesti, posjete i 
molitve; uvijek moleći Boga, da se u svemu podložimo njegov- 
oj svetoj volji. I sami sebe uvijek Mu prikazujmo, 

govorcći:"Bože sveti, cvo nas, i radi od nas što hoćeš. Sveta 
Tcrezija barem pedeset puta se ne dan prikazivala Bogu, stavl- 
jajući se potpuno u njegove ruke, da On njome ravna, kako hoće. 


Molitva: Ah, božanski kralju, ljubazni moj Otkupitelju, dođi i 
od sada samo Ti vladaj mojom dušom. Uzmi svu moju volju, da 
drugo ne želim osim što je Tebi drago. Isuse moj slatki, u jed- 
nostavnom mom ncvoljnom življenju toliko sam te puta 
ražalostio, protiveći se tvojoj svetoj volji, ito me više muči nego 
li ikakvo drugo zlo: kajem se i iz sveg srce ljuto žalim. 
Mrtvljenje sam zaslužio, to ne niječem, jedino me sačuvaj od 
kazne, kojom bi izgubio tvoju ljubav, a od ostalog radi od mene 
što hoćeš! O, Božja voljo, ti si jedina moja ljubav! O, Krvi mog 
Isusa, ti si moje ufanje; u tebe sc uzdam, da ću od sada u napri- 
jed stalno ostati uz božansku volju: ona će mi biti vođa, moja 
želja, moja ljubav, moj mir i moje sve. U njoj ću neprekidno 
živjeti i počivati. Kad me god što snađe uvijek ću govoriti: "Bože 
moj, jedino želim ono što Ti hoćeš; neka se u meni uvijek vrši 
volja tvoja". Isuse moj, po tvojim zaslugama, daruj ini milost, da 
uvijek govorim ove tako krasne riječi: "Budi volja tvoja, budi 
volja tvoja." O, Marijo, Majko moja, blažena si, jer si u svemu 
vršila božansku volju, isprosi, da ju i ja od sada vršim. Kraljice 
moja, po onoj ljubavi, kojom Isusa ljubiš, isprosi mi ovu milost: 
uzdam se da ću ju po Tebi dobiti. 

3. Tko se drži božanske volje, i na ovom svijetu uživa vječni 
slatki mir:"Neće ožalostiti pravednika što mu se god dogo- 
di. "(Prov.). Zaista, jer duša nc može imati većeg zadovoljstva, 
nego kad sve biva po božanskoj volji. 

Tko drugo ne želi, nego što Bog hoće, ima sve što želi, jer što 
se događa, to sve dolazi po Božjoj volji. Duše, koje su se pot- 
puno dale u ruke Božje i njegovoj volji podvrglc, veli Salvijan, 
ako su ponižene, to one i hoće, ako ih siromaštvo tišti, i traže da 

budu siromašne, jednom riječju, hoće samo ono što se sved- 
nevice događa i stoga blaženo žive. Dođe li led, vrućina, kiša, 
vjetar; tko je pokoran volji Božjoj, govori: hoću ovaj lcd, hoću 
ovu vrućinu itd., jer tako Bog hoće. Nešto izgubi, bude pro- 
gonjen, oboli, približava mu se smrt, taj veseo i zadovoljan gov- 
ori:"Hoću da budem nevoljan, progonjen, bolestan i brzo ću 
umrijeti, jer tako dragi Bog hoće." Tko počiva u božanskoj volji, 
te se naslađuje u svemu što od Boga dolazi, kao da stoji nad 
oblacima, taj se nahodi kao da je odignut nad oblake, a ispod 
njih gleda gdje bjesne oluje, ali njega ne smetaju, niti imalo 
strašc. Ovo je onaj slatki mir, veli apostol, koji natkriljuje sve 
svjetske naslade i ljepote: Jest onaj stalni mir koji se ne mijenja. 
Grešnik se svaki dan mijenja kao mjesec, koji danas raste, a 
sutra se smanjuje; danas se smije, a sutra plače; danas veseo i 
miran, sutra tužan i ljut; jednom riječju mijenja se prema stvari- 
ma povoljnim i nepovoljnim, koje ga stižu. No pravednik je kao 
sunce uvijek ravan, jednak u svojoj mirnoći, i to u svakoj stvari 
koja mu se dogodi, jer njegov mir je u tome, što se združio s 
Božjom voljom. Sv. Marija Magdalena Pazzi kad bi tko pred 
njom spomenuo volja Božja, tako bi se utješila i umirila, da bi 
od ljubavi izvan sebe izašla. Kolika je ludorija onih, koji se pro- 
tive volji Božjoj! Što je Bog nakanio učiniti, to će se zasigurno 
i ispuniti: Zato nevoljnici će to sve tako i onako pretrpjeti, ali 
bez ploda, bez pravog mira i utjehe kao lijeni razbojnik u odno- 
su na onog koji se predao Božjoj volji. 

A što drugo Bog i želi, osim našeg dobra? Hoće da nas gleda 
svete, da budemo zadovoljni na ovom svijetu, a blaženi na dru- 
gom. Znajmo da i one patnje, koje nam Bog šalje, jesu za naše 
dobro. Nevolje, kojom nas Bog kori na ovom svijetu, ne dolaze 
na našu propast, nego da se po njima popravimo i tako zadobi- 
jemo vječno blaženstvo. Bog nas toliko ljubi da On ne samo 
želi, nego se upravo brine da se mi spasimo. 

A što bi nam ikad mogao uskratiti onaj Gospodin, koji nam je 
dao svog Sina? Stavimo se u ruke Boga, koji sc uvijek brine za 
naše dobro, dok smo na ovom svijetu. Reče jednom Gospodin 
sv. Katarini Sienskoj - " ti uvijek misli na Me, a Ja ću na te" 
Ljubazni Bog misli na moje dobro, neću ni ja na drugo misliti, 
nego kako ću mu ugađati i njegovoj se svetoj volji u svemu pod- 
vrći. Ne smijemo moliti, govoraše opat Nilo, da Bog čini što mi 
hoćemo i kako hoćemo, nego da mi radimo ono što On hoće. 

Tko tako radi živjeti će blaženo, i sveto umrijeti. Tko umire 
stavivši se prije u ruke Božje, taj iza sebe ostavlja dovoljan znak 
svog spasa. Ali tko se za života nije družio s božanskom voljom, 
neće ni na smrti i tako će se izgubiti. Gledajmo dakle, da uvijek 
opetujemo one riječi svetog pisma:"Gospodine što hoćeš da 
činiš?" 

Reci mi što hoćeš da činim, i sve ću ispuniti: “Evo službenice 
Gospodnje: cvo moja duša jest tvoja službenica, samo zapovi- 
jedaj 1 biti ćeš uslišan: Tvoj sam, spasi me; spasi me, Gospodine 
i onda radi od mene što hoćeš, sav tvoj sam i nisam više svoj. 
Kad nas što teška i nepoćudna snađe, odmah recimo: "Bože moj, 
tako si Ti htio i tako neka bude." Nadasve neka nam omili treća 
prošnja u Očenašu: "Budi volja tvoja, kako na nebu, tako i na 
zemlji." Sa srdačnim uzdisajem ovu prošnju često govorimo. 
Sretni smo ako uzaživimo i svoj život dovršimo ovako gov- 
oreći: "Budi volja tvoja." 


Molitva: O, Isuse, moj slatki Otkupitelju, ti si svoj život 
završio u najtežim bolima, da mene nevoljna spasiš. Smiluj mi 
se dakle, i spasi me, i ne dopusti da te moja duša, tolikom 
mukom i tolikom ljubavlju otkupljena, zauvijek prezire. Drugo 
nemaš mi što učiniti; čim bi me zadužio, da te ljubim, nego si 
učinio. To si mi pokazao riječima, koje si, prije nego ćeš izdah- 
nuti na Kalvariji izrekao: “Svršeno je.“ No kako sam ja poslije 

odgovorio prema tolikoj ljubavi? Nikako, mogu reći, da do sada 
nisam ništa drugo radio, nego kako ću te vrijeđati i poticati da 
ime zamrziš. Zahvaljujem ti, što si me s toliko strpljenja podno- 
sio , te što mi sad daješ vremena da upoznam svoju nezahval- 
nost, da se popravim i počnem te ljubiti prije nego umrem. Da, 
ljubiti ću Te i puno ću te ljubiti, moj Spasitelju, moj Bože, moja 
ljubavi i moje sve; i sve ću učiniti po tvojoj volji; darujem ti svu 
moju volju, svu svoju slobodu i sve što imam. Od sada posveću- 
jem ti i svoj život, dragovoljno primajući smrt onakvu, kakvu mi 
pošalješ, sa svim mukama i drugim nepogodnostima, koja će ju 
pratiti. Ovu moju žrtvu združujem s onom velikom žrtvom, koju 
si Ti, Isuse moj, prikazao za me na križu. Umrijeti ću vršeći 
tvoju volju. Ah, po zaslugama tvoje pregorke muke, udijeli mi 
milost, da do smrti ostanem potpuno u svemu pokaran tvojim 
božanskim odredbama i kad mi smrt dođe, da ju dragovoljno 
zagrlim, kao dar tvoje svete volje. Umrijeti ću, Isuse moj, da ti 
udovoljim: umrijeti ću govoreći:"Budi volja tvoja". Marijo, 
Majko moja, isprosi mi da tako umrem. 

